
„Ne lăudăm şi în suferințe” 
(Romani 5,5 


a Mănăstirea Oaşa are ma- 
re evlavie față de cei ce au suferit în temniţele co- 


muniste mărturisindu-L. pe Hristos. Această evlavie, 
secondată de râvnă cercetării, l-a determinat să bată 
tru a strânge documente $i - 


țara în lung şi în lat pen 

mărturii de la oamenii care au trecut prin iadul 
încarcerării şi încă mai trăiesc, alcătuind lucrarea de 
față şi alta care Va urma, oferindu-ne nouă posibili- 
tatea de a afla lucruri cutremurătoare dintr-o peri- 


oadă tristă prin care a trecut România. 
Aici, aproape de noi, este Aiudul, cu teribila-i 


închisoare şi cu monumentul dedicat celor ce au pă- 
timit. Dacă avem convingere creştină, vom spune 
dimpreună cu Sfântul Apostol Pavel: „ne lăudăm şi 
în suferințe, bine ştiind că suferința aduce răbdare, şi 
răbdarea încercare, Şi încercarea nădejde” (Romani 5,3). 
Unul dintre cei ce au gândit aşa şi care a sufe- 
rit mărturisindu-L. pe Hristos a fost Valeriu Gafen- 
cu. Pentru el era limpede cuvântul Mântuitorului: 
„Oricine va mărturisi pentru Mine înaintea oamenilor, 
mărturisi-voi şi Eu pentru el înaintea Tatălui Meu, Care 
este în ceruri "(Matei 10,32). 
De remarcat este că Părintele Moise a reușit să 
scoată în evidenţă faptul că efectiv Valeriu Gafencu 
a reuşit să se delimiteze de orice ideologie şi atitu- 
dine partizană, acționând pur şi simplu ca un sincer 
ucenic al lui Hristos. Chiar dacă la început â făcut 
parte din „Frățiile de cruce” - şi atunci din elanul 


Părintele Moise de l 

său pentru o viață spirituală curată, fără compro- 
misuri şi politicianisme - a ajuns să se detaşeze atât 
de mult de toate, încât şi unii dintre cei de dreapta îl 
socoteau un exagerat şi mistic. Aşa se face că 
părintele Nicolae Steinhardt, evreu de obârşie, îl 
supranumeşte „Sfântul închisorilor”. 

Cartea aceasta ne oferă nouă, celor obişnuiţi 
cu o viață comodă, prilejul de a medita la jertfă, la 
suferință şi la cruce. Nimic nu se poate realiza fără 
efort, fără jertfă. Tendința omului contemporan, 
spune Paisie Aghioritul, este de a dobândi totul fără 
jertfă. Elevii şi studenții ar vrea să ia note mari fără 
să învețe; oamenii maturi ar vrea să câştige mult 
fără să muncească; iar noi, toţi creştinii, am vrea să 
ne mântuim fără să ne nevoim. Lucruri. absolut 
imposibile. 

Apoi cartea este un memento. O aducere 
aminte de vremurile teribile când statul comunist, 
folosindu-se de instituţii draconice, i-a chinuit pe cei 
mai buni dintre noi. 

Felicitându-l pe Părintele Moise, care este un 
om tânăr, ce n-a trăit în acele timpuri, voi cita un alt 
verset din Sfântul Pavel, din care reiese rostul 
pragmatic al cărții acesteia care ne aduce aminte de 
suferințele unor oameni deosebiți: „priviți cu luare 
aminte cum şi-au încheiat viața şi urmați-le credința” 
(Evrei 13,7) 


t ANDREI 
Arhiepiscop al Alba Iuliei 


Valeriu Gafencu 


Dară şi dintre rumâni mulţi sunt sfinți... 


Neamului românesc - aşezat, după spusa 
cronicarului, „în calea tuturor răutăților” - i-a fost 
rânduit să treacă prin multe încercări. Ultima a fost 
cea mai grea: tăvălugul comunist. Această ideologie 
demonică, nimic altceva decât religia satanei pe 
pământ - cum o numea cineva trecut prin temnițele 
comuniste - a făcut şi la noi sute de mii de victime. 
N-a reuşit însă să-i frângă pe cei ce, nevoind să-şi 
piardă sufletul, s-au legat cu toată ființa de Hristos. 
Cu prețul unor suferințe cumplite au rezistat, 
dobândind prin moarte cununa sfințeniei. 

„Comunismul a umplut cerul de sfinți” spunea 
părintele Arsenie Papacioc. Dacă ar fi să cunoască 
cineva pe toţi din neamul nostru care au trecut 
pragul sfințeniei în prigoana comunistă, ar veni la 
cuvintele rostite în veacul al XVII-lea de sfântul 
mitropolit Dosoftei al Moldovei: „dară şi dintre 
rumâni mulți sunt sfinţi ... dară nu s-au căutat”?. 

Nu numai prima, ci şi a doua parte a 
cuvintelor sfântului mitropolit, acest „dară nu s-au 
căutat”, se adevereşte în zilele noastre. În general se 
ştie prea puţin despre viața duhovnicească şi 
chipurile de mărturisitori ai temniţelor comuniste. E 
drept că până la căderea comunismului era cu 
neputinţă să aflăm ceva, iar după 1990 mărturiile 
supraviețuitorilor nu s-au aflat totdeauna la înde- 


1 Arhim. Ioanichie Bălan, Patericul Românesc, Ed. 
Episcopiei Romanului, 2001, p. 224. 

mâna celor interesați. Dar dincolo de aceste cauze 
obiective, ignorarea aproape cu desăvârşire a 
spiritualității închisorilor - moment plin de 
semnificații al Ortodoxiei noastre româneşti - are o 
rădăcină mult mai adâncă: lipsa de interes a 
românilor față de mărturiile propriului trecut. Parcă 
mai lesne şi cu mai multă râvnă privim spre cele 
petrecute prin alte părți decât la mărturiile de 
sfințenie de la noi. În acest nărav al românilor se 
află, după cât se pare, cauza acelui „dară nu s-au 
căutat” al sfântului mitropolit. 

Cu toate acestea, nu mic ar fi folosul celui ce s-ar 
apleca asupra unora din mărturiile celor trecuţi prin 
închisori. Ar găsi numeroase pagini în care sunt 
evocate persoane, întâmplări, atitudini, cuvinte cu 
nimic mai prejos celor de prin vechi paterice sau 
vieţi de sfinți. 

Printre chipurile de mărturisitori ar întâlni un 
nume pe care toţi îl pomenesc cu evlavie, socotindu-l 
sfânt: Valeriu Gafencu. Numit în mod inspirat de 
părintele Nicolae Steinhardt „sfântul închisorilor”2, 
Valeriu Gafencu a fost una din cele mai impre- 
sionante figuri care s-a înălțat la o admirabilă trăire 
duhovnicească în condițiile vieții de temniță. Prin 
dragostea sa jertfelnică izvorâtă dintr-o desăvârşită 
închinare a vieţii lui Hristos, a rămas zugrăvit în 
cele mai luminoase culori în inimile celor ce l-au 
cunoscut. Părintele Gheorghe Calciu spunea: „nu 


2 Mulţi alţii, nu numai Valeriu Gafencu şi-au sfințit 
viața în temniţă şi merită acest nume. Însuşi părintele Nicolae 
Steinhardt îl pomeneşte ca pe „unul din sfinții închisorilor” 
(Jurnalul fericirii, Ed. Dacia, Cluj-Napoca, 1992, p. 133). 


Valeriu Gafencu 


um nici o îndoială că este sfânt; a trăit cuvântul lui 
Dumnezeu la o înălțime de neînțeles pentru noi'?. 
Alt tovarăş de suferință, părintele Constantin 
Voicescu, era încredințat că „mai devreme sau mai 
târziu Biserica Ortodoxă îl va canoniza”. 

Cu toate că Valeriu Gafencu este adesea 
amintit în mărturiile publicate de cei trecuți prin 
închisori, cu toate că despre el au apărut articole în- 
presă, şi s-a făcut chiar un documentar” de televi- 
ziune, fiind - ca să folosim un termen la modă - cel 
mai „mediatizat“ dintre trăitorii temnițelor comu- 
niste, totuşi viața lui este mult prea puțin cunoscută 
în rândul credincioşilors. 

Folosind tot ceea ce s-a publicat, alăturând 
unele mărturii inedite, în cele ce urmează vom pune 


în faţa cititorului crâmpeiele adunate despre viața, 


3 Mărturie a părintelui Calciu despre Valeriu Gafencu 
dată în octombrie 2005 monahului Moise. 

4 Părintele Voicescu — Un duhovnic al cetății, ediţie îngrijită 
de Ioana Iancovescu, Ed. Bizantină, Bucureşti, p. 28. 

În 1992 s-a pornit o campanie de strângere de mărturii 
printre foştii deținuți politici despre Valeriu Gafencu, spre a fi 
înaintată comisiei de canonizare a Sfântului Sinod al Bisericii 
Ortodoxe Române. Decesul celui ce a avut această inițiativă, 
Alexandru Virgil loanid, a făcut ca mărturiile adunate să nu 
mai ajungă la destinație, ci să zacă prin sertarele AFDPR-ului 
(Asociaţia foştilor deținuți politici din România). De aici vor fi 
luate de Nicolae Trifoiu şi, împreună cu unele scrisori ale lui 
Valeriu trimise din închisoare familiei, vor fi publicate. (Nicolae 
Trifoiu, Studentul Valeriu Gafencu - Sfântul închisorilor din 
România, Ed. Napoca Star, Cluj-Napoca, 2003) 

3 Vălul necunoaşterii a fost măcar în parte ridicat prin 
publicarea mărturiilor lui loan lanolide (loan lanolide, 
Întoarcerea la Hristos, Ed. Christiana, Bucureşti, 2006), cea mai 
bogată sursă de informații despre Valeriu Gafencu. 

trăirea şi gândirea acestui sfânt al veacului XX. 

Vom începe prin a spune câteva lucruri 
despre familia şi viața sa dinainte de arestare. Vom 
trece apoi la mărturiile privind perioada cât a. stat 
închis la Aiud (1942-1948). Aici Valeriu şi alți câţiva 
deţinuţi se vor strânge în jurul avocaților Traian 
Trifan şi Traian Marian. Grupul acesta din care 
făcea parte şi tânărul, pe atunci, Anghel Papacioc - 
arhimandritul Arsenie de astăzi - avea în centrul 
preocupărilor trăirea creştină în duh filocalic. 
Atmosfera spirituală de la Aiud va avea un rol 
important în formarea duhovnicească a lui Valeriu. 
Aici va trăi un moment de iluminare, ajungând, 
prin harul lui Dumnezeu, să-şi vadă păcatele. 
Lucrarea de pocăință începută acum va rodi o stare 
de fericire sufletească care îl va însoţi în toate 
încercările. După Aiud urmează închisoarea Piteşti 
(1948-1949), apoi, după câteva luni la Văcăreşti, 
închisoarea sanatoriu de la Târgu-Ocna (1950-1952). 

Într-o stare avansată de tuberculoză, țintuit la 
pat, Valeriu va fi la Târgu-Ocna limanul la care toți 
vor găsi mângâiere şi întărire. Întoarcerea la Dum- 
nezeu a unor deținuți atei, dejucarea intențiilor de 
aşa-zisă  „reeducare” prin tortură, dragostea 
deosebită dintre deținuți, spiritul de jertfă în folosul 
celor mai bolnavi, toate se lucrează prin influența 
lui Gafencu. Prezența sa plină de har va crea o 
atmosferă duhovnicească unică în istoria gulagului 
comunist. „Mi-e aşa de dor de Târgu-Ocna!”, va 
spune mài târziu cineva trecut pe acolo. 

Cunoscându-şi dinainte ziua trecerii la 
Domnul, Valeriu se va afla în momentul morții într- 

o aşa stare de har, încât prietenul său Ion lanolide, 
care i-a fost atunci alături, va mărturisi mai târziu: 
„în veşnicie nu-mi doresc o stare mai înaltă decât 
aceea, căci atunci eram plin, deplin fericit”6. 
Fragmente din scrisorile trimise familiei, 
câteva poezii, un îndreptar de spovedanie întocmit 
în închisoare, mărturii ale unor minuni trăite în 
preajma sa, gândurile sale despre rosturile creştinis-" 
mului astăzi şi lămurirea unor aspecte ale trecutului 
său legionar vin să completeze ca un mozaic, chipul 
plin de sfințenie al mărturisitorului lui Hristos Va- 
leriu Gafencu. Toate acestea nu sunt însă decât nişte 
umile semne ale unei vieți duhovniceşti de care nu 
se poate da mărturie prin cuvânt, mai ales că - după 
cum spunea un tovarăş de suferință - „ceea ce a 
făcut şi ceea ce a trăit Valeriu de-a lungul anilor de 
detenţie pentru fiecare suflet cu care a venit în contact, 
e greu de imaginat, necum de exprimat în cuvinte”?. 
„Un om, ca şi un popor, atâta prețuieşte, cât a 
înțeles din Evanghelie şi cât poate să urmeze învăță- 
turii lui lisus”5, spunea savantul Simion Mehedinţi. 
Oamenii prin care Duhul Sfânt lucra cu putere, 
precum Valeriu Gafencu şi alți mărturisitori ai 
temnițelor, vrednici de toată prețuirea, îşi aşteaptă 
locul în calendar, fiind cele mai sigure modele 
pentru. noi în vremurile acestea dominate de con- 
fuzii. Viaţa lor merită cunoscută, nu pentru slava lor 


é Ioan lanolide, op. cit., p. 189. 

7 Virgil Maxim, Inm pentru crucea purtată, Ed. Antim, 
Bucureşti, 2002, p. 185. 

8 Simion Mehedinţi, motto la Creștinismul Românesc, Fundaţia 
Anastasia, Bucureşti, 1995. 

pământească, ci „ca oamenii din zilele noastre 
înnegurate de atâtea rătăciri, urmări ale îndepărtării 
de Dumnezeu, să ştie că au existat în veacul al XX- 
lea asemenea aleşi care s-au ridicat la puterea de 
credinţă şi de jertfă a primilor martiri creştini”?, 


9 Nicolae Trifoiu, op. cit., p. 130. 

Valeriu Gafencu s-a născut la 24 ianuarie 1921, în 
Basarabia, în comuna Sânperei, din apropierea oraşului 
Bălţi. Părinţii săi, Vasile şi Elena, au fost țărani înstăriți. 
Tatăl său absolvise Şcoala Normală, apoi o şcoală 
specială de electricitate şi după primul război mondial . 
se înscrie la Facultatea de Electrotehnică din laşi, dar nu 
urmează cursurile până la absolvire, retrăgându-se ca 
învățător în satul natal. În timpul primului război 
mondial a fost mobilizat în marina rusă. A făcut parte 
din Sfatul Țării care la 27 martie 1918 a votat unirea 
Basarabiei cu România. În însemnările sale din colonia 
de la Galda, Valeriu vorbeşte în câteva rânduri despre 
părinţii săi. 

„Când s-a căsătorit, mama avea vreo 24 de ani. 
Tuţa (tatăl lui Valeriu) era cu vreo 10 ani mai în vârstă. 
Tuţa o iubea în taină de mult timp. 

Mama era o fată simplă, cu şcoala primară, fără 
altă avere decât fecioria sufletului şi a trupului. 

Tuţa era un om întreg, sănătos şi voinic, cu un 
trecut frumos, student la Politehnică, bine văzut de toți 
oamenii de valoare pe care-i avea Basarabia în acele 
vremi. Îi mai trebuia puţin şi ieşea şi el inginer. Dar, 
luând contact cu societatea aşa-zis „sus pusă” şi 
cunoscându-i decadența, a renunţat la toate perspecti- 
vele pe care i le deschidea viitorul şi s-a întors în sat, la 
plug, făcându-se şi învăţător. Voia să întemeieze un 
cămin frumos şi curat, să aibă soţie, copiii lui, gos- 
podăria lui ... Şi a luat-o pe mama. Mama l-a întrebat: 

- De ce mă iei tu pe mine de soție, că eu n-am nici 
carte, nici avere ... pe când tu... De ce nu ţi-ai ales o fată 

învățată, de la Iaşi, că doar atâtea te doreau de bărbat? 

Iar eli-a răspuns: 

- Ei, Lena, de câte ori mă uit la tine, mă gândesc că 
nu sunt vrednic de tine. Tu ai ceva ales, tu ai fecioria. 
Eşti curată. Şi de aceea te iubesc eu. 

Tuţa, până la data căsătoriei, păcătuise cu alte 
femei. Avea însă cinstea sufletească, era de o sinceritate 
totală în a-şi recunoaşte păcătoşenia. De aceea îmi era 
atâta de drag. 

Când eram elev în ultima clasă de liceu, 
frământat de gânduri şi nelinişti privitoare la relaţiile 
cu femeile, l-am întrebat într-o noapte: 

- Tuţa, mi-e cam ruşine, dar te rog spune-mi 
deschis, cum este mai bine să păstrezi relațiile cu 
femeile? Eu mărturisesc între băieți pentru abstinenţă, 
întâmpin însă cele mai mari opoziții. Mediul e foarte 
stricat prin şcoli. 

Tuţa mi-a răspuns: 

- Cel mai bine este să te abții. Eu am păcătuit în 
tinerețea mea, dintr-o nelămurire. Trecusem de 21 de 
ani şi eram fecior încă, curat, dar s-a zvonit printre 
băieții şi fetele de seama mea, că sunt impotent şi de 
aceea n-am relații cu femeile, Şi atunci, de ciudă, am 
căutat să aflu cine a scornit acest zvon. Şi am aflat că 
totul pornea de la o fată intrigată de atitudinea mea 
demnă şi curată. Şi am păcătuit cu ea, de ciudă. Mi-a 
părut rău mai târziu. 

O, cât de mult mi-a folosit mie mărturisirea lui 
Tuţa! De câte ispite şi căderi nu m-a ferit sfatul, 
mărturisirea lui! 

- Valeriu, după arestarea ta - povesteşte mama - 
eram singură acasă. Într-o noapte din iarna anului 1944, 

m-am pornit pe jos de la Bălți spre Sângerei. Era un ger 
atât de mare! M-a ajuns din urmă un om cu sanie. La 
rugămintea mea, m-a luat în sanie. Era dintr-un sat mai 
îndepărtat. Am ajuns în Sângerei noaptea târziu. Fiind 
vreme de iarnă, l-am adăpostit în casa noastră. După ce 
l-am ospătat, m-am gândit: acum trebuie să-i pregătesc 
patul ca să se culce. 

Şi buna mea mamă s-a gândit că este mai bine să-i, 
pregătească patul în dormitor, iar ea să se ducă să se 
culce în bucătărie. Aşa a şi făcut. La o bucată de noapte, 
mama aude deschizându-se, rând pe rând, uşile casei. 
S-a trezit numaidecât, emoționată. Omul a deschis 
încet uşa bucătăriei şi când mama, cu glasul ei blajin, 
l-a întrebat: 

- Ce doriți, domnule? 

El i-a răspuns: 

- M-am gândit că poate dumitale ți-i frig şi 
vrei să te încălzeşti. 

Mama s-a uitat la el şi i-a răspuns: 

- Eu te-am ospătat şi adăpostit în casa mea, 
oferindu-ți locul cel mai de cinste, cu gândul la Dum- 
nezeu. Şi după cum am un singur Dumnezeu, Hristos, 
tot aşa am un singur bărbat. 

Omul şi-a plecat ochii în pământ şi, smerindu-se, 
a închis uşa în urma lui, ducându-se să se culce. 

Am sărutat-o pe mama şi ea mi-a spus că în toată 
căsnicia lor, amândoi, şi Tuţa şi mama, au fost cinstiți 
unul față de altul. Ce lucru minunat şi plăcut în fața lui 
Dumnezeu! Au trăit toată viața atât de frumos, s-au 
iubit. Şi noi, copiii, niciodată nu i-am văzut certați. 
Ştiu că Tuţa o iubea pe mama, o ocrotea. Bunăoară el 
se scula cu noaptea în cap şi îşi pregătea toate pentru 

lucrul câmpului, îşi aşeza gospodăria şi adesea, la 
răsăritul soarelui, când el pleca la deal, o trezea şi pe 
mama. O lăsa totdeauna să doarmă mai mult, să se 
odihnească. Şi parcă-l aud cum îi spunea cu glas 
drăgăstos: «Hai Lena, leneşo, scoală!»”10, i 

Rodul dragostei acestor oameni deosebiți sunt 
cei patru copii: Valeriu, Valentina, Eleonora şi Elisa- 
beta. Valeriu începe şcoala primară la Sângerei, apoi 
continuă la Liceul Ion Creangă din oraşul apropiat, Bălți. 

Încă de când a fost elev, Valeriu s-a făcut 
remarcat. Avea rezultate foarte bune la învățătură, era 
iubit de colegi şi foarte apreciat de profesori, exigent cu 
sine însuşi şi de asemenea exigent cu educarea surori- 
lor lui. Ca frate mai mare, le supraveghea îndeaproape 
în ceea ce priveşte prieteniile, lecțiile, etc. Suflet 
sensibil, iubea literatura şi a avut câteva încercări 
literare, pe care le-a publicat în revista liceului. 

Absolvă liceul în vara anului 1940 şi se înscrie la. 
Facultatea de Drept din laşi. În această perioadă 
intervine cedarea Basarabiei trupelor sovietice. Familia 
Gafencu trece Prutul şi se refugiază la laşi. Valeriu 
împreună cu tatăl său revin în Basarabia ocupată, 
pentru rezolvarea unor lucruri legate de gospodăria 
părăsită. Trec apoi pe malul drept al Prutului, ferindu- 
se de trupele sovietice care fixaseră frontiera pe malul 


râului. Acum are loc un episod cutremurător, descris 


de Virgil Maxim: 

„După ce se văd pe țărmul drept al Prutului, 
bătrânul, după o scurtă odihnă, se ridică şi, mulțumind 
lui Dumnezeu că l-a ajutat să-şi asigure familia, îşi 


10Nicolae Trifoiu, op. cit., pp. 229-231. 

îmbrățişează fiul şi face ultima mărturisire din viața lui: 

- Te-am adus până aici ca să ai grijă de mama şi 
de surorile tale. Te încarc cu această răspundere în fața 
lui Dumnezeu. Eu trebuie să mă întorc între ai-mei. 

Valeriu e tulburat. Bătrânul îi observă emoția şi 
continuă: 

- Ce ar zice toți frații, frații noştri basarabeni şi cum 
mi-aş mai ridica ochii la cer dacă şi eu, şi alții ca mine, 
care până acum am luptat pentru afirmarea sufletului 
românesc pe acest pământ, am fugi din calea asupri- 
torilor şi n-am lua parte la suferința care ne aşteaptă? 

Valeriu înţelege poziţia sufletească a tatălui 
său şi nu încearcă să-l facă să renunţe la hotărârea 
sa. Îşi dă seama de înălțimea stării lui de conştiinţă şi 
îşi propune să nu se dezmintă nici el, ca fiu vrednic 
al aceleiaşi credințe în Dumnezeu şi în viitorul 
neamului său. 

- Vor veni şi vremuri mai bune, dar acum e 
nevoie de jertfe - adaugă bătrânul. Şi îmbrățişându- 
şi încă o dată fiul, făcându-şi cruce, se îndreaptă 
spre mal şi trece Prutul înot în Basarabia lui dragă. 
La puţin timp este arestat şi trimis cu un lot de 
români basarabeni dincolo de cercul polar, unde, în 
condiţii groaznice de viață, moare după un an de 
zile, cu gândul la Dumnezeu, căruia I-a încredințat 
pe cei dragi ai lui. Cineva, scăpat ca prin minune de 
acolo, i-a relatat lui Valeriu aceste lucruri”™, | 

Ca student al Facultății de Drept din laşi, 
Valeriu se face îndată cunoscut şi apreciat de profe- 
sori, iubit de colegi şi prieteni, fiind un model de 


11fbidem, p. 88. 

conduită modestă şi curată. 

În toamna anului 1941, în condiţiile în care 
Mişcarea Legionară era scoasă în afara legii, Valeriu 
va fi arestat şi condamnat la 25 de ani închisoare. 
Avea 20 de ani. 


18 


Valeriu şi educaţia legionară 


Înainte de a trece la cele petrecute cu Valeriu 
în închisori, să lămurim un aspect care pentru mulți 
este o piatră de poticnire: legătura lui cu Mişcarea 
Legionară. Să spunem din capul locului că oricine ar 
sta să studieze acest fenomen, ascultând, aşa cum. 
este firesc, şi punctul de vedere al legionarilor, ar 
înțelege că realitatea a fost sensibil diferită de ceea 
ce se vehiculează pe această temă. Despre ei s-a fa- 
bulat foarte mult, aşa că informaţiile trebuie cernute 
cu grijă, fără ură şi părtinire!2. 

Nu mică ar fi mirarea celor care, având despre 
legionari imaginea cu care ne-am obişnuit, i-ar găsi 
prezentați într-o cu totul altă lumină în mărturiile 
celor ce au trecut prin închisori. Astfel, Leonard 
Kirschen - evreu de origine - care nu poate fi 
suspectat de părtinire a legionarilor, în cartea sa 
Deţinut al justiției roşii, după ce îi etichetează pe toți 


12 Nichifor Crainic, adversar al legionarilor la vremea 
când îşi scrie memoriile, vorbeşte de două campanii de presă 
pline de exagerări, dirijate de puterea politică interbelică îm- 
potriva legionarilor: una în primăvara lui 1938 - ticluită de 
Armand Călinescu cu sprijinul tuturor directorilor de ziare - şi 
a doua după aşa-zisa „rebeliune” din ianuarie 1941. Deşi le re- 
proşa legionarilor violențele şi alte lucruri legate de guvernarea 
lor (septembrie '40-ianuarie '41), Crainic consideră campania de 
defăimare pornită de Antonescu „total lipsită de scrupul” (N. 
Crainic, Zile albe, zile negre, Casa Editorială Gândirea, Bucureşti, 
1991,.pp. 298, 337). Despre „obiectivitatea” propagandei 
comuniste față de legionari nu mai are rost să vorbim. Cam 
aceleaşi clişee fiind preluate şi după 1990, este nevoie de mult 
discernământ în trierea informaţiilor. 

drept nişte „fanatici antisemiţi” pe care nu avea rost ` 
să-i contrazici, recunoaşte: „cei din Garda de Fier | 
erau de fapt singurii în care puteai avea totală ; 


încredere că nu te denunță, că te ajută la nevoie şi că 
au înţelegere pentru nenorocirea care s-a abătut 
asupra ta. Cu cât condamnarea lor era mai grea, cu 
cât erau mai umiliți şi mai persecutați, cu atât le 
plăcea mai mult. Se bălăceau în suferință şi tânjeau 
după ea. N-au renunțat niciodată la antisemitism. 
Bănuiau că evreii din închisoare sunt informatori şi 
nu le acordau niciodată încredere. Dar dacă întâlneau 
un evreu care nu-şi mânca pâinea din motive reli- 
gioase, îi dădeau pâinea lor. Îl urau, dar îl ajutau”12, 

Dea Domnul să fie lumea plină de astfel de 
„fanatici“, care în „antisemitismul” lor îşi urăsc într- 
atât duşmanii, încât îi ajută şi le arată înţelegere 
când se află în nenorocire! Şi care, plăcându-le „să 
se bălăcească în suferință” - Kirschen înţelege cum 
îl taie capul spiritul de jertfă şi de asumare a 
suferinței - să-şi pună viața în pericol, rupându-şi 
pâinea de la gură ca să-i ajute pe alţii! 

Despre comportamentul frumos al legionarilor 
în temniță mărturiseşte şi părintele Nicolae Steinhardt: 
„Referitor la camarazii legionari, nu pot spune decât 
că purtarea lor față de mine a fost frățească. Mi-a 
venit în ajutor şi reputația mea de evreu osândit 
pentru că a refuzat să fie martorul acuzării într-un 
proces legionar; oricum, s-au purtat cu mine im- 
pecabil şi cu acel spirit de solidaritate de care au dat 
cu prisosință dovadă în locul unde mulți alții şi-au 
pierdut cumpătul, omenia şi stăpânirea de sine”14, 


15Leonard Kirschen, Deţinut al Justiţiei roşii, Ed. 
Enciclopedică, Bucureşti, 2003, p. 166. 


14 Nicolae Steinhardt, Primejdia mărturisiri, Ed. Dacia, 
Cluj-Napoca, 1993, p. 173. 

Cea mai amănunțită descriere a vieții deți- 
nuţilor politici o face Ion Ioanid în Închisoarea noastră 
cea de toate zilele. Mărturiile sale despre legionari 
merită să fie luate în seamă. „Cu toate că nu 
împărtăşeam toate punctele lor de vedere, din toate 
grupările sau categoriile de deținuți pe care le-am 
cunoscut de-a lungul anilor de puşcărie, la ei am 
întâlnit procentul cel mai mare cu ținută demnă, 
comportare onorabilă şi caracter integru. Am con-. 
viețuit cu ei în mai toate închisorile, respectându-ne 
reciproc şi bucurându-mă de încrederea lor, ceea ce 
am considerat, nu fără mândrie, ca o apreciere a 
încercărilor mele de a avea o atitudine de care să 
nu-mi fie vreodată ruşine. Mi-au fost totdeauna de 
ajutor, mai ales moral, şi tăria de caracter a unora 
dintre ei mi-a fost exemplu, chiar dacă eu nu am 
putut-o atinge”15. 

loanid face o paralelă interesantă între com- 
portamentul legionarilor şi al celorlalți deținuți pri- 
vind câteva aspecte ale vieţii de temniță. O carac- 
teristică a nelegionarilor era goana după ştirile poli- 
tice - fie simple zvonuri imposibil de verificat, fie 
autentice, dar demult răsuflate - cărora, în discuţii 
aprinse, încercau la nesfârşit să le dea o interpretare 
optimistă, favorabilă eliberării. Atitudinea legio- 
narilor, spune Ioanid, era diferită: „Deşi şi legionarii 
erau la fel de interesaţi să primească informaţii, ei 
nu se arătau ahtiaţi să le obțină cu orice preţ, iar 
atunci când aflau o ştire nu intrau în efervescenţă ca 
ceilalți deținuți. Oricât de senzațională ar fi fost şti- 
rea, o recepționau cu un calm şi sub rezerva veri- 
ficării, care nouă ne făcea impresia fie a unui dezin- 


15 Ion loanid, Închisoarea noastră cea de toate zilele, Ed. 
Albatros, Bucureşti, 1992, vol. I, p. 58. 


21 


Sfântul închisorilor 


teres de neînțeles, fie a intenţiei de a ne sfida, dove- 
dindu-ne că ei nu sunt ca toată lumea. Adevărul era 
că nici nu erau ca marea majoritate a lumii, Erau 
disciplinați şi aveau o stăpânire de sine care îi 
împiedica să aibă reacții pripite, punându-i la 
adăpost şi de entuziasme şi de deprimări nefondate, 
pe care să le regrete mai târziu”. (...) 

„Mi s-a întâmplat deseori în cursul detenției - 
în lagărul de la Cavnic, în celulele mai mari din 
închisori sau în lagărul de la Salcia, din Balta Brăilei 
- să aud discuţiile purtate într-un cerc de deținuți 
nelegionari şi apoi să trec pe lângă un grup de 
legionari. Aş încerca să redau cât mai pe scurt ceea 
ce am remarcat de fiecare dată, chiar fără să fi, urmă- 
rit sensul convorbirilor, înşirând numai câteva din 
cuvintele şi expresiile surprinse in treacăt. Sper să fie 
mult mai sugestive decât o explicație amănunțită. 

Astfel, cuvintele cele mai frecvent pronunțate 
în primul grup trădau imediat subiectul discuţiei: 
democrațiile occidentale..., trupele ONU...; Statele Unite 
vor pune ruşilor condiții ultimative de retragere..., vom fi 
eliberați datorită presiunilor Occidentului... sau numai 
un război ne poate salva. 

Aceste frânturi de conversaţie ce-ţi ajungeau 
zilnic la ureche se încheiau invariabil cu cele două 
cuvinte care multă vreme au exprimat singura 
nădejde a deţinuţilor: Vin americanii! 

Pe lângă cel de-al doilea grup, al legionarilor, 
trebuia să treci mai aproape ca să prinzi vreo vorbă. 
Se discuta pe ton scăzut şi necombativ. Aici cu- 


16 Ibidem, vol. III, pp. 144-145. 

vintele proveneau dintr-un alt vocabular, dând însă 
şi ele de înţeles ce îi preocupa pe cei adunaţi. Mai 
toate se refereau la însuşirile nobile care trebuiau 
cultivate pentru a fi demn de tripla calitate de om, 
creştin şi român. Cădeau cuvinte simple: muncă 
cinstită... iubirea aproapelui..., cumpătare..., simțul 
dreptății... simțul onoarei... etc, sau cuvinte care 
înfierau minciuna, egoismul, necinstea, trădarea. ` 

Josif Ripan [un legionar din Lugoj] îmi vorbea 
de prilejul pe care ţi-l oferă închisoarea de a face 
ceva pozitiv: de a medita, de a te cunoaşte mai bine, 
de a judeca fără părtinire slăbiciunile şi de a ți le 
corecta. «De ce să-ți pierzi vremea în discuții 
politice, care nu duc la nici un rezultat, când ai 
ocazia să-ți perfecționezi singur educația morala şi 
caracterul?», adăuga el”77. 

Pentru mulţi cititori, mărturii ca cele de mai 
sus, la care s-ar putea adăuga multe altele, stârnesc 
nedumeriri. Cum se face că legionarii, aşa cum sunt 
prezentaţi aici, sunt atât de diferiți de ceea ce ştiam 
despre ei? Apoi, de unde vine diferenţa dintre legio- 
nari şi nelegionari pe care o sesizează Ion Ioanid? 

În primul rând surpriza vine din faptul că 
legionarismul e prezentat de obicei trunchiat, 
insistându-se mai totdeauna pe partea întunecată, a 
greşelilor, şi acestea exagerate şi scoase din context, 
fără a vorbi de aspectele pozitive. Or, greşelile lor, 
chiar de ar fi mai grave decât ce li se reproşează de 
obicei, nu trebuie să ducă la negarea părților bune. 
De altfel, nu e normal ca greşelile unora să fie 


17 Ibidem, vol. III, pp. 146-147. 

extinse asupra tuturor. 

Pe de altă parte, legionarismul este cel mai 
adesea redus la manifestările lui politice, fără a se 
vorbi de dimensiunea spirituală. Or, tocmai aici este 
esențialul. În cele ce urmează, din această perspec- 
tivă spirituală - mai exact de educație spirituală - 
vom încerca să-l înțelegemi8. 

Trebuie să spunem din capul locului că, 
înainte de toate, legionarismul a fost un curent de 
simţire, o stare de spirit. Observa cineva că românii 
nu coagulează, nu sunt receptivi la doctrine, ci la 
stări de spirit. Cel puţin în cazul legionarilor lucrul 
acesta este adevărat. Apropierea de legionarism, 
mărturisesc cei ce au trăit-o, a fost mai mult un 
fenomen spontan, o stare de rezonanță sufletească, 
un răspuns la nişte căutări interioare, decât aderarea 


18 Dacă nu ne oprim asupra aspectelor istorico-politice şi 
asupra greşelilor Mişcării Legionare nu o facem din dorința de 
a-i „cosmetiza” imaginea, ci, în primul rând, pentru că o astfel 
de analiză ar depăşi cu mult în lungime limitele unui capitol 
din această carte. Din acelaşi motiv şi dimensiunea spirituală va 
fi tratată sintetic, cât să permită cititorului - îndeobşte neinfor- 
mat asupra acestui aspect - să înțeleagă apropierea lui Valeriu 
şi a altora cu care ne vom întâlni în capitolele următoare, de 
legionarism. Pe de altă parte, Valeriu - atras de aspectele 
spirituale - nu s-a făcut vinovat de cele ce se pun de obicei în 
contul legionarilor. Să spunem totuşi că lipseşte o analiză 
obiectivă a greşelilor legionarilor - mă refer la crimele lor - care 
să ţină cont de contextul în care s-au produs, de faptul că cel 
mai adesea ei au răspuns violent provocaţi de violențele îndrep- 
tate împotriva lor, şi că cei vinovaţi s-au predat autorităților 
pentru a-și primi pedeapsa. Bineînţeles, acestea sunt doar cir- 
cumstanţe atenuante, importante pentru că nuanțează vinovă- 
ţia, dar nu-i absolvă de păcatul uciderii, care cere pocăință. 

la o doctrină!?. Legionarii convingeau prin felul lor 
de a fi, prin exemplul lor, prin ceea ce transmiteau; 
crau contagioşi, aveau o credinţă şi o hotărâre care 
antrena. 

De unde venea însă energia aceasta? Care era 
motorul acestei stări care „contaminase” zeci, dacă 
nu sute de mii de oameni? Ce anume întreținea 
arderea? 

Unii au încercat să explice lucrurile din per- 
spectivă istorică, sociologică sau politică, vorbind de 
un ecou local al unor frământări şi convulsii 
europene, la care se adaugă refulări mai vechi ale 


19 La drept vorbind nu au avut o doctrină sau un 
program, în sensul în care vorbim de doctrina, ideologia sau 
programul unui partid politic. Ei au plecat de la altceva. Încă de 
la început se definesc ca o comunitate de simţire. Codreanu 
însuşi va spune: „o altă caracteristică a începutului nostru, în 
afară de lipsa de bani, a fost lipsa de program. Noi nu am avut 
nici un program. Şi acest fapt va naşte, desigur, un mare semn 
de întrebare. Organizaţie politică fără nici un program izvorât 
din rațiune, din capul unui om sau al mai multora? Dar nu ne- 
am legat împreună cei ce cugetam la fel, ci acei ce simţeam la fel. Nu 
cei ce aveam acelaşi fel de a gândi, ci acei ce aveam aceeaşi construcție 
sufletească. Era un semnal că statuia unei alte zeițe ~ Rațiunea - 
va fi sfărâmată. Pe aceea pe care o ridicase lumea în contra lui 
Dumnezeu, noi, fără a o arunca şi dispreţui, o vom pune acolo 
unde îi e locul, în slujba lui Dumnezeu şi a rosturilor vieții. 
Dacă nu aveam aşadar nici bani, nici programe, aveam în 
schimb pe Dumnezeu în suflete şi El ne insufla puterea 
nebiruită a credinței” (Corneliu Zelea Codreanu, Pentru 
legionari, ediţia a 9-a, Ed. Scara, Bucureşti, 1999, p. 232). 

20 Adesea legionarismul a fost văzut ca un ecou local al 
nazismului sau fascismului. Deşi au existat asemănări şi 
influențe, Codreanu - la fel ca mulți alții în vremea aceea - fiind 

societății româneşti nemulțumite de politicianismul 
corupt al vremii. Fără a contesta că şi acestea vor fi 
avut un rol, în sensul că legionarii au plecat de la 
problemele veacului, răspunsul pe care l-au dat 
acestor frământări pare inspirat de Dumnezeu. Deşi 
au plecat de la cauze istorice, privind lucrurile mai 
adânc, din perspectivă spirituală, orientarea aceasta 
spre Dumnezeu şi spre valorile creştine - e drept nu 
totdeauna afirmate sau apărate cu cele mai evanghe- 
lice mijloace - dorul acesta spre înnoire şi curăție nu 
cred că a fost numai un simplu fenomen social. 
Cred că a fost şi un fenomen spiritual, o chemare 
duhovnicească adresată acestui neam de întoarcere 
la Dumnezeu, de adâncire a unor sensuri, un 
îndemn de reaşezare creştină şi, mai ales, chemarea 
unei generații de români la martiriu?! 

„_ Edreptcă nu toţi - şi mai ales nu de la început 
- au fost conştienţi de finalitatea duhovnicească a 
acestei chemări. Mulţi au rămas pe drum, în diferite 
etape, pe măsura posibilității lor de înțelegere sau 
de creştere duhovnicească. Dar destui s-au luminat, 


filogerman, fundamentul creştin al Mişcării Legionare o 
diferenţiază de celelalte curente. 


Zlîntărim cele spuse cu punctul de vedere al unor 
oameni duhovniceşti care în tinerețe au avut legătură cu Miş- 
carea Legionară. Părintele Gheorghe Calciu fiind întrebat cum 
vede Mişcarea Legionară - de la oameni sau de la Dumnezeu? - 
spunea: „Ținând cont de câți martiri a dat, cred că a fost de la 
Dumnezeu, dar oameni fiind, s-au făcut şi greşeli”. La aceeaşi 
întrebare părintele Arsenie Papacioc răspundea: „Nu putem 
gândi Mişcarea fără voia lui Dumnezeu, deci a fost voia lui 
Dumnezeu, chiar dacă a plecat de la nişte cauze materiale, 
istorice”. 

s-au limpezit şi, prin suferință - la fel ca Gafencu - 
au pătruns mai adânc sensul acestei chemări şi au 
mers spre martiriu. Drumul n-a fost uşor, n-au lipsit 
alunecările şi căderile, dar nici clarificările şi 
înălțările. - Dovedind o virtute foarte dragă 
cuviosului Paisie Aghioritul, jertfirea de sine cu 
mărime de suflet, dincolo de toate scăderile 


omeneşti, legionarismul a fost - din punct de vedere- 


duhovnicesc - o pregătire pentru martiraj. Aceasta 
s-a văzut din comportamentul legionarilor în 
temnițele comuniste, unde au arătat adevărata 
măsură a valorii lor. Dintre sutele de mii de deținuți 
politici, mare parte au fost din rândul lor. Dintre 
aceştia, câte sute, mii, poate zeci de mii de martiri 
nu vor fi fost...? Oricum, dintre cei cunoscuţi, cele 
mai multe şi mai frumoase figuri ortodoxe ale 
temnițelor au fost legionari?, Pentru toți aceştia 
educaţia legionară a fost o pregătire pentru grelele 
încercări la care vor fi ulterior supuşi. 

Cum Valeriu Gafencu tocmai pentru educarea 
în spirit legionar a fraţilor de cruce a fost 
condamnat, să vedem care sunt principiile ce 
stăteau la baza ei. 

Frământaţi de gândul de a face ceva pentru 
țară, după ce au rătăcit în diferite direcţii, Codreanu 
împreună cu alţi tineri îşi dau seama că pentru o 
schimbare profundă a societății nu se cere atât un 
nou partid sau o nouă programă politică - cum ei 


22 În martirologiul publicat la editura Institutului Biblic 
şi de Misiune al Bisericii Ortodoxe Române Martiri pentru 
Hristos din România în perioada regimului comunist din 207 martiri 
ortodocşi amintiţi, legionarii reprezintă un procent însemnat. 

înşişi fuseseră tentaţi să creadă - cât o educaţie pe 
baze creştine şi naționale care să aducă o înnoire 
morală. „Țara aceasta piere din lipsă de oameni, nu 


din lipsă de programe, Aceasta este părerea noastră. 4 


Nu programe trebuie să creăm, ci oameni, oameni 
noi. (...) De aceea piatra unghiulară de la care 
porneşte Legiunea este omul, nu programul politic, 
reforma omului, nu reforma programelor politice. 
Legiunea Arhanghelul Mihail va fi prin urmare mai 
mult o şcoală şi o oaste decât un partid politic. 
Poporul român în aceste zile ale lui nu are nevoie de 
un mare om politic, aşa cum greşit se crede, ci de un 
mare educator şi un conducător, care să biruiască 
puterile răului şi să zdrobească tagma celor răi. 
Pentru aceasta însă, va trebui să biruiască mai întâi 
răul din el şi din ai lui”23. 

iio 

2 Corneliu Zelea Codreanu, op. cit., pp. 238-239. 

Drept cauză a decăderii morale şi a mai tuturor 
nenorocirilor abătute peste români, Codreanu punea activitatea 
„jidanilor”. Deşi generalizarea ar fi exagerată, nu se poate 
contesta implicarea masivă a cercurilor evreieşti în controlul 
comerțului şi presei, în francmasonerie, răspândirea ideilor 
comuniste, influențarea deciziilor politice şi alte activități 
antiromâneşti. De altfel, cu mult înaintea legionarilor, cărturari 
ca Mihail Kogălniceanu, Vasile Alecsandri, Vasile Conta, Mihai 
Eminescu, Nicolae Iorga - ca să amintim doar câteva nume - au 
tras un semnal de alarmă în ce priveşte rolul nefast al evreilor. 
Greu de crezut că toţi aceştia - şi mulți alţii - au fost atinşi fără 
motiv de morbul antisemitismului. Gândindu-ne la atitudinile 
antisemite - reale, dar absurd exagerate (ca în raportul comisiei 
Wiesel privind holocaustul în România) - din prima jumătate a 
veacului XX, e firesc să ne întrebăm dacă atitudinea evreilor nu 
a avut un rol în provocarea lor, cu atât mai mult cu cât românii - 
îndeobşte toleranți - nu s-au arătat agresivi şi resentimentari 
faţă de alte neamuri, turcii sau ungurii, cu care avuseseră 

Pentru formarea elitei legionare se alegeau cei 
mai buni dintre tineri, începând cu vârsta liceului. 
Această organizaţie de tineret se numea Frăția de 
Cruce (FDC)2. Cei vizați erau verificați sub. mai 
multe aspecte: să fie credincioşi şi să meargă la 
biserică, să aibă rezultate bune la învățătură, să fie 
respectuoşi în relațiile cu ceilalți, să-şi iubească 
neamul, să fie cinstiți, morali, etc. În FDC intrarea 
nu era liberă, ci conformă unor exigenţe. Se urmărea 
să fie o organizaţie de elită, în care să intre cei mai 
buni. 

Cei admişi întâlneau aici o atmosferă de 
dragoste, seriozitate şi entuziasm foarte potrivită 
pentru creşterea lor sufletească. Educaţia pe care o 
primeau avea mai întâi o latură moral-spirituală, de 
formare pe linie creştină, îndemnându-i pe tineri să 


conflicte vreme de secole! De ce s-ar fi pornit brusc şi fără motiv 
împotriva evreilor, pripăşiţi pe la noi în număr mai mare de 
abia în veacul al XIX-lea? Întrebarea e cu atât mai legitimă cu 
cât atitudini antisemite au apărut nu numai la noi, ci peste tot 
pe unde au trecut evreii. Atitudinea lor nu a contat deloc? 
Bineînţeles, creştineşte vorbind, scuza provocării nu absolvă de 
păcat, dar nuanțează responsabilitatea. În acelaşi timp, în ce ne 
priveşte, ar trebui să ne gândim dacă stăpânirea celor de alt 
neam nu e cumva îngăduită de Dumnezeu pentru păcatele 
românilor. În acest sens, chiar istoria poporului evreu din 
Vechiul Testament, dus în robie pentru depărtarea sa de 
Dumnezeu, este plină de semnificaţii. 

24 Principiile de selecţie şi de educare a fraților de cruce, 
precum şi modul de organizare sunt cuprinse în Îndreptarul 
Frățiilor de Cruce alcătuit de Gheorghe Istrate. Alături de acesta, 
o descriere vie şi plină de pitoresc a atmosferei din FDC face - 
plecând de la experiența sa din tinereţe - Ion Gavrilă Ogoranu 
în Brazii se frâng dar nu se îndoiesc, vol. V, (cu subtitlul La pas prin 
Frăţiile de Cruce), Ed. Mişcării Legionare, Bucureşti, 2006. 

se spovedească, să aibă un program de rugăciune, 
să postească, să evite păcatele trupeşti, să fie 
milostivi, corecți, punctuali, săritori, gata să-i ajute 
pe alţii, ascultători, silitori la învățătură. Cum în 
educația legionară un rol important îl ocupa 
munca’5, se organizau tabere de muncă în care frații 
de cruce participau, alături de legionari, la 
construirea sau repararea de biserici, şcoli, drumuri, 
poduri, diguri, etc. Se muncea într-o atmosferă de 
entuziasm tineresc, taberele fiind şi un prilej de 
cunoaştere şi de întărire a legăturilor sufleteşti. 
Întâlnirile lor periodice începeau cu o 
rugăciune, pomenindu-se cei morți pentru cauza 
legionară, apoi se citea un text din Noul Testament. 
De fiecare dată, pe rând, unul din ei prezenta o 
temă legată de credință, moralitate, istorie națio- 
nală, cultură, etc. Se învățau şi se cântau cântece 
legionare, se citeau fragmente din scrieri legionare, 
iar la sfârşit se luau diferite hotărâri privind faptele 


25 Legea muncii era una din cele şase legi legionare: 
„Legea disciplinei: Fii disciplinat legionar, căci numai aşa 
vei învinge! Urmează-ți şeful şi la bine şi la greu. Legea muncii: 
Munceşte. Munceşte în fiecare zi. Munceşte cu drag. Răsplata 
muncii să-ți fie nu câştigul, ci mulțumirea că ai pus o cărămidă la 
înălțarea Legiunii şi la înflorirea României. Legea tăcerii: Vorbeşte 
puțin. Vorbeşte ce trebuie. Vorbeşte când trebuie. Oratoria ta este 
oratoria faptei. Tu făptuieşte, lasă pe alții să vorbească. Legea 
educaţiei: Trebuie să devii altul. Un erou. În cuib fă-ţi toată şcoala. 
Cunoaşte bine Legiunea. Legea ajutorului reciproc: Ajută-ți fratele 
căzut în nenorocire. Nu-l lăsa. Legea onoarei: Mergi numai pe căile 
indicate de onoare. Luptă şi nu fii niciodată mişel. Lasă pentru alții 
căile infamiei. Decât să învingi printr-o infamie, mai bine să cazi 
luptând pe drumul onoarei”. (Corneliu Zelea Codreanu, Cărticica 
şefului de cuib, Bucureşti, 2000, pp. 6-7). 

bune ce trebuiau îndeplinite: ajutorarea unui 
nevoiaş, strângerea de ajutoare pentru familia unui 
legionar arestat sau altceva în folosul semenilor. 

Tinerii adunaţi în FDC alcătuiau o adevărată 
familie, fiind învățați să se iubească şi să se ajute la 
nevoie. Între ei era o prietenie izvorâtă dintr-o dra- 
poste şi sinceritate impresionantă. Cel mai original 
punct al întâlnirilor era momentul prieteniei sau, 
sincerităţii, un fel de „spovedanie” în fața celorlalţi 
a greşelilor săvârşite de la ultima întrunire. Nu 
înlocuia taina spovedaniei - fiecare se mărturisea 
duhovnicului - ci era expresia încrederii şi since- 
rității ce-i unea%. După ce îşi mărturiseau pe rând 
greşelile, fiecare spunea ce greşeli a observat la 
ceilalți care erau de față. Se stabilea apoi câte un 
„canon” pentru fiecare??. 

Aceste momente de sinceritate erau foarte 
importante pentru întărirea legăturilor sufleteşti. În 
dragostea şi înțelegerea celorlalți fratele de cruce 
găsea puterea de a lupta împotriva greşelilor şi 
defectelor. 


2 Era în acelaşi timp şi o pregătire pentru taina 
spovedaniei, după cum spune părintele Voicescu: „Eu vă măr- 
turisesc că am învăţat să mă spovedesc cum trebuie din Frățiile 
de Cruce, din momentele acelea de prietenie, Atunci ne spu- 
neam unul altuia păcatele şi am început să prindem subțirimea 
gândurilor”. (Părintele Voicescu - un duhovnic al cetăţii, p. 299). 

27 Apăreau, după cum mărturisesc foştii frați de cruce, şi 
tensiuni, pentru că nu e uşor să operezi asupra defectelor pe 
viu. Se putea întâmpla, de asemenea, ca mărturisirea să fie 
superficială şi nu sinceră. Oricum, ceea ce este demn de reținut 
este ideea, principiul, dincolo de problemele care puteau apărea 
în practică. 

Aspiraţiile generoase de prietenie, sinceritate, 
dragoste, sacrificiu pentru cauze înalte spre care 


sufletul tânăr înclină în mod natural, îşi găseau 


împlinire în atmosfera caldă a FDC-ului2t. 
Pe lângă activitatea educativă, fraţii de cruce 


participau la activitatea politică a Legiunii, prin į 


distribuirea de manifeste şi afişe, prin implicarea 
câteodată în propaganda electorală. Participau de 


asemenea la ajutorul legionar - strângerea de aju- | 


toare pentru legionarii închişi şi familiile acestora. 


Educaţia fraților de cruce continua după aceleaşi 


principii şi după ce deveneau legionari. 


Componenta moral-spirituală a educaţiei era . 
împletită cu una naţional-eroică. Se punea accentul 


pe iubirea de neam, pe cunoaşterea trecutului, a 


personalităților româneşti. Se insista mai ales asupra | 
trecutului de luptă şi pe eroii neamului, legionarii ; 


revendicându-se de Ja aceştia şi avându-i ca modele. 


Se urmărea cultivarea calităților eroic-ostăşeşti ale tâ- | 


nărului: curajul, voința, fermitatea, spiritul de jertfă, 
disciplina, capacitatea de a înfrunta pericolul, etc.%. 


28 Ținând cont de dragostea şi sinceritatea ce stăteau la 


baza legăturilor sufleteşti dintre legionari, înțelegem mai | 


nuanţat duritatea cu care înfierau trădarea, Mihai Stelescu - un 
fost legionar ce a pus la cale un atentat asupra vieții lui Codrea- 


nu, care-l susținuse şi-i promovase deputat în Parlament - va fi | 


ucis de foştii săi camarazi din acelaşi grup de frați de cruce. 


Faptul că aceştia se considerau lezaţi în dragostea şi sinceritatea | 


lor de trădarea lui Stelescu, precum şi cultul pe care îl aveau 
faţă de Codreanu, nu este decât o circumstanță atenuantă, ce 


trebuie totuşi luată în calcul, dar care, din punct de vedere 


creştin, nu justifică crima şi nu-i absolvă de păcatul uciderii. 
29 Se organizau marşuri, expediții în pădure sau la 


munte, pe drumuri greu accesibile sau pe vreme rea, pentru ; 


dezvoltarea condiţiei fizice. Se foloseau exerciţii de gimnastică 

Legionarii aveau o organizare şi o disciplină 
de inspirație militară, dar această disciplină liber 
asumată nu avea pentru cei implicaţi un aer de ari- 
ditate şi rigiditate cazonă, asprimea fiind atenuată 
datorită relaţiilor sufleteşti şi a stării de spirit. Ținuta 
fratelui de cruce, la fel ca a legionarului, trebuia să 
fie demnă, fermă,disciplinată şi ordonată ca a unui 
ostag30, 

Am putea face o paralelă între componenta 
eroică a educaţiei legionare şi spiritul cavalerilor 
medievali din Occident. Cu credinţă în Dumnezeu, 
moral, om de caracter, cu ţinută demnă, gata de 
jertfă pentru credinţă şi neam, „pentru Sfânta Cruce, 
pentru țară” - cum se spunea în imnul Legiunii - 
legionarul era un fel de cavaler, fără de prihană şi 
fără de frică. Apărător al celor năpăstuiți, hotărât să 
lupte cu toate nedreptățile, nimeni şi nimic nu-l 
putea opri din acțiunea sa de justiţiar incoruptibil. 
Un haiduc cu suflet de sfânt. 


şi elemente din instrucția fără armă a soldatului: pasul de front, 
de defilare, poziția de drepți, pe loc repaus, alinierea în 
formație, deplasarea în formaţie, prezentarea la raport, etc. Deşi 
ideal ar fi fost să existe un echilibru între componenta spirituală 
şi cea naționalist-eroică a educaţiei, existau diferenţe de la om la 
om şi de la un grup la altul, în funcție de temperamentul şi 
structura sufletească a fiecăruia, Existau grupuri sau persoane 
atrase mai mult de latura aceasta muşchetăresc-ostăşească decât 
de cea moral-spirituală. 

30 Caracterul acesta milităros al legionarilor ~ chiar dacă 
atenuat de relaţiile dintre ei - aşa cum transpare din fotografiile 
sau înregistrările din epocă, în care îi vedem defilând în cămaşă 
verde cu centură şi diagonală, nu prea respiră duhul Ortodoxiei 
noastre româneşti cu specificul ej de discreţie şi echilibru. Aduce 
mai mult a ordin cavaleresc occidental. Chiar dacă aceasta a fost 
doar o etapă, ar fi interesant de comparat - dar nu e cazul aici - 
ctosul Ortodoxiei noastre tradiționale cu manifestările hotărâte, 
ofensive şi uneori prea impetuoase ale legionarilor. 

O trăsătură foarte importantă pentru legionar, ` 


la fel ca pentru cavaler, era simțul onoarei. Obli- 


gându-l să nu facă nimic ce ar putea să o păteze şi să 


sprijine cu brațul său orice cauză dreaptă, aceeaşi 
onoare îi cerea să reacționeze când cineva îl ofensa. 
Acest aspect este discutabil din punct de vedere 


creştin, pentru că se opune smereniei care cere să į 
întorci şi celălalt obraz când cineva te loveşte?i. La | 


întâlnirea lor cu creştinismul de profunzime, în tem- 
nițele comuniste, această înțelegere a onoarei le va 
da mult de furcă legionarilor, realizând că în spatele 
ei se poate ascunde mândria. „Orgoliul se ascundea 


în noi sub tainica mantie a «onoarei» şi a fost o luptă ; 


grea până ce aşa-zisa «demnitate» şi «onoare» s-au 
înduhovnicit, trecând prin baia curățirii”32, 


Mulți tineri au fost atraşi tocmai de aspectul | 


acesta „muşchetăresc” al legionarilor: uniforme, 
cântece antrenante, disciplină ostăşească, ținută băr- 
bătească, apel la jertfă şi la eroism. Caractere dârze, 
oameni dintr-o bucată, cu fire de luptători găseau 
aici un mediu potrivit structurii lor sufleteşti. Tine- 


31 Legionarii au justificat uneori actele de violență cu 


ideea aceasta a reparării onoarei Legiunii sau a neamului. Dacă _; 


violența în legitimă apărare mai poate găsi circumstanţe ate- 
nuante din punct de vedere creştin, justificarea răzbunării prin 
repararea onoarei mi se pare necreştină. Cu toate acestea, s-ar 
putea totuşi cita cel puțin o excepție luată din tradiția Bisericii. 
Sfântul mucenic Nestor (prăznuit pe 27 oct.), revoltat de înjosirea 
şi uciderea creştinilor în arenă, cere binecuvântarea sfântului 
Dimitrie (prăznuit pe 26 oct.) pentru a înfrunta pe luptătorul 
păgân Lie şi a spăla astfel ruşinea creştinilor. Cu binecuvân- 
tarea sfântului Dimitrie, sfântul Nestor înfruntă şi ucide pe Lie. 
32 Ioan Ianolide, op, cit., p. 84. 

rețea şi caracterul lor impetuos îi împingeau la un 
angajament total, fiind în acelaşi timp foarte sensibili 
la ofense şi nedreptăți. În astfel de situații nu întor- 
ceau şi celălalt obraz, ci acționau: „Legea noastră 
vste clară şi precisă. Ne respectă, îl respectăm. Ne lo- 
veşte, îl lovim. Bătaia n-o începem, dar o terminăm”?3. 
Cei atraşi în Legiune de aspectul acesta 
haiducesc vor ajunge şi ei treptat, cu viteze diferite, - 
la o înțelegere mai adâncă. Mi-a vorbit cineva de 
un astfel de tânăr, care s-a schimbat cunoscându-l 
într-o tabără de muncă pe Puiu Gârcineanu, un 
legionar cu o profundă trăire creştină. „Văzându-l 
pe Gârcineanu mi-a fost ruşine de înţelegerea mea 
superficială, dându-mi seama de prefacerea sufle- 
tească la care se cere să ajung”. Ca el vor fi fost şi 
alții, dar cei mai mulţi se vor schimba în anii lungi şi 
grei de temniţă, când, maturizați prin suferință, con- 
fruntaţi cu limita propriilor forțe; fără perspectiva 
ieşirii, vor cumpăni onoarea cu smerenia. Compo- 
nenta spartană a educaţiei lor le va fi de folos, 
ajutându-i să facă față greutăților din închisoare. 
Datorită măsurilor luate împotriva Legiunii, 
aflată mai tot timpul în stare de prigoană, educația 
fraţilor de cruce nu îşi urma cursul ei firesc. Obligați 


33 Alexandru Ştefănescu, Comentar la monografia oraşului 
Corabia, Ed. Babel, Bacău, 2003, p. 69. 

34 O judecată onestă a legionarilor trebuie să aibă în ve- 
dere şi creşterea lor duhovnicească, nu numai erorile şi violen- 
jele. Într-un fel gândea Codreanu la 25 de ani când se răzbună 
pe prefectul de poliție -Manciu şi altfel se descoperă în 
însemnările sale de la Jilava, scrise în ultimele luni de viață, La 
fel şi ceilalți, într-un fel gândeau la tinerețe, purtaţi de entu- 
ziasm şi altfel după ce s-au maturizat, trecând prin puşcării. 

să se întâlnească pe ascuns, feriţi de privirea deloc 
binevoitoare a autorităților, fără îndrumători 
experimentați, tinerii aceştia nu au avut totdeauna 
parte de o formare spirituală temeinică’. Purtaţi 
mai mult de entuziasmul şi sinceritatea lor, le lipsea 
totuşi o viziune creştină profundă, pe care cei mai 
mulți o vor dobândi în închisoare. Sămânţa care a 
fost sădită în Frățiile de Cruce, în ciuda scăderilor, 
este importantă, tinerii primind aici o formare 
sufletească pe principii creştine mult mai serioasă 
decât oferea educația şcolară. În aceste principii care 
le-au format caracterul, cultivându-le verticalitatea, 
solidaritatea şi spiritul de jertfă îşi are izvorul 
comportamentul creştin de care au dat dovadă în 
închisori, când ~ după cum spune Steinhardt - mulţi 
alții şi-au pierdut cumpătul, omenia şi stăpânirea de 
sine36, 

Ținând cont de această dimensiune a educaţiei 


33 Dincolo de cauzele externe, sunt însă şi unele aspecte 
în sine ale educației fraților de cruce sau a legionarilor 
discutabile din punct de vedere ortodox. În Îndreptarul Frăţiilor 
de Cruce al lui Gheorghe Istrate, ca de altfel şi în alte scrieri 
legionare, găsim exagerări legate de cultul lui Codreanu, 
folosirea unei terminologii neclare din punct de vedere ortodox, 
câteodată cu accente filetiste - erezia de a pune neamul înaintea 
Bisericii -, justificarea răzbunărilor şi a atitudinilor antisemite, 
jurăminte şi legăminte cu formule ambigue din punct de vedere 
teologic, şi altele. Toate acestea arată că legionarii - la vremea 
aceea, pentru că în timp multe se vor remedia - deşi încadrați în 
Biserică erau adesea în confuzie din punct de vedere teologic şi 
nu gândeau, nici nu se manifestau totdeauna în duh ortodox. 

3 Prin comportamentul legionarilor în închisori, 
principiile lor de educaţie şi-au dovedit eficiența în ce priveşte 
formarea caracterelor. 

legionare care, în ciuda scăderilor, a pregătit o 
mulțime de suflete pentru martiraj, înțelegem de ce 
părintele Constantin Voicescu vedea în Mişcarea 
Legionară „povestea de dragoste întru Hristos a 
neamului românesc”, iar părintele Iustin Pârvu, 
„cea mai înaltă formă de manifestare a geniului 
românesc”%7, , 

După acest lung periplu legionar - necesar, 
pentru o mai bună înțelegere - să revenim la 
Valeriu Gafencu. Fire entuziastă şi idealistă, se 
regăseşte pe deplin în Frăţiile de Cruce, de care s-a 
apropiat pe când era elev la liceul din Bălți. În 1937, 
în clasa a VI-a de liceu, participă alături de alți fraţi 
de cruce la campania electorală, susținând partidul 
Totul pentru Țară, expresia politică a Mişcării 
Legionare. Lipeşte afişe, face propagandă cu mult 


37 Ne putem întreba de ce nu au reuşit legionarii să dea 
țării o aşezare politică creştină. Deşi unii pun eşecul politic pe 
seama violenţelor care l-au făcut pe Dumnezeu să-şi întoarcă 
faţa de la ei, totuşi, ținând cont că sistemul satanic comunist a 
fost îngăduit de pronia divină chiar dacă a făcut sute de milioa- 
ne de crime, cred că ~ dar cine poate şti gândul lui Dumnezeu? - 
altul este răspunsul. Odată cu căderea în 1917 a ultimei 
orânduiri statale de inspirație creştină, Imperiul rus, darul unei 
aşezări creştine a societăţii, pentru păcatele oamenilor, a fost 
ridicat din lume. „Pentru orice lucru este o clipă prielnică şi 
vreme anume pentru orice îndeletnicire de sub cer” spune 
Sfânta Scriptură. În faza apocaliptică în care a intrat omenirea în 
veacul XX nu mai era vreme pentru o orânduire creştină cum ar 
fi dorit legionarii. Chemarea pe care la început au înțeles-o 
politic era de fapt pentru ceva mult mai înalt: martirajul. De 
aceea o încercare de resuscitare astăzi a Mişcării Legionare sub 
aspect politic mi se pare utopică. Nu mai e vreme pentru aşa 
ceva, De la ei ne rămâne doar - şi nu e deloc puţin - moştenirea 
spirituală pe care fiecare o putem folosi în lucrarea mântuirii. 

entuziasm, fiind chiar reţinut de jandarmi. 

Ajuns student la Iaşi, devine îndrumător al unui 
grup de Frăţii de Cruce de la liceele din oraş. După 
ianuarie 1941, organizează o grevă a elevilor de la 
liceele din Iaşi, protestând împotriva lui Antonescu. 
Este arestat şi condamnat la trei luni închisoare. 

După acest episod, deşi Frăţiile de Cruce 
fuseseră oficial desființate şi continuarea activității 
era ilegală, Valeriu, care şi-a pus tot sufletul în 
educarea tinerilor, nu înțelege să renunțe. Foarte 
iubit de elevi, deşi doar cu puţin mai în vârstă, leagă 
cu ei o adevărată comuniune sufletească. Activitatea sa 
era una educativă, fără să facă propriu zis politică. 

În toamna anului 1941 este arestat în timpul 
unei şedinţe cu fraţii de cruce de la liceul militar din 
laşi. La proces, profesorul său de drept civil, 
Angelescu, se prezintă pentru a-i lua apărarea: „Este 
păcat ca un astfel de element să ia drumul 
închisorilor, căci societatea nu va avea decât de 
pierdut dacă va fi scos din mijlocul ei. Este unul din 
cei mai buni studenți pe care i-am avut de-a lungul 
întregii mele cariere didactice”%. 

Cu toate acestea, Valeriu va fi condamnat la 
25 de ani închisoare. După proces, prin ianuarie 
1942, ajunge la Aiud. 

Sute de elevi sunt.arestaţi în această perioadă 
şi condamnați la ani grei de închisoare pentru că 
făceau parte din Frăţiile de Cruce sau pentru 
ajutorul trimis deţinuţilor legionari sau familiilor 
acestora. 


38 Nicolae Trifoiu, op, cit., p. 105. 

În răstimpul cât va sta la Aiud, 1942-1948, 
Valeriu se va alătura unui grup de deținuți care îşi 
asumă cu mare seriozitate viața duhovnicească. 
„Misticii”5 - cum erau numiţi fie cu admirație, fie 
în derâdere - puneau în centrul preocupărilor viață 
în Hristos, după învățăturile Sfinţilor Părinți. De 
atmosfera din acest grup este strâns legată nu 
numai limpezirea şi creşterea sufletească a lui 
Valeriu, ci şi închegarea, mai târziu, a unui curent 
de trăire filocalică în lumea temnițelor comuniste, 
Prin urmare, ar fi nimerit să spunem câteva cuvinte 
despre aceşti deținuți, făcând şi o scurtă prezentare 
unora dintre ei. 

Cei mai mulţi erau foarte tineri, elevi sau stu- 
denți, condamnaţi pentru aceeaşi vină: continuarea 


39 Termenul „mistic” provine din Ib. greacă, unde avea 
sensul de iniţiat în taine, cunoscător al celor mai presus de fire, 
văzător al celor ce nu se văd. El a fost preluat şi în Ib. latină, 
unde înţelesul lui s-a „vulgarizat”, sub influența culturii 
populare şi a gândirii scolastice. Din latină s-a moştenit în 
limbile romanice, unde înţelesul său a fost complet deturnat 
după Revoluţia Franceză din sec, al XVIII-lea şi cea bolşevică 
din sec, XX. Mentalitatea exclusiv raționalistă şi atee a dat 
termenului de „mistic” - în mod neoficial, dar eficace - sensul 
de nebun, dezechilibrat mintal, absurd. De aceea „misticii” de 
la Aiud erau numiţi aşa de unii cu admiraţie (în sensul pe care 
creştinismul l-a dat acestui termen: om cu o înaltă trăire 
duhovnicească, cunoscător al tainelor dumnezeieşti), iar de alţii 
în derâdere (în sensul dat de mentalitatea atee de care am 
vorbit). 

sub o formă sau alta după ianuarie 1941 a activităţii 
legionare. Ca şi în cazul lui Valeriu, nici vorbă de 
atentate sau comploturi, ci doar participarea la 
întruniri ce urmăreau educația morală şi spirituală a 


tinerilor. „Noi nu ne considerăm vinovați juridic, - ` 


va spune mai târziu unul dintre ei, Marin Naidim - 
pentru că nu avem fapte infamante la activ. N-am 
ucis, n-am furat, n-am împilat pe nimeni şi cu toate 
acestea ne-au dat ani grei de închisoare, pentru că 
am cotizat, am cântat cântece legionare, am învăţat 
bine. la carte, fapte pentru care orice om de bună 
credință ne-ar fi felicitat, dar se vede treaba că 
judecătorilor de la tribunal li s-a dat de Dumnezeu 
să-mpartă pedepse pentru cu totul alte păcate decât 
cele cunoscute de ei. 

O vină totuşi aveam: aceea de a fi făcut toate 
aceste lucruri bune sub o firmă interzisă; dar pentru 
acest lucru să condamni nişte oameni, nişte. 
băiețandrii, la 25 de ani muncă silnică? Se vede cât 
de colo că aici e patimă şi nu judecată dreaptă”40, 

Deşi pare de necrezut, chiar aşa au stat 
lucrurile. Spre exemplu, doi dintre ei, Virgil Maxim, 
elev şi Marin Naidim, absolvent de liceu, vor fi 
condamnaţi la 25 de ani închisoare în urma unei 
mascarade de proces care a durat doar câteva 
minute. Practic, avocaţilor nu li s-a dat voie să 
spună nimic. Vina lor: continuarea educației 
legionare în Frăţiile de Cruce. Un altul, Nicolae 
Mazăre, şi el frate de cruce, va fi arestat fiindcă s-a 


40 în periodicul Puncte Cardinale, nr. 11/59, noiembrie 
1995, p 11, i 

găsit asupra lui o scrisoare, pe care un cunoscut - 
legionar urmărit de poliţie -~ îl rugase să o ducă la o 
anumită adresă. Pentru această scrisoare, al. cărei 
conţinut l-a aflat abia la anchetă, va primi 20 de ani 
închisoare, 

Pentru motive la fel de puerile au fost arestați 
şi condamnaţi, după ianuarie 1941, sute, dacă nu 
mii de tineri. Animaţi de năzuințe curate, idealişti 
dar oarecum confuzi, deschişi spre spiritualitate dar 
fără o aşezare temeinică, ei se vor maturiza prin 
suferință şi se vor limpezi sufleteşte în temniță, Cei 
mai râvnitori spre curăție şi desăvârşire în Hristos 
se vor aduna în acest grup al nevoitorilor de la 
Aiud, format în jurul avocaților Traian Marian şi 
Traian Trifanti. 

Acesta din urmă - bădia Trifan, cum i se 
spunea - era prin vârsta, trăirea şi cuvântul său 
înțelept o adevărată instanță duhovnicească pentru 
ceilalți. De neclintit în fața compromisurilor, bădia 
Trifan era - după descrierea părintele Arsenie 
Papacioc - „un om de o profundă trăire creştină, un 
mare şi integru caracter, un povățuitor blând, 
înțelept, odihnitor, dorind parcă să cuprindă într-un 


41 Grupul format în jurul lor nu se deosebea prin nimic - 
ierarhie, reguli sau organizare ~ de ceilalți deținuți. A fost o 
alăturare spontană a unor oameni care, deși cu structuri 
diferite, aveau afinități sufleteşti şi năzuinţe spirituale comune. 
Nucleul era constituit din Traian Trifan, Traian Marian, Anghel 
Papacioc, preotul Vasile Serghie, Valeriu Gafencu, Marin Nai- 
dim, Virgil Maxim, Nicolae Mazăre, Iulian Bălan, Constantin 
Pascu şi mai apoi loan Ianolide. Enumerarea nu e completă, 
desemnând doar pe cei - să spunem aşa - din primul cerc, în 
jurul lor aflându-se şi alții. 

cuvânt pagini întregi”42, 


Născut în Lancrămul lui Lucian Blaga, într-o | 


familie cu doisprezece copii, bădia Trifan se ridică 
prin propriile puteri, ajungând avocat şi doctor în 
drept. Numit prefect al judeţului Braşov în timpul 
scurtei guvernări legionare, cu ocazia aşa-zisei „re- 
beliuni” din ianuarie 1941 refuză să predea armatei 
prefectura din Braşov, aşteptând confirmarea de la 
Bucureşti şi cerând ca, după cum a fost numit prin 
decret, tot aşa să fie destituit prin decret oficial. Este 
arestat şi condamnat la 16 ani închisoare. 

La Aiud se va opune conducerii închisorii 
care, la ordinul lui Antonescu, promite legionarilor 
eliberarea cu condiţia de a se desolidariza de 
Mişcarea Legionară şi de a merge pe front, 
„reabilitându-se” astfel pentru greşelile din trecut. 
Dacă ideea de a merge pe frontul antibolşevic le 
surâdea legionarilor, speculând patriotismul şi 
anticomunismul lor, privită ca o „reabilitare” pentru 
greşeli, devenea inacceptabilă, În fața deţinuţilor şi 
a conducerii închisorii, bădia Trifan va respinge cu 
demnitate această insinuare. „Traian Trifan are grad 
de căpitan şi îşi serveşte țara ca ostaş, dar coman- 
dantul legionar Traian Trifan nu are ce reabilita în 
fața nimănui”, 

Cea mai frumoasă mărturie despre trăirea 
acestui „avvă” coborât parcă dintr-un Pateric al 
temnițelor ne-o dă Dumitru Bordeianu în ale sale 
Mărturisiri din mlaştina disperării. La Gherla, în 1955, 


42 Mărturisesc ... robul 1036, ediție îngrijită de Virgil 
Maxim, Ed. Scara, Bucureşti, 1998, p. 103, 
43 Virgil Maxim, op. cit, p. 87. 

în perioada postului Sfintelor Paşti, Bordeianu a 
nimerit în aceeaşi cameră cu Trifan. În săptămâna 
patimilor a văzut măsura la care, cu toată inima, 
plângând ca o mamă care-şi pierduse singurul fiu, 
bădia Trifan trăia şi simțea chinul Golgotei alături 
de Hristos: „L-am văzut pe bădia Trifan - mărturi- 
seşte Bordeianu - de luni până în sâmbăta patimilor. 
Ceea ce am văzut la el a fost mai mult decât 
impresionant. Luni dimineața am vrut să stau de 
vorbă cu el despre trăirea duhovnicească în această 
sfântă săptămână. Spre marea mea surprindere însă, . 
când m-am apropiat, am observat cum, plângea cu 
şiroaie de lacrimi. Cei din cameră, la dorinţa lui, îi 
rezervaseră un colț pe prici. Mi-a fost ruşine că l-am 
deranjat şi toată săptămâna patimilor n-am mai 
putut sta de vorbă cu el, Era retras în acest colțişor 
și plângea în continuu, privind cu ochii sufletului şi 
simțind cu inima suferințele Fiului lui Dumnezeu 
răstignit pe crucea de pe Golgota. Îi impresionase pe 
toți cei din cameră într-atât, încât întreaga săptămână 
mare a fost una de doliu”44, 

Om al rugăciunii, blând şi smerit, câştigând 
multe suflete cu trăirea şi cuvântul său înțelept, 
bădia Trifan va străbate cu seninătate de sfânt 
lungul său pelerinaj - 21 de ani - prin pustiul 
temnițelor comuniste, După eliberare îşi va împărți 
timpul între slujbele Bisericii şi munca necalificată - 
deşi era avocat şi doctor în drept - la un centru de 
confecționat lădițe pentru fructe. 


44Dumitru Bordeianu, Mărturisiri din mlaştina disperării, 
ediţia a II-a, Ed. Scara, Bucureşti, 2000, p, 393. 

Alături de bădia Trifan, „călca fără nici o 
îndoială în cuget pe poteca bine bătătorită a celor ce 
prin nevoințe trupeşti şi sufleteşti ajung la pu- 
rificarea şi iluminarea sufletului "45 tânărul Anghel 
Papacioc, părintele Arsenie de astăzi. Moştenind 
firea bărbătoasă şi dârză a strămoşilor săi macedo- 
români, s-a simţit de foarte tânăr atras de legionari. 
Mărturia sfinţiei sale este o binevenită completare la 
cele spuse în capitolul anterior. 

„Pe mine Legiunea m-a ajutat enorm de mult, 
că era o luptă severă şi intimă ca Să facem un om 
nou în noi. A fost foarte necesară pentru viața mea. 
Principiile de educație legionară erau extraordinare. 
Era o educaţie care te angaja. Asta m-a scos dintr-o 
stare latentă de tânăr care voiam ceva şi nu ştiam ce. 
Şi a apărut Legiunea, cu entuziasm, cu vitejie, 
patronată de arhanghelul Mihail. Aspectul acesta 
m-a biruit complet, ştiam troparul arhanghelului 
Mihail din copilărie. 

L-am cunoscut pe Codreanu, am avut multe 
discuţii cu el şi l-am apreciat foarte mult. Nu putem 
gândi Legiunea fără voia lui Dumnezeu; deci a fost 
voia lui Dumnezeu, chiar dacă a plecat de la nişte 
cauze materiale, istorice. 

N-am fost de părere să se facă ucideri - spune 
părintele vorbind despre violențele legionarilor - 
poate că asta a fost o mare greşeală privind întreaga 
Legiune. Am avut un frate, legionar, împuşcat de 
jandarmi. Când au ajuns legionarii la conducere, 

puteam să mă răzbun. Am zis că e o mare greşeală. 


45Virgil Maxim, op. cit, p. 183. 

Aveam posibilitatea să-l omor. Am zis că dacă nu-l 
împuşc, e Dumnezeu dator la mine. Şi fratele meu e 
dator la mine. Dacă îl împuşc, nu mai sunt ei datori, 
sunt eu dator la ei. l-am trimis vorbă celui ce mi-a 
omorât fratele să nu se teamă, că îi pun pază, să nu-i 
facă nici alţii rău”46. 

Privind în urmă, părintele Arsenie vede în su- 
ferința lungilor şi greilor ani de temniță un 
binecuvântat prilej de spiritualizare. „Nu a existat 
nici o altă metodă de studiu, de pregătire, care să 
ofere posibilitățile de spiritualizare, de adâncire 
duhovnicească, de relaţie vie cu Dumnezeu ca 
suferința de acolo. Eu binecuvântez timpul acela. 
Am petrecut ani în pustie, dar n-am avut 
posibilitatea acolo de a adânci lucrurile de natură 
veşnică, de natură divină, ca în suferință. Suferința 
ne-a şi unit. Cei care am reuşit să ne cunoaştem pe 
cruce am rămas uniți. 

Imaginea puşcăriei mele - spune părintele 
referindu-se la trăitorii de la Aiud - este alături de 
grupuşorul acesta în care m-am simţit foarte bine. 
Între noi era o mare, unitate. Toţi erau gata de 
moarte. Pe oamenii aceştia, pe Gafencu, pe Trifan, 
pe Marian, pe ăştia toți, Maxim, Pascu, şi ceilalți, pe 
toți i-aş sfinți (canoniza). Era, oare, unul mai bun ca 
celălalt? Contează maniera în care primeşti sufe- 
rința. Pe toți i-aş sfinți, pentru că au fost sinceri şi 
pentru că nu au ezitat a se jertfi. Toţi jertfeau. S-au 
dus cu toții, rând pe rând. Cu o bucurie greu de 


46 Mărturie dată de părintele Arsenie monahului Moise 
în ianuarie 2005. 

explicat, la proscomidie îi amintesc pe toți ca pe 
nişte luptători, alături de marii voievozi ai țării”77. 
Nu putem vorbi de trăitorii de la Aiud fără a-l 
aminti pe Virgil Maxim. Arestat în 1942, la 19 ani, 
pe când era elev în ultimul an la liceul din Buzău, a 
primit 25 ani închisoare pentru apartenența la 
Frățiile de Cruce, Se va elibera după 22 de ani, în 


47 Ibidem. 

48 Simulacrul de proces prin care a primit această 
condamnare absurdă este edificator în ce priveşte „obiectivi- 
tatea” justiției antonesciene de după ianuarie 1941 faţă de tinerii 
fraţi de cruce. „Procesul a fost o mascaradă. Procurorul ne-a 
acuzat în câteva fraze că suntem bolnavi psihic şi că societatea 
trebuie curățată de astfel de elemente. Manea ne-a întrebat 
numai dacă am făcut parte din Frăţiile de Cruce legionare. 
Avocaţilor li s-a permis să vorbească un minut pentru întregul 
grup. Gruia Popescu a apucat să spună doar atât: 

- Omorată instanţă, clienții mei nu sunt delincvenţi de 
drept comun, ci politici. Ca atare nu pot fi condamnaţi decât în 
conformitate cu prevederile Codului Internațional pentru 
condamnații politici, care prevede privare de libertate prin 
domiciliu obligatoriu sau detenție uşoară pe timp limitat şi 
nicidecum încadrări în articole care prevăd pedepse penale cu 
muncă silnică sau temniță grea, aşa cum a cerut domnul 
procuror. 

- Destul, l-a oprit Manea. 

Apoi, adresându-se celuilalt avocat: 

- Dumneata ai ceva de spus în plus? 

- Atât aş fi vrut să spun, în completarea celor spuse de 
colegul meu: de vreme ce chiar organele de anchetă n-au găsit 
de cuviință să întocmească acte de trimitere în judecată pentru 
aceşti şase minori aduşi astăzi aici, instanța nu are dreptul să 
condamne fără motiv nişte copii. Era vorba de Voicescu 
Constantin, Mocanu Ion, Ilie Constantin şi lamandi Teodor din 
clasa a şasea de la Şcoala Normală din Buzău şi Vlahopol Stroie 
şi Rădulescu Lucian, de la Liceui din Râmnicu Sărat, 

- Dumneata eşti legionar? a insinuat Manea. 

1964 în urma decretului de amnistie a deținuților 
politici. Prin atitudinea şi trăirea sa, Maxim a câş- 
tigat o autoritate de sfânt în fața celorlalți deținuți, 
devenind una din figurile simbol ale temnițelor. De 
cele văzute şi trăite în închisori va da mărturie în 
cartea sa Imn pentru crucea purtată. Aceasta este o 
adevărată cronică duhovnicească a temniței, cu 
ample referiri la viața grupului de nevoitori din 
jurul bădiei Trifan. Cum Maxim a stat vreme de doi 
ani în aceeaşi celulă cu Gafencu, fiind apoi 
împreună şi în colonia de la Galda, mărturia sa, 
alături de cea a lui lanolide, este cea mai importantă 
sursă de informaţii pentru perioada în care „sfântul 
închisorilor” s-a aflat la Aiud. 

Prin cartea sa, Virgil Maxim se descoperă nu 
numai un dârz mărturisitor al lui Hristos, înzestrat 
cu o admirabilă aşezare sufletească şi temeinice 
cunoştinţe teologice, dar şi un profund cunoscător 
al realității, înarmat cu o capacitate deosebită de a 
releva înţelesul duhovnicesc al întâmplărilor pe care 


- Domnule Preşedinte, eu sunt avocatul apărării, a 
răspuns zâmbind avocatul, şi nu pot fi interogat aici cu privire 
la apartenența mea politică. Ceea ce vreau să vă spun este că 
instanța săvârşeşte un viciu de fond şi de formă, pe care îl invoc 
în apărarea clienților mei. 

- Voi cere Preşedinţiei să ridice dreptul avocaților civili 
să mai pledeze în instanţele militare, a bătut Manea cu pumnul 
în catedră. 

Apoi către grefier: 

- Citeşte sentințele! (Care ar fi trebuit citite de 
preşedinte după deliberare). 

Grefierul a scos dintr-un plic o listă şi ni s-au citit 
condamnările. Atât a durat procesul nostru şi aşa s-a 
desfăşurat”. (Virgil Maxim, op. cit., pp. 68-69.) 

le descrie. Vorbind despre el, părintele Arsenie 
Papacioc afirma: „Maxim intuia perfect starea de 
lucru. De fapt, mulţi o intuiau, dar el o şi prezenta 
cu toate virgulele, cu tot înțelesul ei. Despre el a 
spus cineva de mare competență că e singurul a 
ar putea fi patriarhul țării. Bu, care l-am cunoscut de 
tânăr, am încuviințat”*?. | 

Odată cu Virgil Maxim a fost arestat şi 

condamnat un alt membru al grupului de nevoitori, 
Marin Naidim. „Sfios ca o domnişoară, un om pur, 
de o mare curăție sufletească, ascultător - după 
cum îl descrie cineva care l-a cunoscut în primii ani 
de temniță - Naidim avea o structură sufletească 
apropiată de a lui Valeriu, fiind cel mai bun prieten 
al său din perioada de la Aiud. Gabriel Bălănescu, 
care l-a cunoscut prin anii '50 la mina de plumb de 
la Valea Nistrului, îi face o frumoasă prezentare. 

„ 6...) Marin Naidim, domina, prin compor- 
tament, cultură - făcută în închisoare! - şi o mare ca- 
pacitate de iubire, pe toți cei din jur. În dormitorul 
unde era Naidim era o atmosferă deosebită de a 
tuturor celorlalte dormitoare. Aceeaşi atmosferă era | 
şi în echipele în care lucra. Un conflict, lucru 
frecvent în închisoare, cu Marin Naidim era 
imposibil. Îl depăşea cu o abilitate demnă inta 
diplomat de carieră. Spre deosebire de alți frați e 
cruce cu închisoare îndelungată, Naidim era 
echilibrat şi prin faptul că păstra o notă decentă, 
smerită, a trăirii lui religioase. Numai un ochi foarte 


49 Mărturie dată de părintele Arsenie monahului Moise 
în ianuarie 2005. 

atent putea observa clipele de absenţă ale lui 
Naidim când îşi făcea rugăciunea sau zilele când 
postea. În toate actele lui era de o extraordinară 
discreție, iar în discuțiile religioase nu căuta să-şi 
impună punctul de vedere. Punctul lui de vedere şi- 
| impunea însă prin faptele lui, lipsite de ostentație. 
De altfel, aşa era țăranul român. Marin Naidim avea 
toate atributele ţăranului român, dublate de un rafi-. 
nament intelectual pe care Sandu Mazilu îl numea 
«o forţă reținută». În toate domeniile, filosofie, lite- 
ratură, teologie, artă, Naidim avea informaţie pre- 
cisă, pe care o rostea cu voce joasă, modest şi gata să 
asculte, o opinie contrară fără să intervină”50, 

Mai târziu, prin 1945, se va alătura grupului 
de trăitori şi loan lanolide. Fusese arestat în 
octombrie 1941, pe când era student la Facultatea de 
Drept din Bucureşti şi - la fel ca Gafencu - 
îndrumător al unui grup de Frăţii de Cruce, 

Eugen Cristescu, director general al Siguranţei 
Statului, avea nevoie de un complot împotriva vieţii 
mareşalului Antonescu pentru a declanşa un 
scandal care să compromită Mişcarea Legionară. 
Prin urmare, montează o întâlnire clandestină a 
fraților de cruce în pădurea Băneasa, cu ocazia unei 
demonstrații aviatice a unor piloți germani. Au fost 
arestate la întâmplare 78 de persoane, din care sunt 
reținute 48 şi trimise în judecată 21. Eugen Cristescu 
îşi atinsese scopul cu scandalul Băneasa şi nu-l mai 
interesa ce se va întâmpla cu victimele. Totuşi, spre 


50 Gabriel Bălănescu, Din împărăția morţii — pagini din 
istoria Gărzii de Fier, Ed. Gordian, Timişoara, 1994, p. 165. 

a nu se vădi aţa albă din cusătură, 8 dintre ei - 


printre care şi Ioan lanolide - la domiciliul cărora s- 
au găsit cărți sau broşuri legionare, vor fi 
condamnați. 

În anchetă, lanolide va fi bătut sălbatic pentru a 
da declaraţiile cerute de poliţie. La proces primeşte 
25 de ani închisoares!. Va ieşi după aproape 23 de 
ani, răstimp. în care, după cum spune părintele 
Voicescu, „deşi relativ tânăr, câştigase înțelepciunea 
filocalică a unui mare avvă”52. 

lanolide este singurul din grupul nevoitorilor 
de la Aiud care îl va însoţi pe Valeriu la Piteşti şi 
apoi la Târgu-Ocna. Cartea sa de mărturii Întoarcerea 
la Hristos, la care vom face foarte des referire, are în 
centru figura lui Gafencu. 

Mulţi care în libertate nu au văzut în legionari 


decât nişte aventurieri, îşi vor schimba părerea ` 


venind în contact cu trăitorii de la Aiud. Aşa s-a 
întâmplat cu Romulus Dianu, subdirector al ziarului 


Curentul, care a publicat articole pline de venin la į 
adresa legionarilor. În mină la Baia Sprie va - 


recunoaşte față de Nicolae Goga: „(...) să ştiţi că 


ideea greşită pe care am avut-o despre mişcarea din. 
care faceți parte s-a schimbat radical în cugetul meu. | 
Şi aceasta în urma întâlnirii la Aiud cu arestaţii din ; 


1941, Gafencu, lanolide, Maxim şi tot grupul lor. Nu 
mi-am putut închipui că în neamul românesc pot 


51 Date luate din recursul făcut de Ianolide împotriva 


sentinței de condamnare din 1941 - arhiva CNSAS (Consiliul 4 


Naţional pentru Studierea Arhivelor Securităţii), Fond Penal, 
Dosar 327, vol. 12, fila 280. 


52 Părintele Constantin Voicescu - un duhovnic al cetății,p. 26. i 

exista valori de o asemenea înălțime morală” 53, 

În rândul deţinuţilor închişi la Aiud după 
1941 erau diferite orientări privind înțelegerea 
legionarismului. Linia grupului bădiei Trifan, deşi 
treptat apreciată de cei mai mulți, a stârnit la 
început destule adversități. Nevoitorii aceştia îşi 
concentrau toată atenţia asupra adâncirii spirituale 
şi a prefacerii sufleteşti, după învățătura Sfinţilor 
Părinţi, latura duhovnicească fiind singura pe care 
puneau preţ. Pentru aceasta vor fi socotiți trădători 
ai liniei legionare de către cei ce se situau pe o 
poziție combativă, afişând o mare intransigență şi 
demnitate. Atitudinea bătăioasă a acestora era spri- 
jinită mai mult pe tăria morală şi forțele proprii 
decât pe harul lui Dumnezeu atras prin pocăință. 
Aceasta îi va face să se cheltuiască inutil, lăsându-se 
antrenați de provocările administraţiei închisorii, 
ajungând fie la căderi, fie la o schimbare de orientare. 

În schimb, cei din jurul bădiei Trifan, urmând 
fără ostentaţie calea lor de adâncire duhovnicească, 
vor evita cu dreaptă măsură tot ce i-ar putea abate 
de la aceasta, îmbrăcând fermitatea mărturisirii în 
haina smereniei. „Trăsătura caracteristică a acestor 


53 Nicolae Goga, Triunghiul morţii, Ed. Marineasa, 
Timişoara, 1995, p. 78. Imediat după cele spuse mai sus, Dianu 
a adăugat: „Şi îmi permit a vă mai sugera ceva. Aşa cum cunosc 
eu Occidentul, să nu credeți că acesta va recunoaşte vreodată 
sacrificiul dumneavoastră şi al generației dumneavoastră. 
Datoria ar fi prea mare pentru a o plăti şi atunci nu o vor 
recunoaşte”. Din păcate, Romulus Dianu s-a dovedit a fi profet. 
Mai trist e că jertfa lor e ignorată nu numai de Occident, ci şi de 
cea mai mare parte a românilor. 

trăitori era smerenia”5 - spune Virgil Maxim. 


Lucrători ai rugăciunii lui lisus, studiind şi ` 


învățând texte din Sfânta Scriptură, Filocalie şi alte 
scrieri patristice, aceşti deținuți vor forma în temnita 
Aiudului un curent de trăire în duh filocalic. Uniţi 
prin dorul lor de a se jertfi pentru Hristos, aceşti 


monahi în duh - căci, aşa cum vom vedea, viață - 


ascetică de înaltă trăire au dus ei la Aiud - s-au 
sprijinit unii pe alții, pregătindu-se pentru grelele 
încercări ce le vor sta în față. Pe deplin formați în 
vatra Aiudului, tinerii aceştia vor fi, după risipirea 
grupului în diverse locuri, adevărate făclii duhov- 
niceşti în bezna temnițelor comuniste. 
Despre rolul pe care l-au avut ~ fie direct, fie 


indirect prin cei ce şi-au asumat linia lor de trăire - ` 


în limpezirea sufletească a celor ce vin în temniță 
după 1948, dă mărturie părintele Iustin Pârvu. 

„Din punct de vedere spiritual, închisoarea a 
fost un noroc pentru noi. Am găsit adunați la un loc 
atâția oameni duhovniceşti cum nu puteam întâlni 
în libertate. La Aiud, unde am ajuns după proces, 


prin 1949 şi apoi prin alte părţi, i-am cunoscut pe cei : 
arestați după 1941, care de acuma erau vechi în ' 


închisoare. Unii dintre ei ajunseseră la o mare 


înălțime duhovnicească. Pentru noi, cei arestați în | 
1948 şi mai târziu, aceşti deţinuţi au fost salvatori. ; 


Derutaţi de anchetele lungi şi grele din care ieşisem, 
prin contactul cu ei ne-am limpezit. Ei ne-au făcut 


să ne dăm seama de sensul creştin al luptei noastre, | 


de faptul că ne aflăm angajaţi pe un front creştin 


54 Virgil Maxim, op. cit, p. 183 

împotriva fiarei apocaliptice. Ne gândeam şi noi că 
suferim pentru păcatele noastre, dar prin ei ne-am 
limpezit, ne-am dat seama că am fost chemaţi de 
Hristos pe baricade în numele poporului român. 
Înţelegând aceasta pentru noi a devenit o bucurie 
faptul că ne aflam în închisoare. De asta spun că ei 
ne-au. salvat, ne-au arătat calea de supraviețuire. 
Este interesant cum, după şapte-opt ani de 
închisoare, arestaţi de foarte tineri, la. 17-18 ani, îşi 
păstraseră nevinovăția şi puritatea, trăsăturile lor de 
copii, de parcă vremea trecută peste ei nu lăsase nici 
o urmă. Arătau parcă mai tineri decât acei dintre noi 
care aveau acum 17-18 ani. Erau foarte luminoşi, 
foarte vioi, foarte maturi şi foarte înţelepţi. Foarte 
bogaţi din punct de vedere spiritual. Erau o lumină 
pentru noi. Până atunci la noi se traduseseră câteva 
volume de Filocalie. Ei bine, aceşti tineri cunoşteau 
pe dinafară pagini întregi. Numai [simplă] prezența 
lor, comportamentul lor îi schimba pe deţinuţi”ss, 

La mărturia părintelui Iustin s-ar putea 
adăuga altele, care vorbesc la fel de convingător de 
înrâurirea spirituală a acestor tineri de la Aiud. Aş 
asemăna, păstrând, fireşte, proporţiile, ceea ce au 
făcut ei, cu lucrarea duhovnicească a ucenicilor 
sfântului Paisie Velicicovski, care, răspândindu-se 
pe unde i-a purtat pronia dumnezeiască, au înmulţit 
flacăra filocalică aprinsă în sufletul lor la Neamţ. La 
fel, cei de la Aiud, bineînţeles în alt context şi la altă 
măsură, strâmtorați de severitatea diabolică a 


55 Mărturie dată de părintele Iustin Pârvu monahului 
Moise în ianuarie 2005. 

temnițelor comuniste în care nu era tolerată nici cea 
mai mică manifestare religioasă, au adus, pe unde 
le-a fost rânduit să treacă, un suflu de trăire 
duhovnicească din care se vor împărtăşi mulți. 
Dumnezeu, Care cunoştea sinceritatea şi cură- 
ţia gândului lor de început, a lucrat în chip minunat 
şi, întorcând în bine răutatea celor ce i-au con- 
damnat pe nedrept, i-a adunat din vreme în „lavra” 


Aiudului, spre a pregăti prin ei mântuirea multor 
suflete. 

Ei au găsit această cale cu un ceas mai 
devreme 


La portretul pe care am încercat să-l conturăm 
trăitorilor de la Aiud, merită adăugată mărturia 
unuia care la vremea aceea îi privea cu rezervă, 
dacă nu chiar cu ostilitate. Am spus că, după 1941, 
printre legionarii încă nu foarte dumiriți asupra 
unor aspecte duhovniceşti, atitudinea grupului din 
care făcea parte Valeriu nu se bucura de prea mare 
credit. 

Între cei ce, situându-se pe o poziție de mare 
fermitate, vedeau în smerenia lor un semn de 
slăbiciune şi o cădere de la linia de combativitate 
legionară, se afla şi Vasile Turtureanu. Arestat sub 
Antonescu pentru activitate în Frăţiile de Cruce, îşi 
va petrece întreaga tinerețe, de la 19 la 42 de ani, în 
temniță. Fire intransigentă, mărturisind totdeauna şi 
indiferent de urmări poziția sa legionară, va 
străbate lunga sa detenție fără nici un compromis. 
Deşi la vremea aceea nu era de acord cu cei din 
grupul bădiei Trifan - „mi se păreau prea blajini, 
prea moi” - suferințele prin care îl va trece pronia 
dumnezeiască îl vor aduce la un duh cu ei, „care 
acum chiar îmi sunt modele”. 

Cu toate că numai în parte are legătură cu 
grupul lui Gafencu, istorisirea foarte pe scurt a 
peripeţiilor lui Turtureanu - greu de: cuprins într-o 
carte, necum în câteva pagini - alături de concluziile 
la care ajunge, nu se poate să nu stârnească 

interesul. Cu atât mai mult cu cât, dincolo de sin- 
ceritatea şi curajul cu care a purtat crucea crezului 


său - nici cel mai aprig antilegionar nu le poate |! 


nega, dacă e onest ~ în mărturia aceasta vibrează un 
autentic duh creştin. Din cele spuse de Turtureanu, 
condus mai ales de simţire - „aşa mi-a venit” - decât 
de rațiune, se adevereşte că înainte de toate, legio- 
narismul a fost o stare de spirit. Cititorului de bună 
credință nu-i va scăpa îmbinarea fără fisură a 
crezului legionar cu trăirea duhovnicească la care 
ajunge până la urmă acest pătimitor. De altfel, lucrul 
acesta, în timpi diferiţi, s-a petrecut cu mulți alții. 
„Nu sunt vrednic să-i mulțumesc lui 
Dumnezeu că mi-a dat suferința. Pentru mine 
temniţa a fost cristelnița de aur în care am primit, în 
bună parte, botezul dragostei de Dumnezeu şi de 
neam. Acolo, în acele cumplite încercări, L-am cu- 
noscut pe Dumnezeu şi am simțit intervenția Lui. 


Când nu mai era nici o posibilitate umană dea. 


scăpa, El parcă îmi punea mâna pe cap şi mă muta 
de aici dincolo. Am această mare bucurie: Dum- 
nezeu mi-a ajutat şi nu am făcut nici un compromis. 

Am făcut închisoare cu dragoste. La proces, 
când mi-au dat sentința de 25 ani, am zâmbit. 
Sufletul meu a primit cu bucurie această osândă. 
«Uite banditul - au spus ei - a primit o condamnare 
aşa mare şi el zâmbeşte!». 

Ştiindu-mă nevinovat juridic, am primit chiar 
şi cele mai mari încercări cu sentimentul că aceasta e 
voia lui Dumnezeu. N-am fost niciodată disperat. 
Mă gândeam că sufăr pentru păcatele mele şi ale 
neamului meu şi că poate Dumnezeu mi-a rânduit 

temnița ca o cale de mântuire. 

Am fost arestat în urma unei trădări, pentru 
activitate în Frăţii. Vreau să subliniez un lucru: 
niciodată nu am acționat după rațiune, ci am făcut 
ce am simţit. Ce am făcut, am făcut că aşa mi-a 
venit. În timp ce Antonescu dădea ani grei de tem- 
niță pentru un cântec sau o carte legionară, când toți 
fugeau sau se ascundeau, eu am luat conducerea 
Frăţiilor din zona Suceava. De ce? Aşa am simțit. 

Aşa am înţeles Frăția de Cruce, ca frăție până 
la moarte în jurul crucii a tuturor celor ce simt în 
sufletul lor scânteia iubirii de Dumnezeu şi neam. 

Printre lucrurile care m-au făcut să merg pe 
acest drum al jertfei a fost şi un cuvânt al lui 
Corneliu Zelea Codreanu: «A înviat Hristos. Aşa va 
învia şi dreptatea neamului românesc. Dar pentru 
aceasta se cere ca fiii săi cei mai buni să accepte de 
bunăvoie cununa de spini, să ia crucea în spate, să 
urce Golgota în genunchi şi, cu lacrimi în ochi, să se 
lase răstigniţi. Legionari, fiți voi copiii aceştia!». 
Aceste cuvinte, cu acest final - «legionari, fiţi voi 
copiii aceştia!» - m-au făcut să spun: «Doamne, în- 
vredniceşte-mă să fiu şi eu unul din copiii aceştia!». 

Şi într-adevăr, Domnul mi-a dat suferința, mi- 
a dat de toate, mi-a umplut sufletul de bucurie în 
momentele grele şi mi-l umple şi acum. Am fost 
într-adevăr unul din copiii care a mărturisit crezul 
legionar. Totdeauna, în cele mai grele situaţii, am 
spus deschis că sunt legionar, oricare ar fi fost 
urmările. Nici nu mă gândeam la urmări. În închi- 
soare se făcea o triere, cei ce se lepădau de Mişcare 
erau de-o parte şi cei ce rămâneau pe poziţie, de 

cealaltă. Fără să ezit nici un moment, fără să-mi pese 
de urmări, am trecut lângă cei ce rămâneau legionari. 


În închisoare mi-au mai făcut un proces şi ` 


m-au condamnat la 20 de ani pentru activitate 
legionară în temniță: făceam şedinţe, cântam şi 
altele. Considerat fanatic, am fost dus la spitalul de 
nebuni, drogat, pus în lanţuri, izolat - de foame şi de 


frig nu mai vorbesc - pentru afirmarea directă a 


legionarismului. Dar n-am făcut nici un compromis. 

Nu am nimic de ascuns. Pe aceiaşi poziţie, 
afirmând deschis că sunt legionar, am rămas şi 
astăzi. După 1989 au venit să mă cheme la 
Memorialul durerii. Le-am spus: 

- Nu ştiţi că dacă vin, primul lucru pe care îl 
spun e că sunt legionar? Şi atunci cade totul. 

- A, păi nu aşa. Nu aşa, asta nu trebuie spus. 


- Atunci nu particip. Eu nu fac din astea, nu | 


umblu cu jumătăți de măsură. 

Prin anii '50, la mina de la Baia Sprie, am avut 
un accident. S-a surpat tavanul deasupra mea. În 
cădere, două lespezi mari s-au proptit una în alta şi 
în spaţiul de sub ele mă aflam eu. Aşa am scăpat cu 


viaţă. A fost o minune, una din multele minuni pe j 


care le-a făcut Dumnezeu cu mine. Dar pietrele mai 
mici care au căzut au venit peste mine. Am avut 
coloana fisurată şi. câteva coaste rupte. Şapte luni 


am stat în ghips. A fost o perioadă grea, cu dureri ` 


mari, fără să mă pot mişca. Singur, fără să am cu 
cine vorbi, doar un deținut de drept comun acru şi 


posac îmi aducea mâncarea. Mă hrăneam greu. Nu } 
puteam să duc mâinile la gură. Stăteam întins, luam . 
gamela, o ridicam în dreptul gurii şi, de la distanţă, ` 

turnam ce era în lingură în gură. Şapte luni am stat 
aşa. Numai rugăciunea mi-a fost sprijinul. 

Dumnezeu îți dă o suferință ca să te scape de 
alta. Accidentul de la mină m-a scăpat de 
reeducarea de la Piteşti. Mă cereau la Piteşti, dar 
cum eram în ghips nu m-au transferat. Am avut un 
înger bun care m-a păzit. 

În închisoare nu am stat degeaba. Totdeauna 
am fost atent la mine însumi, la îmbunătăţirea mea 
sufletească. Am căutat să realizez în mine omul nou, 
care trebuie să fie adevăratul legionar. Acesta nu 
este altceva decât omul nou în Hristos. Omul nou 
legionar, aşa cum l-am înţeles eu, se naşte din 
durere şi renunţări, creşte în strălucire udat de lacri- 
mi de pocăință - spovedania şi Sfânta Împărtăşanie 
- are dragoste sinceră față de aproapele şi credință 
nelimitată în biruința şi învierea neamului româ- 
nesc, în lumina sfintei învățături a blândului lisus. 
Legionarul de elită este un erou cu suflet de sfânt. El 
luptă din credinţă, jertfeşte din dragoste şi primeşte 
cu seninătate chinurile morții în nădejdea Învierii. 

Toată viața am căutat să fiu cât mai sincer cu 
mine însumi. Mă rugam: «Doamne, ajută-mă să fac 
voia Ta, ca să fiu vrednic de dragostea Tal». Mă ru- 
gam mult: pentru morți. Mă rugam pentru unul, 
apoi îmi aminteam de altul, căruia parcă îi auzeam 
vocea: «roagă-te şi pentru mine!». Mă rugam şi 
pentru el. 

Am fost eliberat după 22 de ani, 2 luni şi 2 
săptămâni. Când am ajuns acasă, a fost o tragedie. 
Mama plângea, mă mângâia, mă săruta şi urla: 
«Unde e celălalt? Tu ai venit, dar celălalt unde e...?». 


59 


Sfântul închisorilor 


Am mai avut un frate care a murit la Piteşti, în 
reeducare. Se vorbeşte de un tânăr care în preajma 
Paştelor a fost răstignit şi martirizat pentru că nu a 
vrut să se lepede şi să blasfemieze. De la unii am 
aflat că ar fi fost fratele meu. 

Pentru mine Mişcarea Legionară a fost totul. 
Îmi umplea sufletul pe deplin. Înainte de arestare 
am hotărât câțiva să facem de gardă la mormântul 
unui frate de cruce împuşcat pe timpul lui Carol al 
II-lea. Era vară şi plin de țânțari. Aşa am fost de 
cuprins de această Mişcare Legionară, încât în 
cimitirul plin de țânțari, cât am stat în poziție de 
onor, nu am mişcat. Sunt în poziție de gardă la 
mormântul unui legionar, mă muşcă, nu mă muşcă 
țânţarii, nu mişc! i 

Primeam cotizațiile de la ceilalți frați de cruce. 
Mătuşa mea m-a rugat odată să-i schimb din 
mărunţişul acela nişte bani. Mi se spusese că sunt 
banii Legiunii, nu ai mei, şi că nu pot să mă ating de 
ei. «Mătuşă - i-am spus - nu sunt banii mei. Nu mă 
ating de ei. Îndoiţi, rupți, cum or fi, aşa i-am primit, 
aşa îi dau mai departe». S-a mirat şi mătuşa de 
corectitudinea mea fanatică. 


La Aiud, în primii ani, i-am cunoscut pe cei: 


din grupul lui Trifan. Atunci mi se părea că felul lor, 


prea blajini, prea moi, nu este adevărata linie . 


legionară. Aveau uneori o tentă sectară, de izolare, 
Apoi s-au dezbărat de asta. Dar până să ajungă la 
un echilibru, au avut şi ei exagerări, nu au avut 
discernământ de la început. Au trecut şi ei prin 
diferite frământări şi extreme. Ce arată Ianolide sau 
Virgil Maxim în cărțile lor sunt nişte concluzii, după 

cernerea unor lucruri, dar au avut şi ei mult până să 
se limpezească. Sunt nişte concluzii câştigate cu 
trudă. Au avut gândul cel bun, au fost sinceri şi 
Dumnezeu le-a dat har. 

Norocul lor, de fapt aşa a lăsat Dumnezeu, că 
în mişcările lor în închisoare, au fost aproape, au 
fost cam tot împreună. Aşa s-au putut ajuta. Şi-au 
împărtăşit durerile şi s-au susținut. Au apărut însă 
şi tensiuni. Era greu să stai opt inşi într-o celulă 
pentru două persoane. Se frecau prea mult unul de 
altul. Nu mai aveau intimitate. Era foarte greu. 

Şi între ei erau firi diferite. Cu timpul s-au mai 
nivelat, au ajuns la o măsură comună. Trifan şi 
părintele Arsenie erau un fel de lideri. Trifan era cel 
mai în vârstă, un om matur şi respectat în Aiud. 


Părintele Arsenie era, aşa cum l-am văzut eu, un 


macedonean hotărât şi foarte intransigent. Suferinta 
l-a schimbat. Maxim, cerebral şi cu o structură bătă- 
ioasă, dar în preajma lor s-a calmat, s-a dat după 
ceilalți. Mazăre era mai raţional, nu avea înclinarea 
nativă spre mistică a lui Gafencu. Naidim era cel mai 
apropiat ca structură de Valeriu. Sfios ca o domnişoa- 
ră, ascultător, un om pur, de o mare curăţie sufletească, 

Gafencu ardea de un dor spiritual. Ca mulți 
basarabeni, avea ceva aparte, apropiat de slavi, cu 
multă afecțiune şi căldură, Având această compo- 
nentă slavă a sufletului, poate că pentru el a fost 
mai uşor, avea ceva care îl predispunea către lucru- 
rile acestea mistice. Pentru alţii, chiar din grupul lor, 
a fost mai greu. 

Eu nu credeam că Gafencu, aşa cum l-am 
cunoscut prin '43, va ajunge la măsura aceasta. Deşi 

eram de o vârstă, îl priveam ca pe un copil. 
Consideram că nu este legionarul combativ care să 
înfrunte orice pentru acest ideal. La început nu era 
nici el limpezit şi umbla în multe direcții. A câştigat 
cu trudă harul care apoi s-a revărsat asupra lui. 
Frământările lui s-au întâlnit cu ale celorlalți şi 
trăind împreună, ajutându-se şi conjugându-se, 
până la urmă s-au cernut lucrurile. 

Eu a trebuit să ajung singur la nişte concluzii. 
Eram aspru față de greşelile altora, cât am fost liber 
şi în primii ani de închisoare. Suferința a fost cea 
care m-a făcut să-L. simt pe Dumnezeu şi să fiu 
foarte iertător față de oameni. Atunci eram intra- 
nsigent. Am stat mai mult izolat. 

Nu aveam înțelegere faţă de cei din grupul lui 
Trifan. Până la urmă am ajuns să le dau dreptate. 
Acum chiar îmi sunt modele. Cea mai mare bucurie 
am avut-o când, în genunchi, am plâns pentru 
păcatele mele. Am înțeles că cea mai mare satisfacție 
pe care poate să o aibă un creştin e atunci când 
poate să verse o lacrimă. Ei au descoperit această 
cale cu un ceas mai degrabă decât alții. Atunci era o 
atitudine ostilă lor, dar apoi mulți au ajuns la 
gândirea lor, 

Ajuns în pragul morții, îi cer lui Dumnezeu în 
rugăciune: Dă-mi, Doamne, lacrima dorului de rai! 


Lasă-mi, Doamne, bucuria lacrimilor vărsate pentru | 


iertarea păcatelor! Păstrează-mi, Doamne, mereu 
aprinsă candela iubirii şi iertării pentru toți! Amin”5%. 


56 Mărturia dată de Vasile Turtureanu monahului Moise 
în mai 2007. 

Slab în credință şi secătuit de un trai plin de 
comodităţi, greu şi numai în parte înțelege omul 
zilelor noastre suferința celor ce au trecut prin 
închisori. Multe mărturii par de necrezut pentru noi 
care, vorba poetului, n-am fost cu ei în celule şi nu 
ştim ce-i viața de bezne*. Nu putem pricepe cum au 
îndurat atâta suferință. Dar dincolo de asta, şi mai 
greu, dacă nu de-a dreptul de neînțeles, ne apare 
nostalgia unora din cei trecuți prin temniță atunci 
când privesc în urmă, la acea vreme a încercărilor. 

„Este imposibil pentru cineva din afara 
închisorii să înţeleagă - ne avertizează părintele 
Gheorghe Calciu. Suntem liberi şi suntem foarte 
fericiți că suntem liberi, dar avem un fel de 
nostalgie pentru închisoare. Şi nu o putem explica 
altora. Ei spun că suntem nebuni. Cum îţi poate 
lipsi închisoarea? 

Deoarece în închisoare am avut cea mai spi- 
rituală viață. Am atins niveluri pe care nu suntem în 
stare să le atingem în libertate. Izolați, ancorați în 
lisus Hristos, am avut bucuria şi iluminarea pe care 
lumea nu le poate oferi. Nu există cuvinte care să 
exprime exact sentimentul pe care l-am avut acolo. 


37 Voi n-aţi fost cu noi în celule / să ştiţi ce e viaţa de 
bezne, / sub gheare de fiare, cu guri nesătule, / voi nu ştiţi ce-i 
omul când prinde să urle, / strivit de cătuşe la glezne. Radu 
Gyr, Voi n-aţi fost cu noi în celule, din volumul As'noapte lisus mi-a 
intrat în celulă - Poeți după gratii, Ed. Elisavaros, Bucureşti, 2005, 
p.65. 

Aceia care nu au avut experiența noastră nu pot 


înţelege cum am putut fi fericiţi în închisoare”58. 

O astfel de fericire dincolo de înţelegerea 
noastră, în ciuda suferințelor, trăia Valeriu Gafencu. 
Virgil Ioanid îşi aminteşte cum, pe drumul între 
două închisori, în dubă, doborât de tuberculoză, cu 
obrajii stacojii de febră, Valeriu vorbea „de fericirea 
de a suferi pentru Hristos şi de a rezista ca primii 
martiri prigoanei dezlănțuite de duşmanii credinței”5?, 
De asemenea, într-o scrisoare trimisă familiei, mărtu- 
risea: „Azi sunt fericit. Prin Hristos iubesc pe toți”0. 

Starea aceasta de fericire nu a fost însă uşor de 
atins. Despre calea plină de zbucium, căutări şi 
suferințe prin care Valeriu a dobândit vom vorbi 
în cele ce urmează. 

Fire generoasă şi entuziastă, încă de tânăr 
Valeriu era purtat de idealuri înalte. „Esenţialul 
gândurilor mele din acea vreme - e vorba de vârsta 
liceului - era ca eu să devin un om de mare valoare. 
Înţelegeam prin aceasta un om care să joace un rol 
covârşitor în istorie, un om care să dea ceva 
neamului. Voiam să fac mult bine în lume”€! ... 

„Trăiam o viață normală în studenție, eram 
unul din cei mai apreciați studenți, iubit de toată 
lumea şi cu o sete neobişnuită pentru Ideal: o lume 


nouă, în care să domnească iubirea şi dreptatea, ` 


58Monahii John Marler şi Andrew Wermuth, Tinerii 
vremurilor de pe urmă — ultima şi adevărata răzvrătire, Ed. Sophia, 
Bucureşti, 2006, pp. 184-185. 

s9Nicolae Trifoiu, op. cit., p. 123. 

soan lanolide, op. cit., p. 235. 

$iIbidem, p. 233. 

armonia desăvârşită 62. 

Cu astfel de gânduri, în mod firesc va fi atras 
de Frățiile de Cruce, în rândurile cărora se va regăsi 
pe deplin. Foarte iubit de tinerii al căror îndrumător 
ajunge, va lega cu ei o adevărată comuniune. Peste 
toate acestea vin arestarea şi condamnarea la 25 de 
ani închisoare. Singura vină: implicarea din tot 
sufletul în educaţia - e drept sub nume interzis ~- 
din Frăţiile de Cruce. 

Ajuns la Aiud, are parte de un regim dur. 
Vreme îndelungată, după cum va mărturisi el mai 
târziu, petrece mai mult izolat, fiind scos la plimba- 
re doar o oră şi jumătate pe zi. Începutul acesta nu a 
fost deloc uşor. „Şi, dragă mamă - spune într-o 
scrisoare - aş vrea să ştii că am suferit mult. În 
prima iarnă mă trezeam noaptea din somn şi, în 
singurătatea celulei, în frig şi în foame, priveam 
întunericul şi şopteam încet, ca să aud numai eu, 
dar aşa de tare ca să audă Dumnezeu: «mamă, mi-e 
frig şi mi-e foame!». La început a fost greu de tot”63, 

Suferința e şi mai apăsătoare pentru că, 
ştiindu-se nevinovat, nu-i înțelege rostul. „Cu 
primul pas pe care l-am făcut în închisoare, m-am 
întrebat pentru ce am fost închis. Pe planul vieții 
sociale privind relațiile mele cu lumea în care am 
trăit, am fost privit ca fiind foarte bun, un exemplu 
de conduită morală. Dacă intram în conflict cu 
cineva, era numai pentru Adevăr'64. 

În măcinarea aceasta sufletească, el caută 


62 Ibidem, pp. 233-234. 
63 Ibidem, p. 234. 
64 Ibidem, p. 231. 

răspunsul în cărțile care circulau în temniță. „La 
început a studiat şi a citit foarte mult, însă curând s-i 
a oprit asupra creştinismului, care i-a apărut în 
adevărata lui lumină, adică în latura sa duhov-i 
nicească. Valeriu s-a dedicat unei intense lecturi. 
teologice, făcând o cercetare atentă a spiritualității ` 


ortodoxe. Printre cărțile pe care le-a citit au fostă 
Patericul, Mântuirea  Păcătoşilor, Viețile Sfinților, $ 


Urmarea lui Hristos. A citit pe Sfinţii loan Gură de 


Aur, Vasile cel Mare, Grigorie Palama, Grigorie de f 
Nazianz, Efrem Sirul, loan Damaschin. A studiat, dei J 
asemeni, pe Pascal, Bulgakov, Berdiaev, Papini, į 
precum şi toate cursurile care se predau la Facul- j 
tatea de Teologie. Lectura lui se concentra mai ales j 


asupra Sfintei Scripturi”s5. 


Cărțile duhovniceşti îl vor ajuta să vadă mai 4 
adânc lucrurile şi să se întoarcă spre sine însuşi. În] 


singurătatea celulei se roagă mult, căutând să înțe- f 
leagă rostul suferinței. După chinuitoare frământări 4 
şi zbateri, prin harul lui Dumnezeu, trăieşte o stare ] 
de iluminare în care îşi vede sufletul plin de păcate. j 
„După mult zbucium, după multă durere trăită, 
când paharul suferințelor se umpluse, a venit o zi | 
sfântă, în iunie 1943, când am căzut cu faţa la 
pământ, îngenuncheat, cu fruntea plecată, cu inima $ 
zdrobită, într-un hohot de plâns. Îl rugam pe 
Dumnezeu să-mi dăruiască lumina. La acea dată îmi | 
pierdusem toată încrederea în oameni. Îmi dădeam `] 
perfect de bine seama că mă găseam în adevăr, | 
pentru ce dar sufeream? Din tot sufletul meu plin de | 
elan rămăsese numai iubirea. Nimeni nu mă înțelegea. | 


65 Ibidem, p.43. 

În plânsul meu prelung am început să bat 
metanii. Şi deodată - O, Doamne! Ce mare eşti Tu, 
Doamne! - mi-am văzut tot sufletul meu plin de 
păcate, rădăcina tuturor păcatelor omeneşti am 
păsit-o în mine. Vai, atâtea păcate, şi ochii sufletului 
meu împietrit de mândrie nu le vedeau! Ce mare 
este Dumnezeu! f 

Văzându-mi toate păcatele, am simțit nevoia 
de a le striga în gura mare, de a mă lepăda de ele. Şi 
o pace adâncă, un val adânc de lumină şi dragoste 
mi s-a revărsat în inimă. Imediat ce s-a deschis uşa, 
am ieşit vijelios din celulă şi m-am dus la ființele 
care ştiam că mă iubesc cel mai mult şi la cei ce mă 
urau şi care greşiseră cel mai mult față de mine şi le- 
am mărturisit deschis, fără nici un înconjur: «Sunt 
cel mai păcătos om.. Nu merit încrederea ultimului 
dintre oameni. Sunt fericit!». ex 

Toți au rămas înmärmuriți. Unii m-au privit 
cu dispreţ, âlții cu indiferență, unii m-au privit cu 
iubire pe care ei înşişi nu şi-o puteau explica. Un 
singur om mi-a spus: «Meriţi să fii sărutat!». Dar eu 
am fugit repede în celula mea, mi-am trântit capul 
în pernă şi mi-am continuat plânsul, mulțumind şi 
slăvindu-L pe Dumnezeu”66. 

Momentul acesta de iluminare va fi pentru 
Valeriu o adevărată naştere din nou. Cel dintâi folos 
al conştiinţei păcatului este înțelegerea rostului su- 
ferinţei. „Suferința, oricât de grea ar fi, nu are alt sens 
decat curățirea sufletului dornic de mântuire”®7, 

De acum va fi foarte preocupat de problema 


S6pidem, pp. 231-232. 
$7 idem, p. 25. 

păcatului. „Din iunie 1943, când am trăit prima zgu- | 


duire sufletească, provenită de pe urma conştiinţei 
păcatului, mi-am dat seama că pe măsură ce mă 


adâncesc mai mult în mine însumi, descopăr noi ; 


păcate“68. 


Drept urmare, pune început lucrării de į 


curățire. „De la acea dată am început conştient lupta 
împotriva păcatului”69. 

Conştiința păcatului la care ajunge Valeriu a 
făcut trecerea de la o înțelegere morală la una 


duhovnicească. În Frăţiile de Cruce, Valeriu fusese | 
educat în ideea unei înnoiri a vieţii pe temeiul ` 


moralei creştine. Însuşi Codreanu. privea Legiunea 
ca o şcoală spirituală care să formeze un om nou, un 
erou moral. Judecat după măsurile moralei creştin- 


legionare, Valeriu era un model de om care tindea la : 


o viață înnoită: credincios, onest, bun la studii, 
generos ~ într-un cuvânt uh om cu o conduită 


ireproşabilă. Conştiința sa morală nu-i reproşa - 


nimic şi de aceea nu înțelegea rostul suferințelor. 
Altfel va vedea însă lucrurile după ce dobân- 
deşte o conştiinţă duhovnicească. Îşi dă seama că 


cerințele harului sunt mult mai profunde decât 
exigenţele moralei. „Am văzut că sunt un om ? 
păcătos. M-am cutremurat de păcatele mele, de i 


neputința mea. Mi-am dat seama că eu, care doream 
cu toată inima o lume ideală, eu însumi eram un 


păcătos. Deci mai întâi trebuia să devin eu un om ; 


curat, un om nou”. 


68 Ibidem, p. 229. 
6 Ibidem, p. 232. 
70 Ibidem, p. 230. 

Omul nou spre care năzuieşte de acum cere o 
prefacere mult mai adâncă decât eroul moral aşa 
cum era înţeles de obicei în legionarism. Este omul 
duhovnicesc care, înnoindu-se prin pocăință, şi-a 
curățit haina botezului de zgura păcatelor. 

Deşi lupta aceasta depăşeşte exigenţele mo- 
ralei, nu înseamnă că educaţia din Frăţiile de Cruce 
nu i-a fost lui Valeriu de nici un folos. A fost ó 
treaptă care i-a format caracterul, l-a ferit de păcate, 
i-a dezvoltat spiritul de jertfă şi de comuniune. 
Foarte mulți tineri astfel formaţi, deşi nu au ajuns la 
conştiinţa lui Valeriu, au făcut jertfe impresionante 
în puşcării. Toate au avut valoarea lor. 

Nici pe Valeriu conştiinţa duhovnicească la 
care ajunge nu-l duce la negarea a ceea ce a primit 
bun prin această educaţie, ci la o înţelegere mai 
adâncă, profund spirituală a legionarismului. Ca 
atare, nu se va dezice de trecutul său. Mai târziu, la 
Târgu-Ocna, într-o discuţie cu lon Popescu, va 
spune: „Am intrat în închisoare ca legionar. Faţă de 
administraţie nu pot să mă dezic, să spun că nu mai 
sunt, pentru că eu ca legionar am fost condamnat. 
Dar spiritual vorbind, am trecut de pragul la care 
văd de obicei legionarii lucrurile. Nu înseamnă că 
mă desolidarizez, chiar dacă nu mai sunt interesat 
de politică, ci mai mult de viaţa spirituală. Dar 
fiecare cu măsura lui. Cred că Mişcarea Legionară 
trebuie să aibă, în primul rând, în mijlocul ei un 
nucleu, o comunitate spirituală de mare trăire care 

să iradieze trăirea creştină în ceilalți”? 


La Aiud, unde cei mai mulți deținuți înțe- | 


legeau credința la nivelul moralei, Valeriu stârnea 


nedumeriri. „Valeriu şoca prin conştiinţa păcatului, ; 


pe care îl mărturisea cu umilință la modul personal 
şi colectiv, într-o vreme în care noi, deşi eram 


creştini, nu aveam încă o adevărată viață duhov- ` 


nicească. Orgoliul se ascundea în noi sub mantia 
tainică a «onoarei» şi a fost o luptă grea până când 
aşa-zisa «demnitate» şi «onoare» s-au înduhovnicit 
trecând prin baia curățirii”72, 

Silindu-se să-şi limpezească sufletul, Valeriu 
se ruga mult. „Adesea cădea cu fața la pământ şi 
plângea cerând mila, ajutorul şi luminarea cerească. 
Treptat a înlocuit studiul cu rugăciunea. Noaptea 
citea Paraclisul Maicii Domnului, iar ziua acatiste. 
Mergea regulat la slujbe, se spovedea smerit, se 
cumineca cu bucurie. Respecta preoții, deşi n-a găsit 
un duhovnic pe potriva dimensiunilor sufletului 
său. Îi plăcea să cânte rugăciuni şi psalmi. Bătea 
multe metanii, în funcție şi de starea fizică. Liniştea 
era deplină, izolarea de lume aproape totală, deci 
condiţii prielnice lucrării duhovniceşti. 


Dragostea îl făcea să se reverse către prieteni ` 


la un nivel sufletesc adânc şi sincer. Se străduia să 
plinească în sine virtuțile, proces care avea să se 
desăvârşească pe parcursul anilor. Se sfătuia mereu 


cu cei de un cuget cu el şi împreună au luptat să se 
curățească. 


71 Mărturie: dată de Ion Popescu monahului Moise în 
aprilie 2005. 
72 loan lanolide, op. cit., pp. 43-44. 

Zi de zi făcea ordine în sufletul său, devenea 
altul, se deprindea să trăiască în Duhul, potrivit 
învățăturii creştine. Sporirea îi era armonioasă, 
tinzând să realizeze omul cel nou. Prin harul lui 
Dumnezeu, el a străbătut calea celei mai autentice 
spiritualități ortodoxe. 

Prin 1943 Valeriu a fost izolat, împreună cu 
alții, în Zarca cu regim sever, fără cărți, fără contact 
cu familia şi cu o rație de hrană insuficientă, care la 
distrofiat. Aici s-a dedicat în întregime Rugăciunii 
inimii, spunând neîncetat „Doamne, lisuse Hristoase, 
Fiul lui Dumnezeu, miluieşte-mă pe mine, păcăto- 
sul!”, Începutul bun era pus, orientarea era limpede, 
aşa încât această perioadă i-a adus un spor 
duhovnicesc însemnat. 

Primii ani fuseseră de căutare, următorii de 
lacrimi şi pocăință, iar acum erau ani de vorbire cu 
Dumnezeu, de trăire cu Dumnezeu şi unire cu 
Dumnezeu pe calea rugăciunii. Îndrumătorul care i- 
a stat la dispoziţie a fost acea carte mică scrisă de un 
anonim, intitulată Pelerinul rus. 

Toate celelalte preocupări au dispărut, pentru 
a fi înlocuite cu rugăciunea. Dar ea, o dată cu 

descoperirea luminii interioare, o dată cu ordinea 
sufletească, o dată cu lumina harică, i-a revelat în 
minte toate problemele ce l-au preocupat, evident 
nu ca o aflare, ci ca o dăruire”. 

În scrisorile adresate familiei, Valeriu vorbeşte 
de lupta cu păcatul şi de seninătatea care încet, încet 
îşi face loc în suflet. „Mă lupt cu păcatele. Şi cu cât 


73 Ibidem, p.47. 

mă adâncesc mai mult în mine, cu atât găsesc altele 


noi. Dar cu ajutorul Domnului le birui. Am căpătat 


o seninătate sufletească permanentă şi mă 
mulțumesc cu darurile pe care mi le dă Dumnezeu, 
căci sunt neprețuite. Vă mărturisesc iarăşi acelaşi 
lucru: trăiesc fericirea, o gust mai ales în lacrimi şi 
durere, acolo o găsesc mai dulce, mai adâncă. Tră- 
iesc cu conştiinţa omului păcătos. Trăiesc pe 
Dumnezeu, Izvorul tuturor bucuriilor vieții. (...) Vă 
spun drept, sunt fericit, înțeleg şi iert totul, oricine 
m-ar lovi pe mine personal, îl iert. 

Maica Domnului îmi împlineşte rugăciunile. 
Trăiesc pe revărsarea unor adevărate valuri de 
dragoste, care îmi copleşesc toată ființa pătrunsă de 
conştiinţa nimicniciei mele ca om pe pământ. Stau 
căzut în fața icoanei, în genunchi, implorând milă, 
ajutor şi dragoste pentru mine şi pentru toți ai mei, 
părinţi, rude, prieteni, binefăcători, vrăjmaşi. (...) 
Sunt cum mă ştiţi. Tac mâlc şi meditez ore şi zile în 
şir. Îmi trimit gândurile departe şi când mă trezesc 
la realitate, zâmbesc. Cânt şi mă rog. Sunt vesel 
sufletește, Viaţa cotidiană are un aspect uniform. Vi- 
aţa interioară mi-e simplă, vie, plină şi mare, cu 
doruri şi vise pe care eu le trăiesc şi le simt vii în 
sufletul meu”74. 

„În adâncul cel mai tainic al inimii am găsit 
izvorul nesecat al vieţii, dragostea. Mi-am dat 


seama că am nesocotit acest dar. Am spus atunci: | 


«am greşit», În pământul păcatelor mele în- 


gropasem tot ce sădise Dumnezeu mai preţios în `} 


mine. Pentru nesocotirea iubirii, acest dar sfânt, mă 


74 Ibidem, pp. 226-227. 

simt răspunzător de toate păcatele semenilor mei, 
din toate timpurile şi locurile. Dar sunt un om 
fericit, cel mai fericit om! Simt dragostea lui Dum- 
nezeu la tot pasul, ocrotirea şi grija Lui pentru mine. 
Vreau să nu mai trăiesc pentru mine, ci să trăiesc 
pentru iubire, să contribui la fericirea tuturor, cu 
darul lui Dumnezeu. Prin mântuirea semenilor mei, 
să-mi mântuiesc propriul suflet. Ah! Cât sunt de 
fericit! Cum poate trăi omul, această ființă micuță, 
atâta fericire?”75, 


75 Ibidem, p. 229. 

Construită pe vremea stăpânirii austro-ungare 
pentru românii din Ardeal, închisoarea Aiudului | 
era, între cele două războaie mondiale, cea mai 


mare puşcărie din țară. În această temniță vor fi 
adunați, începând cu noiembrie 1942, câteva mii de 


legionari condamnaţi de regimul antonescian. Strân- i 


gerea lor la Aiud s-a făcut cu un rost: conducerea 


închisorii, la ordinul mareşalului Antonescu, urma 


să obțină desolidarizarea lor de Mişcarea Legionară . 


şi trimiterea pe frontul antibolşevic, chipurile 4 


pentru „reabilitare”76, 


În acest scop, începând cu martie 1943, co- 4 
mandantul închisorii, maiorul magistrat Munteanu, | 
duşman învederat al legionarilor, va trece la măsuri ` 


severe: izolarea deținuților, suspendarea dreptului 
la pachet şi vorbitor, obloane la ferestre, înrăutățirea 
hranei, pedepse corporale pentru încălcări iluzorii ; 
ale regulamentului. 

În curtea închisorii maiorul Munteanu ține un ` 


discurs despre eliberarea legionarilor cu condiţia de } 


a merge pe front pentru reabilitare, discurs ce se 


încheie perfid cu întrebarea: „E cineva care nu vrea i 


să meargă pe front?”. În tăcerea care se aşterne, 
Traian Trifan iese în față şi desparte apele, arătând _; 
că nu admite să fie supus la presiuni şi amenințări. 


76 Cu legionarii care vor accepta se formează batalioane «i 
speciale, trimise în primele linii cu ordinul de a li se da cele mai 
grele misiuni, în care moartea era aproape sigură. 

„Traian Trifan are grad de căpitan şi îşi serveşte țara 
ca ostaş, dar comandantul legionar Traian Trifan nu 
are ce reabilita în fața nimănui”77. Cea mai mare 
parte a deținuților îi vor urma exemplu. 

În iunie 1943 legionarii sunt chemaţi la admi- 
nistrație spre a semna o cerere de a merge pe front 
pentru reabilitare şi o declarație de desolidarizar 
de Mişcarea Legionară. j 

„Valeriu şi alți câțiva - arată Janolide - au 
spus că nu au nimic de reabilitat dincolo de justiţia 
propriei conştiinţe; doream să luptăm împotriva 
comunismului, năzuiam să unim țara, dar nu ca 
deținuți, nu ca vinovaţi; nu aveam pe sufletele 
noastre nimic de «reabilitat» ~- şi deci am refuzat 
frontul. 

Am refuzat şi desolidarizarea, nu pentru că 
nu aveam greşeli de care să ne desolidarizăm, ci 
pentru că procesul nostru de conştiinţă înfiera toate 
greşelile făcute fără a avea nevoie de imboldul unei 
elite politice al cărei reprezentant era un monstru ca 
maiorul magistrat”, Prin urmare, răspunsul lui 
Valeriu va fi foarte ferm: „sunt ceea ce sunt, nu am 
de ce mă desolidariza, cred în adevăr şi în bine şi în 
biruința lor”7. 

Refuzul desolidarizării nu însemna că acceptă 
tot ceea ce gândesc ceilalți legionari. „După episodul 
«reabilitării», Valeriu a luat, într-o altă împrejurare, 
o atitudine la fel de frumoasă: întrucât se punea ac- 
centul pe pedeapsă şi pe răzbunarea în lupta 


77 Virgil Maxim, op. cit., p. 87. 
78 Toan lanolide, op. cit., p.44. 
79 Nicolae Trifoiu, op. cit., p. 187. 

politică, el a susținut că răzbunarea este a lui j 


Dumnezeu; nimănui nu-i este îngăduit să-şi facă 
singur dreptate; creştinul iartă, creştinul se situează 
pe poziţia dragostei, singura virtute aducătoare de 
pace, singura atitudine care învinge şi nu este 
învinsă. 


Împotriva acestui punct de vedere s-au ridicat | 


„ voci puternice şi Valeriu, încercând să se justifice, 


era tot mai singur. Cu toate acestea, a rămas | 
neclintit în convingerea sa şi cu timpul mulți i s-au 


alăturat”80. 
Ca urmare a refuzului desolidarizării, câteva 
sute de deținuți au fost izolați în Zarcă, înghesuiți în 


celule de 4/2 metri, cu regim dur, mâncare slabă, dor- | 
mit pe duşumele, fără paturi, doar cu îmbrăcămintea | 


lor zdrenţuită. În astfel de condiţii mulți se vor îmbol- 


năvi. Regimul acesta ține până în vara anului 1944. 


După 23 august, un decret al puterii nou 


instalate eliberează toți deținuții politici, cu excepția 
legionarilor. Apropierea frontului face ca prin sep- 
tembrie, sub escortă, pe jos, deținuții să fie evacuați 


la Alba-Iulia. În condiţii grele, datorită slăbiciunii ; 
fizice, epuizați de căldură şi de sete, drumul a fost ; 


parcurs într-o zi. Prin octombrie vor reveni la Aiud. 
Cum în țară domnea confuzia şi comuniştii nu 


au pus decât treptat mâna pe putere, în perioada ; 


următoare, la Aiud viața a fost mai puţin aspră. 
Deţinuţii se bucurau de o oarecare libertate, circu- 
lând neîngrădiţi în interiorul închisorii. Puteau ţine 


legătura între ei, mergând de la o celulă la alta, de la ; 


80 loan Ianolide, op. cit., p. 46. 

un etaj la altul, ba chiar la cei din alte clădiri ale 
temniţei, fără a li se cere socoteală. 

În afara Sfintei Scripturi, în temniță pătrunse- 
seră scrieri teologice, ce erau o adevărată hrană 
spirituală pentru cei închişi. 

Cei din jurul bădiei Trifan, după cum arată 
Virgil Maxim, vor folosi acest răstimp de slăbire a 
chingilor pentru a se întări duhovniceşte. r 

„Pentru a realiza un program de studiu, medi- 
tație şi rugăciune ne-am făcut noi înşine ore şi zile 
de întâlnire; în loc să ne închidă gardienii, ne-am 
confecționat zăvoare interioare. Când găseai uşa 
încuiată ştiai că acolo e aprinsă candela inimii şi 
arde pentru Hristos. Reveneai în ziua şi la ora 
indicată pe uşă”81. 

„Începea să fie frig în celule, căci caloriferul 
nu dădea căldură. Am hotărât să stăm mai mulți 
într-o celulă, căldura suflării noastre îndulcind 
asprimea stihiei. În iarna 1944/45 am stat cu Anghel 
Papacioc, părintele Vasile Serghie şi Valeriu 
Gafencu; Marin Naidim cu domnul Trifan, domnul 
Marian şi Schiau Ion; Nicu Mazăre cu Iulian Bălan, 
Foti Petru şi Avram Sebastian”82. 

„larna am citit foarte mult cu Valeriu Gafencu, 
sub ascultarea părintelui Vasile Serghie, am apro- 
fundat teoretic Dogmatica şi Apologetica, Arheologia 
biblică, Simbolica, Mistica, Ascetica... Anghel Papacioc 
îmbina programul de studiu cu ore de rugăciune, 
meditații şi cu discuţii exegetice. Ca în timpul acela, 


81 Virgil Maxim, op. cit., p. 106. 
82 Ibidem, p. 108. 

niciodată nu m-am simţit mai împlinit. 

Părintele Vasile Serghie, eminent absolvent al 
Facultăţii de Teologie de la Cernăuţi, era şi un 
trăitor viu al adevărurilor de viață creştină. În toate 
manifestările lui era de o sobrietate rar întâlnită. 
Viaţa, pentru el, era „Timp Hristic”, nu întâmplare 
sau succesiune de evenimente din care nu ştii ce să 
alegi. Împreună cu Anghel Papacioc, care era de o 
râvnă rar întâlnită pentru câştigarea stadiilor de 
viață virtuoasă, pură, sfântă şi un fervent animator 
pentru rugăciunea isihastă, erau lumină şi îndemn 
de a ne integra în Hristos ca mădulare sfințite. 

Valeriu Gafencu, un inspirat al lui Dumnezeu, .. 
nu avea nevoie de cele predate de părintele Serghie, ` 
căci îi izvorau din suflet ca şi cum îşi aveau rădăcina i 
într-însul. Se supunea însă cu ascultare totală 
programului de studiu, exegeze, rugăciune şi efort | 
de control moral. Era ca un frate mai mare: | 
încercam să mă țin de pulpana hainei lui pe drumul 
cunoaşterii şi trăirii în Hristos. 

Din când în când, săptămânal sau lunar, ştiind 
de la Sfinții Părinţi că adevărata smerenie este des- 
coperirea gândurilor pentru a nu te îndreptăți sin- 
gur în ceea ce cugeţi, ne strângeam la domnul Trifan ! 
sau la noi, uneori toți, alteori numai câţiva, ne! 
descopeream nedumeririle şi dezbăteam problema } 
care ne provocase întrebări în conştiinţă, în lumina 
scrierilor Sfinţilor Părinţi şi hotărârilor canonice ale: 
Bisericii. Ne ridicam cu mintea la înțelesuri de cuge- 
tare sfântă şi trăiam drumul de sfințenie pe care au, 
mers, sub lumina Harului, „Întelepții lui Dumnezeu, ! 
care n-au slujit făpturii, ci numai Făcătorului”. Patericul, 

carte de căpătâi, ne punea în condiţia de a intui cum 
se pun în practică adevărurile supranaturale, mo- 
bilizându-ne puterile pentru câştigarea virtuților”8, 

„În programul duhovnicesc, în afară de 
rugăciune, studiu, meditaţie, convorbiri exegetice, 
intra şi o zi pe săptămână de tăcere completă, făcută 
tot cu scopul unei adânciri şi întâlniri tainice cu 
Dumnezeu; o analiză scrupuloasă a tuturor momen- 
telor şi actelor vieții, pe care apoi, într-o mărturisire, 
o analizam, adâncind-o şi mai mult şi încercând să 
găsim soluții de vindecare şi îndreptare sau de 
încuviințare, după cum era cazul”84, 

„Prin martie, cum a început să se încălzească, 
am luat hotărârea să ne mutăm câte unul în celulă, 
ca să facem o experiență duhovnicească; să inten- 
sificăm exercițiul rugăciunii isihaste şi să avem timp 
să studiem cât mai mult literatura patristică ce o 
aveam la dispoziție. Sub binecuvântarea părintelui 
Serghie şi-a organizat fiecare pravila, nelipsind 
controlul întâlnirii periodice comune. 

Părintelui Vasile Serghie i-a expirat pedeapsa 
şi la sfârşitul lunii aprilie a plecat. Am rămas fără un 
pedagog învestit haric. Ceilalţi preoţi legionari, deşi 
erau modele de viață creştină, erau angajaţi în 
menținerea vieții duhovniceşti la stadiul suportării 
suferinței şi practicării rugăciunii, Aşa că domnul 
Trifan şi Anghel Papacioc deveniseră cenzori pentru 
controlul vieții la care ne angajasem. Apoi 
consultam pe cei cu pregătire teologică, domnul 


55 Ibidem, p. 110. 
54 Ibidem, p. 115. 

Straja ~ viitor preot, - Radu Leonte, pe preoții Ion 


Marinescu, Ion Florea, Traian Belu, pe diaconul 
Grebenea“85. 


„Vara anului 1945 am petrecut-o în semi- ' 
libertate interioară, între ateliere şi celule. Domnul | 
Trifan a fost de părere să experimentăm şi forma de . 


viață a comunității monahale, îndeletnicindu-ne cu 
împletitul coşurilor, rucodelia din timpul exersării 
rugăciunii inimii”86, 

După cum se vede deţinuţii aceştia, monahi 
după duh, au îmbrăcat în haină călugărească 
condiţiile vieții de închisoare. 


„inchisoarea - spune Virgil Maxim - îţi | 


creează condiții aparte. Celula devine chilie de 
rugăciune, hrană, prilej de asceză, izolarea, lepă- 


darea de bunurile şi bucuriile vieţii, prilej de trăire | 
în sărăcie, curăţie şi feciorie. Necunoscutul, prilej de ` 


încredințare în purtarea de grijă şi în voia lui 
Dumnezeu. Ascultarea cere un superior - duhovnic 
- căruia să i te supui şi Dumnezeu ne-a oferit şi acest 
dar prin prezența preoților. Făceam ascultare şi față 


de programul impus de stăpânirea lumească, act de. ; 


pedagogie divină, în care voia ta intră în chip 
conştient în subordinea voii divine. 

Nu e aceasta condiția monahului? Lepădarea 
de lume, luarea crucii şi acceptarea voii lui Dum- 
nezeu?”®?, 


În această „obşte” de nevoitori, Valeriu va 4 
statornici o legătură sufletească aparte cu trei dintre | 


85 Ibidem, p. 117. 
86 Ibidem, p. 119. 
37 Ibidem, p. 109. 

ci, „Stau o vreme în aceeaşi celulă, se mărturisesc 
unii altora. Îşi țin sufletele deschise unul către altul. 
Năzuiesc împreună. Se roagă împreună. Totul le 
este de obşte. 

Această comunitate restrânsă era ideală, dar 
nu lipsită de ispite şi frământări. Forme subtile de 
mândrie ori de invidie tulburau sufletele. Încercarea 
de rezolvare a greşelilor prin spovedanie comună 
uneori a dat rezultate bune, alteori a încins spiritele. 
S-a simțit lipsa unui povățuitor încercat, cu auto- 
ritate, 

De asemenea, s-a înţeles că oricât de mare este 
dorința comuniunii, totuşi fiecare om este unic, are 
viaţa lui, evoluţia lui, specificul lui, care nu poate fi 
confundat cu un altul, ci numai comunicat - ba 
chiar comunicat după anumite rigori pe care le 
impune personalitatea oamenilor. 

În ciuda tuturor ispitelor, dragostea şi bunele 
intenţii nu au dispărut niciodată dintre noi. Învățam 
practica spiritualității creştine, căci pedagogia şi 
îndrumarea duhovnicească sunt o artă, ori dacă 
vreți o ştiinţă. 

Se iscau tensiuni din nimic, dintr-un gând rău. 
Şi am înţeles că nu orice gând rău este un păcat, ci 
numai cel care este acceptat de conştiinţă şi devine 
patimă. Se poate ca un gând rău să dureze ca ispită 
mai mult timp, dar să nu fie niciodată acceptat, şi 
deci acesta nu e păcat şi nu trebuie mărturisit, decât 
numai dacă uşurează războiul nevăzut cu duhurile. 


(+) 
Lăcomia a fost una dintre ispite- dar nu cea 
mai greu de învins - şi împotriva ei a funcționat 

bine spovedania comună, Lenea şi comoditatea au | 
tulburat liniştea uneori, dar când s-a tras semnalul . 


de alarmă, au dispărut ca prin minune. 


Unii şi-ar putea închipui că am avut parte de. : 


felurite ispite trupeşti, dar ele n-au existat între noi, 


ci a fost lupta fiecăruia în parte, luptă în care + 
ajutorul reciproc ne-a fost de mare folos. Am învăţat -i 


că dacă nu laşi mintea să râvnească pofta trupului, 


atunci trupul se supune duhului. Şi un trup înfrânat -| 


ajută mult în sporirea duhovnicească. (...) 
Virtuţi care în singurătate păreau bine înstă- 


pânite în suflet, se dovedeau fragile la întâlnirea cu ` 
oamenii. Se întâmpla adesea să simțim unul față de į 


altul porniri rele pentru un cuvânt nepotrivit, 


pentru o vorbă ce părea în plus, pentru un gest pri- ` 


pit, pentru o dorință ce părea exagerată. (...) 


Mica noastră comunitate era o şcoală a ! 


desăvârşirii. Am învățat că fiecare patimă se poate 


înlocui cu o virtute, prin care Dumnezeu este activ ` 
în om. Orizontul nostru lăuntric s-a lărgit. Am în- : 


văţat să ne iubim, să ne îngăduim unii pe alţii, să ne 
răbdăm reciproc, să ne vedem într-o largă înțelegere 


umană și, nepoticnindu-ne de clipă, să alergăm cu 


sârg către ținta finală a slavei lui Dumnezeu. 


Aşa s-a ajuns la lepădarea de sine, la moartea | 
eu-lui fiecăruia dintre noi. Ne-am silit să ascultăm | 
unii de alţii, să ne supunem unii altora aşa cum ne~. 4 


am supune lui Dumnezeu. Pe fiecare dintre noi ne-a: 
ispitit satana; dar prin fiecare dintre noi a lucrat 
Duhul Sfânt şi a biruit. (...) 

Comuniunea noastră era de fapt confruntarea | 
dintre noi, pe de o parte, şi dintre noi şi Dumnezeu, $ 

pe de alta. Am alergat toţi către acelaşi Arhetip- 
Hristos şi fiecare şi-a rotunjit propria sa persona- 
litate, încât am realizat unitatea în diversitate. Forța 
duhovnicească a acestei lupte a fost tot timpul 
dragostea. Ne-am încredințat lui Dumnezeu, ne-am 
dăruit Lui şi am trăit prin El şi în EL. 

De cele mai multe ori Valeriu a fost cel care nu 
s-a înşelat, care a ieşit primul la lumină, care a ars ca 
o flacără în mijlocul nostru al tuturor - şi asta prin 
valoarea împrejurărilor, căci nu fusese nimic stabilit 
în sensul unei ierarhii. 

Valeriu a fost omul în care L-am văzut 
sălăşluind pe Hristos. Datorită lui a izbândit 
lucrarea noastră; datorită lui cred că am fost ocrotiți 
de Dumnezeu” #8, 


88 loan lanolide, op. cit, pp. 58-60. 

Între 1946-1948, grupul lui Trifan împreună cu! 


alţi deținuți se vor afla în colonia de muncă de la 
Galda de Jos. Virgil Maxim, care a fost alături de ei, 
descrie viața de aici. 

„Prin 25 martie am început ieşirile în coloniile 
de muncă din Unirea, lângă Ocna Mureşului, 
Ciuguzel, pe dealurile dinspre Blaj, şi Galda de Jos, 
aproape de Teiuş. Oamenii s-au organizat spontan, 
în funcție de afinitățile sufleteşti, de cunoştinţe mai 
vechi sau de specificul lucrărilor din colonii. Unirea 


a fost asaltată de țăranii muncitori ai ogoarelor şi de i 


cei cu pregătire agronomică. Ciuguzelul a adunat pe 
cei din regiunile de deal, viticultori şi pomicultori, ; 
împreună cu cei legaţi sufleteşte de ei, mai puţin ` 
cunoscători ai acestor munci, sau bolnavii aflați în 
îngrijirea acestora, lar Galda, unde am fost şi eu, cu 
lucrări mixte, a atras elemente capabile să facă faţă 
la toate muncile. 

În 3-4 zile, câte 100-150 oameni pentru fiecare 


colonie au ieşit la muncă. Au rămas totuşi în { 


închisoare cam 100 de oameni, unii în serviciile de 
care administrația nu se putea dispensa, alții care 
nu au vrut sau nu au putut ieşi din motive strict ' 
personale”, 

„La începutul lunii mai am ieşit cu ultima 
grupă programată pentru Galda: Trifan Traian, 
Marian Traian, Anghel Papacioc, Schiau Ion, Vale- 


39 Virgil Maxim, op. cit., p. 129. 

riu Gafencu, Dragon Gheorghe, Țâru Victor, Jacotă 
Vasile, Mazăre Nicolae, Pascu Constantin, Bălan 
Iulian, Naidim Marin, Iordache Ion, Sandu Şte- 
fănescu, Andrei Popescu, Costică Dumitrescu. (...) 
Am scris acasă şi au sosit bani, colete sau 
membri ai familiilor, la vorbitor. Am constituit de la 
început o comunitate de viață ca în timpurile 
primare creştine. Toate le aveam de obşte. Nu 
comunism, ci comunitarism creştin. Colonia activa 
ca o tabără de muncă legionară. Fiecare a fost 


încadrat într-o echipă, după pricepere şi aptitudini. - “ 


Pentru a nu se irosi forțele - şi aşa puţine, căci nu 
toți puteau munci efectiv - nu muncea fiecare 
pentru ziua de muncă săptămânală, ci am constituit 
echipe care lucrau permanent prin satele din 
împrejurimi la săpat de porumb, la secerat, la 
lucrări viticole, la cosit de fân, la tăiat de pădure, 
lucrând pe bucate, cu plata în natură, asigurându-ne 
o aprovizionare mulțumitoare cu cartofi, fasole, 
grăsimi şi chiar carne. (...) 

Când vremea nu ne permitea să lucrăm, viața 
coloniei se transforma în viață de mânăstire, cu 
program de rugăciuni, studiu, meditații, convorbiri 
duhovniceşti. Părintele Arsenie Boca de la 
mânăstirea Sâmbăta-Făgăraş ne-a trimis în dar 
primele trei volume din Filocalie, hrană spirituală 
care ne lumina sufletele cu învățăturile Sfinților 
Părinţi ai Bisericii”9. 

În toamna anului 1947, câteva zeci de deținuți 
sunt transferați pentru o perioadă scurtă la colonia 


90 Ibidem, pp. 133-134. 

de la Unirea. Aici are loc un incident cu gardienii, | 


care îi obligau să lucreze şi duminica. 


„Cosisem fânul ce urma să fie strâns | 


săptămâna următoare. Duminica, noi, cei sosiți de la 
Galda, ne pregăteam să mergem la biserică, în sat. 
Dar cei doi gardieni ne-au oprit şi ne-au dat ordin să 


mergem la strânsul fânului. Le-am amintit gardie- ! 
nilor dreptul de a nu lucra duminica. Nervoşi, au j 


început să ne amenințe, să ne insulte. Au scos 


pistoalele, acuzându-ne de revoltă în colonie. 


Atunci Valeriu Gafencu le-a răspuns: 


- Puneţi-vă pistoalele în tocuri! Mergem la ` 


muncă! Dar să ştiţi că Dumnezeu n-o să vă ajute! 


Am luat furci şi greble, ne-am încolonat şi am 
plecat. Până la locul respectiv erau 3 kilometri. La xi 


ora 9 am ajuns. Am început să strângem fânul, să-l 


facem poloage, apoi clăi, să poată fi încărcat. În ! 
văzduh sunetele clopotelor anunțau intrarea -la | 


Liturghie. Ne-am oprit din lucru şi am rostit un 
Tatăl nostru şi Născătoare de Dumnezeu. Domnul 
Trifan, domnul Marian şi Valeriu Gafencu întârziau 
să se ridice din genunchi. Mai aveam o postată bună 


de strâns. Ar fi trebuit să facem şi pauză fiindcă se ! 
apropia prânzul. Masa se aducea la locul de muncă, ! 
în marmite, de către bucătari. Pentru a termina mai - 


repede n-am mai făcut pauză, am uitat şi de masă, 
care de altfel nici n-a mai venit. 


Era 3-4 după-amiaza când am terminat, Abia | 
atunci ne-am aşezat să ne odihnim puţin. De pe į 


vârful unei coline se apropia un bărbat; era un gar- 


dian. Ne anunţă să aşteptăm cele trei maşini mari şi ! 


cele şapte căruţe pentru a încărca fânul până seara. 

Un vânticel ridica în văzduh puful păpădiilor 
şi frunzele uscate de porumb de prin lanurile 
vecine. Cerul a început să se înnoureze şi vântul, 
transformat în vijelie, smulgea vârful căpițelor; 
crescând în intensitate, s-a prefăcut în furtună şi 
umfla în văzduh toate căpiţele, purtându-le ca pe 
nişte păsări jumulite peste culmile colinelor. În mai 
puţin de un sfert de oră nu mai era nici un fir de fân 
pe teren şi o ploaie măruntă a început să cadă. Zarea 
se întuneca şi fulgerele brăzdau cerul însoțite, de 
tunete năprasnice. Gardienii se uitau disperaţi la 
noi, ca şi cum ar fi trebuit să facem ceva spre a salva 
situaţia. Ne-am încolonat şi am plecat spre colonie, 
fără a aştepta comanda lor. Ne urmau aproape. 
Apoi ploaia s-a oprit. Când am ajuns în colonie se 
însera de-a binelea. Maşinile şi căruțele aşteptau în 
incinta coloniei. Milițienii au explicat delegatului ce 
se întâmplase pe câmp. 

S-a întocmit un raport care arăta că din cauza 
furtunii şi ploii dezlănțuite recolta de fân a fost 
compromisă. Ni s-a cerut confirmarea. Am dat-o, 
specificând că această calamitate a avut loc duminica. 
Fără comentarii”91, i 

„În iarna 1947/48, având asigurat necesarul 
existenţei materiale, viața noastră în colonie a fost 
marcată de intensitatea activității duhovniceşti. Am 
citit o mulţime de scrieri ale marilor teologi ai 
Ortodoxiei, precum şi teologi apuseni, mai vechi şi 
mai noi. Dar studiam permanent Filocalia şi 
Patericul. În Aiud, cu Părintele Serghie rumegasem 


91 Ibidem, p. 137. 

cu toţii lucrarea Părintelui Stăniloaie, lisus Hristos 
sau restaurarea omului, Hristoitia de Sfântul Nicodim 


Aghioritul şi multe altele. Cel puţin o dată pe ; 


săptămână domnul Trifan era asaltat de cei mai 
tineri, să adâncim cuvântul Sfinţilor Părinţi, 

Am început şi să învăţăm pe de rost 
Scripturile, în special Noul Testament şi am constatat 
că astfel se adâncesc înțelesurile. Mintea, prin 
asociere şi corespondență sau chiar prin con- 
troverse, luminează în suflet înțelesul cuvântului 
dumnezeiesc, care nu numai că nu mai pare greu de 
reținut, ci devine propriu sufletului, acoperă şi dă 
un sens şi înțeles şi altor cunoştinţe, constituind hra- 
na spirituală permanentă a duhului şi minții tale”22. 

Descrierea vieții duhovniceşti de la Galda este 


completată de mărturia lui Ioan lanolide. Acesta . 
povesteşte câteva întâmplări legate de Valeriu, din! 


răstimpul petrecut în colonie. 

„Valeriu muncea şi se ruga. Muncea şi cânta. 
Muncea şi-L slăvea pe Dumnezeu. Se simţea legat 
sufleteşte de o fată pe care o iubise şi acum a avut 
prilejul să-i scrie. Fata era logodită şi urma să se 
căsătorească. Suferința lui a fost adâncă, dar s-a 
smuls din ea cu hotărârea de a se călugări. 

Până atunci se pregătise pentru viață, chiar 


dacă luase învățătură de la Sfinții Părinţi. De acum `“ 
el, feciorelnic, se logodea cu Hristos, spre a sluji ` 


desăvârşit lui Dumnezeu. Bucuria aceasta uriaşă a 
covârşit deplin durerea despărțirii. lar pe fata aceea 


o va respecta, înțelegându-o, toată viaţa. lată deci . 


92 Ibidem, p. 170. 

cât de mic este pragul între un mirean credincios şi 
un monah. 

Î văd pe Valeriu la Galda, seara pe dealuri, 
cântând, culegând flori, unind albastrul ochilor săi 
cu albastrul cerurilor. Îl văd ziua şi noaptea 
îngenuncheat în bisericuţă, rugându-se răpit în duh, 
cu mâinile împreunate precum copiii, cu ochii 
strălucind de bucurie. Îl văd dăruindu-şi bucata de 
pâine unuia mai slab ca el. ÎL văd jucându-se cu 
copiii şi încercând să fie ca ei. Îl văd adâncit în sine, 
pregătindu-se de spovedanie. Îl văd strălucind de 
bucurie după ce s-a împărtăşit. Îl aud vorbind cu 
însuflețire tuturor celor care căutau cuvântul lui 
Dumnezeu. Îl văd chinuindu-se să muncească şi să- 
şi facă norma. Îl aud cântând colinde, pricesne ori 
propriile lui cântece. Era plin de dor sfânt. Purta în 
el ceva serafic, mai presus de fire şi era cel mai 
frumos om pe care l-am întâlnit. 

Pentru unii însă era prilej de poticnire. 

Într-o noapte dormea afară şi un hoț evadat 
din Aiud a venit să-l prade, deşi avea numai 
vechituri şi zdrențe. Valeriu s-a trezit, l-a întrebat ce 
vrea, l-a luat de mână ca pe un copil şi l-a dus la şef. 
Hoţul avea în cealaltă mână un cuţit ascuţit. 

- Ce vrei să faci cu cuțitul? l-a întrebat șeful, 

- Voiam să mă apăr dacă voi fi descoperit. 

- Dar iată că ai fost prins şi nu l-ai folosit! De 
ce? 

Hoţul a răspuns că nu ştie ce s-a petrecut cu 
el, dar nici nu s-a gândit la cuțit în acele momente, 

Altădată Valeriu făcea singur de pază în 
foişorul de lemn din vie, când a fost atacat de 

răufăcători, care au tras asupra lui de la o distanță 
mică. Însă gloanțele au trecut pe alături fără a-l 
atinge, pentru că încă nu sosise ceasul morții lui. 

În anul 1948 un politruc sovietic a venit în 
colonie să-l ia pe Valeriu în URSS deoarece, fiind 
născut în Basarabia, era considerat cetățean al lor%. 
Valeriu însă a refuzat categoric. 

- Acolo vei fi liber, i-a spus politrucul. 

- Libertatea mea este în sufletul meu! 

- Îți vei putea face studiile. 

- Le voi face, dacă va vrea Dumnezeu! 

- La noi Biserica este liberă. 

- Biserica este în sufletele oamenilor! 

- Dar aici vei rămâne în temniță! 

- Temniţa sufletului meu mă înspăimântă! 

- Deci nu te recunoşti ca cetățean sovietic? 

- Sunt cetățean român şi doresc să rămân în 
România. 

- În curând şi România va aparţine Sovietelor! 

- Viitorul este al lui Dumnezeu! 


% În relatarea acestui episod există unele diferențe. 
Nicolae Trifoiu, din informaţiile de la Marin Naidim, spune că 
Valeriu a fost luat în primăvara anului 1945 de la Galda şi dus 
la Văcăreşti, unde s-a prezentat în fața comisiei de repatriere. La 


întoarcere, prin bunăvoința gardianului care-l escorta, s-ar fi 
abătut pe la Sâmbăta, la părintele Arsenie Boca. Virgil Maxim `! 
vorbeşte şi el de o vizită a lui Valeriu la părintele Arsenie Boca, 
dar o plasează în alt context. Despre episodul repatrierii, Virgil ! 


Maxim spune doar că „Valeriu a fost chemat în fața comisiei”, 
fără a preciza locul: a venit comisia la Galda sau a fost dus 
Valeriu la Bucureşti. Astfel de diferențe de la un memorialist la 


altul apar şi în descrierea altor situaţii, fiind normale având în į 


vedere intervalul scurs între producerea evenimentelor şi 
consemnarea lor în scris. 

- Deci rămâi aici? 

- Da! 

Mai târziu, politrucul s-a apropiat de el şi i-a 
spus: 

- Admir inteligența dumitale, dar nu pot decât 
să te plâng. Înţelege că sunteţi învinşi şi nu aveți 
scăpare. Dacă vă veți opune, veți fi zdrobiţi, Şi noi 
ne-am opus şi azi jucăm în lanţ ca ursul. Dumneata 
crezi în Dumnezeu; şi eu aş vrea să am un 
Dumnezeu pentru care să înfrunt temniţa şi moartea, 
dar sufletul meu e gol, mintea mea e plină de lozinci, 
iar energia mea se epuizează în întregime pentru 
cauza comunistă. Nu avem nici o şansă. Hitler ne-a 
apărut ca un izbăvitor, dar a fost învins. Toţi care s- 
au aliat cu comunismul - şi ați făcut-o şi voi, românii 
- sunt cu mult mai vinovaţi de cele ce se vor petrece 
decât noi, cei născuţi în URSS! Am încredere într-un 
om ca dumneata. Te admir. Cred că te înțeleg şi sunt 
şi mai nefericit. Regret că nu cunosc şi eu 
creştinismul. Dar te asigur că vei rămâne în România! 

- Domnule, i-a răspuns Valeriu, clipa asta este 
mare în viața mea. Mi-ai dat aripi, căci 
dumneavoastră aveți un suflet cu o forță de credință 
uimitoare. Primiţi de la mine această cruciuliță! 

Şi Valeriu a luat de la gât cruciulița şi a dat-o 
rusului, care era vădit emoționat. Aşa se face că 
Valeriu a rămas în țară”. 

La începutul lunii mai 1948, deţinuţii de la 
Galda sunt aduşi la Aiud. Aici găsesc bisericile 
profanate şi mobilierul devastat. Peste câteva zile 


94 Ion Ianolide, op. cit., pp. 60-62. 

vor găsi lacăte pe uşile bisericii. Regimul de libertate 
de până acum se schimbă. Li se face o percheziție 
amănunțită, luându-li-se orice carte, orice foaie de 
hârtie scrisă sau nescrisă, orice vârf de creion. Erau 
căutate în special Sfânta Scriptură şi cărțile 
religioase. 

Deţinuţii sunt scoşi la muncă în cele două 
secții, mecanică şi tâmplărie, ale fabricii închisorii. 
Dar după puţină vreme apar schimbări. La sfârşitul 
lunii 'mai, în urma unui ordin de la Bucureşti, se 


face trierea generală a deținuților politici; elevii vor j 


fi trimişi la Târgşor, studenţii la Piteşti, foştii 
demnitari la Sighet, muncitorii la Gherla, legionarii 
- în afara categoriilor de mai sus - la Aiud. 


Valeriu, student la data arestării, va fi trimis la 4 


Piteşti. 

“Marin Naidim, condamnat în acelaşi lot cu 
Virgil Maxim, va ajunge la Aiud în 1942. Cu o 
structură sufletească apropiată de a lui Valeriu, se 
apropie de acesta, devenind foarte buni prieteni. 

„Valeriu era o fire entuziastă. Făcea paite 
dintre aceia despre care frecvent se spune că umblă 
cu capul în nori. Nu era o fire practică, nu l-am 
văzut cosând cu acul, nu împletea lână, nici rufele 
nu ştia să şi le spele, mai mult le morfolea, dar în 
realitățile spirituale era prezent şi avea o conştiinţă 
trează. Era o fire de poet. Ştiut este că, pe scara 
desăvârşirii, poeții sunt pe prima treaptă de jos, 
apoi urmează celelalte categorii: eroii, profeții, 
sfinţii; aşa am citit undeva - Iovan Ducici - şi mi se 
pare adevărat. Poeţii care-şi împlinesc cum trebuie 
menirea, înfrumusețează viața, înalță pe om. 
Valeriu făcea chiar şi poezii. Scria în vers alb, dar şi 
în formă clasică. (...) 

Valeriu ne-a arătat calea ce duce la mântuire: 
iubirea creştină. lubirea era un cuvânt de ordine, îl 
spunea în toate împrejurările, şi-n scris şi verbal, era 
în loc de salut, de la revedere şi de orice. 

Când a intrat în închisoare, era îmbrăcat cu un 
costum dintr-o stofă englezească, vernil. Îi şedea 
bine, dar nu se mai simțea bine în nişte haine şic şi a 
căutat să scape de el. Eram în colonie la Galda. Într- 
o zi a întâlnit un om sărac şi-a venit la colonie fără 
haină. O dăduse. Când l-am întrebat unde îţi e 
haina, el mi-a răspuns cu un cuvânt din Pateric: «am 

trimis-o înainte», adică a dat-o de pomană, ca s-o 
găsească în cer când se va duce acolo. L-am mustrat 
acuzându-l de lipsa dreptei socoteli, căci familia lui 
se zbătea în lipsuri: «mai bine o dădeai unei surori 
să-şi facă o jachetă», dar el a rămas tot la gândul lui c-a 
făcut bine, spunând că de-ai săi are grijă Dumnezeu. 

Tot pe-atunci, o ţigancă i-a ieşit în drum, 
cerându-i un chibrit. Şi el a băgat mâna în buzunar 
şi tot mărunțişul pe care îl avea a promis că i-l va da 


ei dacă aruncă pachetul de țigări şi îl calcă în | 


picioare. Ceea ce țiganca a făcut, luându-i banii. Ştia 
şi el că țiganca, cu banii aceia îşi va lua alte țigări. 
Totuşi, el a fost mulțumit că a încercat să stăvilească 
răul, că poate ceva i-a dat de gândit femeii aceleia 
cu privire la fumat, că-i păcat. - 

La închisoare la Aiud, vorbesc de anii când se 
mai respecta cât de cât regulamentul, adică până în 
anul 1948, eram scoşi din celule la aer curat, 
aproximativ o oră pe zi, după care, treptat - treptat 
timpul acesta s-a micşorat, până a ajuns la 10-15 
minute şi erau zile de-a rândul când nu ne mai 
scotea deloc la aer. În curtea închisorii se afla un 
rond de flori, dar fără flori. Creştea pe el nişte iarbă 
neîngrijită de nimeni. Fusese la mijloc şi o troiță 
făcută de cei care ne precedaseră şi pe care i-a făcut 
dispăruţi balaurul, şarpele cu ochelari. A dispărut şi 
troita într-o noapte, au făcut-o zob comuniştii. 
Rămăsese, cum vă spun, rondul orfan şi de flori şi 
de cruce. Valeriu, întors de la plimbarea în jurul 
rondului, a adus în celulă un smoc de iarbă în care 
se afla şi o păpădie şi nişte traista ciobanului. Mi le- 
a arătat cu fața radioasă, spunând: «Uite ce flori 

frumoase am adus eu!». El vedea frumosul şi acolo 
unde nu era. Sau poate era, dar nu-l vedeam noi. El 
avea ochi să-l vadă. Natura e frumoasă într-adevăr, 
dar trebuie să fii dotat cu nişte antene speciale ca să 
poți recepționa tainele ascunse ale creaţiei. Valeriu 
avea această capacitate de recepție a frumosului din 
natură, pentru că Valeriu iubea natura şi natura nu 
se descoperă decât celor care iubesc sincer. 

În colonie la Galda duminica, se scula cu 
noaptea în cap şi se ducea pe câmp să adune flori. 
Venea cu picioarele ude de rouă şi cu braţul plin de 
flori. Ca să le ducă la biserică. Mă-ndemnase să fac 
şi eu la fel. Adunasem şi eu maci roşii, dar eu mă 
simțeam parcă jenat să merg cu braţul de flori prin 
satul acela. El nu. El făcea lucrul acesta foarte na- 
tural, el nu simțea nici un fel de jenă, nu avea simţul 
ridicolului. El însuşi era un element al naturii. Făcea 
parte din cadru. 

Era un tip de visător incorigibil. Un fel de Don 
Quijote. L-am auzit deseori citând un paradox din 
Cervantes: «alerg prin temniţi după libertate». Lui i 
se potrivesc versurile referitoare la moartea lui Don 
Quijote: «lar eu, trăgând să mor, alături de-o veche: 
lumânare/Voi auzi pe Sancho plângând şi pe 
preot:/Cum a putut să-ncapă un vis atât de 
mare/ În trupul ăsta firav şi slab de Don Quijot?». 

Cânta. Fredona des Serenada de Schubert sau 
diverse imnuri religioase: La râul Vavilonului, Cu noi 
este Dumnezeu, Doamne al puterilor etc. Improviza 
chiar el melodii proprii, dar toate erau într-o tonali- 
tate minoră. Cântece lumeşti nu l-am auzit cântând, 
parcă nu făcea parte din lumea aceasta. 

Citise mult în viaţa lui, dar acum - cât s-a mai 
putut citi în Aiud până în 1948 - nu mai citea decât o 
singură carte, Biblia şi ce era în legătură cu ea: 


Filocalia, Patericul, Urmarea lui Hristos. Şi se rupa. În _- 


colonie, mergea între ruinele unei vechi biserici 
părăsite, ce se afla pe un deal, într-o lucernişte a 
coloniei - n-avea acoperiş, era expusă ploilor şi 
intemperiilor - şi se ruga acolo. 

Când venea cineva de-acasă pe la el, aborda 


cu ei totdeauna probleme de credință, căutând să - ; 


convingă pe fiecare de importanța mântuirii. 
Spunea către mine că, chiar dacă nu reuşim noi să 
schimbăm lumea, măcar să trezim interesul, să o 
facem să nu se mai simtă bine când săvârşeşte răul, 
să creăm probleme, să-şi pună întrebări, să-şi 
schimbe paşii. 

Făcea mult caz de conştiinţa păcatului, pentru 
că erau mulți care considerau păcate numai curvia, 
hoția şi crima şi mulţi nu se recunoşteau păcătoşi, 
fie că nu le aveau pe acestea, fie că le minimalizau, 
neacordându-le importanța cuvenită. Dar pierdeau 


din vedere că mai sunt şi altele, şi poate mai mari ` ] 


decât acestea, cum ar fi mândria: «Celor mândri, 
Dumnezeu le stă împotrivă şi celor smeriţi le dă 
har». Pe omul care se grozăveşte, Domnul îl lasă 
singur şi fără El o să-şi dea seama că nu poate face 
nimic şi-atunci o să strige la El. De la el am deprins 
obiceiul de a ne spune frățeşte tot ce aveam pe suflet. 
Practicam cum s-ar spune, mărturisirea frățească: 


«Mărturisiţi-vă unii altora păcatele». Mi-am cultivat 3 


în felul acesta, la îndemnul lui, curajul moral”%5. 
%5 Nicolae Trifoiu, op. cit., pp. 82-85. 

Cu spicuiri din mărturia adresată de Virgil 
Maxim comisiei de canonizare a Sfântului Sinod, 
Valeriu Gafencu: O lumină!, urmată de poezia Ardere- 
de-tot, punem capăt descrierii vieții lui Valeriu la 
Aiud. : 

„Dumnezeu revărsase asupra lui harul 
frumuseții. Fizic, părea un arhanghel, purtând când 
spada de foc a cuvântului dumnezeiesc, când crinul 
curăției plin de parfum tainic. Moral, nu i se putea 
reproşa ceva, smerenia îmbinându-se cu tenacitatea 
hotărârilor. Spiritual, era transfigurat tot timpul, 
într-o stare extatică aproape permanentă; nu puteai 
să-ți dai seama dacă ceea ce spune vede în duh sau 
dacă Duhul vorbeşte prin el. Viaţa lui era zbor spre 
înălțimi, pe care cu greu îl puteai urmări. 

Când eram împreună cu părintele Serghie 
Vasile, sub a cărui îndrumare ne însuşeam rugă- 
ciunea isihastă, Valeriu iradia, la nivelul percepţiilor 
senzoriale, o căldură interioară de o intensitate greu 
de înțeles şi de exprimat, cuvântul rămânând dator 
în actul cuprinderii. Era asupra lui un dar 
dumnezeiesc care-l situa dincolo de posibilităţile 
mele de înțelegere. 

Eram tânăr, novice în actele de efort spiritual 
programate conştient, şi de multe ori pe punctul de 


%6 Aşa cum am arătat într-o notă din primul capitol, 
mărturiile foştilor deţinuţi despre Valeriu n-au mai ajuns pe 
masa Sfântului Sinod. 

a mă sminti. Părintele Vasile Serghie mă iubea mult 
şi mă simţea ca un barometru, mă punea pe linia de 
plutire duhovnicească şi făcea, cu un tact pedagogic 


excepţional, punte de legătură între cele două stadii ' 


de viață duhovnicească, a mea şi a lui Valeriu, ştiind 


să coboare ştacheta la nivelul posibilităților mele de | 


trăire interioară şi exterioară. 

În ruga comună mă simţeam ca un pui căzut 
din cuib, tremurând din aripile abia pudrate cu 
puful credinței, iar pe Valeriu îl simțeam ca pe un 


vultur care pluteşte în înalt, trăgându-mă şi pe mine | 


după el. 


Valeriu nu era un conformist. Spărgea formele | 
cu cutezanța duhului, fără să sacrifice adevărul cu | 
închipuiri personale, vinovate de călcarea hotă- ' 


rârilor canonice. În libertatea duhului său toate se 
includeau firesc în tiparul arhetipal al Hristosului, 


Om şi Dumnezeu. Acest urcuş direct la Hristos, ca į 
intrarea în propria-ți casă, unde legile şi regulile i 


comportării şi manifestărilor, proprii numai ție, te 
scutesc de formalism, părea sfidare la adresa 
Dumnezeirii. De aceea foarte puțini din cei ce l-au 
cunoscut au reuşit la început să-l înțeleagă. 


Târziu, când Dumnezeu mi-a făcut bucuria să | 


pot aprofunda viața duhovnicească, am înţeles că 


marile spirite prin care şi în care lucrează harurile | 
speciale nu pot fi judecate de la nivel lumesc sau ' 


chiar religios, ci numai după ce, cu setea integrării 
necondiționate în Hristos, poți, cât de cât, să te 


împărtăşeşti şi de înțelegerea altor spirite, Hristos į 


ducându-te pe acelaşi drum, dar cu propriile tale 
picioare. 

Această libertate în duh, de care vorbeşte 
uluitor Sfântul Apostol Pavel, de a nu te mai judeca 
singur în ceea ce faci, lăsând să te judece Hristos - 
un stadiu în care nu tu lucrezi, ci harul lucrează în şi 
prin tine - o avea Valeriu. 

Prezenţa lui, oriunde, în orice fel de întâlnire 
între noi, cei apropiaţi sufleteşte - numiţi de unii în 
chip decent, iar de alți în chip ironic „mistici” - ca şi 
în mijlocul celor mai puţin inițiați în viața 
duhovnicească, crea bucurie şi respect şi uneori 
îngrijorare sau teamă. 

Bucurie, pentru cele ce aveai să le cunoşti din 
gura lui, dincolo de serbedele probleme cotidiene. 
Cuvântul lui te scotea din timp şi te făcea să ignori 
mizeria umană, sublimând suferința şi acceptând-o 
ca pe un dar mântuitor. Respect, pentru frumusețea 
adevărurilor exprimate la nivelul de înţelegere al 
fiecăruia. Fiecare putea să guste din ființa lui 
Hristos partea cea mai dulce, cea mai proprie lui. 
Teamă sfântă sau îngrijorare, pentru gândul 
neîmplinirii tale, că implicarea personală în cele 
mărturisite ca adevăruri ce condiționează însăşi 
viaţa ca existență dăruită de Dumnezeu va cere ru- 
pere, sfâşiere şi moarte, jertfă şi jertfire permanentă. 

Valeriu personifica luptătorul creştin care se 
află în acelaşi timp şi pe muntele suferinţei 
(lepădarea de patimi, stadiul curăţirii) şi în pădurea 
cu fiare sălbatice (lupta cu duhurile, stadiul 
iluminativ) şi în mlaştina deznădejdii (despicând-o 
cu arma Crucii, purtată conştient, subiectiv şi 
acceptată” „nu: cum voiesc eu, ci cum voieşti Tu”, 
stadiul unitiv, desăvârşirea). Prezenţa lui dădea 

încredere oricărui suflet, conştientizându-i dorința | 


de înălţare duhovnicească spre desăvârşire. (...) | 
Valeriu Gafencu ardea, zic încă o dată. 
Ardea... ardere de tot, la propriu, în fața 


tuturor, ca o făclie de lumină spre care şi de la care | 
fiecare lua putere sufletească şi trupească. Cuvintele _; 
lui erau purtătoare de duh. Gesturile lui erau |! 


binecuvântări şi îmbrăţişări. Faptele lui arareori sau 


târziu sesizate şi descoperite erau daruri integrale ! 


ale fiinţei lui. 

Valeriu nu dăruia, se dăruia. 

Capacitatea de jertfă concretizată în cuvintele 
Mântuitorului: „Dacă îți dă cineva o palmă pe obrazul 
drept, întoarce-l şi pe cel stâng”, „Dacă îți ia haina, dă-i 
şi cămaşa”, „Dacă te sileşte cineva să mergi cu el o milă 


pe jos, mergi cu el două”, „Iubiți pe vrăjmaşii voştri” şi _! 


„Nu este mai mare dragoste decât să-şi pună cineva viața 
pentru prietenii săi”, la Valeriu era aşa de firească, 


încât dacă n-ar fi făcut-o în ascuns, tainic, pe mulți i- ` 


ar fi tulburat sau i-ar fi smintit chiar. 
La începutul prieteniei noastre, voind să mă 


spovedesc pentru a mă putea împărtăşi, cercetându- ; 


mi cugetul, am găsit o stare de îndoială pe care o 
aveam asupra sincerității manifestărilor duhov- 
niceşti ale lui Valeriu. Mi se părea că unele din 
formele pe care le îmbracă viața lui duhovnicească 


au uneori ceva artificial şi chiar ostentativ. l-am : 
descoperit vinovăția gândurilor mele. M-a ascultat i 
cu atenție. La sfârşit, plângând, m-a îmbrățișat şi, | 


rugându-ne - amândoi, a luat asupra lui toată 
tulburarea pe care mi-o provocase: «Sunt vinovat în 
fața lui Dumnezeu pentru tulburarea pe care ţi-am 

provocat-o. Își mulțumesc că mi-ai sesizat o lacună de 
care nu eram conştient cu adevărat, căci nu numai prin 
păcatul propriu-zis poți sminti pe cineva, nu numai Cu 
cele de stânga, ci şi cu cele de dreapta, cu virtuțile, când 
nu sunt făcute cu tact duhovnicesc, spre ferirea cugetului 
fratelui care se poate sminti din pricina libertăţii tale, tu 
fiind încredinţat că faci binele». 

Am sesizat ideea din epistola Sfântul Apostol 
Pavel către Corinteni (de la capitolul 8); mai târziu 
aveam s-o înţeleg; toți Sfinţii Părinţi făcuseră din ea 
un dreptar al vieţii lor în comunitățile călugărești şi 
pustniceşti mai ales. (..) 

Era în iulie 1946. Începusem a doua sapă la 
vie. Vişan Nicolae şi Paul Vilescu erau doi dintre 
camarazii simpatizaţi de noi toți pentru buna dispo- 
ziție pe care o creau totdeauna acolo unde se aflau. 
Se mai tachinau, fără ca glumele lor să degenereze 
în cuvinte vulgare sau dure. Apartenența regională 
le favoriza suficient material pentru dispute hazlii. 
Vişan era oltean, Vilescu prahovean. 

Într-o zi, săgețile lor s-au înveninat. Glumele 
au degenerat de la înțepături fine, fără adresă 
directă, la ironii şi zeflemisiri cu adresă la persoană 
şi până la urmă cu insulte directe. Diavolul ce altă 
treabă are? Să strice liniştea şi prieteniile dintre 
oameni. Fiecare îl acuza pe celălalt de lipsă de bun 
simț, inconştienţă şi alte acuze jignitoare. Discuţia se 
purta totuşi pe un ton redus. Vântul adia şi ducea 
frânturi de expresii la urechile celor ce lucrau mai 
aproape de ei. Ne era jenă de cele întâmplate şi ne 
uitam neputincioşi unul la altul, neştiind cum să 
aplanăm tensiunea între cei doi. 

Valeriu Gafencu era în urma lor, pe un rând |! 


alăturat şi auzise toată disputa dintre cei doi. Când 
au ajuns la capătul parcelei, Valeriu şi-a lăsat sapa, a 
ieşit în fața celor doi camarazi şi îngenunchind, cu 
emoție în glas i-a implorat: «Vă rog să mă iertați că am 
auzit cuvintele, frumoase ca din psalmi, pe care vi le-aţi 
spus unul altuia». Cu lacrimi pe obraji, i-a sărutat pe 
fiecare în parte şi s-a întors la lucru. Cei doi s-au 
prăbuşit unul în brațele celuilalt. Cu glasuri 
sugrumate şi-au cerut iertare de la noi toți. 

Acestea erau lucrările Duhului făcute prin 
Valeriu în comunitatea noastră, viață sfântă de 
iubire între mădularele trupului mistic al lui 
Hristos. 

O, Dragoste sfântă, cum ştii Tu să sfărâmi lucra- 
rea celui rău cu simplitatea manifestărilor Tale! (...) 

La Aiud, în 1945, când Ion Ianolide a venit în 
celula în care mă aflam cu Marin Naidim şi ne-a 


spus aproape plângând că simte nevoia să fie ; 


aproape de noi, să se împărtăşească de aceleaşi bu- 
curii tainice ale Mântuitorului Hristos - deşi avusese 
până atunci o atitudine niţel de bravadă față de 
provocările administrației şi suferise consecințele - 


pentru că nu ştiam cum să procedăm, l-am rugat să 


meargă la Valeriu şi să-i împărtăşească starea şi 
dorința sufletului lui. Ion a crezut că în felul acesta 
vrem să scăpăm de el, neacordându-i bună-credinţă. 
Totuşi şi-a destăinuit stările sufleteşti cu toate 
frământările de conştiinţă. 

Valeriu nu l-a lăsat să vorbească, l-a îmbrățişat 
ca pe un frate pe care de mult îl aştepta la poarta 
sufletului său. L-a ridicat cu dragostea lui pe treapta 


102 


Valeriu Gafencu 


depăşirii prea marii scrupulozități de conştiinţă, pe 
care se afla ca pe o muchie de cuțit, nehotărât încă 
dacă să rupă cu o formă şi un stil de viață întâm- 
plătoare şi închipuită, pentru a opta pentru viața 
ordonată în Hristos, confirmată prin rezultatele 
ieşirii din păcat, vădite în creşterea ascultării şi 
supunerii continue față de cuvântul lui Hristos în 
Biserica Lui. 4 

Am purtat totdeauna în suflet, pentru Valeriu, 
imaginea tânărului pustnic consumat în Rugăciunea 
Focului. Starea aceasta s-a concretizat într-un poem 
pe care.i l-am închinat: 


ARDERE-DE-TOT 
Lui Valeriu Gafencu 


...Aici răsare-n mine o chilie 

în care s-a sfinţit un pustnic blând... 
Zidea virtuţi cereşti în trup plăpând 
şi-n ochi purta smerită bucurie... 


De priveghere lungă, - albă floare - 
se rezema cu fruntea de pervaz 

şi luna-i săruta sfințit obraz 

când i-asculta cuvântul, ca o boare: 


„O, vino, rob rău, somnule, şi-mi poartă 
cu tine visul, peste unda moartă... 

un ceas de vreme urcă-mă şuviță 

în Crama- Împărătească, rod-de-viță!...” 


De funia nădejdii viu s-agață 


şi-n rugăciune treaptă-naltă suie..., 
amiezile simțţirilor descuie 

mai multe cărți. Pe-o foaie, în Ceaslov, 
scrisese el sfințitul lui hrisov 
în patru rânduri, vorbe aurite: 


şi Îngerilor, iată-l, față-n faţă. 


L-au îmbrăcat cu-a cerului armură..., 
cu neaua-înțelepciunii-apoi l-au nins 
purificându-i duhul, înadins, 

să fie-asemeni lor, chip şi măsură... 


„Să mă iertați, părinților, vă rog, 
c-având puţină treabă azi cu Domnul 
m-a biruit în rugăciune somnul 

Un înger..., a făcut un semn în cer!... şi v-am lăsat cenuşa mea, zălog...” 
El vede Faţa lumii Nevăzute..., 
cuvintele aude..., nenăscute, 


cu inima topeşte vămi de gerl... 


Dar necrezând că-i mort cu-adevărat 
cu mâna l-am atins peste veşminte... 

Se risipi cenuşa lui fierbinte 

De câte ori pământul, fără splină, şi sărutând-o..., am plâns îngândurat!? 
se duce, taur negru, rostogol, 
de câte ori îl săgetează-n gol 


harapi cornuţi, mereu în nehodină?... 


Ceea ce a făcut şi ceea ce a trăit Valeriu de-a 
lungul anilor de detenție, pentru fiecare suflet cu 
care a venit în contact, e greu de imaginat, necum 
de exprimat în cuvinte. E suficient răspunsul pe care 
l-au dat toți cei ce l-au cunoscut. A fost un sfânt. 
Este un sfânt”, 


Un sul de carte-i cerul strâns cu nod 
şi ultim semn pământu-n alfabet... 
Altarul Viu al Marelui Profet 
primeşte jertfa, Ardere-de-tot!... 


În Rugăciunea-focului, adoarme... 
Târziu, lumina candelei se stinge... 

Un înger furişându-se-n chilie 
deasupra frunţii nimb subţire-i ninge!... 
Vrăjmaşii gem la pragul lui pe coarne!... 


Movilă-i stă nisipul lângă uşă... 

A tot crescut rugina pe zăvor, 

uleiul a-nflorit într-un ulcior, 

dar trupu-i stă-n genunchi, deşi-i cenuşă... 


Pe-o laviţă, alături, rânduite A A a EEE 
97 Virgil Maxim, op. cit., pp. 180-187. 

Între închisorile din România comunistă, ; 
Piteştiul ocupă un loc aparte. A rămas celebru prin | 


cumplitele atrocități ce au avut loc aici cu ocazia 


desfăşurării satanicului experiment numit reeducare. ' 
Valeriu nu a trecut prin reeducare, el fiind transferat. ` 
la Văcăreşti şi apoi la Târgu Ocna, înainte ca 


experimentul să se aplice pe scară largă la Piteşti. 


O încercare de reeducare va avea loc şi la » 


Târgu Ocna, zădărnicită de împrejurări în care un 


rol important îl va avea atitudinea deținuților aflați `} 
sub influența lui Gafencu. Să spunem deci în ce a : 


constat acest experiment al reeducării - cel mai 


odios sistem de distrugere din câte au fost folosite 


în închisorile comuniste. 


În prima parte a anului 1948, în urma unui . 
ordin venit de la Bucureşti, deținuții au fost grupați i 


după statutul pe care l-au avut în momentul 


arestării. Toţi studenții au fost aduşi la Piteşti. Aici, | 
în primă fază, deţinuţii, în marea majoritate : 
legionari, au avut un regim mai lejer. Dintr-o dată . 


lucrurile s-au schimbat, trecându-se la un regim de 


exterminare. Gardienii devin foarte duri, dând pe- ` 
depse aspre deținuților pentru învinuiri imaginare. * 
Regimul alimentar se înrăutățeşte, li se dă hrană cât | 


să nu moară. Bătăile, frigul, foamea slăbesc foarte 


mult rezistenţa fizică şi morală. Toate aceste măsuri ` 


făceau parte din faza pregătitoare, astfel încât la 
declanşarea reeducării, deținuții, epuizați, să fie cât 
mai uşor de doborât. 

La Piteşti a fost adus un grup de deținuți de la 
Suceava, în frunte cu Eugen Țurcanu. Acesta avea 
să devină celebru pentru crimele şi torturile comise 
la Piteşti şi apoi la Gherla. Eugen Țurcanu şi cei din 
grupul său trecuseră de partea comuniştilor, ei fiind 
brațul prin care se va pune în practică reeducarea. 
Trebuie spus de la început că reeducarea a fost 
gândită la nivel înalt, de conducerea Ministerului-de 
Internes, Țurcanu şi ai săi fiind, în fond, nişte unelte. 
Odată cu încetarea experimentului, ei au fost executaţi 
de puterea comunistă pe care au slujit-o, dar ade- 
vărații vinovaţi, cei din umbră, au rămas nepedepsiţi. 

La început, cei de la Suceava au fost răs- 
pândiţi prin celule, amestecându-se printre ceilalți, 
cărora au reuşit să le câştige încrederea prin 
atitudinea foarte binevoitoare pe care au arătat-o. 
După un timp, la începutul lunii decembrie 1949, cei 
de la Suceava, împreună cu deţinuţii care fuseseră 
selecționați, au fost reuniți în aceeaşi cameră. Într-o 
zi, Ţurcanu şi cei din grupul său îi anunţă pe ceilalți 
că şi-au schimbat ideile, au renunţat la legionarism 
şi s-au reeducat, însuşindu-şi ideologia comunistă. 
Recomandându-le şi celorlalți să facă acelaşi lucru, 
aceştia au protestat, luându-i în râs. 


% În memoriile sale, Mihai Timaru vorbeşte de o vizită 
secretă - după arestare - a lui Eugen Țurcanu la Moscova, 
răstimp în care ar fi fost instruit în privința reeducării. Lui 
Mihai Timaru această informație i-a parvenit - prin Constantin 
Oprişan - de la Alexandru Bogdanovici, care fusese cu Țurcanu 
la Suceava şi care cunoştea multe din dedesubturile reeducării 
întrucât, inițial cu el trataseră comuniştii punerea în aplicare a 
experimentului. (Mihai Timaru, Mecanismele terorii, în rev. 
Memoria, nr. 4/ 2000, pp. 102-107). 

Țurcanu şi ai săi, înarmaţi cu cozi de mătură şi 
bâte de lemn, ascunse din timp sub saltele, au 
tăbărât asupra lor. La un moment dat intervin şi cei 


din conducerea închisorii, directorul, ofițerii şi gar- ` 


dienii, dar tot de partea lui Țurcanu, zdrobindu-i în 
bătaie pe ceilalți. Acest moment a marcat începutul 
reeducării prin bătaie şi tortură continuă. Deţinuţii, 
îndeaproape supravegheați de cei din grupul lui 
Țurcanu, erau supuşi unui regim de teroare 
neîncetată, fără posibilitatea de a se sustrage sau de 
a se sinucide. 

Torturile erau bine dozate şi încetau în mo- 
mentul în care deținutul era pe punctul de a muri. 
Ele erau variate: bătaie, înfometare, obligația de a 
sta într-o poziţie fixă 17 ore pe zi - picioarele întinse 
orizontal, mâinile pe genunchi şi bustul la 90 de 
grade - la.cea mai mică mişcare supraveghetorul 
intervenind cu bâta; erau forțați să bea urină, să 
mănânce mizeriile din tineta unde îşi făceau 
necesitățile; siliți să bea apă cu multă sare şi lăsați 
apoi să se usuce de sete, şi multe altele, inventate de 
mintea bolnavă a torționarilor. Cei care cedau erau 
obligaţi să-şi facă „demascarea”, adică să spună tot 


ce nu au declarat la anchetă, să-i trădeze pe deținuții < 


care i-au ajutat în închisoare sau pe gardienii care 
au avut o comportare omenoasă. De asemenea, 
pentru ca distrugerea să fie completă, în faţa tuturor 


celor din celulă, fiecare trebuia să batjocorească ! 
amintirea a ceea ce era mai important pentru el. ; 
Spre exemplu, cineva îşi iubea foarte mult mama ; 


sau soția. În fața tuturor, trebuia să le defaime, să 


facă afirmaţiile cele mai obscene şi absurde la adre- 

sa lor. Orice era luminos şi bun în conştiinţa celui 
torturat trebuia să fie defăimat şi umplut de noroi. 

Studenţii teologi şi cei evlavioşi - „bandiții 
mistici”, cum erau numiți - erau forțați să 
apostazieze, să se lepede de Dumnezeu, hulind tot 
ceea ce ţine de credinţa creştină. De Crăciun sau de 
Paşti, pe melodiile colindelor sau a Prohodului, erau 
obligați să cânte texte cu obscenități şi insulte de 
nedescris la adresa Mântuitorului şi a Maicii Sale. 
Totodată erau siliți să facă procesiuni blasfe- 
miatoare, să săvârşească „liturghii“ cu mizeriile din 
tineta de necesități şi apoi să se „împărtăşească” cu 
ele. Unii erau „botezați” prin afundarea în hârdăul 
cu fecale. Cred că acestea sunt suficiente ca să ne 
dăm seama de satanismul reeducării. 

După ce deținutul îşi făcea „demascarea”, ca 
să dovedească că s-a reeducat trebuia, la rândul său, 
să devină torționar şi să convingă pe altul, să se 
lepede „de tot putregaiul burghez” şi să adopte 
ideologia comunistă. Se ajungea astfel, sub teroare, 
la o adevărată -spălare a creierului. Cei torturați, 
nemaiputând suporta chinurile continue, neavând 
nici posibilitatea sinuciderii, fiind supravegheați 
îndeaproape, cedau şi se transformau în nişte roboți 
cu inima împietrită, devenind din victime, călăi. 
Nici după ce ajungeau reeducați nu scăpau de 
teroare, căci la cel mai mic semn de solidaritate cu 
cei chinuiți, treceau din nou prin moara torturilor. 
Astfel, trăind într-o teroare permanentă, suspec- 
tându-se unii pe alții, se prăbuşeau continuu fără 
posibilitate de revenire. Dumitru Bordeianu, care a 
cunoscut  reeducarea, descriind în ale sale 

Mărturisiri din mlaştina disperării experienţa prin care 
a trecut, spune că la un moment dat se crea o 
„comuniune“ demonică între torționar şi cel 
torturat. Spre exemplu, dacă Țurcanu îl întreba ce 
gândeşte, nu putea să-l mintă, fiindcă l-ar fi simțit 
imediat. De aici frica de a gândi ceva considerat rău 
de Țurcanu, căci nu puteai ascunde dacă te lua la 
întrebări, iar spunând adevărul erai pedepsit. 

Un alt aspect satanic era că tot ceea ce ai 
ascuns şi reprezenta un punct de sprijin pe calea 
prăbuşirii interioare te chinuia aşa de tare, încât 
cereai singur să te demaşti, simțind prin aceasta o 
uşurare, ca după o spovedanie, deşi aceste mărtu- 


risiri erau folosite împotriva ta, Avea loc un proces. 


foarte ciudat, producându-se: mutații în personalita- 
tea celui torturat, care ajungea să nege concepțiile 
de dinainte şi să adopte ceea ce-i impunea Țurcanu, 
cu convingerea că acesta îi face un bine. În procesul 
acesta de spălare a creierului „i se lumina mintea”, 
trăia ceva ca o uşurare, „înțelegea” tot ceea ce 
respinsese înainte şi pornea cu toată convingerea să- 
i aducă în acelaşi stadiu de „iluminare“ şi pe ceilalți. 
Pentru noi, care nu am trecut prin asemenea stări 
demonice, lucrurile sunt de neînțeles. 

Cei mai mulți îi torturau pe ceilalți fiind ei 
înşişi sub imperiul terorii, fără mutaţiile de care am 
vorbit mai sus. Sistemul era astfel gândit încât sub 


tortură continuă au fost foarte rare cazurile celor ce .. 
au rezistat până la capăt, în general făcându-se ` 
compromisuri, mai mari sau mai mici, după. 


structura şi rezistenţa fiecăruia. 


De la Piteşti, sistemul s-a extins la Gherla şi la | 

Canal, dar, datorită deconspirării secretului şi 
protestelor internaționale, reeducarea a fost oprită. 
Dacă secretul s-ar fi păstrat, ar fi fost aplicată în 
toate închisorile din țară. 

Privind reeducarea din perspectivă duhov- 
nicească, atât cei care au dirijat din umbră acest 
experiment cât şi cei ce l-au aplicat nu au fost decât 
uneltele diavolului în lupta pentru distrugerea 
sufletelor. Părintele Gheorghe Calciu, trecut şi el 
prin Piteşti, spune: „Ca să înțelegem ce a fost 
Piteştiul, trebuie să ne ridicăm deasupra faptelor şi 
să ajungem la rădăcinile răului, la mecanismele 
interioare ale perversiunii şi la dimensiunea ei 
metafizică. Eu cred că Piteştiul a fost un experiment 
diabolic, Acolo au fost luptele dintre bine şi rău, în 
care călăii şi victimele n-au fost decât simple 
instrumente. Este un experiment diabolic, care a 
avut loc în țara noastră mai mult decât în orice parte 
a lumii”%, i 

Satanismul reeducării se vede şi din cuvintele 
lui Țurcanu, păstrate în memoria unui fost deținut 
politic: „Dacă Hristos ar fi trecut prin mâinile acestea, 
nu mai ajungea nici El pe cruce. N-ar fi înviat. N-ar 
fi fost creştinism, această mare minciună, şi toată 
lumea ar fi trăit în linişte! Eu sunt Țurcanu! Primul 
şi ultimul! Nu s-a născut un altul care să-mi ia locul. 
Pe mine nu mă poate minţi nimeni, aşa cum vă mint 
pe proştii ca voi. Eu sunt adevărata evanghelie! Eu o 
scriu acum. Am pe ce o scrie: pe stârvurile voastre. 
Ce scriu eu e lucru adevărat, nu basme de adormit 


9 în periodicul Puncte Cardinale, nr. 9/165, septembrie 
2004, p. 5. 

copiii!”100, 

Deşi diavolul şi-a închipuit că a biruit prin 
teroare, pe cei care au făcut compromisuri mai mici 
sau mai mari, a avut puține victorii decisive. După 
încetarea torturilor, treptat, majoritatea celor căzuţi 
s-au întors la Dumnezeu. Luând în considerare 
evoluţia ulterioară a majorităţii celor trecuţi prin 
reeducare, vedem că diavolul a câştigat la Piteşti o 
bătălie în lupta pentru sufletul lor, dar nu războiul, 
cei mai mulți revenind la Hristos, chiar mai buni - 
după spusa părintelui Calciu - decât au fost înainte 
de această probă a focului. 


100 Gheorghe Andreica, Mărturii ... Mărturii ... , Ed. | 


2000, pp. 70-71. 

La Piteşti, Valeriu va rămâne aproximativ un 
an şi jumătate, până la sfârşitul lunii decembrie 
1949. Nu a trecut prin reeducare, dar a suportat faza 
premergătoare, a regimului de exterminare aplicat 
înainte de începerea torturilor. Ca urmare a unei 
campanii naționale de combatere a TBC-ului, cu un 
grup de 40 de deținuți suspecți de această boală va 
fi transferat la Văcăreşti, pentru investigaţii, înainte 
ca reeducarea să fie extinsă pe scară largă la Piteşti. 
Din răstimpul petrecut de Valeriu la Piteşti au 
rămas câteva mărturii, adevărate file de pateric. 

* 

„Înalt, puțin adus de spate - îşi aminteşte 
Traian Popescu - căci povara anilor petrecuţi în 
închisoare îşi pusese amprenta, purta pe cap o 
căciulită croşetată, care semăna cu o armură 
medievală, teşită, ce-i acoperea fruntea. Figură 
ascetică, de mucenic bizantin, dar având o față 
luminoasă, surâzătoare, care uşor trecea din zâmbet 
într-un râs tonic, meostentativ, dar puternic, 
reconfortant. Părea coborât dintr-o pictură 
medievală, pentru a răspândi în jur tihna. (...) 

Am văzut cum la acest om, pe măsură ce 
puterile fizice îl părăseau, cele spirituale deveneau 
tot mai puternice. Devenise un schelet, care abia se 
mai ridica de pe pat, dar care nu înceta să ne 
tălmăcească din tâlcurile evanghelice. Se eteriza pur 
şi simplu, sleindu-se în acelaşi timp fizic. Eram 
patru şi aveam două paturi, dormind deci câte doi 

în pat. Ne-am hotărât imediat să facem de veghe cu 


rândul lângă el, lăsându-l să stea singur, iar din | 


când în când, ajutându-l să se întoarcă de pe o parte 


pe alta. Dar, culmea, în aceste momente $ 
cutremurătoare el nu contenea să zâmbească discret, 
cu ochii închişi, pentru că nu mai avea puterea să-i ` 
deschidă. Această stare a durat circa trei săptămâni. |! 
Într-una din seri, la începutul lui decembrie, ne-a ` 


rugat să-l frecăm uşor pe picioare, care îi erau reci. 


Afară era ger, celulele erau neîncălzite, iar el ! 
începuse să se răcească suspect, de la picioare în _; 


sus. Conştient de ceea ce se petrecea cu el, după 
miezul nopții ne-a şoptit: 

- Sunt fericit, mă duc la Dumnezeu. Rugaţi-vă 
împreună cu mine pentru sufletul meu şi al vostru. 

Eram consternaţi, cutremurați, deznădăjduiți, 
înfricoşați, dar şi descumpăniți, pentru că ne aflam 
departe de a primi şi accepta senini, cu conştiinţa 
împăcată, sfârşitul. Nu eram pregătiţi pentru acest 
drum. Ne simțeam zdruncinați, neputincioşi, 
părăsiți. Doar el arbora acelaşi zâmbet odihnitor, el, 
pe care, mai târziu, Steinhardt l-a numit, într-un 
mod fericit, «sfântul închisorilor». 

Dar minunea cu acest om continua. Către 


dimineață a început să se reîncălzească şi să prindă | 


din nou o fărâmă de putere în care să pâlpâie viața. 
Dimineaţa am raportat starea gravă în care se află 


Valeriu, cerând ajutor medical. Târziu, nu-mi ` 


amintesc dacă în aceeaşi zi sau a doua zi, a venit 
sanitarul, care i-a dat nişte calciu, suficient de altfel 
pentru halul în care se afla. Agonia aceasta a durat 


câteva zile, în care, extraordinar, lam auzit ` 

spunând cu seninătate: 

- Domnul nu m-a vrut, nu sunt încă vrednic 
de Împărăţia Lui. 

A întredeschis ochii. A văzut feţele noastre 
descompuse, cu priviri pierdute şi neîmpăcate. 

- Nu vă temeți - ne-a spus - nu poate fi fericire 
mai mare decât să te duci la El, Căruia I-ai rostit de- 
atâtea ori numele, Căruia l-ai cerut ajutorul şi 
Căruia eşti gata să-l încredințezi sufletul. 

Şi a continuat: 

- Rugaţi-vă cu mine!”101. 

* 

„Era în luna mai a anului 1949 - povesteşte 
Florian Dumitrescu - când m-am trezit în miez de 
noapte, în zgomotele de zăvoare ce marcau o 
intensă activitate. Deodată, uşa s-a deschis şi în 
celulă au pătruns doi colonei, ce semănau ca două 
picături de apă, cu aceleaşi degete groase şi aceeaşi 
ceafă enormă. Erau însoțiți de temnicerul obişnuit 
cu asemenea scene, care a şi început să efectueze 
neomenoasa percheziţie. În celulă au intrat Popescu 
Traian, Voinea Octavian şi Mircea Selten. Valeriu 
Gafencu şi cu mine eram aduşi mai înainte. 

Cu ură-n priviri, coloneii ni s-au adresat: 

- Şi aşa mă, vreți să evadați? 

Intervenţia lui Voinea a fost categorică: 

- E o falsificare a adevărului, domnule colonel. 
Discuţia a alunecat pe panta neîncrederii 
reciproce. i 

- Ce vreți voi, mă? 


101 Nicolae Trifoiu, op. cit, pp. 150-153. 

Atunci am auzit răspunsul lui Gafencu: 

- Eu vreau asistenţă religioasă, care ne este 
garantată de lege. 

- Ce vorbeşti, mă? Vrei să-ți aduc popă în 
celulă? 

- Da, aceasta doresc, e dreptul meu. 

- Asta-i nebun! 

- Da, sunt nebun întru Hristos! 

Exista la Valeriu Gafencu o linişte desăvârşită 
şi o concordanță totală între ce spunea şi ce 
făcea”102, 

+ 

„Când milițianul ne-a anunțat că nu avem 
dreptul decât la o pereche de chiloți şi o cămaşă, 
fără haină sau pantaloni, ne aflam pe poziţii diferite, 
Valeriu îşi pregătea pachetul cu haine şi rufe, ca să-l 
predea la magazie, în timp ce noi căutam locuri de 
ascunzătoare ca să ne salvăm sănătatea, căci în 
celulă era frig. În timpul operaţiilor de pregătire a 
pachetelor, la care coloneii şi milițianul nu au mai 
asistat, Voinea striga: 

- Trebuie să ne apărăm de criminali. 

Dar Valeriu a spus: 

~ Mântuitorul ne-a învăţat să dăm Cezarului 
ce este al Cezarului şi lui Dumnezeu ce este al lui 
Dumnezeu; deci eu mă supun cuvintelor lui 
lisus”, 


* 


„Mircea Selten era amator de glume şi-l 


102 Ibidem, p. 110. 
103 Fhiden, p. 110. 

amuza un cântec, pe care îl fredona aproape zilnic: 
«Eu sunt apaşul mână lungă,/Vestit în şapte 
mahalale...». 

Am avut impresia că acest cântec îl tulbura pe 
Valeriu de la rugăciunea inimii, pe care o practica şi 
care era un exercițiu monahal, isihast. Fiind coleg de 
facultate cu Mircea şi cunoscându-i spiritul de 
înțelegere, l-am întrebat pe Valeriu dacă vrea să-l 
rog pe Mircea să mai rărească intonarea acestui 
cântec. Când a auzit Valeriu, a răspuns cu liniştea şi 
calmul său obişnuite: 

- Cine ne dă dreptul să-i luăm mica plăcere pe 
care o are Mircea?”1%, 

w 

„intr-o zi, Valeriu s-a apropiat de cel mai 
crunt milițian pentru care insultele şi bătaia erau 
ceva obişnuit: 

- Domnule Georgescu, odată a venit la 
Mântuitorul mai marele preoților şi a adus cu el o 
femeie ce căzuse în păcatul preacurviei şi s-a 
adresat lui lisus: Ce facem cu această femeie, căci după 
legea noastră ea trebuie să fie ucisă cu pietre? Iar 
Mântuitorul a răspuns: Cine este fără de păcat să ridice 
piatra şi s-o lovească primul. Cei ce au auzit au 
dispărut rând pe rând. lisus a spus: Femeie, unde 
sunt pârâşii tăi? Nimeni nu te-a osândit? Nici eu nu te 
osândesc. Du-te şi să nu mai păcătuieşti! 

Peste câteva ore, Georgescu a deschis uşa 
celulei şi a zis: 

- N-au avut temei, de aia n-au omorât-o! 


104 Ibidem, p. 111. 

De atunci însă, Georgescu a avut o licărire de 
omenie şi respect față de noi, cei din celula de 
izolare”105, 

* 

„La percheziţiile periodice din primăvara lui 
149, care ni le făcea acelaşi Georgescu, acesta găsea 
cruciulițe din plexiglas sculptate cu o sârmă sau cu 
un ac, un vârf de creion ori un petec de hârtie, 
obiecte interzise cu desăvârşire, ce constituiau 
delicte grave. ÎI chema pe Valeriu Gafencu, căruia i 
se plângea spunându-i: 

- Tu Gafencule, tu ştii de toate astea, ştii cine 
le face şi nu vrei să spui! 

- Domnule Georgescu, cruciulițele preamăresc 
pe Dumnezeu şi chiar şi dumneavoastră v-aţi născut 
creştin. - 

- Nu e voie, Gafencule, spune tu ce să fac, 
trebuie să raportez domnului director, 

- Vă faceţi că nu vedeţi ce este legat de numele 
Domnului. 

Şi, în timp ce noi, ceilalți, nu puteam să 
dialogăm cu acest «crunt personagiu», acesta îl 
căuta pe Valeriu Gafencu, în sufletul lui aşteptând o 
soluție salvatoare de la el pentru conştiinţa lui 
încărcată cu nelegiuiri, dar care mai oscila încă la 
începutul acestei epoci de teroare nemaiîntâlnită 
nici până atunci, nici de atunci încoace” 106, 


* 


„Datorită înfometării, adesea se iscau în celulă 


105 Ibidem, p. 111. 
106 Ibidem, p. 151. 

discuţii neplăcute la alegerea turtoiului, iar Valeriu, 
ştiind acest lucru, înfrânându-se şi smerindu-se, se 
aşeza cel din urmă, adică primea turtoiul cel mai 
mic. În sinea lui era mulțumit că putea face acest 
gest de dragoste şi dăruire. Dar dacă unii se 
bucurau de înfrânarea lui, alții au socotit că se 
cuvine să aleagă şi el, când îi vine rândul, turtoiul 
cel mai mare. 3 
S-a supus rânduielii stabilite, şi când trebuia 
să aleagă înaintea celorlalți, lua la întâmplare 
turtoiul care-i cădea în față, ca astfel să înlăture 
ispita lăcomiei şi să nu-şi păgubească frații de 
suferință. Gestul acesta mărunt a ajuns mai târziu să 
fie luat drept exemplu în toate părțile”197. j 
* 


„În viața de zi cu zi apăreau şi mici probleme 
interne ale celulei, ca de exemplu aerisirea, cum şi 
când şi cât să se facă; ori stabilirea orelor de folosire 
a tinetei; ori dreptul fiecăruia de a se plimba pe cei 
doi metri care rămâneau neacoperiți de paturi. 
Interesele şi părerile erau contrarii şi adesea se 
ajungea la ceartă. Valeriu tăcea când se iveau astfel 
de discuții. 

- Dar tu ce zici? îl întrebau unii. 

- Eu socot că este bine aşa cum veți hotărî voi. 
Dacă nu putem să trăim frățeşte în această mare 
suferință, cum putem aştepta ca oamenii să împartă 
cu dreptate şi dragoste bogăţiile întregului pământ? 
Dacă aici nu putem fi buni, cum vom putea fi buni 
când vom fi puternici şi liberi? Cu puțină dragoste 


107 loan Ianolide, op. cit, pp. 75-76. 

vom simți bucuria de a face voia şi plăcerea fratelui 
nostru. Ne trebuie o largă şi adâncă înțelegere a 
oamenilor, dacă vrem să trăim în pace şi 
bunăvoire”158, 

* 

„Atitudinea lui Valeriu în fața autorităților era 
plină de demnitate dar înțeleaptä, încât nu putea fi 
acuzat de fapte «contrarevoluționare», ci de 
credința lui. Tocmai credința dorea el să o apere, 
dar încerca să fie mai iscusit decât prigonitorii săi, 
să nu se lase atras într-o bătălie cu totul inegală, în 
care ar fi fost strivit cu uşurinţă. De aceea făcea din 
«legea Cezarului» arma sa de apărare. Trebuia să 
folosească în mod înțelept puţinele mijloace de 
„luptă pe care le îngăduia temnița. Unii deținuți i-au 
reproşat aceasta zicând: 

- Ție îți merge această atitudine, nouă însă nu 
ni se potriveşte! Noi ştim că suntem în război cu un 
duşman total, cumplit şi nimicitor şi vrem să 
câştigăm acest război. Nu noi suntem «bandiți», aşa 
cum ne numesc ei, ci ei sunt, şi trebuie să le-o 
spunem. Suntem în temniță, dar nu abandonăm 
lupta chiar dacă vom muri luptând! 

La astfel de argumente Valeriu pleca ochii 
trişti şi plini de înțelesuri şi răspundea: 

- Credeţi voi că eu am abandonat lupta, 
credeţi voi că eu nu vă înţeleg? Dar oare trebuie să 
murim ca nişte proşti? Nu aşteaptă ei prilejul să ne 
lovească? Ce avem deci de făcut? Să intrăm de bună 
voie în gura porcilor turbaţi ori să folosim timpul 


108 jpidem, p. 76. 

acesta de osândă pentru a ne salva sufletele şi 
viețile?! E vremea să ne smerim adânc, să ne 
ocupăm de problemele cu adevărat importante, să 
ne curățim pentru a fi vrednici de Hristos. 

La care i se spunea: 

- Nu noi, ci ei sunt necuraţi! Dacă ne lăsăm 
antrenați de lacrimile pocăinței, dăm frâu liber 
tiranilor şi păcătoşilor! ` 

- E vremea, e vremea pocăinței! Apinis 
Valeriu. Aveţi credință în voi! Oamenii ne-au 
părăsit. Izbăvirea va veni de la Dumnezeu. Jertfele 
de aici nu vor rămâne fără rod!”10, 

* 

„În toamna anului 1949 Valeriu a avut o primă 
şi puternică hemoptizie, cauzată de un TBC 
pulmonar. A căzut la pat. Au venit, rând pe rând, 
tot felul de ochi glaciali să-l vadă. Slăbea zi de zi. 

Un prieten i-a oferit o coajă de pâine din rația 
lui, dar Valeriu a refuzat-o zicându-i: 

- Dacă eu sunt bolnav, nu trebuie să te îmbol- 
năveşti şi tu. 

Totuşi - mărturisea el, emoţionat, mai târziu ~ 
acel suflet nobil continua să îi strecoare peste noapte 
o parte din raţia sa, furişându-i-o în traistă ori în 
gamelă. În faţa unei atât de mari puteri de dăruire, 
Valeriu se simțea ocrotit de mila lui Dumnezeu. 

Hemoptiziile se perpetuau şi nu era 
«umanitar» ca deținutul să fie lăsat să moară. A fost 
dus deci la spitalul din oraş şi închis singur într-o 
cămăruţă, unde era păzit zi şi noapte de temniceri. 


109 Ibidem, pp. 79-80. 

Medicii veneau să-l vadă însoțiți de escortă. 

Într-o noapte însă a pătruns la el o asistentă. O 
văzuse cu medicul la vizită şi aflase în ochii ei 
lăcrimi de durere. Acum îl îmbătase pe paznic şi îşi 
făcuse loc la Valeriu. S-a aşezat în genunchi lângă 
patul lui, i-a luat mâna şi i-a sărutat-o. 

- Cum aţi intrat aici? a întrebat-o el. 

- L-am «adormit», a zâmbit ea. 

- Ce doriți? $ 

- Doresc să-ți fiu alături, să te ajut. Cere-mi 
orice vrei şi voi face. 

Valeriu a simţit că e sinceră şi a fost adânc 
mişcat: 


- V-aţi riscat libertatea pentru mine. 
Dumnezeu vă va răsplăti. Nu puteți să mă ajutați cu ` 
nimic. Doar dacă voi muri aici, vă rog să mărturisiți . 
oamenilor şi familiei mele dragi că am crezut până | 


la sfârşit, că sunt împăcat, că-mi dau viața pentru 
Hristos şi pentru semeni. Poate pentru asta vi s-a 
dat îndrăzneala de a veni la mine, fiindcă tot ce 
săvârşesc oamenii intră în iconomia lui Dumnezeu. 


Vă mulțumesc, nu vă voi uita, mă voi ruga pentru į 
dumneavoastră... Acum duceți-vă!... Nu riscați mai | 


mult! Eu sunt în mâinile lui Dumnezeu”110, 


110 Tbidem, pp. 81-82. 

Închisoarea din Târgu-Ocna a fost construită 
la sfârşitul secolului al XIX-lea, la iniţiativa unei 
domnițe din familia boierească Ghica-Comăneşti, 
îngrozită de traiul osândiţilor la muncă silnică în 
ocnele de sare din apropiere. Aceştia nu erau scoşi 
la suprafață decât cu ocazia marilor sărbători, restul 
timpului petrecându-l sub pământ. Domnița 
construieşte nişte clădiri - cele mai vechi ale 
închisorii - în care să locuiască osândiții, urmând a 
fi coborâți în ocnă doar pentru muncă. După ce 
munca silnică în ocnele de sare a fost desființată, 
Târgu-Ocna a devenit închisoare cu regim normal. 
Între cele două războaie mondiale, la inițiativa 
doctorului loan Cantacuzino, au mai fost adăugate 
câteva clădiri, devenind închisoare cu regim de 
sanatoriu pentru deținuții bolnavi de TBC, 

Grupul lui Gafencu ajunge aici prin februarie 
1950, venind de la Văcăreşti. În urma controlului 
radiologic făcut la Văcăreşti, din cei 40 de suspecți 
de TBC, doar 18 au fost găsiți bolnavi, ceilalți făcând 
cale întoarsă la Piteşti. Când au ajuns la Târgu- 
Ocna, sanatoriul era aproape pustiu, dar rând pe 
rând, în lunile următoare au sosit alte grupuri cu 
deținuți de toate vârstele şi de diferite orientări 
politice, cei mai mulţi tineri legionari. 

După regimul de exterminare de care au avut 
parte, Târgu-Ocna era un adevărat rai pentru noii 
veniți: mâncare consistentă şi suficientă, libertatea 
de a circula de la o cameră la alta şi de a sta la soare 

în curte, posibilitatea de a vorbi cu ceilalţi, 
atitudinea binevoitoare a gardienilor şi altele. 
Părintele Voicescu - pe atunci student la Geografie 
- sosit şi el prin luna mai îşi aminteşte de 
copleşitoarele impresii de început. 

„intr-o seară am ajuns la Târgu Ocna. Era o 


seară de primăvară, cu miros de tei, luna pe cer. Ne 


aşteptau nişte gardieni bătrânei, din garda veche, cu 
nişte puşti de-alea mari. Noi, repede, învățați pe 
fugă, cu «banditule, mişcă!», cu înghionteli... Unul 
dintre ei ne-a zis: ` 

- Stai, taică, mai încet...! 

Când am auzit noi cuvântul acesta, «taică», nu 
ne-a venit să credem. Am văzut apoi o clădire 
luminată. Ne-au dus într-o cameră unde erau opt 
paturi, cu saltea! La Piteşti sau la Jilava aveam 
priciuri suprapuse, câte două-trei, fiind noi cu mult 
mai mulți peste limita normală. Aici, ferestrele erau 
fără obloane, un WC într-o cameră alăturată. Era... 
fericire! A doua zi am rămas înmărmuriți. Ne-au 
scos în curte, de neimaginat, să ne întâlnim cu 


ceilalți! larbă pe jos, ne-am tăvălit, era ceva į 


grozav”, 


Dar n-a fost tot timpul aşa. Şi aici au fost 


momente grele, cu restricții, pedepse, izolări şi 
teroare, mai ales când s-a încercat declanşarea unei 
reeducări după modelul Piteştiului. 


Margareta Danielescu, medicul oficial al închi- 4 
sorii, o femeie cu suflet mare - ajutată de deţinuţii ` 


111 Părintele Constantin Voicescu - un duhovnic al cetăţii, 4 


pp. 22-23. 

medici sau studenţi la Medicină - a făcut tot ce îi sta 
în putință pentru îngrijirea bolnavilor. Aceştia nu 
primeau un tratament special pentru tuberculoză, 
dar alimentația bună şi medicamentele tonice 
dădeau în unele cazuri rezultate spectaculoase. Pe 
de altă parte, în lipsa unui tratament adecvat, mulţi 
deținuți nu vor rezista şi vor muri. 

Prin luna mai 1950 va sosi de la Piteşti un. 
grup cu deţinuţi care trecuseră prin reeducare. Doar 
câțiva au rămas pe poziție de reeducați activi, 
ceilalți - deşi îngroziţi de torturile prin care au 
trecut - fiind foarte reținuți. Majoritatea se vor 
vindeca sufleteşte în atmosfera plină de dragoste de 
la Târgu-Ocna, 

Venirea reeducaților a tulburat viața sanatoriu- 
lui. Fără a şti nimic de grozăviile prin care trecuseră, 
cei de la Târgu-Ocna nu înțelegeau comportamentul 
ciudat al noilor veniți. Nu-şi puteau explica schim- 
barea unora pe care îi cunoscuseră, cu care fuseseră 
prieteni şi care acum se manifestau atât de nefiresc, 
În urma destăinuirilor făcute de unii din ei, au 
înțeles cum stau lucrurile şi au luat măsuri. Pe de-o 
parte îi supravegheau pe reeducaţii activi, preve- 
nind orice încercare de reeducare în sanatoriu, iar 
printr-o atitudine plină de înţelegere căutau să se 
apropie de cei ce nu fuseseră total pervertiți. 

Ofiţerul politic aştepta un moment prielnic 
pentru a declanşa reeducarea. Pronia dumnezeiască, 
atenţia şi solidaritatea deţinuţilor precum şi atitudinea 
doctoriței Margareta Danielescu, care a protestat la 
Direcţia Penitenciarelor, au zădărnicit cele două 
tentative de reeducare. 

Un rol important în această încercare l-a avut 
Valeriu Gafencu,el fiind stâlpul în jurul căruia s-au 


adunat cei ce se opuneau reeducării. Când a aflat de ` 


grozăviile de la Piteşti, a spus „ne aşteaptă si pe noi 
timpuri grele!”, şi a cerut celor apropiaţi să se roage 
fierbinte lui Dumnezeu ca să nu-şi piardă sufletul în 


încercările ce vor urma. Influența sa a dat de furcă 


ofițerului politic, care încerca să-şi găsească 
informatori printre deținuți. 

Dacă Piteştiul şi reeducarea au devenit un 
simbol al satanizării omului smuls din legătura cu 
Dumnezeu, povârnit în sine şi transformat în fiară 


pentru semeni, Târgu-Ocna se află la polul opus. S-a. | 
ajuns aici la o atmosferă de înălțare creştină, de 


dragoste şi jertfă, unică în istoria -gulagului comunist. 


Târgu-Ocna a fost un Piteşti pe dos. „S-a format la ` i 
Târgu-Ocna - spune părintele Voicescu - mai mult į 
decât o comunitate, o adevărată familie duhovniceas- 


că. S-au realizat aici legături mai puternice decât 
legăturile de sânge. (...) Am simțit şi am trăit aici 
sfinte şi adevărate bucurii. De aceea îl înțelegeam pe 
prietenul meu Sami, care după eliberarea din '54, în 


vacanța dintre două închisori, îmi spunea: «Mi-e aşa ; 
de dor de Târgu-Ocna!» Pentru că acolo am înțeles ; 
ce înseamnă libertatea în Hristos. Bucuria şi liber- : 


tatea aceea nu ni le putea lua nimeni112. 
„La Târgu Ocna - îşi aminteşte doctorul 


Aristide Lefa - când numărul bolnavilor grav a į 
crescut, a fost necesară o îngrijire mai accentuată a ` 
lor. S-a pus problema ca doi dintre cei mai uşor | 


112 jpiderm, pp. 28, 31. 

afectați de boală, cu rândul, să facă de gardă la 
camera 4, unde se aflau cei grav bolnavi: La început 
s-au oferit voluntar Alexandru Ioanid şi Aurelian 
Guţă şi timp dé o săptămână au făcut această 
muncă ce nu era deloc uşoară. Le-au urmat Ion 
Popescu şi Leonida (Relu) Stratan, dar cum nici ei 
nu aveau o situație pulmonară prea bună, s-a 
hotărât să se constituie echipe de câte doi, care să se 
schimbe zilnic, antrenându-se în felul acesta cea mai 
mare parte a deținuților mai valizi. 

La un moment dat a fost necesar să amenajăm 
şi camera 5 cu bolnavi destul de grav. S-a făcut 
simțită nevoia de asistență medicală şi în timpul 
nopții, mai ales că unii erau în ultima fază a bolii., 
Pericolul suprainfectării era destul de mare pentru 
cei ce stăteau în acest mediu plin de bacili Koch. 
Împreună cu colegul meu Mihai Lungeanu, am 
asigurat această - asistență medicală dar, spre 
surprinderea tuturor, nici unul din noi nu s-a 
infectat, cu toate că nu eram bolnavi pulmonar, A 
fost o adevărată minune. 

Stând mereu în preajma lui Valeriu, am avut 
posibilitatea să discut îndelung cu el şi să-l cunosc 
îndeaproape. Şi eu, ca şi ceilalți camarazi de su- 
ferință, eram copleșiți de puternica lui personalitate 
şi înalta ținută creştină trăită fără ostentaţie, care a 
influențat în cea mai mare măsură atmosfera 
spirituală a întregului sanatoriu, cu toate că în 
permanenţă el a fost țintuit la pat. 

În această cameră şi-au sfârşit zilele zeci şi zeci 
de bolnavi, în majoritate tineri. Am stat în mijlocul 
lor şi i-am văzut murind. Nici unul, dar absolut nici 

unul nu s-a revoltat contra destinului şi cu atât mai 
puţin contra lui Dumnezeu. Au murit împăcați 
mărturisind pe Hristos, chiar şi Ion Filipescu, vechi 
socialist, care se pretindea ateu, singurul de altfel. Şi 
toate acestea datorită atmosferei spirituale la care, în 
cea mai mare măsură, a contribuit Valeriu Gafencu. 

Camera 4, în care fiecare îşi aştepta sfârşitul, 
era un templu de rugăciune, un templu al morţii. 
Toţi cei care intrau în contact cu muribunzii erau 
conştienţi de pericolul care îi paşte, dar credința în 
Dumnezeu le dădea puteri să-şi înfrângă teama, fără 
s-o exteriorizeze”113. 

„Consider de mare ținută creştină - spune lon 
Popescu - atitudinea unor oameni care fără să aibă o 
înclinație mistică deosebită, au fost tot timpul de un 


ajutor extraordinar. Ei au făcut un gest care merită _. 


să fie menționat. Este vorba despre patru deținuți, 


bolnavi şi ei de TBC, dar cu o formă mai uşoară, `} 


care s-au hotărât să spele toate rufele celor ce nu 
mai puteau să facă lucrul acesta, Au fost mai mulți 
care au ajutat periodic la spălat, dar patru dintre ei 
au făcut treaba aceasta zi de zi, vreme de vreo trei 
ani: Mihai Pârău,. Sandu Alexandrescu, Alexandru 
Angelescu şi lonaş Plopeanu. 

Spălau afară, în nişte lighene date de adminis- 
trație. Munca aceasta le lua câteva ore în fiecare zi. 
Vara era mai simplu, dar iarna apa era rece ca ghea- 
fa şi oamenii aceştia, bolnavi la rândul lor, stăteau în 
frig şi erau cu mâinile roşii ca racul. Din duh creştin, 
nu din alte motive, şi-au asumat această muncă. 


113 Nicolae Trifoiu, op. cit., pp. 106-107. 

Cred că gestul lor a fost important în fața lui Dumne- 
zeu. Una este să dai mâncarea ta unuia mai bolnav, 
să sacrifici din porția ta de carne sau de marmeladă, 
dar mult mai mult e să speli lucrurile altuia. Mai 
ales că nu era simplu, era destul de neplăcut, de 
grețos să speli cearşafurile şi hainele celor bolnavi, 
pline câteodată de sânge, de puroi, de urină sau de 
alte mizerii. E o treabă mai puțin plăcută, mai ales . 
tu însuţi fiind bolnav, să faci zilnic lucrul acesta. 

Era un inginer care fusese comunist, Traian 
Andreescu, fostul şef al regionalei CFR Moldova. A 
ajuns la închisoare în urma unor neînțelegeri între 
comunişti. În libertate a fost liber-cugetător şi deşi 
nu a fost împotriva creştinismului, nu a avut nici un 
fel de angajare religioasă. Ajuns la Târgu Ocna, 
bolnav, a fost influențat de atmosfera pe care a 
întâlnit-o aici. A început să se schimbe ceva în el. 
Văzând atitudinea tinerilor, majoritatea legionari, a 
spus într-o zi: 

- Îmi pare rău că nu am cunoscut înainte 
Mişcarea Legionară. Cei din familie, sub influența 
mea, au orientări comuniste. Îmi pare rău pentru 
băiatul meu, pe care nu cred că o să-l mai văd, ca să- 
i spun că eu am crezut într-o minciună. 

Agravându-se boala, în ultima perioadă a fost 
adus în aceeaşi cameră: cu Valeriu. Aici era şi 
părintele Gherasim Iscu. Andreescu a ținut să 
moară ca un creştin. Părintele Gherasim l-a spovedit 
şi l-a împărtăşit, pregătindu-l pentru trecerea în 
veşnicie. A murit împăcat cu Dumnezeu. A fost un 
suflet câştigat de Valeriu şi de atmosfera de la 
Târgu-Ocna, căci până să ajungă în cameră cu 

Valeriu, vreme de un an şi ceva, a stat în alte camere 
şi în atmosfera de acolo a început transformarea lui. 

Un alt om care s-a întors la Dumnezeu în 
închisoare, sub influența atmosferei de la Târgu- 
Ocna, a fost generalul Tobescu. Acesta fusese 
înainte de arestare şeful Jandarmeriei pe țară. 
Agravându-se boala, a ajuns şi el la camera 4. 
Alături de alții, îl ajutam şi eu şi mai stăteam de 
vorbă, Într-o zi mi-a spus: 

- Domnule, ştii că eu am fost mare prigonitor 
al legionarilor? 

- Da, ştiu. 

- Pe mine m-a surprins faptul că mie, care am 
contribuit la prinderea şi uciderea multor legionari, 
aici nimeni nu mi-a reproşat vreodată că am făcut 
rău camarazilor voştri. Acum îmi dau seama ce 
mare greşeală am făcut şi că nu am ştiut să discern 
lucrurile. Am crezut că fac un bine țării, că sunt un 
patriot, prigonindu-vă. Acum îmi dau seama că am 
greşit. Înconjurat de o anumită societate care gândea 
rău de legionari, m-am lăsat influențat de ei. Acum 
îmi pare rău. Poate de asta m-a adus Dumnezeu 
aici, ca să-mi dau seama de greşelile mele. 

A murit şi el în camera 4, spovedit şi împăr- 


tăşit. Aceste transformări sufleteşti eu le consider: 


adevărate minuni. 

Gheorghe Soare era un băiat simplu, fost elev 
la un liceu industrial. A fost arestat tot în legătură 
cu Mişcarea Legionară. Trecuse prin Târguşor şi 
venise destul de grav bolnav la Târgu-Ocna. Era 
dintr-o familie modestă, care nu s-a interesat de el. 


Niciodată nu au venit să-l vadă. Probabil nici nu ` 

ştiau că e la Târgu-Ocna. Avea un suflet simplu, dar 
de o mare puritate. Senin şi tăcut, avea o trăire 
creştină discretă, neobservată de alții. 

Înainte cu o zi de a muri, a ținut să ne spună 
un lucru care m-a impresionat. 

- Eu m-am născut în 1927. În acelaşi an s-a 
înființat şi Legiunea. Nu m-am gândit cât am fost 
liber că voi avea această onoare de a muri pentru 
Legiune. Dumnezeu mi-a dat această fericire. M-am 
născut o dată cu ea şi am fericirea să mor pentru ea. 

A ţinut, înainte de a muri, să mărturisească 
câtorva mai apropiaţi gândul acesta. E un lucru să 
poți muri cu gândul acesta. Mie mi s-a părut 
deosebit. Deşi nu era o personalitate legionară, dar 
acest ultim gând al lui către Dumnezeu, că moare 
fericit, m-a impresionat. Era un băiat simplu. Au 
fost şi oameni din aceştia care deşi nu au avut trăiri 
extraordinare sau o viață deosebită, impresionează 
prin simplitatea, credinţa şi dăruirea lor. Angajarea 
lor legionară le-a dat o fericire, le-a dat o bucurie”115, 


n4 „Ce au rezolvat până la urmă legionarii? Au suferit 
prin puşcării şi nu au schimbat nimic în țara asta. S-au ratat 
atâția oameni capabili. Aşa le-a trebuit, dacă au făcut pe nebunii 
şi nu au stat în banca lor ca toată lumea”. Aşa vede lucrurile un 
anumit tip de gândire „echilibrată” şi de „bun simţ”. După cum 
găina nu pricepe cum e să fi vultur aşa şi aceştia sunt gata să 
deplângă „ratarea“ şi suferința „fără rost” a legionarilor. Cul- 
mea e că legionarii înşişi - cei mai mulţi - cu toate suferințele, 
nu se consideră nişte ratați. Ba mai mult, angajamentul lor 
legionar le-a adus o îinplinire sufletească - precum Gheorghe 
Soare vor fi fost destui — şi au murit fericiți pentru crezul lor. 
Mai e loc aici de ratare? 

115 Mărturie dată de Ion Popescu monahului Moise în 
aprilie 2005. 

Deşi foarte bolnav, prin dragostea şi 
seninătatea sa Valeriu era sufletul atmosferei 
duhovniceşti de la Târgu-Ocna, întărindu-i pe toți 
cu puterea harului ce sălăşluia în el. „Era - spune 
Aurelian Guţă - cel mai liniştit şi mai zâmbitor 
dintre noi, cel care nu rostea nici un cuvânt de 
nemulțumire. Nedreptăţile şi ura ce se revărsau 
asupra noastră se topeau în fața nemăsuratei iubiri 
ce iradia din el neîncetat”116, 

„La acea vreme - povesteşte lanolide - el 
ajunsese la maturitatea duhovnicească. Era senin, 
echilibrat, puternic în cuvânt, controlat în faptă, 
statornic în rugăciune, intransingent în atitudine, 
plin de dragoste, răspândind o tainică atracție ~ şi 
toate acestea din patul în care zăcea țintuit de o 
boală grea şi îndelungată. 

Suferea de caverne la plămâni, avea pleurezie 
şi făcea pneumotorax, avea dese hemoptizii şi-şi 
pierduse pofta de mâncare. În plus, simţea dureri 
reumatice în tot corpul, avea dureri abdominale din 
cauza unei apendicite şi, în fine, suferea de inimă. 

În ultimii doi ani el nu s-a mai putut aşeza 
întins pe pat nici ziua şi nici noaptea, ci şedea 


rezemat de marginea patului, iar capul îi cădea în | 


piept. Dacă la început îl mai puteam transporta cu 


targa pe terasă, mai târziu nu l-am mai putut mişca ! 
din pat. Tusea îl epuiza, se congestiona şi adesea : 


116 Nicolae Trifoiu, op. cit., p. 117. 

scuipa sânge. Atunci durerea îi fura zâmbetul curat 
şi înțelept. 

Zâmbea şi prin somn. Somnul lui se contopea 
cu starea de veghe şi adesea s-a întâmplat să ne 
spună că în timp ce noi aveam impresia că doarme, 
el de fapt se ruga. Rugăciunea lui continua şi în 
somn, şi asta îi dădea pe chip o strălucire bine- 
plăcută, care se răspândea şi în jur. 

Valeriu nu era însă un om fericit decât printr- 
un mare efort lăuntric şi mai ales prin darul lui 
Dumnezeu, care era deplin şi puternic în el, 
întărindu-l să biruiască suferința prin trăirea în duh. 
Atât temnicerii şi reeducații, cât şi prietenii erau 
impresionați de „ceva” din Valeriu, dar puțini au 
ştiut că acel „ceva” era Hristos. 

Pe chipul lui slab se descifrau lumini ce 
acopereau umbrele suferinței. Fruntea îi era înaltă, 
albă, senină, brăzdată câteodată de o şuviță de păr 
neastâmpărată. Nimic însă nu impresiona mai 
profund ca cerurile ce se succedau tot mai adânci şi 
mai luminate în ochii lui albaştri, pătrunzători. Era 
în ei ceva statornic şi cald, care vibra şi îi dădea o 
expresie vie, inteligentă, activă. 

Părul, cate i fusese odată bogat, ari e ai şi 
cu frumuseţea ftizică, aşa că pe albul străveziu şi 
imaculat apărea la răstimpuri o purpură solară. 
Nasul intra în desăvârşită armonie cu toată figura 
lui. Gura era chipul bucuriei sale lăuntrice. 

Un zâmbet care este greu de definit îi înflorea 
pe buze. Era fericire şi era durere în zâmbetul lui, 
dar din ele două se răspândeau lumină, bucurie şi 

putere lăuntrică. Când spasme şi dureri mari îl 
congestionau, se crispa o vreme, dar chemând tainic | 
numele lui Hristos depășea suferința şi renăştea cu . 
un zâmbet proaspăt, viu, strălucitor, venit din altă 
lume. 

Adesea spunea că este greu, că este chinuitor, | 
dar niciodată n-a spus că el face un efort ca să 
stăpânească suferința, ci că darul şi mila lui 
Dumnezeu îl ridică dincolo de ea şi îl fac fericit. Vor- 
birea lui cu Dumnezeu era necurmată, şi cu atât mai 
intensă şi mai evidentă cu cât boala îl dobora şi viața 
lui intra în veşnicie. 


Capul său frumos şi expresiv era susținut de |! 


un gât subțiat, alungit şi mult solicitat, căci zi şi 
noapte Valeriu nu se odihnea pe pernă, ci veghea cw : 
capul căzut uşor în piept. Pielea lui căpătase o. ! 
transparență neobişnuită. Deşi era slab, avea tenul 
catifelat, mai bine zis frumos colorat în tonuri 
damoale şi pure. 4 

Mâinile - ca de altfel tot trupul - îi erau 
slăbite. Nu putea nici să mănânce singur, dar când 
ridica mâna, din degetele lui se răspândeau lumini. 
Aceste lumini erau sesizate de toată lumea, dar la 
moduri diferite, în funcţie de ochiul lăuntric al fie- 
căruia. 

Pieptul lui era dungat de coaste plăpânde. 
Întrucât avea lichid purulent la plămâni, adesea i se ` 
făceau puncţii, apoi urma pneumotoraxul care-l - 
umfla şi-i apăsa inima bolnavă. Plămânii şi inima i- 
au doborât viața. 

Era îmbrăcat cu nişte haine ponosite şi 
răscârpite, unele ale lui, altele căpătate. Transpira 

mult şi schimba des lenjeria. În loc de pantofi ori 
bocanci avea o pereche de şoşoni, şi aşa inutilizabili. 
Era învelit cu o pătură sură şi cu o ghebă castanie 
(ss) T. 

„Valeriu era foarte sfios, încât pentru 
necesitățile zilnice nu primea să-l ajut decât eu. Din 
când în când îl spălam cu o cârpă înmuiată într-un 
lighean cu apă, şi părțile mai delicate şi le spăla 
singur. Zâmbea jenat şi, cerând înţelegere, spunea: 

- Te rog, lasă-mă pe mine! 

Lângă pat era o cutie de metal acoperită cu un 
castron, în care expectora. Dar a venit o vreme când 
nici atât nu mai putea face singur. 

Ori de câte ori era ajutat părea stânjenit şi 
mulțumea cu multă delicateţe, adăugând un zâmbet 
ori un gest care impresionau atât de mult, încât 
până la urmă parcă tu îi rămâneai dator lui. De 
aceea era îngrijit de toată lumea cu multă bucurie. 
De fapt, puterea lui de iubire năştea în ceilalți 
dragoste şi dăruire. Se simţea îndatorat pentru cel 
mai mic gest de atenție şi adeseori se smerea 
spunând: A 

- Sunteţi aşa de buni! Vă primejduiți 
sănătatea, şi aşa şubredă, ca să ne îngrijiţi pe noi! 
Nu ştiu dacă eu aş fi avut atâta putere de dăruire. 
Dumnezeu să vă răsplătească! 

Când slăbise foarte mult şi nu mai putea 
mesteca, luam carnea cea mai bună, o mestecam eu 
până ce o făceam ca o pilulă şi aşa i-o dădeam în 
gură. Celelalte alimente i le dădeam cu lingura, ca la 


117 Toan lanolide, op. cit., pp. 134-136. 

copii. Nu cred că a primit o înghiţitură de mâncare 
din mâna mea fără să mă fi răsplătit cu un zâmbet, 
cu o privire ori cu un cuvânt. Şi deşi era topit 
trupeşte, intensitatea trăirii sale lăuntrice creştea zi 
de zi. 

A fost o vreme, spre sfârşit, când medicii şi 
prietenii l-au îndemnat să nu mai vorbească, dar el a 
spus: 

- Nu-mi luați această bucurie, căci pentru a-L 
mărturisi pe Hristos trăiesc; şi de trăiesc, prin mila 
Lui trăiesc şi fără a-mi exprima dragostea ce vi-o 
port, n-ar mai avea rost să trăiesc. Nu vă temeţi 
deci! Nu vreau să ispitesc Izvorul Vieţii, ci vreau să- 
L slujesc până la capăt! Vă mulțumesc pentru grijă, 
dar vă rog să înțelegeți că nu pot să fac altfel, 

Cel mai mult îl mişcau pe Valeriu darurile şi 
bucuriile sufleteşti ce i se făceau. El, care era bucuria 


şi întărirea noastră! În anotimpurile florilor îi H 


aduceau zilnic flori din grădină, iar el, la rândul lui, 
ruga pe unul şi pe altul să ducă din partea lui o 
floare câte unui bolnav. Gesturi delicate ale 
sufletelor mari şi sensibile. Florile lui preferate au 
rămas crinii, pe care i-a şi cântat cu gingăşie în 
poeziile sale. 


Îi purta pe toți în inima sa. Ştia că va muri şi i 


dorea să se sfârşească dăruindu-se necontenit, aşa 


cum făcuse mereu. Pentru fiecare găsea cuvântul ori 


gestul potrivit. Printre darurile pe care le avea era şi 
acela de a cunoaşte oamenii, de a pătrunde în su- 


fletele lor, de a-i orienta în viață. Odată mi-a măr- 1 


turisit: A 
~ Cu unii din cei care vin la mine am de luptat 

din greu, dar sunt suflete bune şi până la urmă 
ajung la adevăr. Alţii se deschid ca nişte potire de 
cristal şi primesc cuvântul lui Dumnezeu cu 
dragoste şi râvnă. Cu alții mă înțeleg dintr-o privire, 
dintr-un gest şi apropierea noastră este profundă, 
Aici au fost adunate mărgăritare de preţ ale 
Împărăției lui Dumnezeu. Simt că şi reeducații îşi 
pleacă ochii când ne întâinim privirile, ba unii chiar. 
pândesc momentul potrivit să-mi împărtăşească un 
gând bun. E minunată lucrarea lui Dumnezeu!"116. 


148 Ibidem, pp. 137-138. 

„Când se simţea mai bine - continuă lanolide 
-, Valeriu vorbea frumos şi cu însufleţire, oprindu- 


se cu precădere la tema lui preferată: curățirea 


lăuntrică şi unirea cu Hristos. Spunea: 
~ Prin Botez am primit harul curățitor, iar prin 
ungerea cu Sfântul Mir ne-am împodobit cu toate 


darurile Duhului Sfânt, dar această binecuvântată ` 
stare lăuntrică a rămas nelucrătoare în noi, fiindcă 


suntem creştini numai cu numele. Trăim într-o lume 


de confuzie, de libertinaj, de păcat. E o ruşine să fii ` 


credincios, e demodat să fii moral! Omul botezat, 


pentru a se mântui, trebuie să trăiască în Duhul . 
Sfânt toată viața, or noi tocmai asta n-am izbutit, ` 
Am crezut, ne-am rugat, am păstrat credința, am ` 
suferit, dar pentru a te uni cu Hristos este necesar să | 
te curățeşti lăuntric prin spovedanie şi să te! 


înnoieşti prin Sfânta Împărtăşanie. Conştient deci şi 
cu toată stăruința să te uneşti cu Hristos, să te faci 


purtător al sfințeniei Lui, al puterii Lui, al iubirii | 
Lui, al luminii Lui, al nemuririi Lui. Trebuie să; 


înfrunți păcatul până la sânge. Aşa te naşti din nou. 
Nu există cale de compromis. 

Altădată ne-a zis: 

- Este atât de minunată învățătura lui Hristos, 
încât dacă avem înțelegerea ei, avem cel mai 


puternic argument al existenţei lui Dumnezeu. Am i 


plâns de durere şi de fericire când am avut această 
descoperire! Iar cei ce cred în El trebuie să mărturi- 


sească adevărul de conştiinţă chiar dacă vor fi. 

martirizaţi. Oare Fiul lui Dumnezeu nu a fost ucis 
ca duşman al neamului Său? 

Sămânţa aruncată de el aducea roadă. Zi de zi 
oamenii se apropiau tot mai mult şi mai sincer de 
Hristos, Care devenea izvorul şi călăuza vieţii şi 
gândirii lor. (...) 

Într-una din zile lui Valeriu i-a fost atât de 
rău, încât credeam că se va sfârşi. Pe lângă toate- 
afecțiunile de care suferea, făcuse o, apendicită 
acută. L-ar fi putut lăsa să moară, dar nu -era 
«umanitar». Umanitarismul este ipocrizia cruzimii, 
el punctează cu lozinci şi veşminte frumoase 
câmpul otrăvit şi jalnic al revoluţiei. Deci medicul a 
făcut raport către conducere, ca să fie transportat de 
urgenţă la spitalul din oraş, pentru operație. Po- 
litrucul penitenciarului a venit la el şi i-a spus: 

- Viaţa ta este în mâinile mele. Dacă nu vei fi 
operat, vei muri. 

Valeriu a zâmbit îngăduitor şi i-a răspuns: 

~ Dacă viața unui om depinde de alt om, grea 
răspundere are acest om! lar dacă toți oamenii ar şti 
că viața lor depinde de Dumnezeu, atunci fiecare ar 
prețui viața semenului său! 

- Eşti nebun, i-a zis politrucul, şi l-a trimis sub 
pază straşnică să facă operația. 

Când a revenit la sanatoriu l-a oprit iar: 

- Hei, ai văzut moartea cu ochii! Vezi, am 
vrut să-ți arătăm că viaţa ta e în mâinile noastre. 
Poate te-ai răzgândit şi de acum vei lucra cu noi. Îţi 
dăm streptomicină! Vei primi şi pachete de la 
familie. Şi mai ştii ce poate urma?... Eşti un om in- 
teligent şi poți să ne fii de folos. Ştim că nu te 

preocupă politica, ci religia, dar nu este Patriarhul ! 


vostru cu toți popii lui de partea noastră ? De ce nu 
treci şi tu cu noi ? Ai ce câştiga! 
- Vă mulțumesc că ați îngăduit să fiu operat. 


De aici înainte mi se vor prelungi chinurile... Cât ; 


despre restul, între. mine şi dumneavoastră stă 
conştiinţa. Dumnezeu nu este de vânzare. Tranzacţii 
de conştiinţă nu se pot face. Pentru libertatea mea 
sufletească iau decizia de a muri. Este bine să se 
spună răspicat adevărul, şi eu adevărul îl slujesc. 


Nu sunt judecătorul altora, ci sunt mărturisitorul lui 


Dumnezeu. Nu există zidire sub soare care să 
dureze fără Dumnezeu. Dumneavoastră nu vreți 


să-L primiți pe Hristos, eu nu pot primi moartea 


sufletească. 
- i-am spus eu că eşti nebun! a răcnit 


politrucul. Voi face raport. Eşti un încrâncenat, un . 


fascist, un duşman al poporului, plătit de bandiții 


de americani. Avem noi ac de cojocul vostru! Eşti ! 
bun numai de moarte! Du-te şi mori cu Hristos al 4 
tău cu tot. Nu ne împiedicăm nici de El şi nici de 


unul ca tine! 


~ Pe mine mă puteți ucide acum, pe El nu-L. i 
mai poate ucide nimeni şi El este piatra de poticnire ` 


a tuturor semeţiilor. Înțelegeţi bine că Hristos este 


singura putere care poate izbăvi omenirea din ! 


suferință şi păcat! 

- Lasă tu prostiile astea. Adevărul e de partea 
noastră! 

- Adevărul este dragostea care se jertfeşte 
pentru cei săraci şi prigoniți! 


- Bă, tu stai cu moartea la buze şi-mi ţii mie! 

predici mistice ?! Ce, vrei să mă convingi şi pe 
mine ? la vezi, că te-ai întins prea mult! 

Valeriu se trudea să-l privească, căci pleoapele 
îi erau grele. Se simţea stins trupeşte, dar o bucurie 
lăuntrică îl făcea să vorbească despre credinţă, 
pentru a rămâne o mărturie în veac. Zâmbetul 
iubirii sale nemăsurate îi înflorea pe obraji. Se ruga 
în taină pentru acest nefericit om şi pentru ca 
Dumnezeu să izbăvească lumea de stăpâni ca el. 

Politrucul era încurcat. A tras o tiradă de 
înjurături, apoi a ordonat să-l ducă pe Valeriu la 
locul lui. 

- Bă, să nu zici că nu m-am purtat omeneşte 
cu tine, a mai adăugat. Ți-am oferit viața, dar tu vrei 
moartea. Dracu' să mai înțeleagă toate astea! 

Aşa s-au despărțit. De atunci nu l-a mai 
deranjat niciodată, dar de câte ori venea în cameră 
se uita lung la el. (...) i 

Valeriu ştia că nu va obține nimic de la 
politruci, dar îşi făcea datoria să le vorbească: 

- Sunt aici oameni de mare valoare, care pot fi 
de folos țării, spunea el, dar care mor pentru că nu 
au streptomicină şi nici veşti de la familiile lor. 
Puteţi să-i salvaţi ! 

Ei însă nu doreau să-i salveze. În concepția lor 
omul nu conta, căci orice om poate fi înlocuit cu un 
altul, conta numai sistemul. Or, ideile acestor 
oameni minau tocmai sistemul şi deci sentințele 
erau definitive. 

O singură dată a mai avut o discuţie pe 
această temă cu un inspector. Acesta venise de la Bu- 
cureşti. S-a oprit la patul lui Valeriu şi l-a întrebat: 

- Cum te cheamă, deţinut? 

- Să trăiţi, domnule inspector, sunt deținutul 
Valeriu Gafencu, a răspuns el cu formula 
obligatorie. 

- Aha! a exclamat politrucul privindu-l 
cenușiu, 

- Domnule inspector, vă rugăm să ne acordați 
drepturile pe care le-au avut şi deținuții comunişti 
aici! 

- Noi nu vom repeta greşelile trecutului, a 
răspuns sec inspectorul. Umanismul nostru nu se 
aplică reacționarilor. 

- Domnule, a continuat Valeriu, aici suntem 
oameni bolnavi, neputincioşi, zilnic moare câte unul 
dintre noi şi pe lângă toate astea, suntem supuşi 
amenințării cu teroarea şi tortura. 


- Cum îndrăzneşti să vorbeşti astfel cu mine? E 
Nu pricepi că nu vrem să facem din voi eroi? Vom 4 


face din voi delatori, iar din nevestele şi surorile 
voastre prostituate! 

Valeriu era adânc îndurerat şi a răspuns: 

- Păcatele lumii acesteia trebuie ispăşite. Noi 
ispăşim aici multe păcate. Cu toții însă suntem în 
mâinile lui Dumnezeu. 


- Eşti un bandit mistic! Aici vei muri! Să nu ; 
crezi c-o să scapi cu viață! Aşa cum eşti, va trebui să 


primeşti reeducarea! 


- Aşa cum sunt este o binefacere, a răspuns | 


Valeriu, căci nu voi rezista mult, sunt suficiente 
câteva lovituri ca să mă doboare. 


- Du-te dracului! a urlat inspectorul. Vom 
avea grijă să mori încet, chinuit, până ce vei renunța .. 

la Hristosul acela cu care vrei să ne sperii. Pe El şi 
pe tine, pe voi toți vă urâm, bă, şi vă vom distruge! 
Aici s-a terminat cu Hristos, şi Cel mort şi Cel 
înviat! Vom avea grijă ca generaţiile viitoare să nu 
mai ştie minciunile Lui şi ale voastre. Noi, bă, noi 
suntem hristosul lumii acesteia! 

- Dumnezeu să vă ierte, domnule, a răspuns 
Valeriu şi a plecat capul în rugăciune, aşteptând 
porunca să fie zdrobit. 

Dar n-a fost ucis atunci. Calvarul lui a mai 
durat o vreme”119. 


119 Thidem, pp. 141-146. 

„Într-una din zile, la un control, un temnicer 
zelos a confiscat puiul de pernă pe care se rezema 
Valeriu. Un alt milițian, mai omenos, a ridicat perna 
dintre obiectele confiscate şi i-a aruncat-o discret 
înapoi. Pentru o clipă între cele două suflete s-a du- 
rat o scenă de puternică vibrare sufletească. 

După terminarea percheziţiei, Valeriu a 
socotit că e bine să dăruiască această perniță lui 
Traian, care era anchilozat şi avea escare. Traian nu 
a vrut s-o primească şi a dăruit-o lui Gheorghe. 
Acesta a dat-o la un altul, până ce perna s-a înapoiat 
la Valeriu, dăruită de cineva care nu ştia de unde 
pornise şi nici cum ajunsese acolo. În această 
situație el a primit-o ca pe un semn că i-a fost 
dăruită de Dumnezeu”12. 

* 

„În tot acest timp Valeriu se spovedea şi se 

cumineca regulat. Duhovnicul său era un preot 


obişnuit, care însă sesizase adânca lui trăire ! 


lăuntrică. . 
- Sunt impresionat! ne-a mărturisit el după 


moartea lui Valeriu. Spovedania lui era o cercetare } 
amănunțită a adâncurilor sufleteşti, o fină deosebire _; 


a duhurilor şi o dovadă a statornicirii lui în cea mai 
aleasă vieţuire creştină. Deşi nu păcate avea de 


mărturisit, ci trăiri, unele mai înalte ca altele, totuşi ; 
se smerea pe sine cu asprime. Îmi zicea: «Doresc să - 


120 Tbidem, p. 136. 

nu am nici o clipă de îndoială, în aşa fel încât să nu 
vină satana şi să-mi ia sufletul chiar atunci». Cu 
toate că suferea mult, era plin de bucurie tainică. 
Rugăciunea lui era un suspin necurmat, o dorire 
nestinsă, o neîncetată unire cu Hristos. Niciodată nu 
ar fi acceptat nici cea mai mică ştirbire a 
Adevărului. Judecata lui era dreaptă şi sinceră. 
Hristos era viu în el”121. 
* 

„Într-o altă zi însă, Gheorghe, un țăran osos 
care fusese cândva un munte de om, l-a înfruntat şi 
i-a spus: 

- Îşi convine să ți se dea numai dumitale 
îngrijire şi să faci pe sfântul ! Mie de ce nu-mi aduce 
nimeni carne ? Pe mine de ce nu mă îngrijesc ca pe 
dumneata ? 

- Frate, i-a zis Valeriu, din nebăgare de seamă 
v-am fost piatră de poticnire. Vă rog să mă iertați. 
Voi face tot ce pot ca să vă uşurez suferința! 

Şi ne-a rugat să-l lăsăm pe el, să ne ducem mai 
des la Gheorghe şi să facem tot ce se poate pentru a- 
l ajuta. 

Gheorghe era un țăran care îşi apărase din 
moşi-strămoşi pământul. Fusese la Canal, unde 
pentru o gamelă de ciorbă în plus devenise 
spărgător de normă. Aşa ajunsese să-şi scuipe 
plămânii. Acum era pe moarte. Deşi nu mai era 
nimic de făcut, eram zi de zi lângă el. Dorea mult să 
trăiască. Îşi iubea copiii şi gospodăria cu o forță 
telurică. 


121 fpidem, p. 142. 

În ultimele zile ale vieții însă s-a schimbat. S-a 
împăcat cu ideea morţii şi sufletul lui a devenit 
blajin şi bun. l-a spus lui Valeriu : 

- lartă-mă, am fost stăpânit de satana! 
Doream să trăiesc şi am fost îngrozit că mor. Nu a 
fost drept, nu a fost bine ce am făcut. Mor cu 
credința în Dumnezeul strămoşilor noştri. Ticăloşii 
ăştia au pângărit lumea ! Blestemaţi să fie! şi s-a 
stins. 

De atunci Valeriu era şi mai atent să nu se 


facă, chiar şi fără voie, pricină de sminteală pentru | 


cineva”122, 
* 


„Îmi amintesc cum Valeriu, în timpul nopții, ; 
când avea nevoie să urineze, răbda până ce ` 
plantonul era chemat de alții, numai să nu-l | 
deranjeze sculându-l din chaise-longul pe care se . 
odihnea, chiar dacă acest lucru îi provoca un : 
puternic disconfort şi chiar dureri. Câtă finețe | 


sufletească! 
În vara anului 1951, pe lângă boala grea de 
care suferea, culmea, face şi o apendicită acută. La 


sanatoriu nu putea fi operat din lipsă dej 


instrumentar şi de materialul steril necesar unei 


intervenții abdominale. Doamna doctor Danielescu | 
a obţinut aprobarea, cu greu, să fie transportat la ; 


spitalul din oraş. Acolo, chirurgul i-a făcut 
rahianestezie şi l-a operat. Sora care stătea la 


căpătâiul lui a văzut că transpiră mult, dar a pus 
aceasta pe seama bolii de plămâni. La sfârşitul . 


122 jpidem, pp. 140-141. 


146 


Valeriu Gafencu 


operaţiei, cu un glas stins, îi spune doctorului: 

- Domnule doctor, m-ați operat pe viu. 

Doctorul, surprins, îi spune să ridice un picior 
şi când a văzut că poate face aceasta şi-a dat seama 
că anestezia nu prinsese şi că l-a operat pe viu. 

- Bine, domnule, de ce nu mi-ai spus, îţi 
făceam anestezie locală şi nu te durea. Cum ai putut 
să rabzi atâta durere? 

Întâmplarea a impresionat mult pe cei 
prezenţi, iar o soră i-a dat pe furiş o batistă, având 
lacrimi în ochi. La scurt timp după operație, a fost 
înghesuit într-un fel de căruț pe două roți şi, 
hurducăind prin pietrele pavajului, a fost readus la 
sanatoriu. Drumul a fost groaznic, după cum mi-a 
mărturisit la sosire”129, 

* 

„Tot în cursul verii aceluiași an, într-o după 
amiază, a făcut o criză de fibrilaţie atrială, cu toate 
consecinţele ei. Ne-am consultat cu toții şi am decis 
să-i administrăm o doză de strofantină cu glucoză, 
singurul cardiotonic major de care dispuneam. Toţi 
am aşteptat efectul, dar n-am constatat nici o 
modificare a ritmului cardiac, cu toate că efectul 
acestui medicament este aproape instantaneu. Cum 
venea închiderea şi eu eram de serviciu în timpul 
nopții, am hotărât de comun acord să-i mai 
administrez o doză după închidere, cu toate că nici 
unul din noi nu mai credea că va mai putea ieşi din 
criză. Era cianotic, stătea cu ochii închişi, cu mâna 
pe cruciuliță şi probabil se ruga. Eram convins că 


123 Nicolae Trifoiu, op. cit., p. 107. 

numai o minune îl mai poate salva. 


După administrarea celei de-a doua doze, am ` 
stat cu mâna pe pulsul lui, dar iarăşi nici o. 
modificare. După aproximativ o jumătate de oră am | 


fost chemat la un alt bolnav dim camera vecină, 
unde am rămas 15-20 de minute. La întoarcere, 
privindu-l de la distanţă - camerele comunicau prin 
closet - am avut convingerea că a murit. Nu mai era 


cianotic, ci palid cum era de obicei, iar eu m-am : 


speriat că se instalează paliditatea cadaverică. Am 
alergat şi, când i-am luat pulsul, acesta bătea 
normal. 

Nu-mi venea să cred, dar acesta era adevărul. 
Miracolul se produsese. A deschis ochii, m-a privit 


zâmbind, senin, ca şi cum nimic nu s-ar fi întâmplat. | 


Am dizolvat zahăr în apă şi i-am dat să bea. Era 
singura posibilitate să-i ajut cordul obosit. Când a 
băut, m-a privit cu acea unică privire a ochilor săi 
intens albaştri, care tremurau şi mi-a spus: 


- Lui I-au dat fiere şi tu îmi dai miere?”124 
+ 


„Toată lumea îl iubea şi-l stima. Până şi cei din _- 
administrație erau impresionați de această ! 


puternică personalitate. Cei aşa-zis reeducați nici nu 


îndrăzneau să-l privească în ochi, mai ales că ei nici < 


nu făceau de serviciu, cu toate că el i-ar fi privit şi 


tratat ca pe toți ceilalți, cu aceeaşi dragoste creştină. ? 


Am avut cu el multe discuţii, adesea contradictorii. 


Eram pe poziția luptătorului cu spada în mână, el . 


pe poziția de înaltă trăire creştină şi imensă 


124 Ibidem, p. 108. 

dragoste faţă de aproapele, ca şi față de duşmani. În 
inima lui nu încăpea sentimentul urii. El m-a 
convins că cea mai puternică armă în lupta cu răul 
este dragostea față de aproapele, dar după ce am 
trăit propria-mi experiență, deşi am rămas departe 
de linia trăirii pe care numai cei chemați o pot 
atinge. Şi Valeriu a fost unul dintre aceştia”13%5. 
* 

„Rugăciunea lui Valeriu şi pilda vieții sale 
lucrau pe nesimţite în sufletele celor ce-l înconjurau. 
De pildă, într-una din zile R. trăgea pe furiş dintr- 
un rest de țigară pe care-l găsise prin curte. Valeriu 
l-a văzut şi i-a spus: 

- Cum vei putea rezista la marile încercări în 
care suntem angajaţi, dacă nu te poți stăpâni de la 
un fum de țigară?! 

Lui R. -~ tânăr student pe cât de bine pregătit, 
pe atât de bine intenționat - i-a fost suficientă 
această observație pentru ca să înceapă să-şi pună 
cu seriozitate problema vieții creştine şi a trăirii 
lăuntrice. 

- Până atunci nu-mi făcusem probleme de 
conştiinţă, mărturisea el mai târziu. Lui Valeriu îi 
datorez adevărata mea  încreştinare. El mi-a 
descoperit nu numai adâncimea propriului meu su- 
flet, ci şi orientarea în viață şi în lume. 

Mai târziu, cam peste un an, Valeriu se 
pregătea să se spovedească şi să se cuminece. 
Pentru smerenie şi pentru ca să nu-i scape ceva, l-a 
chemat în ajutor pe R.: 


125 Ibidem, p. 108. 

- R., te rog foarte mult să fii sincer cu mine! 

~ Am greşit cu ceva? 

- N-ai greşit şi aş vrea ca nici acum să nu ; 
greşeşti. Te rog deci, cu toată libertatea sufletească şi 
fără a mă cruța pentru vreo pricină oarecare, să-mi 
spui tot ce găseşti rău şi nepotrivit la mine, fie cu . 
fapta, fie cu cuvântul. : 

R. a rămas uluit. Nu se aştepta la o astfel de ` 
cerere. Deci a răspuns; i 

- Adică eu să-ți fiu judecător? Îmi ceri un 
lucru peste putință! Ştii doar că mi-ai fost 
întotdeauna pildă de urmat. Cred că nu te îndoieşti | 
de sinceritatea mea! 

Valeriu îşi plecase privirea şi asculta dus pe 
gânduri. I-a zis: i i 

- Dacă tu nu vezi greșelile mele, cu siguranță ` 
că sunt ochi care le văd. Te rog deci să mergi la zece 
oameni de aici şi să-i întrebi în mod sincer ce văd 
rău la mine, apoi să vii să-mi mărturiseşti fără 
ocolişuri. 

- Îmi ceri un lucru greu. Dar fiindcă vrei tu, o 
voi face. n 

După vreun ceas s-a înapoiat şi i-a spus: 

~ Nimeni n-a avut nimic rău de zis. | 

- Totuşi, a insistat Valeriu, nu se poate ca 
cineva să nu aibă ceva de criticat. | 

R. a avut o clipă de ezitare. Valeriu l-a 
surprins şi nu s-a lăsat: | 

- Spune tot, de ce ascunzi ceva? 

- Nu ascund, dar nu ştiu dacă merită să-ți 
spun o judecată strâmbă a unui om cu neputinţe : 
sufleteşti. 4 

-~ Spune, a insistat Valeriu. 

- E vorba de X.. El nu prea se îndeamnă să-i 
ajute pe cei din camera 4 şi probabil că exemplul de 
generozitate al celorlalți îi dă mustrări de conştiinţă 
şi fel de fel de gânduri. El a considerat că ai putea 
să-ți faci singur unele mici servicii, fără a mai 
solicita pe alții, care sunt şi ei bolnavi. 

Valeriu s-a întristat puţin, dar nu s-a tulburat, 
ci a spus: 

- Mă voi strădui să mănânc singur, să-mi iau 
singur medicamentele, plosca... dar mai mult de 
atât vă rog să mă credeți că n-am să pot face. 
Întotdeauna am vie în fața mea puterea voastră de 
jertfă. Ştiu că nu am cu ce vă răsplăti, dar Dumne- 
zeu vă va da dar peste dar! 

R. regreta acum că fusese sincer: 

~ Aşa ceva nu se poate. Am greşit că ţi-am 
spus cuvintele unui om nesăbuit. El gândeşte pe 
dos. Nimeni, şi nici Dumnezeu nu-i dă dreptate. Nu 
se poate să-l iei în serios. Renunţă deci la ideea de a 
te descurca singur, dacă vrei să nu ne mâhnești pe 
toți! 

Valeriu îl privea cu dragoste şi cu durere. Şi 
lucrurile au rămas cum fuseseră, căci cu toată 
silința, el era incapabil de efortul necesar până şi 
acelor mici nevoi. Prietenii au continuat să-l ajute, 
iar el îi răsplătea cu darurile sufletului său 126, 

* 

„După ce am ajuns la penitenciarul TBC 

Târgu Ocna, am avut marea favoare să stau în 


126 Joan Ianolide, op, cit, pp. 138-140. 

aceeaşi cameră cu Valeriu Gafencu. Era camera 
celor mai grav bolnavi, dintre care patru țintuiți la 
pat. Ceilalţi doi, ceva mai valizi, ne străduiam, cu 
puterile noastre fizice şi sufleteşti, să fim de ajutor 
celor patru. Atunci, în lungile seri şi nopți de iarnă, 
Valeriu ne chema alături de el, pentru a schimba 
gânduri despre conştiinţa noastră creştină. Într-o 
asemenea seară mi-a adresat cea mai profundă şi 
esențială întrebare, ce a avut darul să-mi marcheze 
viața pentru totdeauna. Suna aşa: 

- Care crezi că este țelul fundamental al vieții? 

M-am străduit să formulez un răspuns cât mai 
bogat în conținut, dar cred că nu am reuşit să redau 
miezul adevărului. Răspunsul lui Valeriu a fost: 

- Eu consider că țelul de căpetenie al vieții 


noastre trebuie să fie o permanentă pregătire pentru ; 


ziua Învierii creştine, când oamenii şi neamurile se 
vor înfățișa înaintea Judecăţii supreme, cu faptele 


lor bune şi cu păcatele lor, urmând să-şi ocupe locul 


cuvenit în locaşurile cereşti. 

Poate mai auzisem asemenea lucruri sau altele 
similare, dar trecuseră peste mine cum curge apa 
peste bolovani. Aşa cum au fost exprimate de 
Valeriu însă, cu acea vibraţie înfiorată în glas şi cu 
acea profunzime cerească în privire, au avut efectul 
unei zguduiri spirituale, care mi-a transformat 


realitatea lăuntrică pentru restul vieții”, 
kad 


„Starea lui Valeriu se agrava. Din cauza ! 


lunigului şir de luni petrecute în pat, fără mişcare, şi 


127 Nicolae Trifoiu, op. cit., pp. 116-117, 

din cauza . slăbiciunii şi insuficienței circulației 
sângelui, i-au apărut pe corp escare mari, ce nu 
puteau fi vindecate cu nici un chip, cuprinzându-i o 
mare suprafață a spatelui, coapselor şi gambelor, 
Alţi bolnavi, în situație asemănătoare, se văitau, 
blestemau şi se revoltau, căci usturimile şi durerile 
rănilor erau îngrozitoare. Pe Valeriu nu l-am auzit 
niciodată plângându-se, deşi pe chipul său se putea 
citi suferința, accentuată, iar în ochi îi apăreau 
lacrimi de. durere când era pansat, cu migală şi 
dragoste frățească, de deținuții doctoranzi în 
medicină Ion Ghiţulescu, Nae Floricel şi Aristide 
Lefa, timp de ore în şir. 

Din fâşii de cămăşi rupte, confecționam 
bandaje pentru acoperirea escarelor, dar, din lipsa 
substanţelor medicamentoase necesare, fâşiile se 
lipeau de răni şi produceau dureri cumplite când 
erau desfăcute. Din gura lui Valeriu nu se auzea nici 
un vaiet, dar după un timp, broboane de sudoare îi 
acopereau fruntea boltită. Medicii 'observau; era 
semnul că răbdarea atinsese limita. Atunci se 
opreau şi-l lăsau puțin să-şi revină”13%8. 


128 Ibidem, p. 118. 

În noaptea ultimului Crăciun trăit de el, spre 


ziuă, Valeriu i-a mărturisit prietenului său loan , 


Janolide:; 

„În noaptea asta am privegheat. Aşteptam să 
vină cântecul colindei mele. Doream să fie foarte 
frumos. ÎI cântam în minte. Îl desluşeam din cerurile 


înalte din care cobora: Cam greu pentru mine, căci nu - 


cunosc notele muzicale şi trebuie s-o fac după ureche. 
Eram deci treaz, lucid şi senin, când deodată am vă- 
zut că am în mână fotografia Setei (fata pe care o 


iubise). Uimit de întâmplare, am ridicat privirea şi la ` 


capul patului meu am văzut-o pe Maica Domnului, 
îmbrăcată în alb, în picioare, vie, reală. Era fără 


Prunc. Prezenţa ei mi se părea materială. Maica Dom- | 
nului era aievea lângă mine. Eram fericit. Uitasem | 


totul. Timpul părea nesfârşit. Atunci Ea mi-a spus: 


- Eu sunt dragostea ta! Să nu te temi. Să nu te 
îndoieşti. Biruința va fi a Fiului meu. El a sfințit locul ` 
acesta acum pentru cele viitoare. Puterile întunericului 


cresc şi încă vor mai înspăimânta lumea, dar vor fi 
spulberate. Fiul meu aşteaptă pe oameni să se întoarcă la 


credință. Azi sunt mai cutezători fiii întunericului decât 
fiii luminii. Chiar de vi se va părea că nu mai e credință ` 
pe pământ, să ştiţi că totuşi izbăvirea va veni, dar ca prin 3 
foc şi prin pârjol. Lumea mai are de suferit. Aici însă e 
` multă credință şi am venit să vă îmbărbătez. Îndrăzniţi, ; 


lumea e a lui Hristos! 


Apoi Maica Domnului a dispărut şi am rămas ; 
copleşit de fericire. M-am uitat în mână, dar nu mai j 

aveam nici o fotografie” 129, 
* 


Nu mult după aceea, i-a povestit lui lanolide: 

„Azi-noapte târziu mă rugam. Mă simţeam 
mângâiat de harul lui Dumnezeu şi mă bucuram în 
taină de darul ce mi s-a dat. Eram treaz, conştient şi 
fericit. Deodată am simţit că ceva deosebit se 
petrece cu mine, în afara voinţei mele. Începând de 
la extremitățile trupului, sufletul a început să mă 
părăsească. Nu numai că nu-mi era frică, dar ştiam 
că nu e vorba de moarte, şi cu cât sufletul părăsea 
trupul, cu atât trăirea mea lăuntrică creştea. Sufletul 
a urcat uşor spre piept, spre gât, spre cap. Mă 
simțeam fericit, curat, luminat de o lumină sfântă. 
Niciodată mintea mea n-a fost mai înțelegătoare ca 
atunci. Ştiam că Domnul este cu mine. Eram fericit 
că sunt în puterea Lui. Timpul parcă se dilatase. Nu 
mai simțeam durerea din trup. Îmi priveam trupul 
fără să-l doresc şi fără să-l resping. Viaţa şi materia 
îmi păreau minuni. Sufletul s-a apropiat iute de 
gură şi a ieşit din trup. Am ştiut atunci că pot să 
merg fără opreliştea materiei oriunde aş fi dorit. Era 
minunat! O bucurie nespusă m-a copleşit. Primul 
gând a fost să merg să-mi văd familia, dar mi-am 
amintit de sfaturile Părinților din Pateric, care 
poruncesc să nu te încredințezi lucrării duhurilor 
decât în stare de ascultare, ca să nu te înșele 
diavolul şi să te piardă. Mi-a apărut în minte bă- 
trânul schimnic căruia i se arăta diavolul în chip de 
înger de lumină. Bătrânul ieşise de sub ascultarea 
starețului şi a obștii şi se credea călăuzit de însuşi 
Dumnezeu, socotindu-i pe ceilalți pizmătăreți. 


129 Joan Ianolide, op. cit., p. 180. 

Atunci a venit la el «îngerul» şi i-a zis să-i cheme pe 
frați la fântâna din curtea mănăstirii, ca să le arate 
puterea lui Dumnezeu. Deci în miezul nopții s-au 
dus la fântână. Îngerul luminos a apărut şi, intrând 


în fântână, i-a spus schimnicului: «Aruncă-te în : 


fântână şi eu te voi scoate nevătămat înaintea lor, ca 
să vadă că eşti sfânt!» Bătrânul s-a aruncat şi a murit 
ca un ticălos. Deci amintindu-mi eu de acestea, 
m-am temut să nu cad în ispită şi am hotărât să mă 
întorc în trup. Acum, iată, mă supun ascultării. 
Spune-mi ce să fac şi aceea voi face! 

Auzindu-l, m-am înfiorat. Am cerut trei zile 


de răgaz pentru a mă ruga. După trei zile m-am dus ` 


la el şi i-am spus: 

- Cred că este lucrarea lui Dumnezeu! 
Smerenia ta e chezăşia adevărului şi a binelui. Te 
supui ascultării față de mine, dar eu nu am astfel de 
trăiri, nu am nici cu cine să mă sfătuiesc, nici cărți 
duhovniceşti să cercetez. Mă simt nevrednic de o 
astfel de cinste şi înfricoşat de răspundere. Nu mă 
îndoiesc de minuni, însă nu cred că ne sunt de 
neapărată trebuință pentru mântuire. Dar slavă lui 


Dumnezeu pentru cele ce se petrec cu noi, cu tine, ; 


prin El! Sfatul meu este să fii cu băgare de seamă. E 
bine cum ai procedat. Să nu mergem prea departe 


cu perspectivele ce se deschid în acest plan, căci nu | 


suntem încercați. Să ne ferim de ispite! 


Valeriu m-a ascultat atent şi a primit tot ce i- ; 
am spus fără nici o umbră de tristeţe, îndoială sau _; 
împotrivire. A rămas senin şi împăcat cu hotărârea . ! 


mea, şi tocmai această smerenie a lui m-a 
încredințat de starea de har în care se afia”120, 


130 Ibidem, pp. 181-182. 

„Am ajuns la Târgu-Ocna în primăvara anului 
1950, printr-o minune a Maicii Domnului. 

În 1947, când am fost arestat, eram student în 
anul V la Facultatea de Medicină din laşi. Am fost 
arestat pentru legătura cu grupul de studenţi 
legionari de la Medicină. În toamna lui '49 am ajuns 
la Piteşti, unde am intrat în focurile reeducării. În 
prima zi bătaia a durat de la şapte şi jumătate 
dimineața până la amiază. Au urmat apoi altele. Mă 
rugam permanent lui Dumnezeu. O singură noapte 
nu m-am rugat şi îmi reproşez asta toată viața; dacă 
nu mă rugam mai mult mă prăbuşeam total. Şi în 
bătăi, tot timpul mă rugam «Doamne, scoate-mă de 
aici şi toată viața o pun la picioarele Talet», Şi m-a 
scăpat. 

După o săptămână-două, eu şi alții am fost 
duşi la Văcăreşti. Încă de la laşi eram bolnav de 
rinichi. Cum urinam cu sânge, au crezut că am TBC 
renal, dar era altceva, Sanitarul de la Piteşti ştia că 
sunt bolnav şi m-a trimis şi pe mine la Văcăreşti. 

Cât am stat la Văcăreşti au venit vreo trei serii 
de la Piteşti şi, după controlul pulmonar, îi trimitea 
pe cei bolnavi la Târgu-Ocna iar pe ceilalți înapoi la 
Piteşti. Pe mine, care nu aveam TBC, nu ştiu de ce, 
m-au ţinut pe loc. Mă rugam «Doamne, nu mă 
trimite înapoi!». M-am rugat mult la Maica 
Domnului şi m-a ajutat. 

După ce am stat o vreme la Văcăreşti şi nu m- 
au trimis nici colo, nici colo, într-o noapte am avut 

un vis. Am visat-o pe Maica Domnului care mi-a | 


spus ceva, nu mai țin minte ce, şi mă simțeam foarte 
vinovat. În continuarea visului, mă aflam în curtea 
de plimbare de la Văcăreşti, scos cu alţi colegi. În 
curticica aceea era şi un cireş înflorit, pe care erau 
puse nişte haine la uscat. Curticica avea formă de 


triunghi, la vârf era prepeleacul cu santinela care ne . 


păzea, iar pe partea cealaltă, la baza triunghiului, 


era uşa pe care intram noi. Se deschide uşa şi intră | 


un gardian: 

- Care eşti Lungeanu? 

- Eu. 

- Fă-ţi bagajele şi pleci! 

M-am trezit. Măi, mă tot întrebam, oare ce o fi 
cu visul acesta? 


Dimineaţa am fost scoşi la plimbare. În curte, | 
ca în vis, santinela din prepeleac şi cireşul cu. ' 


hainele agățate de el. Se deschide uşa şi intră 
gardianul: 

- Care eşti Lungeanu? 

- Eu. 

- Fă-ţi bagajele şi pleci! 


Exact ca în vis. În ziua aceea m-au pus pe | 
cursă şi am ajuns la Târgu-Ocna, unde am stat trei | 


ani şi jumătate. Printr-o minune m-a scos Maica 
Domnului şi în loc să mă trimită la Piteşti, m-a adus 
la Târgu-Ocna. 

La Târgu-Ocna, dincolo de regimul de viață 
care nu se compara cu cel din alte închisori, ceea ce 
era deosebit era atmosfera duhovnicească. Era o 
atmosferă de rugăciune. 

Aici l-am cunoscut pe Valeriu Gafencu. El 

stătea la camera 4, la muribunzi. Eu, care eram 
student medicinist, stăteam la camera 5, aflată în 
legătură cu camera 4, şi le dădeam ajutor celor grav 
bolnavi: făceam injecții, curățam rănile, schimbam 
pansamentele şi altele, Fiind zi de zi în preajma lui, 
am discutat mult cu Valeriu şi am învăţat foarte 
multe de la el. -Mi-am perfecționat „tehnica”, să-i 
spun aşa, rugăciunii inimii. 

Valeriu stătea de vorbă cu toți despre 
credință. Era acolo, în camera muribunzilor, un 
student la Medicină, Traian Maniu. Avea 
paraplegie, adică de la jumătate era paralizat, cu 
escare pe tot corpul - la spate i se vedea osul sacru - 
şi mirosea de la escare un miros putrit ca la canal. În 
fiecare zi îi făceam pansament şi îi scoteam puroi cu 
sonda. Discutam cu el. Nu era credincios, Valeriu, 
care era cu patul alături, vorbea mult cu. el. A 
hotărât să ne rugăm o săptămână pentru Traian şi 
să spunem fiecare, de mai multe ori pe zi psalmul 
50, Miluieşte-mă Dumnezeule ... 

După asta, Traian s-a întors la credinţă, s-a 
spovedit şi s-a împărtăşit. Îmi spunea: 

- Măi Mihai, am o stare de euforie, ce nu pot 
să-ţi spun. Simt o bucurie deosebită. 

Mi-am adus aminte de ce se spune în acatistul 
Mântuitorului: «lisuse, bucuria inimii mele». A 
murit liniştit, 

La fel era părintele Gherasim Iscu. Îmi spunea: 

- Frate Mihai, când închid ochii aud nişte 
melodii deosebit de frumoase. Nu pot să-ţi spun ce 
cântece şi ce frumuseți, n-am cuvinte. 

Tot acolo era şi generalul Tobescu, care fusese 

şeful Jandarmeriei sub Carol al II-lea şi sub 
Antonescu. Nu prea le avea el cu Dumnezeu. Odată 
cu el a fost arestat şi plutonierul lui de ordonanță, 
lie Neagoe, omul lui de încredere. Un om de o 
credință rar întâlnită la cei de categoria lui. Timp de 
un an i-a dat generalului din mâncarea lui, ca să-l 
ajute. Îi spăla rufele şi îi vorbea frumos: 

- Domnule general, asta-i situația, toți murim, 
aşteptăm viața de dincolo. Nu vreți să vă împăcaţi 
cu Dumnezeu? 

- Măi Ilie, eu n-am păcate. 

- Domnule general, toți suntem păcătoşi. 

Şi aşa azi, aşa mâine, până într-o zi: 

- Măi Ilie, măi, aş vrea să mă spovedesc şi eu. 

- Da, domnule general. 

Această picătură zi de zi - comportamentul lui 
ilie Neagoe, discuţiile cu ceilalți, cu Valeriu, 
atmosfera aceasta de rugăciune - a săpat în sufletul 
generalului Tobescu. Părintele Gherasim Iscu a 
îngenunchiat lângă patul lui şi l-a spovedit. S-a 
împărtăşit apoi şi a murit împăcat cu Dumnezeu. 

Tot în camera 4 a murit şi Mitică Duţanu. 
Acesta era un student care suferea în tăcere, 
meditând la patimile Mântuitorului. Într-o seară !- 
am auzit zicând încet, ca pentru sine, cuvintele 
rostite de Mântuitorul pe cruce: Eli, Eli, lama 
sabahtani - adică Dumnezeul meu, Dumnezeul meu de 
ce m-ai părăsit? A murit senin şi împăcat cu 
Dumnezeu. 

La Târgu-Ocna aveam să-l revăd pe căpitanul 
Mircea Cucu, cu care am fost împreună în 
reeducarea de la Piteşti. Îmi amintesc că în toiul 

bătaiei, l-am auzit pe Țurcanu poruncind: 

- Patru oameni - care mai erau atunci oameni? 
- să-l bată pe căpitanul Mircea Cucu numai în cap! 

Mircea stătea pe marginea priciului, asistând 
la toată această grozăvie, neschițând nici un gest de 
apărare. Avea un singur picior, celălalt îl pierduse 
pe frontul de Răsărit. Fusese ofițer de carieră, 
lucrase la o unitate de tancuri şi purtase nenumărate 
victorii. Era decorat cu ordinul Mihai Viteazul şi mi 
se pare că fusese citat prin ordin de zi pe armată. 
Până atunci ne povestea multe fapte de pe front. 
Acum Țurcanu îi plătea pentru victoriile de pe 
frontul de Răsărit. 

Nu-mi amintesc pe nici unul din cei patru care 
l-au bătut. Aşa cum au primit ordin de la Țurcanu, 
l-au lovit numai în cap. Într-un timp foarte scurt 
capul său se asemăna cu un bostan, pătat de sânge. 
Am fost foarte impresionat de demnitatea cu care a 
primit loviturile. N-a țipat, nu a scos nici un cuvânt. 
Stătea la marginea priciului şi le primea pe toate de 
parcă nu ar fi fost el în cauză, ci ar fi fost un 
spectator. 

După ce am fost despărţit de Mircea, nu mai 
ştiu ce s-a mai întâmplat cu el şi câte a mai avut de 
suferit. Ne-am reîntâlnit după aproximativ două 
luni la Târgu-Ocna. Extrem de slăbit, era numai o 
umbră de om, bolnav de TBC pulmonar cu cavernă. 
Avea frecvent hemoptizii. Nu se putea da jos din 
pat şi fusese adus de la Piteşti cu un grup de 
bolnavi de TBC. Toţi aceştia trecuseră prin reedu- 
care şi probabil dăduseră declarațiile cerute, 

La Târgu-Ocna am stat în câteva rânduri de 

vorbă cu Mircea Cucu. Într-una din zile l-am ` 
întrebat dacă crede în Dumnezeu. Mi-a răspuns în f 


mod afirmativ şi asta m-a bucurat foarte mult. 

Din felul cum s-a comportat Mircea la camera 
4 spital de la Piteşti şi din modul în care a primit 
suferința şi moartea la Târgu-Ocna, am recunoscut 
în el tipul militarului de carieră, tipul luptătorului 
care nu face compromisuri, tipul eroului. 


La Târgu-Ocna, Mircea Cucu a stat la camera | 


numărul doi, având patul lângă Sava Ilie, student 
care trecuse şi el prin iadul de la Piteşti. Într-una din 


zile a venit la patul lui Ilie unul din cei care-l 4 


bătuseră la Piteşti. A îngenuncheat lângă patul său 


şi i-a cerut iertare. Ilie l-a iertat şi i-a vorbit aşa de d 


frumos, de parcă nu s-ar fi întâmplat nimic grav 
între ei. După aceea, pe parcurs, au murit amândoi. 


Mai întâi Hie iar mai apoi, după vreo doi ani, a | 


murit şi celălalt. 


Tot la Târgu-Ocna l-am cunoscut pe părintele i 


Ioja Sinesie. Era un preot de mir din Banat, care nu 


avea studii deosebite sau o cultură cu care să te | 


impresioneze, dar era de o mare credință şi avea un 


permanent duh de rugăciune. El a ajuns foarte | 


repede la semnele care apar în cursul practicării 


rugăciunii inimii, cu căldura, cu durerea pe care o į 
| simți şi cu flacăra care iese şi alte lucruri pe care . 
atunci nu le ştiam şi pe care apoi le-am citit în i 


Zbornic. Semne de care cei de la Târgu-Ocna, 
Gafencu, părintele Iscu, părintele Sinesie loja şi 
Gheorghe Jimboiu vorbeau şi pe care nu le ştiau din. 


cărți, ci din rugăciunea lor permanentă. Părintele 4 


Sinesie, ca preot, a mărturisit acolo pe mulți. A. 

murit şi el mai târziu, în altă închisoare. 

În câteva rânduri am primit pachete de acasă, 
Unii au primit streptomicină, care pe atunci făcea 
minuni în bolile de plămâni. Ofiţerul politic, un 
diavol cu chip de om, i-a chemat pe câțiva din 
aceştia şi le-a spus: 

- Uite medicamentele, ți le dau dacă dai 
informaţii! 

Adică să devină informatori. Eu ştiu trei care 
au refuzat: Gheorghe Niţescu, lon Sultaniuc şi 
Eduard Masichievici. Poate or mai fi fost şi alții, eu 
pe ăştia îi ştiu. Toţi trei erau de o puritate 
extraordinară. I-a chemat pe rând. 

- Domnule, eu în Mişcarea Legionară nu am 
învățat să fac aşa ceva! 

- Du-te atunci şi mori pentru Hristos şi 
Legiune! Du-te! Marş! 

Lucrurile acestea, dacă se înțeleg, e bine - dacă 
nu, se trece pe lângă ele ca pe lângă nimic. Aceştia 
sunt martiri. E o jertfă curată, are o valoare 
extraordinară. Îţi pune în faţă: «ori» - «ori». «Nu». 
«Du-te!» Şi au murit. Niţescu şi Masichievici în 
puşcărie, Sultaniuc a mai trăit puțin, dar nu s-a 
vindecat. Avea un TBC osos la picior şi a murit la 
puțin timp după eliberare, la sanatoriul Baloteşti. 
Pentru aceste suflete curate s-a îndurat Dumnezeu 
şi de noi ceilalți. Pentru ei, deşi s-a încercat, nu s-a 
îngăduit la Târgu-Ocna ceea ce s-a petrecut la 
Piteşti”151, 


131 Mărturia părintelui Mihai Lungeanu dată monahului 
Moise în februarie 2005. 

Va veni o zi când inima ta va cânta 
rugăciunea 


„Bolnav de TBC, pe la începutul lunii mai 
1951, - povesteşte Octavian Anastasescu - am ajuns 
la Târgu-Ocna. În cele trei luni şi jumătate cât am 
stat în această închisoare l-am cunoscut pe Valeriu 
Gafencu. Fusesem prevenit de ceilalți că este un 
sfânt în viață. Lucrul acesta l-am simțit şi îl 


mărturisesc şi eu. Din mai multele întâmplări | 


deosebite trăite în preajma lui, o să mă opresc doar 
la câteva. 


În discuțiile pe care le-am purtat, mi-a vorbit 


adesea şi m-a îndemnat să spun rugăciunea lui | 


lisus, M-a sfătuit să fac această rugăciune folosind o 


anumită tehnică; cu mâna pe puls, fiecare bătaie |, 


trebuia însoțită cu un cuvânt al rugăciunii. Mă 
străduiam şi eu să spun rugăciunea în timpul în 
care stăteam întins pe pat şi nu aveam altă ocupație, 


Când ne întâlneam, Valeriu mă întreba despre 
rugăciune. Îi spuneam că mă silesc, dar cu toată i 


străduința mea nu am ajuns să spun rugăciunea aşa 
cum trebuie, adică cu inima. 


- Fii atent, mi-a spus el, va veni un moment în ‘ 
viața ta, când fără să provoci inima, ea va cânta | 


singură rugăciunea şi tu o vei auzi. 
Aceste cuvinte ale lui, pe care nu le-am prea 


luat în seamă, au fost o adevărată profeție. După ; 


eliberarea din închisoare mi s-a stabilit domiciliu 


obligatoriu. Nu aveam voie să ies din perimetrul j 

stabilit de Securitate. Într-o zi nu am mai ţinut cont 
de această. interdicție şi m-am dus să vizitez un 
prieten. Când m-am întors acasă, am găsit-o pe 
mama îngrijorată. Securitatea mă căutase şi cum nu 
m-au găsit, l-au luat pe tata lăsând vorbă să mă 
prezint a doua zi la ei. A doua zi m-am dus la 
Securitate. M-au băgat într-un fost garaj, 
transformat într-un fel de sală de şedinţe. Apare o 
haită de vreo 5-6 securiști, se aşează şi încep 
întrebările de rutină. În timp ce le răspundeam, s-a 
petrecut un lucru deosebit. Parcă am fost învăluit 
într-un fel de sferă luminoasă. Am simţit un parfum 
ceresc, ceva ce nu se poate descrie în cuvinte. În 
timpul acesta îmi auzeam inima cântând 
rugăciunea: «Doamne, lisuse Hristoase, Fiul lui 
Dumnezeu, miluieşte-mă pe mine păcătosul». Mă 
simțeam foarte uşor, ca şi cum legile gravitaţiei 
fuseseră suspendate. Securiştii nu-şi dădeau seama 
ce se petrecea cu mine şi continuau să-mi pună 
întrebări. Interesant e faptul că auzeam că mi se pun 
întrebări, dar nu înțelegeam ce mi se spune. De 
asemenea îmi auzeam vocea răspunzându-le, fără să 
ştiu ce spun. Starea aceasta deosebită a durat trei, 
poate chiar patru ore. La un moment dat, unul 
dintre a spus: 

- Să lăsăm asta! 

În momentul acela starea a dispărut şi 
lucrurile au reintrat în normal. Securiştii au plecat. 
La anchetarea mea asistase şi un plutonier 
însărcinat cu paza. Rămaşi singuri, pe când ieşeam 
din cameră mi-a spus: 

- Şefule, dacă în România ar exista numai o 

mie de inşi ca dumneata, praful s-ar alege de 
Securitate! 

Ce întrebări au putut să-mi pună? Ce am 
răspuns eu? Nu ştiu. Mi-am amintit cum Hristos 
spunea apostolilor să nu se îngrijoreze când vor fi 
duşi la regi şi împărați pentru că li se va da cuvânt 
căruia nimeni nu va putea să-i stea împotrivă. Mi- 
am amintit de asemenea că Valeriu îmi proorocise 
despre momentul acesta atunci când mi-a spus că 
îmi voi auzi inima cântând rugăciunea lui lisus. 

Despre darul înainte-vederii pe care îl avea 
îmi dădusem seama şi din alte situații. Odată, de 
Înviere, eram la el în cameră. EI stătea întins pe pat, 
iar eu priveam şirul de lumini al credincioşilor care 
coborau cu lumânările aprinse de la schitul de pe 
Măgura. Din patul său, Valeriu nu avea cum să vadă 
acest spectacol şi eu îi povesteam ce văd. La un mo- 
ment dat m-am oprit. Atunci, privind în ochii mei, a 
început să-mi descrie el în continuare ceea ce vedeam. 

- Ia uite, acum au ajuns la o serpentină, acum 
fac un ocol. 

Stând în pat şi uitându-se la mine, îmi descria 


cu exactitate tabloul. acesta al creştinilor care se 4 
întorceau cu lumânările aprinse de la schit. Lucrul 4 


acesta m-a impresionat deosebit. Dar nu a fost 
numai asta. 

Într-o zi i-am povestit ceea ce visasem cu o 
noapte înainte. Visul acesta era o repetare a unuia 


mai vechi, de înainte de arestare. Cu o noapte | 
înainte de a fi arestat m-am visat într-o biserică. Am | 


petrecut mai mult timp uitându-mă la picturile de 
pe pereţi. Am încercat apoi să ies din biserică. Am 

dat ocol bisericii pe dinăuntru, căutând să ies, dar nu 
am găsit nici o uşă. Tot încercând să ies fără succes, 
m-am trezit. Dimineaţa i-am povestit mamei visul. 

- Asta-i închisoare, mamă! - spune ea. 

În noaptea următoare, pe la miezul nopții, am 
fost arestat. La Târgu-Ocna visul s-a repetat. Se 
făcea că eram în aceeaşi biserică, i-am recunoscut 
picturile. Încercam iarăşi să ies din biserică. De data 
asta am reuşit. Nu ştiam cum să înţeleg visul. 
Semne de eliberare nu se întrezăreau deloc, ba, mai 
mult, îmi ajunsese la urechi un zvon că în zilele 
următoare urma să fiu mutat cu cei care veniseră de 
la Piteşti şi care încercau să înceapă reeducarea aici, 
la Târgu-Ocna. Perspectiva aceasta mă îngrozea pur 
şi simplu. Mă gândeam chiar la sinucidere. 
Îngrijorat, i-am povestit lui Valeriu visul şi i-am 
vorbit de temerile mele legate de posibilitatea de a fi 
mutat în cameră cu reeducații. 

- Nu-ţi fie teamă, frate Octaviane! Mâine vei fi 
eliberat. 

Am rămas siderat. M-am uitat la el, crezând că 
delirează din cauza temperaturii. Nu aveam nici un 
semn care să mă facă să sper că voi fi eliberat. 

- Nu te mira, mâine vei fi eliberat! a repetat el. 

Chiar aşa s-a întâmplat. A doua zi a intrat în 
cameră un căpitan de Securitate şi a întrebat: 

- Care eşti, bă, Anastasescu? Fă-ţi bagajul! 

M-au dus la Bacău, de unde în aceeaşi zi - aşa 
cum a spus Valeriu - am fost eliberat'1%2. 


132 Mărturie dată de Octavian Anastasescu monahului 
Moise în februarie 2006. 

Cel mai impresionant gest creştinesc din câte a 
făcut. Valeriu a fost, fără îndoială, salvarea vieții 


pastorului protestant „de origine iudaică Richard ' 


Wurmbrand. Unii bolnavi au primit de la familii 
medicamentul salvator, streptomicina, care pe 
atunci făcea minuni în bolile de plămâni. Printre ei 
se afla şi Leonida Stratan, a cărui stare de sănătate 
se îmbunătățise. Drept urmare, se hotărăşte să-i dea 
medicamentul lui Valeriu, care se afla într-o stare 
gravă. Valeriu l-a primit, dar la rândul său, în ciuda 
argumentelor şi opoziţiei celor apropiaţi, îl cedează 
pastorului Wurmbrand, Astfel, pastorul a fost salvat 
cu prețul vieţii lui Valeriu. 


Mai multe lucruri despre Wurmbrand aflăm : 


de la părintele Mihai Lungeanu. 

„L-am cunoscut pe pastorul Wurmbrand prin 
1950, pe când mă aflam la Târgu-Ocna. Am stat 
împreună aproximativ trei ani de zile. Îmi amintesc 
de venirea unui lot de deţinuţi bolnavi, trimişi din 


închisoarea Văcăreşti, printre care se afla şi un i 


bărbat blond, înalt, de peste un metru nouăzeci, slab 
ca o umbră şi susținut de doi deținuți. Era pastorul 
Richard Wurmbrand. 

A fost repartizat dintru început la camera 4, 
care era destinată muribunzilor. Cine intra aici ştia 
că drumul său este numai spre cimitir, În trei ani şi 


jumătate cât am stat în această închisoare, am văzut | 


o mulțime de oameni care au murit în camera 4, 
Singurul care a scăpat a fost pastorul Richard 

Wurmbrand. 

Am avut ocazia să stau de vorbă cu pastorul 
Wurmbrand de nenumărate ori. Cunosc amănunte 
din viața lui auzite chiar de la el. Când a venit la 
Târgu-Ocna, avea optsprezece carii osoase de 
natură TBC şi o formă de tuberculoză pulmonară - 
fibronodulară - care acum se activase şi avea foarte 


multă expectoraţie.. Din cele povestite de el, am . 


reţinut că atunci l-au adus de la Ministerul de 
Interne, unde stătuse mult timp izolat în condiţii 
foarte grele. 

La Interne a fost anchetat, între alții, de 
colonelul de securitate Dulgheru (Dulgherber). 
Acesta manifesta o ură dublă împotriva pastorului 
Wurmbrand. În primul rând pentru că amândoi 
erau evrei şi Wurmbrand trecuse de mult timp la 
credința creştină, îmbrățişând forma cultului 
protestant. Fiind un. aprig propovăduitor al 
credinței în cadrul comunității evreieşti din 
București, făcuse foarte mulţi prozeliţi. În al doilea 
rând, Dulgheru îl ura pe Wurmbrand pentru că şi 
aceste fusese activist PCR în ilegalitate şi îi părăsise 
pe comunişti. Wurmbrand fusese cooptat în 
Partidul Comunist de către consulul sovietic de la 
Paris, Aceasta l-a trimis la Moscova, unde a urmat 
un institut superior de studii politice, specializându- 
se în marxism-leninism. A cunoscut bine pe Ana 
Pauker şi pe alți lideri comunişti din țară şi din 
străinătate. Nu mai ştiu cât a durat activitatea sa ca 


ilegalist şi nici alte amănunte în legătură cu aceasta.: 


Fapt e că a fost arestat împreună cu alți comunişti, 
anchetat şi trimis la închisoare. S-a îmbolnăvit de 

TBC şi după eliberare, prin intermediul unui țăran 
s-a convertit la creştinism, 

Înainte de a ajunge la închisoarea de la Târgu- 
Ocna, a stat la depozitul de la Ministerul de Interne. 
Aici a fost distrus fizic. Nu se mai putea ridica din 
pat şi nu era nimeni cu el în celulă ca să-l ajute. 
Timp de o lună de zile şi-a făcut toate nevoile pe el. 
Închipuiţi-vă ce era în acea celulă. Începuse să facă 
escare, Tot corpul era acoperit de pungi cu puroi ce 
provenea de la cariile osoase - mai ales de la coloana 
vertebrală şi de la coaste - iar de asistență medicală, 


nici vorbă. În tot acest timp îl «vizita» anchetatorul i 


Dulgheru, care căuta de fiecare dată să-l asigure 
zicându-i: 

- Lasă, că până la urmă îl scot eu pe Hristos 

` din tine! 

E uşor de bănuit ce-i răspundea pastorul, din 
moment ce condiţiile de detenție rămâneau 
neschimbate. 

Pe când se afla acolo, povestea pastorul, într-o 
noapte i s-a arătat diavolul - spunea că nu era urât - 
care l-a certat pentru că l-a părăsit şi s-a dus la 


Celălalt, adică la Hristos. Pastorul a refuzat să i 


vorbească cu diavolul şi îi spunea doar atât: 

- Marş din fața mea, eşti un mincinos şi tată al 
minciunii! 

În camera muribunzilor de la Târgu-Ocna au 


stat foarte mulţi bolnavi grav, din care nu se mai |! 
află nici unul în viaţă. În trei ani de zile Wurmbrand . 
a avut ocazia să vadă mulți oameni murind şi. 
fiecare a murit în felul său. Toţi muribunzii cereau. : 
să fie mărturisiți şi împărtăşiți înainte de moarte. ! 

Acest lucru a fost posibil pentru că printre noi erau 
preoți care aveau Sfintele Taine. Aici a avut ocazia 
să-l cunoască pe Valeriu Gafencu, care a trăit şi a 
murit ca un sfânt, cu numele lui lisus pe buze. 
Discuţiile teologice avute zilnic cu Valeriu Gafencu 
erau foarte instructive. 

Pastorul Wurmbrand, în urma celor petrecute 
sub ochii săi în camera 4, a fost atât de impresionat, . 
încât a cerut să fie botezat în credința ortodoxă, 
alegându-şi numele de Valeriu, după numele lui 
Valeriu Gafencu. Dorinţa i-a fost împlinită de unul 
din preoții noştri. El a rămas însă în continuare 
protestant, pentru că apoi nu a spus nimănui că a 
fost botezat ortodox. Era un om oscilant. FI însuşi, 
în discuţiile în contradictoriu de la început, când 
susțineam Ortodoxia, mărturisea râzând: 

- Măi voi vreţi să fiu şi eu ortodox? Păi eu sunt 
jidan, eu nu pot mai mult, sunt la prima generaţie 
de creştini, eu nu pot mai mult de neoprotestant! 

În una din seri, pastorul a povestit ceea ce s-a 
întâmplat la Bucureşti, prin 1945 sau 1946, cu ocazia 
primului Congres naţional al preoților democrați 
din România. Nu mai rețin în care sală mare din 
Bucureşti s-au adunat reprezentanții tuturor 
cultelor, inclusiv şeful cultului mozaic din România, 
Şafran, împreună cu alți rabini, apoi reprezentanţii 
religiei islamice din țara noastră, ministrul Cultelor 
şi mulți alții. S-au înscris la cuvânt şi au vorbit. 

La început, pastorul Wurmbrand nu a figurat 
pe lista vorbitorilor, dar discursul furtunos ţinut de 
rabinul Şafran l-a determinat şi pe pastor să ia 
cuvântul. Ne-a povestit că el se afla în sală cu soția 

sa Sabina şi ascultau pe cei ce vorbeau la microfon. 
L-a venit rândul rabinului-şef Șafran. La un moment 
dat acesta a strigat: 

- Să se termine cu această minciună sfruntată 


că evreii L-au răstignit pe Hristos! Nu evreii L-au | 


răstignit ci romanii! 

Probabil să Şafran a mai făcut şi alte afirmații 
contrare celor cunoscute din Noul Testament şi sus- 
ținute de Biserica creştină. Nimeni din reprezen- 
tanţii clerului ortodox sau catolic nu s-a ridicat să-l 
contrazică cu argumente biblice pe Şafran. Probabil 
le-a fost teamă să nu fie acuzaţi de antisemitism. 
Soția pastorului, Sabina, i-a spus: 

- Ascultă Richard, chiar de ar fi să te linşeze, 
scoală-te şi mergi de ia cuvântul! Spală obrazul lui 
Hristos, care a fost batjocorit! y 

A ridicat mâna şi a cerut să fie înscris la 
cuvânt. 

- M-am dus la microfon - povesteşte pastorul - 
şi am vorbit. Ştiu că eram revoltat de afirmațiile 
rabinului Şafran. Nu mai țin minte tot ce am spus. 
Îmi amintesc doar atât: Să nu ne mirăm că poporul 


evreu a avut atât de mult de suferit. Ce a suferit . 


până acum, dar ce va avea de suferit de acum 
înainte! Asupra noastră apasă blestemul pe care şi ]- 
au luat singuri căpeteniile preoților şi o parte din 
mulțimea adunată la judecata lui Hristos şi 
condamnarea Lui la moarte prin răstignire: Sângele 
Lui asupra noastră şi asupra copiilor noştri! Şi Pilat s-a 
spălat pe mâini înaintea lor zicând. Nevinovat sunt 
eu de sângele dreptului acestuia. Voi veți vedea!. Acest 
blestem urmăreşte poporul evreu şi ei nu pot scăpa 

de urmările nefaste decât prin primirea lui lisus 
Hristos ca Mesia prevestit de prooroci. Iar sângele 
Lui vărsat pe cruce devine astfel mijloc de mântuire 
şi nicidecum de blestem, aşa cum au cerut ei. 

Personal - ca un comentariu la cele spuse de 
Wurmbrand - eu cred că acest blestem a căzut 
numai asupra celor care şi l-au luat singuri asupra 
lor, iar asupra poporului evreu este numai în , 
principiu. Vina lor nu poate fi mai mare decât a 
creştinilor care-l. nesocotesc și-L calcă în picioare pe 
Hristos. Deci vina există în orice caz, iar nuanța o 
apreciază numai Dumnezeu, Care Şi-a vărsat sân- 
gele pe cruce pentru toată omenirea. Revin în con- 
tinuare la ceea ce povestea pastorul Wurmbrand: 

- La auzul celor spuse de mine, toți rabinii de 
faţă împreună cu Şafran, ridicându-şi pumnii, au 
început să vocifereze; să amenințe şi să se îndrepte 
spre locul unde mă aflam. Atunci preoții ortodocşi 
au sărit în ajutorul meu, făcând un zid prin care nu 
au mai putut trece ca să mă agreseze. M-am trezit 
scos afară, înconjurat de o mulțime de preoţi care 
mă apărau. Apoi am avut multe de suportat din 
partea evreilor. De pildă, într-una din zile eram în 
amvon, în casa noastră de rugăciune şi predicam. 
Sala era arhiplină. La un moment dat au început să 
ni se spargă geamurile cu pietre şi au năvălit în 
interior o mulțime de evrei, lovind pe cei ce erau 
adunaţi la rugăciune. Când am văzut ce se petrece 
în sală, mi-am zis: «păstorul nu-şi părăseşte turma 
orice s-ar întâmpla. Păstorul cel bun îşi pune viața 
pentru oile sale». Numai că eu eram sus în amvon, 
oarecum la adăpost, iar lumea jos, pe câmpul de 

operații. La un moment dat, am observat că | 


mulțimea agresorilor începe să scadă la număr şi 
am descoperit imediat cauza: una din credincioasele 
mele, o servitoare româncă, aşa dădea cu pumnul în, 
dreapta şi stânga, încât făcea cărare în urma ei şi 
repede a eliberat terenul de combatanți. 

La vederea acestui «spectacol», pastorul se 
distra râzând din toată inima şi felicita pe acea 
credincioasă atât de operativă. Ţin să subliniez că 


pastorul era un talentat povestitor, dotat cu un i 


remarcabil simţ al umorului, dar era un umor tipic 
evreiesc. 

În nenumărate ocazii Wurmbrand mi-a 
mărturisit că-şi iubeşte foarte mult poporul, cu toate 
suferințele pe care i le-a pricinuit şi că doreşte ca tot 
poporul evreu să-L, primească pe lisus Hristos ca 
Mesia. Doreşte ca toți să devină creştini şi-i pare rău 
că evreii şi-au ratat menirea lor de popor ales. 
Repeta cuvintele sfântului Ioan Evanghelistul: La ai 
Săi a venit şi ai Săi nu L-au primit (loan 1:11). 

Povestea pastorul cu haz că l-a auzit odată pe 
un evreu: «Doamne, mai caută-Ți şi alt popor ales, 
că noi ne-am săturat de atâta suferință!». 

Wurmbrand suferea mult din cauza lipsei de 
receptivitate şi a  împietririi inimii evreilor 
manifestate prin respingerea învățăturilor creştine, 
Reţin de la pastor că în tradiția lor scrisă au 
consemnat următorul fapt, petrecut după Învierea 
Mântuitorului lisus Hristos, Într-o noapte, un rabin, 
nu-i mai ştiu numele, cerceta scripturile Vechiului 
Testament care se refereau la venirea lui Mesia. 
Deodată apare, în camera sa lisus Hristos în carne şi 

oase, şi-i spune: «Bătrânule - şi-i zice numele - de ce 
nu vrei să crezi că Eu sunt adevăratul Mesia, pe care 
voi Îl aşteptaţi? Scriptura despre Mine vorbeşte». 
Atunci bătrânul rabin i-a'tras o palmă şi pe loc i s-a 
uscat mâna de la cot. 

În fiecare sâmbătă evreii vin la sinagogă şi 
citesc câte o pericopă - câte un capitol din Vechiul 


Testament. Când ajung la capitolul 53 din proorocul . 


Isaia, pur şi simplu nu-l citesc, ca şi cum nu ar 
exista. Întorc foile în continuare, sărindu-l şi citind 
ceea ce urmează. Adresându-se unui rabin, prieten 
de-al său, i-a spus: r 

- Ştii, rabi, am citit capitolul 53 din proorocul 
Isaia. 

Acesta i-a răspuns: 

- Nu este bine! 

- Dar de ce? 

- lac-aşa, nu este bine! A 

- Dar bine rabi, acuma l-am citit. Ce să mai fac 
acum? 

- i-am spus că nu este bine, i-a răspuns 
rabinul. 

Nu a putut să o scoată la capăt cu el, încât până 
la urmă a renunţat să mai primească vreo explicație. 

După ce am auzit aceasta, l-am întrebat pe 
pastor ce cuprinde acest capitol pa care-l sar evreii 
şi nu-l citesc. Atunci pastorul mi-a spus pe de rost 
întreg capitolul 53 din Isaia, în care este vorba 
despre o proorocire făcută cu opt sute de ani înainte 
de venirea Mântuitorului pe pământ. Aici este 
descris El, aşa cum a arătat în timpul sfintelor Sale 
patimi: plin de răni şi de sânge, încât era desfigurat 

şi era numit Om al durerilor, care a luat asupra Sa 
păcatele noastre şi le-a ispășit prin jertfa pe cruce şi 
prin moartea Sa. Ca o oaie spre junghiere S-a dus şi ca 
un miel împotriva celui ce-l tunde, aşa nu şi-a deschis 
gura Sa. În acest capitol este foarte clar că lisus 
Hristos este Mielul lui Dumnezeu, care “ridică 


păcatele lumii, Mesia cel aşteptat de poporul evreu . 


şi de toată omenirea. Acesta este Mielul simbolizat 
în Vechiul Testament, când prin sângele mielului cu 
care au uns uşorul uşii, evreii erau păziți de 
pedeapsa trimisă de Dumnezeu asupra egiptenilor. 


L-am rugat pe pastor să-mi explice de ce este ` 


aşa de refractar poporul evreu în fața atâtor evi- 
dențe. El mi-a răspuns că explicația a dat-o sfântul 
apostol Pavel. Dumnezeu a îngăduit împietrirea 
inimii poporului evreu pentru a da celorlalte nea- 
muri păgâne prilejul de a-L cunoaşte şi a-L primi pe 


lisus Hristos şi, prin El, pe Dumnezeu. Când numă- ` 


rul oamenilor din popoarele păgâne se va împlini, 
atunci poporul evreu va primi pe lisus Hristos ca 
Mesia cel prezis de prooroci şi se va creştina în masă. 
Aceasta se va petrece în preajma sfârşitului lumii155. 


133 Părintele Mihai Lungeanu, într-un caiet de memorii 


încă nepublicat, a notat şi câteva întâmplări povestite de 


Wurmbrand, referitor la discuţiile sale cu rabinii: 


- Ascultă rabi - i-a spus el unuia - nu te gândeşti cât ` 


suferă poporul acesta? Uite, ne omoară peste tot, uite ce se 
întâmplă cu poporul evreu pentru că l-a refuzat pe Hristos. 


- Ce contează, ce contează - spunea rabinul - important e | 


că până la urmă Hristos va fi învins. 
- Nu va fi învins, Hristos a învins! El este Dumnezeu. 
- Nu, nu, nu! spunea rabinul. 
Altă dată, cu alt rabin: 
- Rabi, de ce nu vrei să înţelegi că Hristos este Mesia? 

Zilnic pastorul povestea din Sfânta Scriptură 
şi dădea explicații. De Crăciun şi de Paşti ne reda 
evenimentele după toți cei patru evanghelişti. 
Personaj, am învățat foarte multe texte din Sfânta 
Scriptură de la pastor. 


- Dacă nu pot. 

- Ei, cum nu poți? Şi-i citea din Noul Testament, din 
predica de pe munte. 

Tot timpul cât i-a citit, rabinul plângea şi spunea: 

- Vai ce frumos, vai ce frumos! 

- Bine rabi, dacă-ți place şi te mişcă atât de profund cele 
ce ţi-am citit, atunci de ce nu-L primeşti pe Hristos? 

- Dacă nu pot! 

Şi iar spunea: 

- Vai ce frumos, vai ce frumos! 

Tot Wurmbrand mi-a povestit de un tânăr evreu din 
Cernăuţi, care s-a convertit la Ortodoxie şi a devenit frate de 
mănăstire. Fratele Vasile - aşa se numea - dacă se întâmpla să 
meargă cu trenul, se amesteca printre oamenii care vorbeau 
vrute şi nevrute şi le spunea: «Măi fraților, auziţi ce spune» şi le 
citea din Noul Testament. Făcea misionarism. Într-o zi a fost 
găsit mort într-un parc din Cernăuţi. Sora lui - care Ia început a 
fost împotrivă, dar apoi s-a convertit şi ea - credea că părinții, 
familia lor a hotărât asasinarea fratelui Vasile. Pentru că, deşi 
au fost anunţate autoritățile, nu s-a luat nici o măsură, nu s-a 
făcut nici o cercetare, ca şi cum nu s-ar fi întâmplat nimic. Mai 
târziu, când cu deportările de evrei, sora lui a ajuns într-un 
lagăr din Polonia. În lagăr ea îl mărturisea pe Hristos. Un ofițer 
SS a auzit-o şi a întrebat-o dacă e creştină. Atunci a spus 
povestea ei şi a fratelui Vasile. Ofițerul a spus: 

- Tu n-ai să mori aici! 

După câtva timp i s-a dat drumul şi a ajuns acasă. Apoi 
s-a hotărât să plece în Israel, ca să mărturisească acolo pe 
Hristos. Nu ştiu ce s-a mai întâmplat cu ea. Despre fratele 
Vasile şi sora lui mi-a povestit nu numai Wurmbrand, ci şi 
părintele Bartolomeu Dolhan de la Taşi, care l-a cunoscut pe 
acest călugăr evreu. 


177 


Sfântul închisorilor 


Pastorul Wurmbrand este un om practic, 


După închisoare, a ajuns în America, în fața 
Senatului, Pur şi simplu s-a dezbrăcat până la 
jumătate, arătându-le cicatricele de pe corp: 
- Iată, aceasta înseamnă comunismul! le-a 
spus el. 

A fost foarte convingător, 


Apropo de cicatricele sale, într-una din zile ; 
când se afla la Târgu-Ocna şi era pansat de ! 
infirmieri, Wurmbrand. a început să țipe şi să se 
văicărească. Atunci cel ce trebuia să-i facă ` 


pansamentul l-a întrebat: 
- Domnule pastor, de ce țipaţi şi vă văitați, că 
încă nu am început? 


- ip aşa, în mod preventiv, parcă ce mă." 


costă!? 
Am râs cu toții cu poftă”134, 


Ajuns în Occident după eliberare, pastorul va ` 


fi coordonatorul activității a şaisprezece misiuni 


creştine din diferite țări libere, care aveau ca scop | 


ajutorarea celor ce au suferit sub regim comunist. 
Astfel, cele spuse de Valeriu când a cedat 
streptomicina lui Wurmbrand - că pastorul, dacă 


scapă cu viaţă, prin poziţia şi relațiile sale va face | 


mult bine în favoarea celor ce sufereau de pe urma 
comunismului - s-au dovedit adevărate. 


Wurmbrand se va stinge din viaţă în S.U.A, la | 


17 februarie 2002, în ajunul zilei când se împlineau 


cincizeci de ani de la moartea lui Valeriu. Spre ! 
dezamăgirea foştilor colegi de suferință de la Târgu ! 


Mărturie dată de părintele Mihai Lungeanu. | 


monahului Moise în februarie 2005. 

Ocna, care i-au citit cărțile, traduse şi în limba 
română, deși vorbeşte frumos despre ajutorul pe 
care l-a primit de la ceilalți deținuți, pastorul nu 
spune niciunde că Valeriu Gafencu i-a salvat viața. 
Pentru a vă convinge, cităm din cartea sa, Cu 
Dumnezeu în subterană, pasajul în care face referire la 
Valeriu Gafencu: 

„Gafencu îşi petrecuse întreaga viață de om 
matur în închisoare, dar, ca şi alți deținuți la care 
credința creştină prevalase, nu ştia ce fapte să mai 
săvârşească pentru a-şi răscumpăra greşelile din 
trecut. În fiece zi făcea gestul pilduitor de a pune 
deoparte ceva din puținul lui pentru a ajuta la 
refacerea celor mai slăbiţi dintre noi. 

Avea oroare de antisemitism şi, când venea 
să-l vadă în camera 4 vreunul din tagma aceasta, 
trântea câte o remarcă şocantă: 

- Mi-ar plăcea să văd țara guvernată în 
întregime de evrei. 

Camarazii lui îl priveau cu oroare. 

- Da, zicea calm Gafencu, primul-ministru, 
legiuitorii, funcționarii publici — toți să fie evrei! Aş 
pune o singură condiţie: să fie asemenea vechilor 
cârmuitori evrei, Iosif, Moise, Daniel, Sfântul Petru, 
Sfântul Pavel şi lisus însuşi. Fiindcă, dacă ne vor 
mai conduce unii evrei ca Ana Pauker, atunci s-a zis 
cu România. 

Mi-a spus într-o zi: 

- Tatăl meu a fost deportat din Basarabia de 
ruşi. N-am mâncat niciodată pe săturate. M-au 
băgat la închisoare fiindcă am devenit legionar. Nu 
întâlnisem în viață nici o singură persoană bună, 

credincioasă, iubitoare. Mi-am zis în sinea mea că | 


lisus nu-i decât o legendă, că azi, nu există nimeni 
în lume care să-l semene şi cred că nici nu a existat 
vreodată. Dar, mai târziu, am întâlnit unii dintr- 
ăştia. Mai ales la închisoare a trebuit să recunosc că 
mă înşelasem. Am întâlnit oameni bolnavi care se 
lipseau de ultima lor coajă de pâine pentru alții. Am 
stat în aceeaşi celulă cu un episcop care era atât de 
plin de bunătate, că şi numai atingându-i straiele te 
puteai vindeca. 

Gafencu a vinas în camera 4 un an şi în tot 
acest timp nu a putut sta culcat pe spate, îl durea 
mult prea tare. Trebuia să fie mereu ridicat. 

Din multele aspecte ale gândirii legionare, 


Gafencu păstrase la urmă numai -simpla credință . 


creştină. 
Bolnavi mai zdraveni din afară preluau 


îndatorirea de a spăla în locul acelora dintre noi care | 


erau neputincioşi, frecând la cămăşi, lenjerie de 
corp, fețe de pernă, uneori douăzeci de cearşafuri pe 
zi, cu toate că trebuiau să spargă gheața din curte ca 
să ajungă la apă. Lucrurile mele, îmbibate cu puroi 
şi sânge, erau întotdeauna scorțoase. Dar, când am 
încercat să opresc pe un prieten să mi le spele, s-a 
supărat. 


Gafencu nu se plângea niciodată. Şedea foarte 


liniştit în pat, dând uşor din cap ca să afirme sau să- 
şi exprime mulțumirea. Când era evident că nu mai 
avea mult de trăit, prietenii lui vechi şi noi s-au 
strâns în jurul patului său, cu lacrimi în ochi. 
Ultimele sale cuvinte au fost: 

-~ Dumnezeu, gelos pe noi, ne cheamă la El! 

După ce a închis ochii, ceilalți s-au rugat. Eu 
am zis: 

- lisus ne spune că, dacă o sămânță nu cade pe 
pământ şi nu moare, nu poate da rod şi, după cum 
sămânță renaşte într-o floare frumoasă, tot aşa 
trupul material, murind, este înlocuit de unul 
spiritual. Iar inima lui Gafencu, nutrită cu idealurile 
creştinătăţii, va da cu siguranţă rod. 

Un preot a rostit o rugăciune, apoi Gafencu a 
fost înfăşurat într-un cearşaf şi dus în camera 
mortuară, în timpul nopții a fost înmormântat într-o 
groapă comună, de către deținuți condamnaţi 
pentru crime, cărora le revenea întotdeauna această 
sarcină”155, . 

După cum se poate vedea, Wurmbrand nu 
pomeneşte nimic despre faptul că Valeriu l-a salvat 
cu prețul vieții sale, cedându-i streptomicina. În 
plus, pare a-i fi uitat şi prenumele. Pe de altă parte 
Wurmbrand nu spune nimic de controversele 
teologice avute cu Valeriu, de care amintesc ceilalți 
deţinuţi. 

Mai adăugăm la aceasta şi câteva exagerări şi 
inexactități. 

E greu de crezut că Valeriu ar fi făcut o 
afirmaţie de genul „n-am mâncat niciodată pe 
săturate”, din moment ce familia sa avea în jur de 
100 ha de pământ, după cum mărturiseşte una din 
surorile lui. Nu văd de ce ar fi căutat să-l impre- 
sioneze cu sărăcia sa pe Wurmbrand, minţind. 

De asemenea, Valeriu nicăieri nu spune că în 


135 Richard Wurmbrand, Cu Dumnezeu în subterană, Ed. 
Casa şcoalelor, Bucureşti, 1993, pp. 90-91. 

tinerețe l-ar fi socotit pe Hristos „o legendă”, iar | 
faptele bune le săvârşea nu ca „să-şi răscumpere ` 


greşelile”, ci pentru că aşa porunceşte Hristos şi 
pentru a-şi curăța sufletul de patimi. 

l Afirmația „nu întâlnisem în viața mea nici o 
persoană bună, credincioasă, iubitoare” iarăşi mi se 
pare îndoielnică, ținând cont de exemplele de 
dragoste din casa părintească şi de spiritul de 
moralitate în care a fost crescut Valeriu. 

Un alt aspect la fel de ciudat este legat de 
„episcopul plin de bunătate” cu care Valeriu ar fi 
stat în celulă. Virgil Maxim sau lanolide, care au 
fost în preajma lui Valeriu cât timp acesta a stat la 
Aiud, nu amintesc nimic în acest sens. La Piteşti 
erau doar studenți, iar la Târgu Ocna, ceilalți 
deținuți nu amintesc de nici un episcop. De altfel, 
dacă episodul cu episcopul ar fi avut loc la Târgu 
Ocna, Wurmbrand ar fi trebuit să-l cunoască direct. 

Pe de altă parte însă, în cartea sa pastorul nu 
uită să spună că, la rândul său, a cedat 
streptomicina trimisă de soție altui bolnav. Numai 
că şi aici strecoară nişte inexactități. Wurmbrand 
povesteşte că s-a hotărât să dea streptomicina lui 
lon Sultaniuc, care era grav bolnav. De menționat 
că, înainte de acest episod, lui Sultaniuc familia îi 
trimisese streptomicină, dar nu a primit-o pentru că 
a refuzat să devină informator al ofițerului politic, 

Wurmbrand, spune că Sultaniuc ar fi refuzat 
streptomicina oferită de el pentru că venea de la un 
evreu şi Sultaniuc era atât de antisemit, încât refuza 
să fie salvat de un evreu, Din mărturiile supravie- 
țuitorilor de la Târgu-Ocna, am aflat că lucrurile nu 

au stat chiar aşa. Sultaniuc a refuzat să primească 
medicamentul de la Wurmbrand nu pentru că era 
antisemit, ci pentru că pastorul făcuse nişte afirmaţii 
care l-au deranjat. În discuţii pastorul afirmase că 
toți conducătorii de partide din perioada interbelică, 
inclusiv Corneliu Zelea Codreanu, erau cumpăraţi 
de comunişti, primind bani de la Internaționala 
roşie comunistă. Sultaniuc, care avea un adevărat à 
cult pentru Codreanu, a refuzat să mai stea de vorbă 
cu pastorul care se dovedise fără caracter făcând 
astfel de afirmații absurde. De altfel, nu a fost 
singurul. Mai mulți deținuți, deranjați de ceea ce 
pastorul susținea despre legionari, răciseră relațiile 
cu el. Refuzul ajutorului oferit de Wurmbrand nu 
avea deci drept cauză antisemitismul, ci atitudinea 
lipsită de tact a pastorului. 

„Era o iarnă liniştită, — îşi va aminti mai târziu 
lanolide - cu zăpadă, fără ger. Dealurile dimprejur 
încărunțiseră. Clopotele de la schit ne vesteau 
rugăciunile călugărilor şi ne uneam cu ei şi cu toată 
suflarea creştină într-o rugăciune mută. Este cu 
neputinţă ca rugile tăcute revărsate în văzduh de 
oamenii aceia încolțiți între moarte şi tortură să nu fi 
fost primite. Ele au fost auzite în ceruri, ele au adus 


cerurile pe pământ şi cred că Dumnezeu se va: 


milostivi de lumea asta şi pentru sufletele acelea 
mari şi credincioase din Târgu-Ocna. 

În camera 4 erau atunci aşezaţi, printre alții, 
arhimandritul Gherasim Iscu, lângă el un evreu şi 
fost politruc sovietic, acum sionist, în fine, Ion, 
prietenul meu din Piteşti, care era foarte bolnav. Pe 
partea dreaptă a camerei, într-un pat era Valeriu, 
fratele meu cel mai drag. 

Ion şi părintele Gherasim se găseau în stare 
gravă. Valeriu se refăcuse un pic şi, după pravila de 
rugăciune obişnuită, se concentra acum să compună 
câteva poezii testamentare. De asemenea dorea ca în 
seara aceasta să alcătuiască un colind special pentru 
Târgu-Oena. 

M-am apropiat uşor de părintele Gherasim, 
care şedea cu ochii închişi. Era slab ca o arătare. 
Fusese la Canal, unde se muncea şaisprezece ore pe 
zi, urmate de alte patru de program administrativ. 
Fusese repartizat în brigada specială pentru preoți, 
cu un regim de exterminare rapidă. La Canal 
părintele Gherasim îşi îmbărbăta prietenii, pe mulți 

îi ajuta la muncă şi tuturor le stătea la dispoziţie cu 
serviciile religioase. Practica rugăciunea inimii şi 
avea mari resurse sufleteşti, care l-au ţinut puternic 
peste toate mizeriile. 

Delatorii l-au turnat însă de mai multe ori că 
oficiază spovedanii şi cuminecări şi drept urmare a 
fost bătut, izolat, înfometat, terorizat peste teroarea 
generală. Omul e din carne şi oase, duhul nu poate 
ignora legile vieţii, astfel că ascetul îmbunătăţit 
întru cele sfinte s-a îmbolnăvit de tuberculoză, a că- 
zut la pat şi, aproape muribund, a fost adus la 
Târgu-Ocna, ca să moară „umanitar”. 

Prezenţa lui în sanatoriu se făcuse simțită prin 
măiestria cu care ştia să umble în sufletele oame- 
nilor şi să-i îmbărbăteze. Era deci căutat ca duhov- 
nic. Se dăruia cu bucurie deținuților care-l solicitau, 
cu toate că se epuiza pe el însuşi. 

Dădea şi îndrumări isihaste, nu numai din 
lecturi, ci şi din bogata lui experiență. mistică. 
Fiindcă în camera 4 din Târgu-Ocna mistica nu 
numai că era reabilitată ca noțiune şi ca realitate 
practică, ci era şi vie, densă, intensă s-o prinzi cu 
mâna. De fapt, nici nu era nevoie să o prinzi cu 
mâna, căci acolo Dumnezeu era prezent şi te 
cucerea imediat, pătrunzând în sufletul şi ființa ta 
ca o mireasmă binefăcătoare. Nu negăm nici o clipă 
Tainele săvârşite pe Sfintele Altare, doar mărturisim 
că harul este intens manifestat şi prin sfinții Săi. Aşa 
simțeam în preajma părintelui Gherasim. 

Cu sfială deci m-am apropiat de el, ca să văd 
cum îi este. M-a simțit şi a deschis ochii mari, negri, 
adânci: 

- Ai venit?... Mă bucur... Eram departe, în 
locuri de verdeață, de cântec şi mireasmă, făurite 

din lumini, Acolo e minunat, E pace. De fapt, nu se 
poate exprima ce e acolo. E atâta fericire, încât chiar 


bucuria de a te vedea e o suferință prin contrastul | 


dintre cele două lumi. Voi pleca în curând, poate 
chiar acum, în noaptea de Crăciun. Şi acesta e un 


dar al Domnului. Nu ştiu cum să-l mulțumesc... Nu ` 


ştiu cum să-i fac pe oameni să-L trăiască pe 
Dumnezeu, deplina bucurie... Am certitudinea 
vieţii veşnice, particip deja la ea. Nu mă sperie nici 
Judecata, căci merg cu cuget smerit şi cu nădejde 
numai în mila şi darul Domnului... Duhurile 


întunericului stăpânesc acum pe oameni, dar să nu “ 


vă temeți, Hristos este aproape, cercetează lumea; 


iar lumea are nevoie de multă suferință... Duşmanii | 
cred că am fost învinşi, dar ei neagă lucrarea lui | 


Dumnezeu în istorie şi nu cunosc căile Lui ... 

S-a oprit puțin, a respirat adânc, apoi a reluat: 

- Aici va fi într-o zi pelerinaj... Azi suntem 
puţini, dar încă mai există credință în lume, încât 
lumea va fi izbăvită. Acum pare cu neputinţă, dar 
dincolo de mijloacele omeneşti există o iconomie 
divină şi ea va renaşte omenirea. Fiţi deci binecu- 
vântați!... Am cunoscut aici oameni în faţa cărora 


cugetul meu se smereşte. Spune-i lui Valeriu să se 4 
roage pentru mine... Rugaţi-vă şi voi! Sunt fericit că 


am ajuns în ceasul acesta... 


Vorbise stins, dar cu mare putere, încât eram | 
profund impresionat. A închis din nou ochii şi s-a ! 


retras în pragul vieţii veşnice. 


Convorbirea mea cu părintele Gherasim o. 
înregistrase involuntar, dar emoționat şi evreul ! 


Iacov, care ocupa patul alăturat. l-am pus mâna pe 
frunte: 
- Ai temperatură? l-am întrebat. 

- Nu, mi-a răspuns el. Mă simt bine... Aici e o 
lume cum n-am bănuit că ar fi cu putinţă, în tot 
cazul, o lume total opusă aceleia din care vin eu. E 
cutremurător pentru mine să mă regăsesc sufleteşte 
în atmosfera creştină pe care am respins-o cu în- 
dârjire toată viaţa, o dată prin materialism şi a doua 
oară prin sionism. Noaptea de Crăciun, care a iscat 
totdeauna înverşunare în sufletul meu, azi mă, 
copleşeşte prin realitatea ei dumnezeiască. Fiindcă 
cele ce se petrec aici nu sunt lucrări umane şi na- 
turale, ci dumnezeieşti. O spune un materialist, un 
ateu şi un evreul!... Si nu e o farsă mărturisirea mea. 
În fața morții omul devine sincer şi are putinţa să 
vadă adevărul... Te surprinde poate mărturisirea 
aceasta, dar ea s-a zămislit în mine încetişor, peste 
voia mea, ca o recunoaştere necesară a realității. 
Adevăratul Dumnezeu este Hristos! 

Spunând aceste cuvinte, a lăcrimat. Era 
profund mişcat. Încercam să-l înțeleg, să particip la 
momentul dramatic pe care-l trăia. A tăcut o vreme. 
M-am aşezat lângă el pe pat, ținându-i mâna în 
mâinile mele. Mă rugam în inimă... ce aş fi putut să 
fac mai mult?! 

Ştiam bine că eu nu pot pricepe frământarea 
lui sufletească, căci eu m-am născut creştin şi am 
trăit creştineşte, pe când el era mozaic, devenise 
comunist, iar acum sionist. Un astfel de suflet trece 
prin traume cumplite ori de câte ori face o nouă des- 
coperire în cele spirituale; iar mărturia lui creştină 
de acum era o răsturnare categorică şi ireversibilă a 
întregului său trecut. 

- Îți mulţumesc că m-ai ascultat, mi-a spus el 
după o vreme. Poate că în curând vom fi frați în 
Hristos! 

- Să-ţi ajute Dumnezeu! i-am răspuns 
emoționat şi m-am ridicat să mă duc la Ion. 

Ion respira precipitat şi avea febră. Chipul lui 
era când livid, când congestionat. Natura mai 
menținea totuşi un echilibru vital în el. Ştiam că 
moartea era prin preajmă; ştia şi el. 

- Azi m-am spovedit şi m-am pregătit de 
plecare, mi-a spus. Regret însă că mor şi nu văd 
salvarea țării... 

S-a oprit să se odihnească. Respira anevoios. 

- Nu mi-a rămas decât credinţa în Dumnezeu. 
Poate că măcar acum, la această strâmtorare istorică, 
lumea va pricepe ce este cu adevărat credinţa în 
Dumnezeul... Acum e târziu pentru mine... Mă 
sting... Adesea am senzația că se face întuneric, 
apoi izbucnește lumină orbitoare. Din pragul morții 
tainele vieții se văd mai de aproape. Păcat că nu le- 
am văzut aşa toată viața! Fratele meu, haiducul, a 
fost un om neasemuit mai mare decât mine, un 
vizionar! 

- Linişteşte-te! i-am zis. Eşti epuizat. 

- Mi-a fost dat să mor în mâinile tale, a 
continuat el. Te-am iubit şi te-am admirat mult. 
Dumnezeu să te ajute! 

- Frate, i-am răspuns, îți datorez imens. Ai 
fost mai viteaz ca mine. Numai Dumnezeu poate să 
te răsplătească pentru dragostea pe care ai dovedit- 
o în viaţă, față de mine, faţă de alții. Nu te voi uita 
niciodată! 

După o pauză mai lungă, mi-a zis: 


- Te rog, spune-i lui Iacov să mă ierte. Am i 
avut dese neînțelegeri cu el. Mă supărau 


manifestările lui comuniste şi iudaice aici, unde nu e 
locul lor. 

I-am spus lui Iacov, acesta s-a ridicat şi a venit 
lângă Ion. 

- Sunt impresionat că-ți poți cere iertare de la 
un om care a greşit, care a trăit în greşeală ca în 
propria sa matcă. Orgoliu? Poate... dar mai degrabă 
incapacitatea de a cunoaşte adevărul. Acest adevăr 
m-a revoltat toată viața împotriva lui Iisus, dar azi îi 
descopăr realitatea. Numai satana poate inspira şi 
întreține atâta minciună şi ură împotriva" 
adevărului. Voi nu puteţi realiza cumplita dramă pe 
care o trăiesc în clipele acestea... Eu m-am opus 
adevărului, or dumneata mi-ai spus adevărul şi ni- 
ciodată n-ai fost rău cu mine. Eu te-am urât, iar 
dumneata m-ai iubit, eu am fost în înşelare, 
dumneata în adevăr. Eu deci trebuie să fiu iertat de 
dumneata, precum Pavel a trebuit să fie iertat de 
Hristos. Cred că voi fi şi eu creştin. Doresc să fiu 
creştin, dar încă nu sunt stăpân pe propriul meu 
suflet. Vă rog să fiţi îngăduitori cu mine! 

Ion a lăcrimat. I-a întins mâna şi l-a mângâiat, 

- Dumnezeu să te ajute! Mărturisirea dumitale 
îmi deschide zări de lumină şi încredere pentru 
lumea pe care o părăsesc în aceste condiţii triste, 
Minunate sunt căile Domnului! 

Iacov s-a retras. Ion mi-a cerut să merg la pă- 
rintele Gherasim, ca să-i dea ultima binecuvântare. 

S-a aşternut pacea şi eu m-am apropiat de 
Valeriu. Şedea rezemat cu spatele de marginea 
patului, cu capul plecat în piept şi pleoapele lăsate, 
dar aveam impresia că mă priveşte. Ochii albaştri s- 
au deschis imenşi, luminoşi şi m-au învăluit în 
căldura lor. A zâmbit fericit şi mi-a spus: 

- Ce bine este că te simt lângă mine! Sunt pe 
cale să compun o melodie frumoasă pentru Târgu- 

Ocna. 
- Stai liniştit, i-am spus şi m-am aşezat pe un | 

scaun ca să priveghez. 
El însă mi-a zis: 
- Tu vei fi primul care primeşte colindul meu. į 

Să-ţi spun versurile: 


Pe malul Trotuşului 
Cântă robii Domnului, 
Înjugaţi la jugul Lui. 
Dar cântarea lor e mută, 
Că-i din suferință multă 
Şi-i cu lacrimi împletită. 


În inima robului, 

Domnu-şi face ieslea Lui, 

În noaptea Crăciunului. 
Flori de crin din ceruri plouă 
Peste ieslea Lui cea nouă 

Şi din flori picură rouă. 


Stă un copilaş în zare 

Şi priveşte cu mirare 

La fereastra de-nchisoare. 
Lângă micul copilaş 

S-a oprit un îngeraş, 

Ce-i şopteşte drăgălaş: 


„Azi Crăciunul s-a mutat 
Din palat la închisoare, 
Unde-i Domnu-ntemnițat”. 
Şi copilul cel din zare 

A venit la închisoare 

Să trăiască praznic mare. 

Refren: 

Lăsaţi-i pe copii să vină, 

Să-mi aducă din grădină 

Dalbe flori de sărbători, 

Dalbe, dalbe flori! 

M-a privit puțin, apoi a adăugat: 

- Acest colind îl dedic părintelui Gherasim. El 
este copilaşul la care se referă ultimele versuri ale 
colindului. ` 

Valea era împăcat, senin şi bucuros. l-am 
mulțumit pentru că m-a colindat. Mi-a zâmbit şi s-a 
retras în sine. 

Era aşa de linişte, încât auzeam respirația grea 
a bolnavilor, căderea fulgilor de nea şi bătăile inimii 
mele. În amestecul acela mizerabil de temniţă şi 
tuberculoză era o vibrație sufletească evidentă, încât 
totul părea nepământesc, minunat. Timpul trecea 
domol. Mintea era atrasă de orizonturi de lumini. 
Înţelesurile se dezvăluiau adânc, într-un fel de 
mişcare statică, paradox pe care numai trăirea în 
duh îl realizează. 

Eram închişi, dar cu sufletele în afara temniței, 
eram bolnavi cu trupul, dar viguroşi sufleteşte, 
eram în pragul morții şi al vieții, şi moartea era 
înghițită de viață. Rugăciunea se depăna cu îngerii 
şi colindătorii ce-i simțeam în jur. Seara aceea cu- 
noştea intensități neobişnuite de comuniune cu 
Dumnezeu. Eram deopotrivă de lucid şi de prezent 
în realitate şi de aceea cred că atunci materia era 
duh pentru mine şi duhul era materie. Nici un 
contrast nu mă tulbura. 

Din când în când mă apropiam de Ion şi de 
părintele Gherasim, care se stingeau încetişor, mai 
vii cu cât se apropiau de moarte. Iacov nu dormea. 

L-am surprins cu ochii deschişi, dar nu mi-a zis 
nimic. 

Târziu în noapte, spre zori de zi, am înţeles că 
trebuie să am la îndemână mucul de lumânare şi 


chibritul, obiecte interzise cu străşnicie, dar pe care | 


le țineam ascunse în penele unei saltele şi le 


foloseam cu mare economie, numai pentru două- | 


trei minute, ori de câte ori încă unul pleca dintre 
noi. 

A adormit întâi Ion, ca-un pui de om, el care 
era un om cu suflet atât de mare. Ultima lui privire 
a fost tristă, tristă şi plină de dragoste. Poate că era 
şi rugăciune în ea, poate şi un îndemn, poate că 
licărea şi o nădejde. 


Abia terminasem cu Ion, când am fost chemat | 


la părintele Gherasim. A deschis iarăşi ochii adânci, 
duşi în fundul orbitelor. 

- Să vă mai privesc o dată, dragii mei, copiii 
mei, frații mei, părinții mei! a spus el stins, 

Apoi a tuşit şi, în fine, a adăugat: 

- Plec! Dumnezeu să vă binecuvinteze! 

A respirat adânc, scurt, s-a contractat un pic şi 
şi-a dat sufletul. I-am închis ochii. 


Am închis ochii la sute de oameni şi ştiam < 


cum a murit fiecare mai bine decât cum a trăit. 
Poate că momentul sfârşitului este mai caracteristic 
pentru portretizarea oamenilor decât viața însăşi. 
Deşi noaptea aceea fusese grea şi nu mă 
odihnisem deloc, nu simţeam nici o oboseală, nu 


eram nici trist, nu aveam regrete. Realitatea vieții | 
era pătrunsă de realitatea nemuririi. Trupul îmi era 


uşor. Timpul era dilatat, nici nu simţeam că trece, 


nici nu doream să treacă. Simţeam deopotrivă de. 
. prezenți pe cei ce rămăseseră în viață ca şi pe cei ce ! 

plecaseră din ea. O pace imensă se aşteinuse în 
mine. În starea aceea sufletească am făcut pregătirea 
de îngropăciune a celor doi. 

Din când în când îmi mai aruncam privirea şi 
spre Valea. Era vesel, fericit înlăuntrul său, cu 
pleoapele lăsate, cu capul plecat în piept, cu 
trunchiul rezemat de marginea patului. Nici el nu 
putuse să se odihnească în noaptea aceea. După ce 
am terminat pregătirile, m-a chemat din priviri şi ` 
mi-a spus: 

- Colinda este terminată... Poate versurile 
acestea vor fi testamentul meu... Să ducem credința 
mai departe, până la sfârşitul cel nesfârşit! 

Tăcerea a acoperit din nou camera pentru o 
vreme. Rugăciunea, ca o scară cerească, cobora 
îngerii din ceruri pe pământ. Cerurile erau aici, 
cerurile erau pretutindeni "156. 


136 Ioan Ianolide, op. cit., pp. 282-289. 

Valeriu a trecut la Domnul pe 18 februarie | 


1952. Mai devreme cu vreo două săptămâni - pe 2 


februarie - a chemat un tovarăş de suferință, pe . 


Nicolae Itul, mărturisindu-i că i-a fost descoperită 
ziua trecerii din această viață: 18 februarie. La rugat 
pe tul să-i pregătească cele necesare, o cămaşă albă, 


izmene, un chibrit şi un capăt de lumânare. A cerut ` 


de asemenea ca după moarte să-i fie pusă în gură o 
cruciuliță cu ajutorul căreia, dacă va rândui 
vreodată Dumnezeu, să fie identificat, 

Pe 18 februarie - după ce dimineața s-a spo- 
vedit şi s-a împărtăşit - cu o împăcare îngerească, 
Valeriu şi-a dat sufletul în mâinile lui Dumnezeu. 


Vorbind despre starea de har în care se afla în ziua ` 


trecerii în veşnicie, lanolide va mărturisi mai târziu: 


„E ziua cea mai fericită pe care am trăit-o, deşi îmi - 


murea cel mai scump om din viață. Dar tocmai el, în 


ziua aceea, mi-a transmis starea de plinătate lä- j 
untrică ce mă însoţeşte şi azi. Cred că am fost în , 
ceruri. Cred că am fost şi eu lângă Hristos, fiindcă ` 


Hristos era prezent în Valeriu”137. 


Ştiind din vreme că Valeriu îi va părăsi, | 


tovarăşii de suferință au trecut rând pe rând să-şi ia 


rămas bun de la el. Deşi foarte slăbit, va găsi putere 


să dea fiecăruia un cuvânt de întărire: 


„A vorbit de mai multe ori şi de tot atâtea ori 
s-a odihnit cu capul plecat în piept. Câţiva prieteni i 
i-au cântat din melodiile sale. A ascultat şi parcă 


137 Ibidem, p. 251 

întruchipa el însuşi cântecul. Apoi a mulțumit cu 
recunoştinţă băieților. | 

- Să daţi slavă lui Dumnezeu toată viața! le-a 
spus el. | 

Unui tânăr de o rară curăţie i-a zis: 

- Tu eşti o floare! Dăruieşte tot parfumul 
sufletului tău Celui ce ţi-a dat daruri atât de 
frumoase! 

Altuia i-a spus: f 

- Nu te teme să te încredințezi lui Hristos, căci 
toate nelămuririle tale vor primi răspuns şi vei 
înțelege viața şi lumea în Duhul Sfânt, N 

A venit şi un poet şi Valeriu l-a privit cu 
dragoste: , | 

- Tu ai talent, închină-l lui Hristos! E nevoie 
de o cultură creştină. Poeţii au mari daruri şi mari 
răspunderi. Slăviți-L pe Dumnezeu şi toate lucrurile 
Lui! 

Poetul a fost atât de emoționat încât n-a 
reținut ce-i spusese. Uimit, a ieşit afară şi m-a 
chemat, rugându-mă să-i repet cuvintele lui. 

A venit şi un medicinist protestant, care-l 
îngrijise în ultima vreme: _ 

-. Domnule doctor, vă sunt recunoscător 
pentru dragostea cu care m-ați ajutat, l-a întâmpinat 
Valeriu. Noi doi am avut dese confruntări teologice. 
Sfârşitul vieţii mele este o ultimă mărturisire 
ortodoxă. M-aş bucura mult să reveniţi la Biserica 
cea adevărată. i 

De fiecare dată când începea să vorbească, 
Valeriu răspândea din el putere şi asta mă mişca. 
Harul era în el, iar eu mă împărtăşeam de lumina 
lui. Totul se petrecea normal, simplu şi fără intenție, 
ca o lucrare a lui Dumnezeu. 

A venit şi Wurmbrand, plin de fiori şi evlavie, 
cum nu era el de obicei: 

- Slavă Domnului că am ajuns aici! a zis. 
Dumnezeu m-a adus aici pentru a mea mântuire. 
Aici L-am cunoscut curat pe Hristos. Îţi mulțumesc 
pentru tot ce ai făcut pentru mine. Cuvintele pe care 
mi le-ai spus nu vor rămâne fără rod, nici adevărul 
ortodox pe care mi l-ai descoperit. lartă-mă pentru 
necazurile pricinuite. Roagă-te pentru mine, căci am 
nevoie de această rugăciune. Doresc ca în Împărăția 
lui Dumnezeu să intrăm pe aceeaşi poartă! 

Valeriu i-a răspuns: 

- Mă bucur că ne-am întâlnit. Vă înțeleg 
frământarea, dar vă rog să veniţi la Hristos ca Pavel, 
fără şovăială, fără ocolişuri, fără rezerve. Să-L 
rugăm împreună pentru pocăința şi încreştinarea 
poporului evreu. Nici un neam din lume şi în pri- 


mul rând ei nu au mântuire decât în Hristos. Harul i 


Domnului să vă aducă la Adevăr! 


Wurmbrand era adânc mişcat. S-a înapoiat în | 


patul lui şi a continuat să-l privească pe Valeriu”138, 


„Pe la zece a venit vizita medicală - îşi amin- ! 


teşte Nicolae tul - doctorița Danielescu, o femeie 
care a fost ca o mamă pentru bolnavi, însoţită de un 
milițian şi de medicii noştri curanți, şi ji deținuți. 
Valeriu şi-a luat rămas bun de la toți. i 

- Astăzi plec - a spus el doctoriței. 


~ Ce vorbeşti, mă, unde pleci - s-a răstit ` 


milițianul - unde te duci? 


a € Acolo unde veţi veni şi dumneavoastră într-o 
zi, a răspuns Valeriu. 


138 Ibidem, pp. 187-188, 

Doctoriţa, vădit impresionată, nu şi-a putut 
stăpâni lacrimile”13%, ' 

Total epuizat fizic, susținut numai de puterea 
harului, Valeriu îşi încredințează ultimele gânduri 
fratelui său de suferință Ianolide. 

„- În primul rând gândul şi sufletul meu se 
închină Domnului. Mulţumesc că am ajuns aici. 
Merg la El. Vă rog mult să-L. urmați, să-L slăviți şi. 
să-L slujiți. Sunt fericit să mor pentru Hristos. Lui îi 
datorez darul de azi. Totul e o minune. Eu plec, dar 
voi aveţi de purtat o cruce grea şi o misiune sfântă. 
În măsura în care mi se va îngădui, de acolo de 
unde mă voi afla mă voi ruga pentru voi şi voi fi 
alături de voi. Veţi avea multe necazuri. Fiți tari în 
credință, căci Hristos îi va birui pe toți vrăjmaşii. 
Îndrăzniți şi rugaţi-vă! Păziţi neschimbat Adevărul, 
dar să 'ocoliți fanatismul. Nebunia credinței este 
putere dumnezeiască, dar tocmai prin aceasta ea 
este echilibrată, lucidă şi profund umană. Să-i iubiţi 
şi să-i slujiți pe oameni. Au nevoie de ajutor, căci 
duşmani prădalnici caută să-i înşele. Ateismul va fi 
învins, dar să fiți atenți cu ce va fi înlocuit! 

Din când în când se oprea pentru a-şi reface 
puterile. 

- Vă mulțumesc din suflet pentru tot ce ați 
făcut pentru mine. Rog să mă iertați... Să mă ierte 
orice om faţă de care am greşit cu ceva... Gândesc 
cu multă dragoste la mama şi surioarele mele, 
Doresc să meargă pe calea Domnului. Vă rog să 
aveți grijă de ele... Testamentul meu este cuvântul 
de azi. Creştinătatea trebuie să pună un început 


139 Mărturie dată de Nicolae Itul monahului Moise în 
septembrie 2005. 

nou, mai curat, mai aproape de adevăr... Rog 
oamenii politici creştini să ia seama la Hristos şi să 
urmeze învățăturii Sale. Ei sunt încărcați cu foarte 
mari răspunderi.. 
| Trecuse de ora doisprezece. Afară ningea cu 

fulgi mari, catifelaţi, care se zbenguiau în văzduh. 
Bolnavii au servit masa. Valeriu via şi se stingea în 
acelaşi timp. Respira greu. Vorbea tot mai rar. Eu 
eram tot mai profund mişcat. 

, 7 7 Ioane, a zis el, șă duceți duhul mai departe! 
Aici a lucrat Dumnezeu! 

A urmat o pauză îndelungată. S-a 
congestionat puţin la față şi apoi a redevenit senin, 
frumos, fericit. A putut să mai rostească: 

- S-a sfârşit! 

A ridicat ochii albaştri spre cer şi am văzut 
cum se descopereau în ei minuni tot mai adânci, tot 


mai uimitoare. Totul era făcut din lumină ` 


nepământească, dar real, un fel de realitate de- 
săvârşită, a cărei vedere te face fericit”140, 

i „După stingerea lui din viață - îşi aminteşte 
Aristide Lefa - în tot sanatoriul s-a aşternut o tristeţe 
profundă. Chiar şi cei ce mimau poziţia de reeducaţi 
erau impresionați. La Târgu Ocna au murit mulți şi 
au murit împăcați cu Dumnezeu şi semenii lor. 
Niciodată însă întreaga noastră colectivitate n-a fost 
mai profund afectată ca în această tristă zi. 

Pe atunci, şef de secţie era un miliţian, Orban 
Petre, care era rău prin structura sa, simțind o 
plăcere sadică în a face tot feluri de necazuri 
deținuților. Când murea cineva, ne închidea pe toți 


140 Toan Ianolide, op. cit., pp. 189-190. 

în camere, ca să nu ne putem lua rămas bun de la 
cel decedat sau să-i punem o floare la căpătâi, căci 
lumânări nu aveam. De data aceasta, când a aflat de 
moartea lui Valeriu, a părăsit secţia, plecând în 
poartă preţ de două ore, oferindu-ne în felul acesta 
posibilitatea tuturor să-l putem vedea pentru ultima 
oară şi sa-i facem cele de cuviință. Când s-a întors, 
cu o voce blândă l-a întrebat pe Ion lanolide, despre . 
care ştia că a fost cel mai apropiat de Valeriu, dacă 
vrea să ia ceva din lucrurile ce-i aparținuseră 
acestuia, ceea ce nu se mai întâmplase până atunci. 
Acesta i-a răspuns că nu are nevoie de nimic; era 
prea îndurerat de pierderea celui mai iubit frate de 
suferință. 

Când murea cineva, cadavrul era ridicat de pe 
secţie într-o ladă, care servea la transportul tuturor 
până la groapă. Acolo erau aruncaţi, fără coşciug, în 
groapa - uneori - comună. Până la înhumare, lada 
era aşezată lângă zidul exterior, unde se afla un fel 
de paravan din piatră. La puțină vreme după ce 
Valeriu a fost scos din secție, a început să ningă 
liniştit, cu fulgi mari, care în scurt timp au acoperit 
totul cu un strat imaculat, ca şi sufletul lui curat”! 

Cei ce mureau în închisoare erau îngropați la 
marginea cimitirului din apropiere. Spre a 
împiedica identificarea lor ulterioară, de obicei, 
înainte de a fi sloboziţi în groapă li se zdrobea capul 
cu sapa. 

Legat de trecerea lui Valeriu la Domnul mi se 
pare foarte sugestiv visul pe care l-a avut Radu 
Costandache. 


12: Nicolae Trifoiu, op. cit, pp. 109-110. 

„Am plecat în 1951 de la Târgu-Ocna. În A 


februarie 1952, pe când mă aflam închis la Făgăraş, 
am avut un vis. Eram la Târgu-Ocna, într-una din 
curțile de plimbare, împreună cu alți deținuți. Vine 
cineva din cealaltă curte şi ne spune: «A murit 
Valeriu Gafencu!». Ne-am oprit din plimbare şi am 
mers dincolo. s 

Toată lumea era adunată în fața spitalului. 
Tocmai îl scoteau pe Valeriu Gafencu, mort, pe o 
targă pe care au aşezat-o în curte, lângă o grădiniță 
cu flori. Toţi cântau Sfinte Dumnezeule, Sfinte tare, 
Sfinte fără de moarte miluieşte-ne pe noi. Era o 
atmosferă deosebită, cutremurătoare. 

Dintr-o dată parcă targa s-a transformat într- 
un tron de lumină neobişnuită, cum nu mai 
văzusem. Pe tron şedea Valeriu, viu, cu mâinile 
sprijinite pe rezemătoarele tronului şi cu o figură 
plină de lumină. Tot tronul a fost cuprins de un nor 
roz, foarte luminos. Valeriu în întregime era o 


lumină. Faţa parcă-i ardea şi era foarte zâmbitor. Cu - 


tot cu tron se ridica încet în sus. Se uita în jos la noi 
şi ne făcea semn cu mâinile, Ne-am uitat în sus până 
când, tot ridicându-se, nu s-a mai văzut decât o 
lumină care încet a dispărut şi ea. Ne-am risipit 
îngândurați. 

Mai târziu, aveam să aflu că Valeriu murise în 
ziua în care am avut visul”142, 


142 Radu Costandache, în documentarul de televiziune 
Noaptea pătimirilor, episodul dedicat lui Valeriu Gafencu. 


200 


Ucenicii lui Valeriu 


La Târgu-Ocna, Valeriu a polarizat şi a 
orientat duhovniceşte mulți deţinuţi. Dintre cei pe 
care i-am putea evoca în sensul acesta, ne oprim la 
două suflete de o mare puritate: Gheorghe Niţescu: 
şi Gheorghe Jimboiu. Aceştia se numără printre 
figurile deosebite ale temniţelor, care ar merita un 
loc în calendar. 

Gheorghe Niţescu s-a născut pe 24 aprilie 
1924, în comuna Brăneşti, județul Dâmboviţa. A 
urmat liceul Gheorghe Lazăr din Bucureşti, pe care 
l-a terminat ca premiant de onoare. S-a înscris apoi la 
Politehnica din Bucureşti. Este arestat în 1948 şi con- 
damnat la opt ani închisoare. A trecut pe la Piteşti şi 
apoi a ajuns la Târgu-Ocna. Ion Popescu, unul din 
supraviețuitorii de la Târgu-Ocna, îşi aminteşte: 

„Gheorghe Niţescu era un om deschis, o fire 
optimistă, veselă, expansivă. Condamnat ca 


legionar, fusese la Piteşti, dar fiind bolnav de TBC a. 


plecat de aici înainte de a începe reeducările şi a fost 
adus la Târgu-Ocna. A ajuns la Târgu-Ocna odată 
cu Valeriu Gafencu. 

Venise de la Piteşti destul de grav bolnav, dar 
totuşi la început se putea mişca, nu era imobilizat la 
pat. Spre sfârşit, agravându-se boala, a ajuns şi el în 
camera 4, camera muribunzilor, unde se afla şi 
Valeriu. Sub influenţa lui Valeriu, se îmbunătăţeşte 
foarte mult din punct de vedere spiritual şi practică 
rugăciunea lui lisus. La intrarea în închisoare, 
nivelul lui spiritual era cel al unui creştin moral, 

care crede în Dumnezeu şi merge la biserică, dar nu ` 


e în mod special interesat de trăirea mistică. Avea 
însă o puritate şi o curăție sufletească ce îl făceau 
foarte deschis spre lucrarea spirituală. Ştia că boala 
e gravă şi că nu are şanse să scape dar nu era trist, 
nu era înspăimântat, ci aştepta cu seninătate şi cu 
încredere, lăsându-se în voia lui Dumnezeu. În 
condițiile acestea a sosit streptomicina. A fost 
chemat de ofițerul politic, care i-a spus: 

- Dacă vrei să trăieşti, trebuie să faci un 
angajament că ne vei da informaţii. 

A refuzat indignat. Să ştiţi însă că dacă voiai 
neapărat să trăieşti şi să nu trădezi puteai să 
semnezi angajamentul şi să nu îl ţii, adică puteai 
încerca să-i păcăleşti. Te puteai gândi: semnez, iau 
medicamentele şi apoi le dau informaţii inofensive, 
poate lucrurile se schimbă şi eu scap cu viață. 
Important e să iau medicamentele şi să scap cu 


viață. Ei bine, Niţescu nu putea gândi astfel. Pentru , 


el, pentru curăţia lui sufletească, faptul de a semna, 
chiar fără să dea informații, era deja un compromis, 


un păcat. Considera lucrul acesta un mare păcat. De i 


aceea a refuzat, de pe poziţii creştine, crezând că e 
păcat, nu de pe poziţia unei morale să-i spunem 
filosofice. 

A venit foarte indignat după discuţia cu 
ofițerul politic: 


- Cum să scriu acolo că-i dau informații? | 


Acesta e un compromis, un păcat şi eu nu pot face 
lucrul ăsta! Cum a putut să mă considere pe mine 
un trădător? 


În intimitatea lui sufletească nu putea să 

accepte aşa ceva. Spunea: 

- Nu pot să trădez şi chiar dacă o să mor, 
Dumnezeu poate o să-mi ierte pentru asta păcatele! 

A murit cu această seninătate, nu a avut nici 
un regret, nici o ezitare pentru gestul făcut. Am fost 
aproape de el până la sfârşit. A murit noaptea şi eu 
am vorbit cu el chiar în ziua precedentă. 

Boala avansa şi puterile îi scădeau treptat. S-a 
stins senin, ca o lumânare care nu mai are ceară. 
Niţescu, sufleteşte vorbind, a fost sub influenţa lui 
Valeriu, un fel de ucenic al lui”143. i 

„Gheorghe - povesteşte Ianolide despre 
Niţescu - era un alt tânăr, care părea cam super- 
ficial. Mulţi credeau că nu este capabil de înalte şi 
adânci trăiri lăuntrice şi îl priveau cu mirare când 
venea să asculte discuţiile duhovniceşti. Îl căuta des 
pe Valeriu şi-i cerea îndrumări despre Rugăciunea 
inimii, pe care o şi practica în taină. Cum era destul 
de bolnav şi stătea mai mult la pat, n-am băgat de 
seamă lucrarea lui, până ce nu ne-a făcut atenți 
Valeriu. 

Gheorghe ajunsese la trepte înalte în 
rugăciune. Era vesel şi liniştit. Primea daruri şi 
vederi în duh. Era curat, blând, înțelept şi fericit. Şi 
el a fost chemat de politruc pentru a primi strep- 
tomicina contra delațiunii, dar refuzul său a fost atât 
de scurt şi categoric, încât ofițerul l-a înjurat şi l-a 
trimis în pat. Era ca un copil. Şi-a sfârşit viața 
zâmbind”, 


143 Mărturie dată de Ion Popescu monahului Moise în 
aprilie 2005. 
14 Ioan Ianolide, op. cit., p. 150. 

Părintele Mihai Lungeanu îşi aminteşte de un : 


dialog cu Niţescu, cu puţin înainte de moartea 
acestuia: 

„- Nu te supăra, Gicule, dacă se întâmplă să 
fiu eliberat - deşi nu credeam asta - ce să spun alor 
tăi din partea ta? 

- Măi Mihai, ce să spui ... Că suferința noastră 


a fost pentru ceea ce e mai înalt. Şi în primul rând ` 


pentru Dumnezeu. Dreptatea e de partea noastră. 


Avem dreptate. Dar, să mă ierte Dumnezeu; mi se . 


pare că a fost un pic prea mult pentru puterile 


noastre. Dar nu-i reproşez lui Dumnezeu. Aşa se : 


cuvine. Dar mi se pare un pic cam mult. Atâta. 
Încolo, mor liniştit. Nu regret nimic. 

Adică o resemnare plină de demnitate. A 
murit pe 25 august 1952. 

Alt tânăr de o puritate deosebită - continuă 
părintele Mihai Lungeanu - era Gheorghe Jimboiu. 
Când am început, la cererea lui Valeriu Gafencu, 
săptămâna de rugăciune pentru ca Traian Maniu să 
se întoarcă la Dumnezeu, am făcut «o baie 
spirituală». Adică, deoarece pe atunci nu aveam 


preoți între noi - au venit imediat după asta - ne-am 
mărturisit păcatele şi greşelile unii altora, pe rând. ! 
Atunci mi-am dat seama câtă curăție lăuntrică avea 
Jimboiu. Era unul din cei mai curați. De la el am . 
aflat că după şase luni de stăruință, a primit darul '| 
Rugăciunii inimii. Se ruga întruna. Noaptea, dacă te . 


trezeai, îl vedeai şezând, cu capul în piept: spunea 


rugăciunea. Era de o curăție rar întâlnită. Îmi ` 
spunea despre ceea ce simte la rugăciune. Mai apoi į 
` din cărţile pe care le-am citit, am înțeles că el a ajuns 

să trăiască stările de care vorbesc Sfinții Părinți "145. 

Gheorghe Jimboiu s-a născut la 18 octombrie 
1921 în comuna Vela, de lângă Craiova. Rămas de 
mic copil orfan de tată, a fost crescut de mama sa, 
care a renunțat să se mai căsătorească. Student la 
Academia Comercială din Braşov, este-:arestat în 
1949 peritru activitate legionară. Bolnav de tuber- 
culoză în urma regimului de detenţie dur, scapă de 
reeducarea de la Piteşti, fiind trimis la sapatoriul de 
la Târgu-Ocna, unde se afla şi Gafencu. 

Moare în 1963 la Aiud unde, deşi grav bolnav 
de ficat şi de tuberculoză, nu a primit nici un fel de 
îngrijiri medicale, pentru că a refuzat reeducarea 
comandantului Crăciun. 

Dumitru Bordeianu, care l-a cunoscut pe 
Jimboiu în 1954, în Postul Paştelui, la Gherla, îl 
consideră „cel mai strălucit elev al lui Gafencu”. 
Înainte de a-l întâlni pe Gheorghe Jimboiu, 
Bordeianu trecuse prin reeducare, din care, după 
cum mărturiseşte, a ieşit demonizat. Cu ajutorul lui 
Jimboiu va reuşi să se elibereze de duhul necurat 
care îl chinuia de patru ani. 

„După câteva zile, mişcându-mă prin cameră, 
mi-a atras atenția un tânăr, deosebit de toți ceilalți. 
Avea o figură de ascet răsăritean, ce radia bunătate. 
t 

Observasem că acest tânăr mă urmărea şi el cu 
privirea. La un moment dat, m-a surprins uitându- 
mă la el: a trebuit să mă reazim de perete, ca să nu- 
mi pierd echilibrul. Ceva inexplicabil mă cuprinsese 


145 Mărturie dată de părintele Lungeanu monahului 
Moise în februarie 2005. 

şi parcă o forță, alta decât voința mea, se opunea 
acelei priviri. Am tresărit si mi-am dat seama că un 
duh, contrar aceluia care mă poseda, îmi răvăşea 
sufletul. 5 

Epuizat, m-am întins pe prici. Fața îmi era ca 
de mort, sângele îmi fugise din obraz. Observându- 
mi paloarea, camarazii m-au întrebat ce este cu 
mine. Le-am. răspuns că nu mă simțeam bine. 
Noaptea care a urmat nu o voi uita niciodată. Duhul 
satanei care mă stăpânea, mă tortura si mă îngrozea, 
probabil că nu putea suferi privirea cu care Jimboiu 
- acesta era numele tânărului - se uita la mine. 

A doua zi dimineaţa, s-a apropiat de mine şi 
m-a invitat la el pe prici, să stăm de vorbă, Duhul 
care mă stăpânea mă oprea să fac acest pas, dar gestul 
lui Jimboiu - mă luase de mână - m-a făcut să-l urmez. 

Primul cuvânt pe care mi l-a adresat a fost: 

- Frate, eşti bolnav; nu te teme şi ai încredere 
în mine. Deschide-ţi sufletul şi spune-mi ce ai pe 
inimă; poate voi fi în stare să te ajut cu ceva. 

În câteva cuvinte, i-am spus tot ce aveam pe 
conştiinţă, La destăinuirea mea, el mi-a răspuns: 

- Ai greşit grav înaintea lui Dumnezeu. De ce 
nu ai încercat totuşi să te rogi mai departe şi la 
Piteşti? 

I-am spus că nu ştiam cine mă oprise. M-a 
întrebat dacă îmi mai fac rugăciunea. 

- O fac, dar nu simt nimic; mi-e inima de 
piatră, a fost răspunsul meu. 


- De când te rogi, l-ai cerut iertare lui ; 


Dumnezeu? 
La răspunsul meu negativ, a continuat: 

- De plâns, ai plâns? 

Din nou, nu. 

- Aş vrea să ştiu şi eu cum te rogi. 

După ce i-am spus rugăciunea cu care mă 
rugam, mi-a răspuns că mă rog bine. 

- Simt însă că m-a părăsit Dumnezeu. 

- Nu-L ofensa pe Dumnezeu, nu El te-a 
părăsit; tu L-ai ofensat! m-a apostrofat. 

După acest schimb de cuvinte, credeam că am 
vorbit cu un înger, căci puterea care emana din el 
redusese la tăcere duhurile ce mă chinuiau. 

De atunci, m-a invitat să stăm de vorbă în 
fiecare zi. Dându-mi seama ce fel de om era şi cât de 
mare putere duhovnicească avea, l-am implorat să 
se roage şi pentru mine. 

- Eu am să mă rog, mi-a răspuns el, dar 
trebuie un efort personal. Ofensa adusă lui 
Dumnezeu nu se poate şterge decât cu lacrimile 
căinței. Numai când te vei ruga cu lacrimi şi te vei 
căi, Dumnezeu îți va auzi glasul şi te va ierta. 

Zilele până la Paştele lui 1954 au fost pentru 
mine atât de îngrozitoare, că nu am cuvinte să-mi 
exprim starea pe care am trăit-o, necum să fac pe 
cineva s-o înțeleagă. 

Cu cât se înmulțeau discuţiile dintre mine şi 
Jimboiu, cu atât tortura mea era mai de nesuportat. 
Aşteptam în fiecare zi să mă trezesc nebun din 
puținul meu somn. Lucru paradoxal, gândirea şi 
puterea mea de judecată funcționau normal si eram 
conştient de starea în care mă aflam şi asta îmi făcea 
mult rău”146, 


146 Dumitru Bordeianu, op. cit., pp. 376-379. 

Este impresionantă descrierea momentului 


din noaptea Învierii, când Dumnezeu îl eliberează ` 


pe Bordeianu: 

„Era în Sâmbăta Paştelui. Cu o zi înainte mă 
rugasem, atât de adânc cum poate nu am făcut-o 
niciodată în viața mea; în acelaşi timp, trăiam însă şi 
disperarea că rugăciunea nu mi-e ascultată. 

Sâmbătă seara deci, pe la orele zece, când a 
sunat stingerea, m-am întins pe prici. De câteva 
nopți nu-mi mai găseam somnul. Spre miezul 
nopții, ceva m-a îndemnat să mă dau jos şi să mă 
mişc prin cameră. M-am apropiat de geam şi:în 
clipa aceea am auzit clopotele bisericii din Gherla 
sunând orele douăsprezece, anunțând slujba Învie- 
rii. Sunetul clopotelor mi se părea venind din altă 
lume, atât era de armonios. 

Am căzut în genunchi în faţa ferestrei şi, cu 


mâinile încrucişate pentru rugăciune, am strigat din _: 


adâncul sufletului meu: «Doamne [Iisuse Hristoase, 
Fiul lui Dumnezeu, mărturisesc că Te-am ofensat, 
dar Tu Doamne, ştii că am ajuns la marginea 


suferinţei şi răbdării. Nu mai pot! Fă cu mine ce vrei 


Tu! Eu am fugit de la Tine, Doamne, dar mă rog Ție 


din toată ființa mea, de este cu putinţă, iartă-mă şi | 
învie sufletul meu pentru că eu cred nelimitat în . 


Învierea Ta!». 
În clipa aceea, cum stăteam în genunchi cu 


mâinile încrucişate si ochii aţintiţi printre gratii, : 
toată ființa mea s-a cutremurat şi din ochi au | 


început să-mi curgă şiroaie de lacrimi. 
Printre lacrimi, atât doar am mai putut rosti: 


«Doamne, fie-Ți milă de mine!» N-am apucat să 

termin aceste cuvinte, că tot trupul mi-a fost cuprins 
de un tremur si o zvârcolire ca a posedaților si am 
simţit cum din sufletul si trupul meu a ieşit şi m-a 
părăsit o putere străină. Era duhul satanei, care mă 
muncise şi mă stăpânise timp de patru ani de zile. 

Asemăn vindecarea mea, pentru că vindecare 
a fost, cu ispăşirea unui om care duce o mare 
povară în spate, până cade sub greutatea ei şi nu se 
mai poate ridica; atunci cineva îi ia greul şi el se 
simte după aceea, dintr-o dată, atât de uşor de parcă 
ar zbura. Aşa m-am simțit şi eu îndată ce forța aceea 
satanică m-a părăsit. 

Am căzut cu capul pe ciment, leşinat, cu 
cămaşa udă de transpiraţie şi lacrimile nu mai 
încetau să-mi curgă şiroaie. Mi-am simțit fruntea 
udată de lacrimile căzute pe cimentul rece pe care l- 
am sărutat. Erau lacrimile căinței pe care Dumnezeu 
binevoise să le primească, iertându-mi. ofensa pe 
care i-o adusesem. În patru ani de chin, nu 
vărsasem o lacrimă, dar acum sufletul îmi era 
scăldat în baia căinței şi a minunii lui Dumnezeu. 

Târziu, m-am ridicat, nemaiştiind unde mă 
aflam; mă simțeam un alt om şi eram atât de uşor, 
de parcă pluteam în alte sfere. De Înviere, 
Dumnezeu mă vindecase şi mă înviase şi pe mine. 

Am îngenuncheat din nou şi, întins cu fața la 
pământ, am strigat din toată suflarea mea: «Doam- 
ne, eşti atât de bun şi de milostiv cu cei păcătoşi, 
încât nu ştiu cum aş putea să-Ți mulțumesc!» Şi 
atunci mi-au venit în minte cuvintele lui Iisus 
vindecându-l pe cel îndrăcit: «lată, te-ai făcut 
sănătos, mergi şi de-acum să nu mai păcătuieşti!». Şi 

inima mea a simțit o bucurie care nu se poate. 


„înțelege decât de cel ce a trăit-o. Dacă până atunci 
fusesem în iad, în acel moment simțeam că fericirea 
raiului nu era departe de sufletul meu. 


M-am ridicat de pe ciment. Ca o apariţie din ` 


lumea visurilor, în fața mea stătea Jimboiu. L-am 
îmbrăţişat, spunând din toată inima: «Hristos a 
înviat!», «Adevărat a înviat!», mi-a răspuns, plin de 
duioşie. Am plâns o vreme, amândoi. În viața mea 
n-am simţit pe nimeni -aşa de aproape, ca în acea 


clipă pe Jimboiu. Trăiam amândoi bucuria învierii ' 


mele. Am vrut să-i mulțumesc pentru îndrumare, 
dar el s-a mulțumit să zică: «Lacrimile tale au fost 
primite de Dumnezeu şi mila Lui te-a vindecat. De 


când te-ai dat jos de pe prici am văzut tot; nici eu nu | 


dormeam. Mă bucur din toată inima pentru tine». 
Se făcuse ziuă şi cei din cameră s-au sculat. Pe 
mine, lumina învierii mă scălda în razele ei. Eram 
un alt om, pentru că: «pierdut am fost şi m-am aflat, 
mort am fost şi-am înviat» "147. 
lată o pagină dintr-un posibil Pateric al 
temniţelor româneşti. 


Tot de la Bordeianu aflăm şi alte lucruri care ` 
luminează şi mai mult imaginea lui Jimboiu: „Un j 
tânăr curat trupeşte şi sufletește, înzestrat cu o mare “ 
blândeţe si bunătate. A fost singura ființă pe care .. 
am întâlnit-o care n-a spus niciodată că suferă de | 


foame. Avea dragoste de oameni indiferent cine 


erau ei, prieteni sau duşmani, dusă până la. 
sacrificiul de sine. Faţă de duşmani şi față de cei i 
care l-au chinuit şi continuau să o facă, avea o A 


147 Ibidem, pp. 381-384. 

înțelegere care rațional nu se putea explica. Era atât 
de convins de misiunea lui pământească de a face 
binele, încât parcă venea din altă lume. Dacă nu l-aş 
fi cunoscut pe acest tânăr, m-aş fi îndoit de multe 
lucruri sau nu te-aş fi crezut. (...) 

Jimboiu, precum sfinții au înțeles, s-a 
identificat cu chemarea Fiului lui Dumnezeu: 
«Veniţi la Mine toţi cei osteniți şi împovărați şi Eu 
vă voi da odihnă». 

Din momentul în care l-am cunoscut pe 
Jimboiu, n-am mai citit Vieţile Sfinţilor ca pe o 
lectură oarecare. Cunoscându-l pe el, orice îndoială, 
orice suspiciune că au existat şi mai există sfinți pe 
pământ a fost spulberată pentru totdeauna din 
sufletul meu. Acest martir, cu fizicul lui de sfânt 
bizantin, a fost pentru mine modelul de neegalat a 
ceea ce trebuie să fie şi să facă omul pentru 
mântuirea lui şi a neamului care l-a conceput”148. 

Părintele Liviu Brânzaş, care a stat o scurtă 
perioadă în aceeaşi celulă cu Jimboiu, îl descrie în 
cele mai frumoase cuvinte. Parafrazându-l pe 
Constantin Noica, îl numeşte pe Jimboiu „creştinul 
deplin”, vorbind despre el ca despre o persoană 
care a atins sfințenia: 

- Într-o zi, se deschide uşa celulei. Toţi ne 
precipităm ca să fim găsiți în «poziție regle- 
mentară». Este introdus în celula noastră un nou 
camarad. Se prezintă simplu: Gheorghe Jimboiu. 

Auzisem despre el mai de mult. (...) Ştiam deja 
că Jimboiu şi-a concentrat energiile interioare spre o 
trăire religioasă de adâncime. Acum, omul se află în 


148 Ibidem, p. 371. 

faţa mea şi pot să văd eu însumi ce înseamnă o 
trăire creştină adevărată. | 
Gheorghe Jimboiu, după 12 ani de închisoare, | 
este foarte bolnav. Suferă de două boli grave, care 
aici în închisoare duc  implacabil spre 
deznodământul fatal, Are tuberculoză şi ciroză. A 
fost şi la infirmeria închisorii, dar acum a fost trimis 
iar în celulă, Singurul lucru care i se permite este să 
stea întins, El stă pe marginea patului, rezemat de 
perete şi din această poziţie asistă la viața celulei, 
Intervine foarte rar în discuţiile noastre. Mai mult 
ascultă. Cred că rosteşte în permanență Rugăciunea 
inimii. Această concentrare interioară îi conferă un 
aer de pace şi seninătate. Nimic nu indică faptul că 
omul acesta ştie că va muri. Nici un semn de 
nelinişte nu i se poate citi pe chip. Poate că alții ar fi ` 
căzut în disperare şi ar fi bătut la uşă ca să fie duşi 
la spital. El bate la o altă poartă, cu credinţă şi 
smerenie: la poarta Cerului spre care năzuieşte. (...) . | 
În rarele lui intervenții, povesteşte câte o 
întâmplare semnificativă din Pateric. Mă 
impresionează capacitatea lui de pătrundere şi 
selecţie. Din comoara Sfinților Părinţi ne oferă 
mărgăritarele cele mai strălucitoare. (...) 
Sunt convins că acest trăitor profund al lui 
Hristos a fost trimis de Pronie ca să văd cum se 
apropie de moarte un om care a păşit pragul 
sfințeniei. Călătoreşte într-o zonă unde nu-l mai ! 
tulbură îndoiala sau patimile Privindu-l, simt că 
Jimboiu este omul de care m-aş ruşina cel mai mult . 
dacă mi-ar cunoaşte păcatele. Nu pentru că m-ar į 
judeca cu asprime, deoarece el este omul pe care 1- 

am simțit trăind dragostea frățească în modul cel 
mai put, ci pentru că în timp ce el zboară prin sfere 
celeste, eu zac neputincios şi ticălos în genune. (...) ` 

Peste ani şi ani, după ce am devenit preot, în 
Jurnalul meu pastoral am notat, într-o zi, dintr-un 
impuls tainic, următorul gând: «Gheorghe Jimboiu 
a murit în stare de sfințenie». De ce mi-am notat, 
oare, acest gând răsărit în suflet când eram la 
sfântul altar? Fără nici o îndoială pentru ca 
privindu-l, să-mi aduc aminte de datoria mea, Căci 
nu-mi mai puteam petrece restul vieții benchetuind 
sau lenevind, când ştiam că acest tânăr cu suflet de 
crin şi alţii ca el, au murit pentru Hristos în 
catacombele temniței. Viaţa lui Gheorghe Jimboiu a 
fost o ardere de tot, bine plăcută lui Dumnezeu. El 
trebuie să intre, alături de Valeriu Gafencu şi alți 
tineri români morți în închisoare, în galeria sfinților 
români, care au trăit o tinereţe sfântă, încununată cu 
jertfa supremă pentru învierea neamului românesc, 
constituind înălțătoare pildă pentru generațiile 
viitoare” 19, 


149 Pr, Liviu Brânzaş, Raza din catacombă, Ed. Scara, 
Bucureşti, 2001, pp. 224-226, 308. 

În arhivele CNSAS-ului (Consiliul Naţional 
pentru Studierea Arhivelor Securităţii), la cota P 237 
se află dosarul - în 21 de volume - aşa-numitului 
„lot mistico-legionar Târgu-Ocna”. Sub această 
denumire va fi pornit un proces în 1959, în care vor 
fi implicaţi unii din cei ce - prin anii '50 - au fost 
închişi împreună cu Valeriu Gafencu la Târgu-Ocna. 

În urma acestei mascarade de proces, tipic 
pentru înscenările fanteziste prin care Securitatea 
inventa procese politice unor oameni nevinovaţi, 29 
de persoane au fost condamnate: 9 au primit muncă 
silnică pe viață, 3 au luat 25 de ani închisoare, iar 
ceilalţi - cu două excepţii care au luat pedepse mai 
mici - au primit condamnări între 15 şi 22 de ani. 

„Prima acuzație a fost legată de sprijinul 
creştinesc dat celor mai bolnavi în închisoare la 
Târgu-Ocna. Faptul că şi-au rupt de la gură ca să-i 
ajute pe cei mai neputincioşi, că s-au jertfit 
îngrijindu-i, spălându-le rănile, pansamentele sau 
hainele pline de puroi, că s-au rugat, au cântat 
colinde, s-au spovedit, au învăţat rugăciuni, acatiste 
şi texte din Sfânta Scriptură, va fi privit de mintea 
satanizată a securiştilor ca „ajutor legionar” şi 
„activitate legionară subversivă” deghizată sub 
masca „misticismului”, 


Py La fel, continuarea după eliberare a liniei i 
spirituale însuşite de la Valeriu Gafencu şi ceilalți 4 


mărturisitori de la Târgu-Ocna, precum şi încer- 
carea de a păstra legăturile dintre ei, căutându-se 

unii pe alţii, sprijinindu-se la nevoie, fiind împreună 
la bucurii şi necazuri, întâlnirile de la biserică sau 
pelerinajele la mănăstiri, nu vor fi pentru Securitate 
decât constituirea unei „organizaţii subversive” ce 
continua activitatea legionară sub masca religiei. 

După psihologia comunistă, pentru ca o 
persoană să devină mai periculoasă decât dinamita, 
era suficient să-i aplici calificativul de „legionar”. 
Că Voicescu s-a întâlnit cu Cazacu nu e mare lucru, 
dar situaţia se schimbă dacă legionarul Voicescu s-a 
întâlnit cu legionarul Cazacu. Chiar şi cele mai 
fireşti atitudini, cele mai banale întâmplări, atunci 
când e vorba de legionari primesc în mintea 
securiştilor o tentă subversivă, periculoasă. 

Astfel, dintr-un proces verbal de interogatoriu 
aflăm cum botezul fiului unui fost deţinut de la 
Târgu-Ocna este o ocazie de a se manifesta legio- 
narismul. Cu toate torturile prin care a fost obținută, 
declarația de mai jos este puerilă, dovedind 
paranoia Securităţi, capabilă să transforme cele mai 
normale manifestări în activitate legionară: 

„Aspectul legionar pe care l-am dat acestui 
botez a constat că, de asemenea ca şi la nunţi, am 
stat toți legionarii într-un singur loc, la una dintre 
mese, de unde am cântat Mulţi ani trăiască. 
Felicitările ce le-am făcut lui Cazacu Ion au avut tot 
un caracter legionar, deoarece fiecare dintre noi i- 
am spus «Să-ţi trăiască şi să faci din el un bun 
român», adică un bun legionar”150, 

În familia duhovnicească a celor eliberaţi prin 


'54 de la Târgu-Ocna, părintele Constantin Voicescu ` 


150 Arhiva CNSAS, Fond Penal, Dosar 327, vol. 1, fila 213. 


215 


Sfântul închisorilor 


- pe atunci student la Teologie - se bucura de o 
anumită autoritate. Să vedem cum o întâlnire între 
prieteni, acasă la părintele Voicescu sau în altă 
parte, unde discutau despre ajutorarea celor cu 
diferite greutăți, este transformată de limbajul 
securist - apelând, bineînțeles, la tortură - în 
„Şedinţă legionară”: i 

„În cadrul şedinţelor ce le-am ţinut la 
domiciliul lui Voicescu,' obişnuiam mai întâi să 
purtăm câteva discuții privind evenimentele politice 
interne şi internaționale, iar după aceea să discutăm 
câteva minute despre situația serviciului, familiei, 
sănătății fiecăruia dintre noi. Terminându-se aceste 
discuţii, de obicei eu, iar cu diferite ocazii Voicescu 
Constantin, aduceam la cunoştinţa legionarilor 
prezenți situația diferiților legionari bolnavi sau de 
curând. ieşiţi din închisoare, după care ceream 
părerea fiecăruia în legătură cu măsurile ce le-am 
putea lua pentru a-i ajuta. După ce fiecare îşi spunea 
părerea, stabileam modalitatea concretă de ajutorare 
a legionarilor în cauză, în sensul că, în perioada ce 
urmează, fiecare dintre noi să dea diferite sume de 
bani, cât şi alimente în scopul stabilit. 


De asemenea, după ce încheiam discuţiile şi | 


hotăram ceea ce aveam de făcut, cu toţii făceam o 
rugăciune, Tatăl nostru. Rugăciunea era rostită cu 
voce tare de Voicescu Constantin, timp în care noi 
ascultam şi făceam semnul crucii. După rugăciune 
se servea masa, iar după aceea făceam din nou o 
rugăciune prin care mulțumeam lui Dumnezeu 
pentru hrana ce ne-o dă. 

Cu ocazia altor şedinţe legionare ţinute la 

domiciliul lui Voicescu Constantin şi în alte locuri, 
numeam pentru fiecare duminică câte doi legionari, 
care să meargă la sanatoriul Baloteşti, pentru a-l 
vedea pe Ion Sultaniuc şi a-i aduce alimentele 
cumpărate pe banii celor ce mergeau. Tot în cadrul 
unora din şedinţele ţinute, printre problemele 
legionare discutate, am discutat şi probleme cu 
caracter religios, iar Voicescu Constantin era acela. 
care se ocupa în mod deosebit de educația noastră 
mistico-duşmănoasă”151, 

Tot ca „ajutor legionar” a fost privit şi 
căruciorul pentru copii pe care cei apropiaţi l-au 
făcut cadou familiei Voicescu, cu ocazia naşterii 
băiatului lor, Mihai. Cadoul a fost însoțit de un 
bilețel scris de Aurora Sultaniuc - sora lui Ion 
Sultaniuc - şi semnat de toți care au contribuit la 
cumpărarea căruciorului. Bileţelul, în original, a fost 
ataşat la dosar, ca probă evidentă a „ajutorului 
legionar”. Tot la dosar sunt ataşate şi concluziile 
unui expert grafolog, care analizând scrisul Aurorei 
Sultaniuc, certifică faptul că ea este autoarea 
bileţelului cu un conţinut atât de periculos şi vădit 
legionar: 

„Bine ai venit, Mihăiţă mic şi scump! 

Noi rugăm pe bunul Dumnezeu să-ți dea 
sănătate deplină, mult noroc şi minte, ca să fii 
bucuria părinţilor tăi şi a tuturor celor ce te iubesc şi 
te vor iubi ...152, 

O altă „manifestare legionară” - în viziunea 
Securității - a fost recitarea poeziilor lui Valeriu 


151 Arhiva CNSAS, Fond Penal, Dosar 327, vol. 1, fila 215. 
152 Arhiva CNSAS, Fond Penal, Dosar 327, vol. 6, fila 1, 

Gafencu, sau „poeziile cu caracter legionar ale lui 
Radu Gyr, cum este de exemplu poezia lisus în 
celulă”. În ce constă caracterul legionar al poeziei 
Iisus în celulă, numai o minte bolnavă de securist, 
care prin tortură smulge astfel de declaraţii absurde, 
poate ştii, 

Legat de poezii, în dosar este consemnat un 
dialog interesant, procesul verbal de interogatoriu 
luat de anchetator lui Penciu Gheorghe. Acestuia îi 
fusese confiscat un carneţel cu poezii - evident, cu 
caracter legionar în mintea anchetatorului - 
compuse mai demult. 

„Întrebare: Declară toate persoanele cărora le- 
ai făcut cunoscute aceste versuri legionare după 
anul 1946, i 

Răspuns: N-am făcut cunoscute aceste versuri 
nici unei persoane şi susțin că nimeni nu cunoaşte 
că eu dețin asemenea caiete cu versuri. 

Întrebare: Încerci să induci ancheta în eroare, 
Adevărul este că despre versurile dumitale 
legionare mai cunosc şi alți legionari. Ce ai de spus? 

Răspuns: Susțin cele declarate mai sus, în 
sensul că nimeni nu cunoaşte versurile mele cu 
caracter legionar, deoarece nu am vorbit nimănui 
despre ele. 

Întrebare: Atunci cu ce scop le-ai scris? 

Răspuns: Le-am scris cu scopul de a le păstra 
pentru mine, nu pentru a le da la alți legionari. 

Întrebare: La ce să îţi folosească aceste 
versuri? 

Răspuns: Nu le-am scris cu scopul de a-mi 
folosi la ceva. 

Întrebare: Atunci de ce te-ai mai obosit să le 
scrii? 

Răspuns: Aceste versuri le-am scris pentru a- 
mi forma o deprindere în ceea ce priveşte scrierea 
de versuri. 

Întrebare: i se atrage atenţia că ocoleşti 
caracterul legionar al scopului cu care le-ai scris. Cu 


versuri de natură favorabilă regimului actual, nu-ți | 


puteai forma deprinderea aceasta? 

Răspuns: Atât în închisoare cât şi în libertate 
am conceput şi scris aceste versuri cu scopul de a le 
face cunoscute şi altor persoane viața legionarilor ce 
se află condamnaţi pentru activitate subversivă, cât 
şi celorlalți deţinuţi. Acesta este scopul cu care am 
compus versurile despre care am fost întrebat”15, 

Dialogul acesta, aşa cum e consemnat în 
dosar, l-am putea considera civilizat, chiar amuzant, 
dacă am face abstracție de ultimul răspuns. 
Deducem din acesta că între ultima întrebare şi 
răspuns a fost cu siguranță o pauză în care - cu 
mijloace specifice Securităţii - cel anchetat a fost 
„convins” să declare ce i se cerea15%. 


153 Arhiva CNSAS, Fond Penal, Dosar 327, vol. 3, fila 135. 

154 Că ancheta nu a fost deloc civilizată se vede şi din 
mărturia părintelui Voicescu: „Dar dacă v-aş spune că te bucuri 
când cineva îți spune că vei fi condamnat la muncă silnică pe 
viață, şi că simţi realmente o bucurie?! Ei, eu am simțit bucuria 
asta... Când, după o perioadă de anchetă, care însemna un 
lucru extraordinar de greu, şi trupeşte şi sufleteşte, mai ales 
sufletește, anchetatorul m-a anunțat - cred că a fost ultima 
întrevedere cu el - că de-acum s-a terminat ancheta - era mai 
drăguţ - şi mi-a spus că o să fiu condamnat la muncă silnică pe 
viaţă, m-am bucurat enorm! M-am întors în celulă, acolo, cu o 

Tot un periculos şi vădit caracter legionar - 
după speculaţiile securiste - l-a avut şi un botez 
săvârşit la „biserica legionară” Sfântul Ilie Gorgani 
din Bucureşti, când noul născut a primit numele de 
Corneliu, prenumele Căpitanului Corneliu Zelea 
Codreanu, Că figura lui Codreanu şi biserica Sfântul 


Ilie Gorgani le era dragă celor din grupul părintelui : | 
Voicescu este clar, dar până la a da pentru aceasta : 


ani grei de închisoare e cale lungă. De altfel, instanța 
care l-a condamnat pe părintele Voicescu la muncă 
silnică pe viaţă, pe lângă alte culpe „grave”, a 
reținut şi faptul că „în bisericile şi mănăstirile 
vizitate inculpatul a dat preoților spre pomenire 
liste cu numele comandanților legionari decedați: 
Corneliu Zelea Codreanu, Moţa-Marin, Gafencu 
Valeriu şi alții”155. 

Majoritatea celor ce vor fi condamnați în vara 
lui '58 trecuseră prin Târgu-Ocna pe când trăia 
Gafencu, fiind eliberaţi în anii următori. Culmea e 
că, alături de ei vor fi condamnaţi unii - ca Ion 
Ianolide şi Costantin Dragodan - care în răstimpul 
acesta s-au aflat în închisoare, fără a fi liberi nici 
măcar o zi. Dacă ar fi trăit Gafencu, cu siguranţă ar 
fi fost condamnat şi el. 

De altfel Valeriu - şi alături de el, lanolide — 
era văzut de securişti ca un fel de cap al răutăților. 


El i-a îndoctrinat pe ceilalți pe linia „mistico- - 


yn 


duşmănoasă”, i-a sfătuit să ducă o viață creştină, să i 
studieze Teologia, după eliberare şi eventual să se |! 


bucurie extraordinară, cu o uşurare — uşurarea că scăpasem de: 


anchetă”. - Părintele Voicescu - un duhovnic al cetății, p. 140. 


155 Arhiva CNSAS, Fond Penal, Dosar 327; vol. 7, fila 432. 4 

preoțească. Evident toate acestea nu erau decât o 
mască sub care ei continuau activitatea lor ostil- 
legionară. Mai mult, Valeriu a alcătuit o serie de 
principii creştine, găsite pe o carte confiscată de la 
părintele Voicescu. Bineînţeles şi aceste principii - 
pe care părintele Voicescu le învățase de la lanolide 
- tot legionare erau pentru securişti. Cum Gafencu 
murise, toate oalele se sparg în capul lui lanolide, 
scos țap ispăşitor şi considerat mentor spiritual al 
celorlalți. 

În timpul anchetei, vorbind de principiile 
creştine întocmite de- Valeriu, lanolide spune: 
„Principiile lui Valeriu Gafencu au numai unele 
asemănări cu doctrina lui Corneliu Zelea Codreanu 
şi cu scrierile celorlalți conducători legionari. 
Legionarul Valeriu Gafencu a ajuns la concluzia că 
Codreanu, în doctrina sa, s-a abătut de la adevăratul 
creştinism, subordonându-l ideii naționaliste şi 
politice. Legionarul Valeriu Gafencu în principiile 
sale se fixează pe un plan spiritual cuprinzând în 


156 Tot în acelaşi dosar 327, vol. 12, fila 173, din arhiva 
CNSAS, se află o caracterizare a lui loan Ianolide, făcută de 
comandantul închisorii Aiud, colonelul Crăciun, la 10. 07. 1963, 
în care se spune: „În general este un element recalcitrant şi 
fanatic. Începând cu anul 1962 a fost antrenat în munca 
cultural-educativă, unde de la început s-a postat pe o poziție 
net duşmănoasă muncii culturale. Şi în prezent se menţine pe 
aceeaşi poziţie de rezervă şi refractară, cu influențe negative în 
rândul deținuților. Nu este folosit la munci”. „Munca cultural- 
educativă” la care se referă Crăciun desemnează de fapt 
acţiunea de reeducare de la Aiud ~ un Piteşti mai rafinat decât 
Piteştiul, după cum o definea cineva. lanolide, ca bun creştin, 
nu putea să aibă decât o „poziţie net duşmănoasă” față de 
această încercare de mutilare sufletească. 

sine toate neamurile”157, 

La fel, în fața instanţei de judecată va declara: 
„De la Valeriu Gafencu ştiu că a părăsit linia politică 
şi s-a dedicat celei religioase. A făcut aceste principii 


şi poezii. Neg că ar exista asemănare între | 


principiile lui Gafencu şi principiile legionare. 
Principiile lui Gafencu întruchipează Biserica 
Creştină. Eu am discutat probleme creştine cu toți 
deținuții. N-a existat deținut cu care să nu fi discutat 


probleme creştine, respectiv principii creştine. Cred ` 


că m-aş fi preoțit şi eu dacă aş fi fost vreodată liber. 
Valeriu Gafencu spunea că ar vrea să se 
călugărească. Discutând aceste chestiuni, poate atât 
eu cât şi Gafencu am fost auziți de alţii. Între 


poeziile lui Gafencu este şi un imn făcut în 1942 cu ; 


caracter legionar, însă tot el s-a schimbat în favoarea 
vieţii spirituale”158, 


Chiar admițând că - prin absurd ~ la început 


securiştii ar fi avut dubii, suspectându-i pe cei 


anchetați de activitate legionară, este imposibil ca | 


până la urmă să nu se fi convins de nevinovăția lor. 
Faptul că totuşi i-au condamnat aşa de aspru arată 


clar ce îi deranja: credința în Dumnezeu, : 


Legionarismul era doar un pretext, adversitatea 
comuniştilor față de legionari nefiind în fond decât 
ura diavolului față de slujitorii lui Hristos, 


157 Arhiva CNSAS, Fond Penal, Dosar 327, vol. 11, fila . | 


331. 
158 Arhiva CNSAS, Fond Penal, Dosar 327, vol. 7, fila 156. 

Dialoguri cu Valeriu!’ 
"Despre monahism 


i Am descoperit pe Hristos şi am dorit să-L 
urmez pe calea cea mai strâmtă, dintr-o nevoie 
lăuntrică de dăruire totală şi din convingerea că 
numai prin Hristos se poate izbăvi lumea. Nu m-am 
despărţit de lume, ci pentru lume m-am despărțit de 
ce era lumesc în mine. Dorind să devin monah, nu 
am renunțat la viaţă, ci am vrut să slujesc vieții într- 
o formă mai înaltă. . 

Nu fecioria ori nevoința sunt atributele cele 
mai înalte ale monahismului, ci duhul luminat de 
har întru slujirea vieții. Monahul se roagă pentru 
oameni. Dezgustul călugărului față de lume trebuie 
înţeles ca o metodă ascetică, fiindcă monahismul 
este o viață de excepție, o viață contra vieții, pentru 
viață. Monahii sunt nebunii ce înfruntă până şi firea 
pentru a se uni cu Hristos şi a sluji oamenilor. 
Fecioria lor este expresia neprihănirii şi lumea 
încărcată de patimi are nevoie de ea. Efectul fiziolo- 
gic al castităţii devine izvor de putere duhovnicească, 
dar nu în scop personal, cum cred unii, ci în scop 
comunitar, cum ne învață Domnul. Monahismul e 
calea superioară de pregătire pentru lume, căci lumea 
are nevoie de nebunii celor sfinte pentru a o sfinţi. 

Acum trăim într-o epocă în care creştinii 
descoperă o altă cale de mărturisire: a nebuniei 


159 Ioan lanolide, op. cit, pp. 482-507. După mărturia 
celor ce l-au cunoscut şi au vorbit cu el în temniță, aceste 
dialoguri, deşi puse pe hârtie de Ianolide la ani buni de la 
eliberare, reflectă gândirea lui Valeriu. 

crucii, a jertfei pentru Adevăr. Vrăjmaşii lui Hristos 
au dezlănțuit cea mai mare şi mai crudă prigoană 
asupra creştinilor, Acum cine crede trebuie să stea 
gata de moarte. Calea asta e un privilegiu spiritual 
de o mare frumusețe, din care însuşi monahismul 
apare cu valori şi semnificaţii noi. 

Am considerat deci necesar să fac făgăduinţa 
călugărească, chiar dacă ne aflăm pe calea 
martiriului. Când eşti pus în situaţia de a-ți da viața, 
făgăduințele aspre ale monahului rămân departe, 
dar au valoare, căci dovedesc râvna pentru cele 
sfinte; când credința se mărturiseşte cu prețul 
umilinței şi al torturilor, toate nevoințele ascetice 
par uşoare, dar primirea lor dovedeşte totuşi sensul 
duhovnicesc al jertfei. Deci acum, când sunt pus în 
situaţia de a-mi da viaţa pentru credință, făgăduinţa 
mea monahală, deşi nedepusă practic, e o 
mângâiere a sufletului meu. 

Monahismul a apărut în istoria creştinismului 
atunci când Biserica a devenit oficială şi credincioşii 
plini de râvnă, nemulțumiți de modul de viață al 
societății creştine de atunci, s-au retras să trăiască 
autentic Evanghelia. Ei au constituit adevărate 
focare de înaltă spiritualitate creştină şi au înrâurit 
mult lumea creştină medievală şi chiar pe cea 
modernă. E ştiut că mănăstirile au jucat un rol 
cultural major, că au avut rol educativ strălucit, rol 
social de caritate şi rol de propovăduire a 
creştinismului. Prin bărbaţii purtători de Duh, ele 
au înrâurit adesea politica şi istoria, deşi n-au reuşit 
totdeauna să le ridice la nivelul conştiinţei creştine. 

Astăzi însă satana se teme să nu piardă 
puterea asupra lumii, de aceea este în plină ofensivă 
împotriva creştinilor, atât monahi cât şi laici, 
Monahismul este discreditat prin sloganuri false şi 
rău intenţionate. Diavolul îi ispiteşte pe creştinii de 
azi, ca pe Domnul în munte, să fie asemenea lui, iar 
când ei refuză, trece la metoda exterminării lor prin 


toate mijloacele. Unii vin cu aur să ne cumpere, alții _ 


vin cu sabia să ne taie, noi însă ne adâncim în duhul 
evanghelic. SOR 

Avem nevoie de mărturisitori şi . trăitori 
creştini, monahi şi laici. Nu ne retragem din bătălia 
istoriei, ci ne formăm şi ne oțelim în îndârjita ei 
tensiune. Lui Hristos i-a fost încredințată toată 
puterea în cer şi pe pământ. Torturile la care suntem 
supuşi sunt uşi prin care Hristos reîmprospătează şi 
ridică mai sus Biserica şi lumea. 

Despre preoție 


- Crezi, Valeriu, că preoția celibatară este bună? 

- Din punct de vedere al dăruirii, ea este 
bună, căci celibatul înlesneşte dezlipirea de orice 
interes şi legătură omenească; dar celibatul este 
foarte greu de respectat, şi din această perspectivă 
este o mare ispită. Formula ortodoxă mi se pare mai 
înțeleaptă: cu ierarhi monahi şi cu preoți familişti. 

- Dar nu are şi formula preoţiei familiste 
neajunsurile ei? să 

- În mod ideal, preotul, chiar dacă are familie, 
trebuie să se poată smulge oricând din sânul ei 
pentru Hristos, iar dacă are bunuri materiale, să fie 
ca şi cum nu le-ar avea. Căci preotul, ca să fie viu 
pentru Hristos, trebuie să fie mort pentru lume - 

dar tocmai pentru a sluji lumea. El trebuie să fie în 
primul rând un exemplu de viețuire creştină. Preoţii 
să lase lumea păcatului să-şi îngroape morții, iar ei 
să se smulgă din ea pentru a zidi lumea creştină. Ar 
fi bine ca problemele materiale ale familiilor 
preoțești să fie integrate şi preluate de comunitate. 
Trebuie respinsă teoria burgheză a preotului 
chiabur. , 

- Preoții şi ierarhii trebuie să facă politică? 

- Preotul e călăuzitorul duhovnicesc al omeni- 
rii creştine, dar este interesat de problemele întregii 
omeniri, prin urmare este angajat în toate proble- 
mele omeneşti, şi cu atât mai mult în cele de 
orientare a lumii. Deci dacă politica înseamnă orien- 

„tare, preotul se ocupă de politică. Având în vedere 
nedesăvârşirea condiției umane, în care formele 
sunt în continuă schimbare, preoții nu guvernează, 
ci veghează guvernările; ei veghează binele, deci se 
fixează pe un plan spiritual-moral şi ideatic. Clerul 
trebuie să-şi mențină libertatea şi independența față 
de sectorul politic tocmai pentru a-l putea înrâuri şi, 
eventual, primeni. Dar a lăsa lumea să fie guvernată 
la întâmplare, înseamnă a-şi pierde misiunea lui 


clericală. Ideală este societatea condusă prin con- ` 


lucrarea divină şi umană, clericală şi laică, biseri- 
cească şi statală. Clerului îi revine greaua misiune 
de a forma spiritualitatea pe fundalul căreia să se 
desfăşoare istoria. 

- Care sunt domeniile în care clerul poate 
lucra direct? 

- În primul rând, lui îi este rezervat domeniul 
sacrului. Toţi creştinii au har, dar numai clerul îl 

administrează. În al doilea rând, este cuvântul, prin 
toate formele lui de exprimare: rostire, sunet, 
mişcare, culoare, imagine. Deci clerul poate face 
educaţie, învățământ, filosofie, poezie, artă, muzică, 
publicistică, ziaristică, ştiinţă, sociologie şi econo- 
mie. De asemenea, el e chemat să gândească politic 
şi să se pronunțe în problemele politice, dar asta în 
funcţie de circumstanţele istorice. Uneori creştinii au 
negat anumite guvernări, alteori le-au recunoscut 
fără a şi le însuşi, iar când au putut, au dat expresie 
unor guvernări proprii. Adesea însă aceste guver- 
nări sunt creştine ca formă, dar fără conținut creştin, 
căci forțele politice au reuşit să înfrângă punctul de 
vedere creştin. Amintim în acest sens lupta dusă de 
Sfântul Ioan Gură de Aur cu împăratul Arcadie şi 
de robia ce s-a practicat în lumea creştină. 

- Dacă creştinismul a adus ideea de egalitate 
între oameni, de ce există o ierarhie bisericească? 

- Toţi oamenii, ca ființe unice, sunt egali în 
faţa lui Dumnezeu. Suntem egali şi în fața justiției, a 
dreptului la viață, a dreptului la afirmare, dar 
tocmai afirmându-ne ne dovedim diversitatea. Prin 
creaţie - deci ontologic, natural - suntem diferiți. 
Egalitatea dintre oameni nu duce la uniformitate, ci 
la ierarhie; problema este nu a elimina ierarhia 
valorilor, ci a stabili un criteriu sănătos de 
ierarhizare. Lumea însăşi e creată ierarhic. Şi îngerii 
sunt aşezaţi ierarhic. Deci şi oamenii, în măsura 
vredniciei şi a darurilor lor, ocupă trepte ierarhice. 
Însăşi viața duhovnicească trece prin trepte 
ierarhice către desăvârşire. Dar şi Satana în iadul lui 


cunoaşte ierarhia, şi oamenii răi se ierarhizează în 


227 


Sfântul închisorilor 


răutatea lor. Spre deosebire de ierarhia răului, a or- ` 


goliului, a patimilor şi a egoismului, creştinii aduc 


ierarhia binelui, a virtuţilor, a smereniei şi a | 


dragostei. Ierarhia bisericească are trei trepte de 


investire, dar ele trebuie să fie şi trepte de viețuire, : 


alifel riscăm a introduce modelul ierarhizării răului 
în ierarhizarea binelui, sub mască creştină. În 
principiu, nu există, deci, conflict între ideea de 
egalitate şi aceea de ierarhizare a oamenilor. 

Despre mistică i 


- Valeriu, noțiunile de mistică şi misticism sunt 
astăzi denigrate; totuşi oamenii cred în Dumnezeu 
şi au nevoie de comuniune cu El. Tu însuţi ai o 
trăire lăuntrică profundă. Deci ce trebuie făcut? 

- În primul rând, trebuie să denunțăm de rea- 
credință pe aceia care au reuşit, aici şi în alte părți, să 
discrediteze noțiunea de mistică. Mistica va rămâne 
centrul renaşterii creştine care se prefigurează, căci 
prin ea creştinul intră în comuniune cu Hristos, 
printr-un proces sufletesc treptat de curățire şi desă- 
vârşire. Se porneşte de la întoarcerea omului în sine 
însuşi spre a-L căuta pe Hristos şi se ajunge la unirea 
cu Dumnezeu prin dragoste. Trăirea lăuntrică 
transformă firea, umple mintea de cunoştinţă, 


întăreşte voinţa, curățeşte inima şi face din om un i 


purtător de Hristos. Spre deosebire de morală, care 
impune rigoarea unor porunci, mistica este un act 
viu, intim, de trăire în Duhul Sfânt. Fiind o „artă”, ea 
presupune un îndrumător, un povăţuitor. Acesta este 
un Avvă, un Părinte, care pe lângă faptul că 
administrează harul, are el însuşi o trăire lăuntrică şi 
o practică isihastă. 

- Care e începutul vieții lăuntrice cu Hristos? 

- Credinţa în Dumnezeu. Sunt oameni care 
cred prin firea lor şi prin mediul în care au trăit. 
Sunt oameni care ajung la credinţa din ei înşişi după 
căutări şi rătăciri. Sunt oameni care pervertesc 
credința din ei prin manifestări străine, degradante 
ori chiar satanice. Credinţa este o componentă po- 
tenţială a structurii sufleteşti, dar ea necesită un 
proces atent şi ordonat de cunoaştere. lar Biserica 
are rolul de a ne învăţa dreapta-credință. 

- Dacă începutul vieţii lăuntrice este credința, 
care este sfârşitul, încununarea ei? 

- Credinţa e un sâmbure mic ce creşte necon- 
tenit în viaţa aceasta şi în viața viitoare, până la 
desăvârşirea omului şi unirea lui, prin dragoste, cu 
Dumnezeu. Deci dragostea este virtutea cea mai mare, 
care nu înlocuieşte, ci întăreşte şi mai mult credinţa. 

Despre „medievalismul” creştinismului 


Un om politic cu convingeri liberale i-a spus 
lui Valeriu: 

- Pentru mine credința este o instituție pe care 
trebuie să o încurajăm pentru a fi un corectiv al 
egoismului şi abuzului omenesc. Dincolo de rolul ei 
socio-politic, ea nu mă interesează. Omul politie nu 
are nevoie de Dumnezeu. Credința trebuie îngrădită 
politic, pentru a evita un nou Ev Mediu obscu- 
rantist. 

- Domnule, i-a răspuns Valeriu, pentru unul 
ca dumneavoastră suferința este salvatoare. Prin 
suferință veţi ajunge la lumina credinței. „Veţi 
înțelege atunci că sunteți mic şi nedesăvârşit, că 
lumina dumneavoastră este întuneric, că numai prin 

Dumnezeu poți fi om adevărat, că numai prin 
credinţă sunt deschise orizonturile cunoaşterii şi, în 
fine, că lumea nu se poate mântui fără credință. 
Sunteţi solul unei idei preconcepute despre Evul 
Mediu şi al unei falsificări a conceptului creştin. Mai 
mult decât oricine, credincios se cuvine a fi omul 
politic, căci orientând lumea, el împlineşte voia lui 
Dumnezeu, şi-i revin mari responsabilități. În ceea 
ce priveşte Biserica şi rolul ei ca instituţie, ea nu este 
un corectiv, ci o integrare a lumii în Hristos şi nu 
priveşte o parte, ci întregul. Întrucât n-aţi voit a 
primi credința din pricina egoismului materialist, 
iată că vă vin suferința şi moartea prin ateismul 
materialist. Egoismul burghez e strivit de fiul său 
mai cumplit, orgoliul ateist-materialist. Nădăjduiesc 
din inimă ca înainte de moarte să ajungeţi la 
credinţă, dar asta ar însemna să-l urmaţi lui Hristos. 

Şi omul acela a ajuns la credință. 

Despre pace 


- Valeriu, ce este pacea? 

- Pacea este o taină şi nu se află decât în 
Hristos, prin Hristos şi pentru Hristos. 

~ Pacea e în suflete ori în lume, în istorie ori în 
veşnicie? 

- Fiind în Hristos, ea e în toate şi prin toate. 

- Poate exista o falsă pace lăuntrică? 

- Patimile duc la o stare de împătimire care 
devine permanentă, dar nu e pace; greşelile duc şi 
ele la o rătăcire ce se crede atotştiutoare, dar vine o 
clipă a adevărului şi o astfel de stare dovedeşte o 
falsă pace; duhul rău poate să-l îndrăcească pe om 
până la orbire, dar asta nu e pace, ci robie; eul, 

` orgoliul, tendința de dominare tind să ne înşele 


printr-o pace personală, lipsită de Dumnezeu, dar 
omul va afla neapărat că e creatură şi nu poate afla 
pacea decât la Dumnezeu. f 

- Poate exista pace lăuntrică fără războiul ne- 
văzut? | pata cd 

- Cine nu luptă şi nu învinge patimile şi igno- 
ranța, acela nu cunoaşte pacea. 

- Ce este de fapt războiul nevăzut? 

- Întoarce-te în tine însuţi şi vei vedea! 

- Poate exista pace lăuntrică fără. pace cu oa- 
menii? i | 

- Atâta vreme cât eşti vinovat față de oameni, 
cu voie şi fără voie, cu ştiinţă şi fără ştiinţă, prin 
omisiune ori prin acțiune, nu poți fi împăcat nici cu 
Dumnezeu şi nici cu tine însuți. 

- Ce este pacea lăuntrică în Hristos? Ş 

- Este trăirea în Duhul Adevărului, împărăția 
Duhului Sfânt în om. Ea necesită discernerea 
duhurilor şi capacitatea de statornicire în Adevăr. 

- Mi se pare greu de delimitat binele de rău. 

- De aceea e omul om, om liber, om-împărat, ca 
să deosebească duhurile. Dacă n-avem discernământ, 
nu suntem vrednici a fi oameni. Oamenii trebuie să 
fie sfinți. f 

- Pacea e în Lege, ori în Har? 

- În Har! 


- Pacea, atât în inimile oamenilor, cât şi în lu- . 


me, pare cu totul instabilă! 3 

- Pacea oamenilor depinde de măsura în care 
ei se găsesc în Duhul Adevărului, este deci înainte 
de toate o problemă spirituală, chiar dacă ea se 

manifestă pe plan politic, social, economic, cultural, 
educativ ori moral. Toate problemele oamenilor 
sunt probleme de conştiinţă, iar conştiinţa nu-şi află 
pacea decât în domeniul religiosului. Religiosul este 
fundamental în istorie. 

- Valeriu, pacea este determinată de conştiinţă 
ori de putere? 

- Este o greşeală a accepta pacea puterii fără 
adevăr. Nu se poate accepta pacea robiei! Nu se 
poate accepta pacea răului! Satana îţi oferă puterea 
lui dacă i te închini, dar toată puterea, în cer şi pe 
pământ, l-a fost dată lui Hristos, deci creştinii nu 
pot primi pacea ispititoare a lui satan. 

- Valeriu, pacea e luptă? 

- Pacea izvorăşte din biruința binelui asupra 
răului, fie la nivelul conştiinţei, fie la nivelul istoriei. 
Aici se află şi sensul războiului nevăzut al asceților, 
şi sensul apocaliptic al istoriei. 

- Deci pacea trebuie să fie în necontenită ofen- 
sivă? 

- Pacea trebuie să fie în ofensivă şi mereu vigi- 
lentă. Pacea lui Dumnezeu a coborât prin „ofensiva” 
întrupării Domnului Hristos şi prin „ofensiva” 
Duhului Sfânt, ce va lucra în lume până la a doua 
venire a Lui. Creştinismul este afirmare, căutare, 
cutezanţă, stăruință, muncă, luptă, putere de jertfă. 
Creştinii nu vor accepta decât pacea lui Hristos, 
oricât de multe sacrificii li se vor cere. 

~ Pacea trebuie apărată? 

- Unii apără pacea lui Dumnezeu, alţii apără 
pacea satanei.. Dar puterea fiarei apocaliptice va fi 
nimicită de puterea Mielului, 

- Care sunt metodele de luptă creştine? 

- În lupta de afirmare creştinismul este spi- 
ritual şi deci liber, în apărare creştinii sunt obligaţi 
adesea să răspundă agresorului cu armele lui: 
David a trebuit să-l ucidă pe Goliat, Sfântul Nestor 
l-a aruncat în sulițe pe Lie şi a primit mucenicia. 

- Suntem pentru pace ori pentru război? 

- Există o pace mai nimicitoare decât orice 
război şi există un război aducător de pace. Cercetaţi 
duhul care naşte evenimentele şi finalitatea pe care o 
urmăresc ele, şi aşa veți şti ce este bine de făcut. 

- Auzim mereu vorbindu-se despre pace! 

- Fiecare putere propune pacea ei, dar toți 
sunt ipocriți, mascând sub noțiunea vagă a păcii 
propria lor dominație. 

- Ce-i lipseşte lumii creştine de azi: credinţa, 
adevărul ori puterea? 

- În primul rând e o criză de credință; pe 
fondul ei lumea se situează în afară de adevăr şi din 
această cauză Dumnezeu a luat puterea din mâinile 
creştinilor. 

- Cum să interpretăm puterea satanică a se- 
colului nostru? 

- Dincolo de explicaţiile istorice, sunt altele de 
structură şi în ultimă instanță sunt cele spirituale. 
Structurile lumii acesteia sunt materialist-ateiste, 
forțele născute din Est tind să sfărâme planeta. 
Oamenii sunt atât de posedaţi de putere, de materie 
şi de plăcere, încât se trăieşte halucinant. Dezastrul 
este iminent, fie pe cale paşnică, fie pe cale militară, 
din cauza duhului rău care stăpâneşte modul de 
viață al lumii moderne. Lumea are nevoie de 

suferință pentru a se putea reorienta spiritual. Dum- 
nezeu are căile Sale de intervenţie în istorie. Noi nu 
participăm la acest dezastru, ci suntem trecuţi pe 
sub tăvălugul lui nimicitor, căci noi mărturisim 
„oamenilor Adevărul. Dar oamenii de azi nu-l pot 
primi, căci din nou sunt fii ai satanei. 

Despre libertate 


~ Este libertatea o emanaţie a răului? 

- Nicidecum. Răul nu există ontologic. În 
Dumnezeu nu există rău. Răul este răstălmăcirea 
libertății cu care Ziditorul a înzestrat pe oameni şi pe 
îngeri, creaturile Lui cu conştiinţă liberă. Răul începe 
cu orgoliul lui satan şi cu neascultatea omului. 

- Respectă Dumnezeu libertatea omului? 

= Prin atotştiința Sa, Dumnezeu a respectat 
ontologic libertatea omului, căci în creație a 
prevăzut naşterea Fiului Său, iar prin atotbunătatea 
Sa, Dumnezeu s-a făcut Om şi suferă împreună cu 
noi până ce se va mântui lumea. Natura omului e li- 
beră. Dar libertatea absolută nu e în creaţie, ci în 
Creator. 

~ Satana respectă libertatea omului? 


- Satana nu cunoaşte lăuntrul omului, dar fo- + 


loseşte toate mijloacele ca să-l robească pe om, căci 


el însuşi este rob netrebnic. Nu există libertate în | 


rău. 
- Omul respectă libertatea omului? 


- Prin egoism şi tendința de dominare, omul e ; 
lup pentru om; prin virtute şi luminarea harului, ` 
omul e Hristos pentru om. Respectarea omului de ' 


către om este o problemă a îndumnezeirii oamenilor. 
- Ce este eliberarea omului? 

- Omul trebuie să se elibereze de tirania 
păcatului, de tirania naturii, de tirania semenilor săi, 
de tirania ignoranței şi, până la urmă, să învingă 
moartea, iar acestea le poate realiza doar prin 
Hristos. 

~ Dar robia ce este? 

~ Este opusul eliberării, adică robia faţă de 
patimi, față de legile naturii, faţă de om, robia 
ignoranței şi, în ultimă analiză, robia morții. 

- Se poate acorda libertate răului? 

- Răul are libertate, dar oamenii trebuie să-şi 
apere libertatea lor, demnitatea lor, integritatea lor, 
valorile lor, credința lor. Libertatea ce o are răul nu 
e şi îndrepțățire la guvernare, el trebuie înfruntat şi 
eliminat din lume. 

~ Poate exista o falsă libertate? 

- Dacă poate exista un hristos mincinos, este 
firesc să existe şi o libertate falsă. Ea poate fi 
spirituală, politică sau socială. Toate formele de 
mânifestare a libertăţii sunt valoroase numai în 
Adevăr. 

~ Care e raportul între libertate şi autoritate? 

- În lumea noastră nu poate exista libertate 
fără autoritate şi nici autoritate fără libertate. Aici 
ele se află într-un echilibru instabil, numai în 
Dumnezeu sunt absolute. 

- Care sunt criteriile de ordine ale conştiinţei 
libere? 

- În primul rând poruncile lui Dumnezeu, 
apoi necesitățile naturale şi vitale şi după aceea 
valorile consacrate de experiență omenească şi legile 

stabilite de oameni - dar toate acestea trebuie 
redefinite şi înțelese în context. 

- Care e autoritatea ce dă pondere libertăţii? 

- Este evident că omul nu este creatorul şi 
stăpânul lumii şi al vieţii, că omul singur nu are 
dreptul să fie stăpânul oamenilor. Numai omul aflat 
în comuniune cu Dumnezeu, omul îndumnezeit are 
stăpânire peste lume şi intră în comunitatea uni- 
versală. 


- Fiind oameni liberi şi nedesăvârşiți, cum 4 


vezi problema infailibilității omului? 

- La nivelul conştiinţei personale, omul este 
infailibil prin certitudinea personală a adevărului, 
dar cu rezerva tocmai a lipsei sale de infailibilitate. 
Deci omul singur nu poate fi infailibil. Numai 
Hristos a fost Om infailibil. 

- Ce este deci libertatea omului? 

- E mediul în care se dezvoltă personalitatea 
umană, e condiția responsabilității umane şi mai 
este justificarea omului-împărat. 

- Care e deosebirea între libertate şi libertăţi? 

- Libertatea e condiţia, libertățile sunt drep- 
turi. Libertățile definesc şi totodată limitează liber- 
tatea. Libertatea e în duh, libertățile sunt în literă. 

- Care este condiția universului în raport cu 
omul? 

- Universul şi natura au fost concepute ca să 
corespundă libertății omului. Este un echilibru 
uimitor între forțe multiple. Universul material al 
omului funcționează la fel cu universul spiritual al 
omului şi amândouă conduc pe om la Dumnezeu. 

- Poate omul să-şi determine singur destinul? 

- Ateii materialişti, obsedați de plăceri, de 
dorința de dominație şi egoism, au creat civilizația 
modernă, care culminează în tehnicitate. Ei au izolat 
natura umană şi au părăsit poruncile lui Dumnezeu. 
Încercarea lor de a crea un rai pământesc şi senzual 
a dat însă greş. Natura se epuizează şi se poluează, 
devenind improprie vieții. Tehnica, la rândul ei, are 


mult mai mari posibilități de distrugere decât de . 


construcție. La toate acestea se adaugă răul cel mai 
rău: alienarea oamenilor. În aceste condiții, adepţii 
antropocentrismului modern nu se mai simt stăpâni 
pe destinele lumii pe care ei înşişi au construit-o. 
Astfel lumea alienată, fără Dumnezeu, îşi află 
pedeapsa propriei ei răutăți. 

- Ce este libertatea în viziunea materialismu- 
lui ateist? 

- O farsă, un fel de manifestare a hristosului 
mincinos. Determinismul materialist culminează în 
condiționarea conştiinţei ca un complex de reflexe 
condiționate, prin care omul e terminat ca om, ca 
personalitate, căci nu mai are libertate şi nu mai are 
sfințenie în sine. 

- Dar materalismul ateu foloseşte idei-forță ca: 
libertate, comunism, egalitate, dreptate, materie, 
popor, ştiinţă, etc. 

- Spiritul şi viziunea materialismului ateu per- 
vertesc toate valorile, căci le pun în serviciul 
egoismului şi tiraniei. Este dovada că valorile 


umane nu sunt absolute prin ele însele, ci preţuiesc ` 


în funcţie de duhul, sensul şi măsura în care sunt fo- 
losite. Numai în Hristos totul e adevărat, bun şi 
folositor. În afara Lui, totul este dezastru. 

- Cum îşi poate afla omul împlinirea? 

- Împlinirea omului este în comuniunea cu 
Duhul Sfânt. Duhul Sfânt e chemat să aducă unitate 
în diversitate, să aducă ordine în istorie, să aducă 
sfințenie în viață. Sfinţenia nu e ceva serafic, 
nepământean şi ezoteric, ci e deschiderea ce o face 
Hristos spre o lume trăită în Duhul Sfânt. 

- Va primi lumea creştină a secolului XX 
viziunea libertăţii creatoare şi mesianice? 

- Evenimentele tragice prin care trece lumea 
modernă vor crea condiţiile reîntoarcerii la credinţă. 
Trebuie să revenim la Duhul Sfânt, la Evanghelie, la 
forța apostolică. Avem datoria să strigăm cu toată 
puterea Adevărul, pocăinţa şi întoarcerea lumii la 
Dumnezeu. Creştinismul renaşte în cuptoarele de 
foc şi tortură ale materialismului ateu. Satana va 
pierde, prin chiar metodele sale de lucru, lumea pe 
care credea că o va câştiga. Hristos apare limpede ca 
Mântuitor, ca Mesia, şi va fi urmat cu credință de 
oameni. 


Despre comunitate 


- Am impresia, Valeriu, i-a zis un prieten, că 
tu te concentrezi asupra problemelor sufleteşti, a 
vieţii interioare personale, şi neglijezi aspectul social 
al creştinismului. 

Valeriu a răspuns; 

- Soluţia pe care o dau omenirii creştinii este 
spiritualitatea creştină, şi ea este o concepție inte- 
grală de viață. Nu e îngăduit a ne rezuma la o viață 
lăuntrică neglijându-ne semenii, dar nu se poate nici 
croi o lume fără a avea o viață duhovnicească. Spiri- 
tualitatea creştină înseamnă guvernarea Duhului 

Sfânt. Strădaniile noastre duhovniceşti lăuntrice 
sunt o pregătire pentru o viețuire duhovnicească în 
societate. A sări peste ele înseamnă a merge spre 
dezastru, căci Îl părăsim pe Hristos. Dacă creştinis- 
mul n-ar fi şi viață lăuntrică, el n-ar respecta omul şi 
n-ar cunoaşte libertatea lui. Trăirea lăuntrică se 
îngemănează cu orânduirea socială. Acum însă 


suntem în ceas de mare cumpănă. Să ne pregătim . 


pentru moarte, ca să câştigăm viața. 

- Care este deosebirea dintre comunitatea 
creştină şi celelalte societăți? 

~ Comunitatea creştină e bazată pe Duhul 
Sfânt şi pe dragoste. Ea e liberă. Ea asigură 
desăvârşirea omului, precum şi înfrățirea dintre 
oameni. Comunitatea creştină nu e nici ficțiune 
colectivistă, nici tiranie individualistă, ci e adevăr şi 
iubire, libertate şi muncă. 

- Care este ideea de proprietate creştină? 

- Obştească. 

- Creştinul este proprietar? 

~ Este administrator. 

- E bine a trăi din milă? 

- Mila nu va pieri niciodată, dar nu e bine ca 
societatea să se împartă în milostivi şi miluiți, căci 
cei miluiţi pot fi umiliți în demnitatea lor de 
oameni. Mila este un act individual. Comunității îi 
este specific ajutorul reciproc. Dreptatea şi justiția 
sunt ale politicii. Dar şi în cea mai perfectă 
umanitate mila va continua să fie o caracteristică a 
relațiilor dintre oameni. 

- Ce zici de exploatarea omului de către om? 

- E cumplită exploatarea omului de către om; 
aceasta presupune o societate individualist-bur- 

gheză materialistă şi egoistă, şi ea nu. are nici o 
tangenţă cu creştinismul. Dar omul poate fi 
exploatat şi mai cumplit de stat; aceasta presupune 
o societate tiranică, deterministă, materialistă şi 
anticreştină. 

~ Se dovedeşte însă că productivitatea şi crea- 
ţia sunt superioare în societățile individualiste toc- 
mai prin instinctele materiale şi prin egoismul lor. 
Ce zici de asta? 

- Numai constrânşi de împrejurări capitaliştii 
au ținut cont de sensul social al profiturilor; altfel ar 
fi exploatat fără milă pe muncitori. Individualismul 
poate fi un corectiv, o alternativă a colectivismului, 
după cum şi colectivismul poate fi un corectiv şi o 
alternativă a individualismului. Jocul libertăţii 
trebuie să fie moral, jocul autorității, de asemeni, să 
fie moral. Numai comunitatea liberă, conştientă, 
dominată de valori sfinte poate împăca conflictul 
dintre individualism şi colectivism. 

- Comunitatea este o problemă de interese ori 
de generozitate? 

- E o problemă de conştiinţă, de cunoaştere, 
de luciditate; căci e unica formulă care dă şi 
satisfacție sufletească şi rezolvă şi aspectele 
materiale ale vieții. Prin comunitate viața şi socie- 
tatea se dezvoltă solidar şi armonios. 

- Are individul libertate, iniţiativă, dinamism 
în comunitate? 

- Pe de o parte individul dăruieşte totul co- 
munității, pe de alta comunitatea îi oferă libertate 
deplină de lucru şi creaţie. Comunitatea nu poate fi 

vie şi rodnică decât prin elanul tuturor persoanelor 
care o compun. 

-~ Cine decide în comunitate? 

- Cred că deciziile trebuie să fie soborniceşti. 
Comunitatea e în slujba poporului şi poporul 
trebuie să decidă. Conducătorii şi elitele trebuie să 
aibă deci adeziunea poporului. 

- Comunitatea universală trebuie să fie centra- 
lizată? 

- Comunitățile trebuie să se dezvolte natural. 
E nevoie însă şi de o conştiinţă a comunității univer- 
sale şi de un mod. de participare la ea, dar nu prin 
dirijare şi planificare centralizată, căci astfel se 
ajunge la tiranie. 

- Care sunt duşmanii spirituali ai comunității 
creştine? 

- Răul, păcatul, patima, egoismul, lăcomia, 
avariţia, orgoliul, invidia, tendința de dominare, 
lenea, indiferența, ignoranţa, angoasa, neascultarea, 
incorectitudinea, necredința. 

- Care sunt duşmanii materiali ai comunității 
creştine? 

- Duşman nu este materia, ci înțelegerea şi 
folosirea greşită a materiei; nu este necesitatea 
vitală, ci denaturarea necesităților. Nu sunt rele 
legile şi formele, ci absolutizarea lor, nici ideile, căci 
ideile sunt bune, dar la locul şi la vremea lor; 
duşman nu este viaţa, fiindcă viața este scopul 
existenței noastre, ci viața rău înțeleasă şi egoistă. 

- Care sunt duşmanii din afară ai comunității 
creştine? 

- Sunt interesele individuale care se opun 
comunităţii din egoism ori orgoliu, sunt interesele 
care se organizează colectiv pentru a-i apăra 
egoismul şi orgoliul, şi, în fine, sunt orgoliile şi 
egoismul care se organizează politic şi care minează 
comunitatea creştină. 

- În faţa atâtor duşmani, ce trebuie să facă 
creştinii? 

- Să lupte, să îndrăznească, să înfrunte pe toți 
cei ce se opun binelui şi adevărului, răspunzând 
deopotrivă indivizilor, organizațiilor şi tuturor 
formelor politice anticreştine. 

- Trebuie să ajungă, deci, la puterea politică? 


- Trebuie să impună respect şi libertate din. 
partea puterii politice! Un popor cu o vie conştiinţă . 


creştină va avea şi o guvernare pe principii creştine, 
Comunitatea însă să nu se confunde cu statul, 
pentru a nu se ajunge la tiranie şi la abuzuri. 

- Ce e deci de făcut? 

- Să formăm conștiința creştină a oamenilor. 

- Dar sunt prea mulți creştini care nu pricep 
sensul şi rostul comunității creştine! 

- Din păcate acesta e adevărul. Creştinii 
botezați de azi nu au nici pregătirea sufletească a 
catehumenilor ori a penitenţilor de odinioară. 

- Oare vinul cel nou al Evangheliei a avut 
cândva burdufuri noi pe potriva lui? 

`  — Au fost oameni care au trăit sfințenia, au fost 
şi societăţi ce s-au străduit întru dreptate, dar mai e 
mult de făcut. Creştinismul nu se poate declara 
satisfăcut cu un număr de sfinți, nici cu un număr 

de mănăstiri, ci cu un mod de viaţă şi cu o societate 
creştină. î 

- Acorzi încredere oamenilor? 

- Da, dar şi răspundere. 

- Încercând să schimbăm lumea, nu există 
riscul să cădem în istoricitate şi omenitate? 

- Omul nu se poate salva fără Dumnezeu. 


Istoria nu se -poate desăvârşi fără aspirația 


transcedentală, de aceea credința este baza întregii 
lumi creştine. Avem nevoie de har, mulțumim lui 
Dumnezeu că ne-a dat har, căutăm la rândul nostru 
să ne îndeplinim rolul de oameni. Am fost mântuiți 
prin Hristos, rămâne să ne mântuim şi prin faptele 
noastre. 

Despre marxism 


- Valeriu, ce este marxismul? 

- Un creştinism mincinos, contrafacera creşti- 
nismului, materialiazarea spiritului, antropomorfi- 
zarea lui Dumnezeu, răsturnarea tuturor valorilor, 
întemnițarea lumii, atât filosofic cât şi politic. 
Marxismul este temniţă. În spirit marxist toate valo- 
rile, toate rațiunile, toate lucrurile, toate acțiunile 
devin temnițe pentru oameni. Marx a refuzat orice 
transcendenţă. 

- Dar socialismul? 

- Socialismul e un bizar amestec de comunism 
şi burghezie materialistă. 

- Şi național-socialismul? 

- O ripostă confuză şi vagă la marxism. 

- Este posibil un socialism creştin? 

- Creştinismul este înainte de toate o spiritu- 
alitate, dar are şi expesia sa istorică. El se află în 

slujba oamenilor, deci putem vorbi de un socialism 
creştin, dar am prefera să-i zicem comunitarism, 
tocmai pentru a-l deosebi de socialismul marxist» 
ateu. Esenţa celor două concepții este contrarie, 
contrarii sunt şi formele istorice ce decurg din ele 
precum contrare sunt și rezultatele lor. 

- Ce crezi de social-creştinismul occidental? 

- Nu are şanse de succes pentru că nu este 

- suficient de tare. Lumea are nevoie de apă vie care 
să o trezească din apa moartă a materialismului. Ea 
aşteaptă deci definirea şi afirmarea unui socialism 
integral creştin. 

- Poate fi marxismul confundat cu comunis- 
mul ori cu sovietismul? 

~ Ateismul, ştiințifismul, legitatea dialecticii 
istorice, ura de clasă şi dictatura proletariatului, 
toate principii marxiste, stau la baza comunismului 
şi sovietismului. Nimic nu se petrece în mişcarea 
comunistă internaţională în afara lui Marx. 

~ Dar Stalin ce a adus nou? 

- Stalin este întruchiparea fidelă a marxism- 
leninismului. Ca Stalin sunt şi Mao, Troțki, Ana 
Pauker, Gheorghiu-Dej şi toți cei asemenea lor. E o 
mare greşeală a confunda comunismul cu o 
persoană; în afara lui Marx şi Lenin, toți comuniştii 
sunt o apă şi un pământ. Lupta nu trebuie dusă cu 
oamenii, ci cu concepția comunistă - acolo e otrava! 

- Nu este posibil un conflict între comunişti? 

- Dacă dragostea creştină nu a scos ura dintre 
oameni, ce va fi oare cu lumea comunistă, care crede 
în ură?! Conflictele dintre comunişti sunt inerente 
(şi fulminante), dar ele nu rezolvă problemele, ci le 

agravează. Numai întoarcerea oamenilor la Hristos 
poate salva omenirea. 

- Revoluţia sovietică e rusească? | 

- Ruşii şi toate popoarele sovietice sunt mate- 
rialul cu care arhitecții comunismului au zidit 
Imperiul sovietic. Desigur că materialul are rostul şi 
importanţa sa într-o construcție, dar esenţialul este 
concepţia care stă la baza construcției. Ruşii sunt 
primele victime ale marxismului. Însuşi Lenin nu 
mai e rus, ci iluminist ori comunard, căci gândirea 
lui e occidentalizată. 

- Cum explici ura lui Marx împotriva credin- 
tei? 

- Marx neagă pe Hristos dar şi pe Moise, şi pe 
oricare întemeietor de religie. Marx neagă 
prioritatea spiritului asupra materiei. El îşi justifică 
ura împotriva religiei prin ineficacitatea istorică a 
credinței în rezolvarea problemelor sociale ale 
poporului asuprit şi exploatat. Prin urmare, declară 
credința „opiu al popoarelor”, înlocuieşte iubirea cu 
ura, iar libertatea cu tirania şi dictatura 
proletariatului. El respinge spiritualitatea şi astfel 
absolutizează nimicul în lume. Marx. devine 
dumnezeul lumii ~ el, bietul Marx, care era de fapt 
un amputat sufleteşte, cu o concepție îngustă şi 
opacă, cu venin în tot ce făcea, un om otrăvit, 
posedat, fanatic, limitat şi nerealist. 

- Dacă marxismul e atât de obtuz, cum se 
explică explozia sa în lume, care uimeşte secolul şi 
tinde să domine? 

- Marx a folosit idei majore, care pot polariza 
oamenii, dar care în contextul marxist au un sens 

degradat. Marx a speculat toate slăbiciunile lumii 
burgheze, care erau o realitate crudă, şi a mobilizat 
lumea în revoluţie. E] a derutat pe mulți prin com- 
plexitatea concepției dialecticii materialismului 
istoric. Cine nu priveşte pe Marx şi marxismul ori 
comunismul în duh, acela riscă să fie tentat de 
marxism. 

- Ce repugnă mai mult în comunism? 

- E grea sărăcia, e gravă întemnițarea omului 
în sistem, dar nimic nu e mai înspăimântător ca 
determinarea conştiinţei, care transformă omul într- 
o unealtă teleghidată. i 

- Dar nu scapă nimic comunismului, nu are şi 
el o fisură? 

~ Fisuri ideologice are multe, dar ele nu se pot 
pune în evidență, căci puterea comunistă nu acceptă 
nici o libertate, nici un drept de a critica ori de a 
nega comunismul. Tirania comunistă e formidabilă. 
S-a creat un sistem instituționalizat care ţine cu 
dinţii de putere şi vrea cu orice preţ să şi-o extindă. 
Perspectivele unui imperiu comunist triumfător în 
acest secol se deschid cu întunecimi încă nebănuite 
de fantezia omenească. „Reeducarea” din Piteşti e 
un simbol al mapamondului comunist. 

- Ce viitor vezi deci pentru omenire? 

- Dumnezeu lucrează în lume. Prin multe su- 
ferințe omenirea se va izbăvi şi comunismul va fi 
învins, dar lumea are probleme mai grave de 
rezolvat. Modul ei de viață, orientarea ei trebuie 
shimbate. Deci comunismul va pieri, dar important 
este cu ce va fi înlocuit. 


246 


Valeriu Gafencu 


Despre actualitate 


- Valeriu, adesea vorbeşti despre actualitatea 
creştinismului. Cum o vezi? 

- Hristos e prezent de-a pururi şi pretutindeni 
în istorie, în mod mistic, tainic şi prin conştiinţa și 
lucrarea credincioşilor. 

- Care ar fi mijloacele de actualizare a credin- 
tei? 


trică, strădaniile duhovniceşti, morala, virtutea, 
lupta cu păcatul, înnoirea ` läuntrică, atmosfera 
duhovnicească, la care se adaugă învăţătura, 
cuvântul, creația, studiul, ştiinţa, artele, munca şi 
altele. Sunt însă şi mijloace de ordin organizatoric, 
care decurg din primele. 

- Mai sunt sfinţi în lumea noastră? 

- Acest secol a dat noian de sfinți şi de martiri, 
numai că nu-i cunoaştem. Hristos este prezent şi 
activ în lumea de azi prin sfinţi, martiri, mărturi- 
sitori şi eroi. Dar lumea creştină de azi nu e solidară 
cu sfinţii ei, căci nu le poate urma exemplul. Dacă 
sfinții de acum ar fi fost la începuturile 
creştinismului, toată suflarea creştină ar fi trăit cu ei, 
prin ei, către ei. Noi nu suntem creştini şi de aceea 
nu ne cunoaştem sfinții. 

- Ce înţelegi prin sfânt şi sfințenie? 

- Sfânt poate fi tot omul. Avem sfinți rugători 
din pustie, avem sfinți mărturisitori din arenele 
romane, avem: sfinți din catacombe şi temnițe, avem 
sfinți împărați şi eroi, atleți ai lui Hristos, avem 
sfinți ai milosteniei, avem sfinți clerici şi laici, şi din 
popor şi din elite. Toţi oamenii, în toate domeniile 

de viaţă, sunt chemaţi la sfințenie, adică la o viață 
trăită în lumina Duhului Sfânt. Şi o precizare: 
sfințiții nu sunt neapărat şi sfinți, ci numai investiţi 
cu iconomia harului dumnezeiesc, Lumea are 
nevoie şi de sfinți, şi de sfințiţi. 

- Crezi că există ipocrizii ascunse în creş- 
tinism? 

- Din păcate, omeneşte privind lucrurile, ade- 
sea creştinii şi-au explicat propriile neputințe şi 
laşități prin tot felul de filosofii ori principii. Nu e 
admisibil să spui: „Eu mă rog, tu poți să mori de 
foame”, sau „Eu contemplu pe Dumnezeu, lumea 
poate să rămână în mizerie”. Credința fără fapte e 
moartă. 

- Atunci cum trebuie să înțelegem cuvintele: 
„Daţi Cezarului cele ce sunt ale Cezarului şi lui 
Dumnezeu cele ce sunt ale lui Dumnezeu” ? 

- Atâta vreme cât „Cezarul” e păgân şi necreş- 
tin, creştinismul conviețuieşte cu el paşnic, 
respectându-i domeniul, dar păstrând intactă 
autenticitatea credinței. De pildă, în Imperiul 
Roman nu s-a făcut nici un compromis de credință 
în fața Cezarului asupritor, chiar dacă asta a dus la 
răstigniri şi arene cu fiare sălbatice.. Deci acei 
oameni care fac în istorie compromisuri cu păturile 
politice, ascunzându-se adesea sub amintita învăță- 
tură a Domnului, părăsesc de fapt şi pe Dumnezeu, 
şi pe oameni. Trebuie păstrată identitatea creştinis- 
mului şi afirmată cu înţelepciune, 

- Va izbuti lumea să înțeleagă şi să primească 
creştinismul autentic? 

- Cu greu, dar va izbuti, căci aceasta este o 
împreună-lucrare a lui Dumnezeu cu oamenii, 


Despre criză 


- Valeriu, care este fondul crizei de azi? j 

- Ateismul. 

- Ce vezi în lumea de azi? 

- Văd un haos interior, o descompunere care 


merge spre nihilism, căci oamenii sunt obsedați de ` 


nimicul materiei, de ficțiunea formelor, de 
epuizarea senzuală, de istoricismul fără trans- 
cendență, de ceremonialitatea fără Dumnezeu, de 
consumatorismul fără spiritualitate, de falsitatea ce 
se ascunde sub autozeificarea omului. Dezastrul se 
desfăşoară pe toate liniile de forță ale vieții 
omeneşti. E necesară multă suferință pentru reo- 
rientarea spirituală a lumii şi pentru schimbarea 
modului ei de viață. 

~ De ce a lăsat Dumnezeu lumea să intre în 
criza în care se găseşte, după aproape 2000 de ani de 
creştinism? 

- Criza nu e a lui Dumnezeu, nici a credinţei, 
ci a libertăţii conştiinţei oamenilor, Oamenii 
ultimelor secole au desacralizat lumea,. au pustiit 
sufletele, au exacerbat senzualitatea, s-au lăsat 
pradă orgoliului materialismului şi ateismului. În 
acelaşi timp şi forțele satanice sunt mai ascuțite şi 
mai bine organizate în secolul XX decât în primul 
veac creştin, Modul în care pier sfinții ucişi de fiară 
în secolul XX este cu mult mai draconic, mai per- 
vers, mai total, mai bine studiat, mai cumplit decât 
felul în care au fost ucişi martirii primelor veacuri 
ale catacombelor. -Milioanele de creştini de azi nu 

sunt la nivelul spiritual al catacombelor, dar în acest 
secol sfințenia şi martiriul sunt mai mari ca oricând 
prin intensitate şi forme de manifestare. Duşmanii 
creştinismului, cei ce au provocat martiriul, vor 
acum să-i: acopere existența şi să-L. facă uitat pe 
Hristos în lume, dar se îngeală şi se dovedesc 
neputincioşi. Ei au reuşit să stăpânească lumea, dar 
au făcut sfinți şi martiri. Au reuşit să închidă gura 
oamenilor, dar lumina sfinților n-au reuşit să o 
acopere. Dumnezeu lucrează în lume şi prin 
oamenii necredincioşi. Aşa pare a se descifra rostul 
crizei pe care o străbate secolul XX: curățirea 
necesară unei trepte mai înalte de spiritualitate şi 
viețuire. i $ 
- Care ar fi modalitățile de ieşire din criză? 
- Întoarcerea la Hristos. Este necesară o elită 
„creştină care sä nu părăsească poporul, ci să lupte 
cu îndrăzneală contra tuturor formelor de împilare 
şi înrobire a lui. Poporul nu poate fi apărat numai 
prin rugăciuni şi pomeni, adică prin formalism sec, 
ci şi prin luptă, îndrăzneală şi putere. Lumea asta e 
în stăpânirea lui Hristos şi creştinii nu au voie să o 
părăsească. Nu există nici o acuzație mai gravă 
decât să se spună că Biserica a părăsit poporul, căci 
atunci L-a, părăsit pe Hristos, oricâte dogme ar fi 
stabilit şi respectat ea. 

- De ce este necesară credința în lume? 

- Din înţelepciunea cu care a făcut Dumnezeu 
lumea, Lumea este nedesăvârşită, atât de nedesă- 
vârşită încât nimic nu e desăvârşit în ea: nici 
orânduirile ei politico-sociale şi economice, nici 
cultura, artele, științele, filosofiile şi credințele ei. 

Oamenii, liberi şi conştienţi, oricât de stăpânitori 
sunt ei în lume, nu se pot desăvârşi decât prin 
comuniune cu Dumnezeu. Dacă i se ia omului 
această legătură cu divinul, el decade în bestialitate 
şi neant. Credinţa este deci o necesitate. 

- Creştinismul este discreditat de materialişti 
ca retrograd, întunecat, medieval, inchizitorial, 
iezuit, mistificator. Ce putem răspunde? * | 

- Materialismul care denigrează azi creştinis- 
mul axe ca bază teoretică ştiinţa; ei bine, tocmai 
ştiinţa este antimaterialistă şi divulgă materialismul 
ca tiranic, limitat, mecanicist, nihilist, nefast şi 
dezastruos. Lumina materialismului este întuneric; 
orientările progresismului sunt contra naturii; 
senzualismul materialismului a descompus firea; 
umanismul materialismului a - bestializat lumea; 
legile materialismului sunt fictive, deşi pentru o 
vreme au întemnițat gândirea oamenilor. Ştiinţa a 
ajuns la limitele cunoaşterii materiale şi ea singură ` 
ancorează lumea în transcendent. 

- Cum se poate ieşi din criza niaterialistă? 

- Prin Hristos, numai că El nu este primit de 
lumea de azi; nimeni nu e dispus azi să-şi modifice 
viziunea şi modul de viață, cu toate că se merge 
spre dezastru. Evenimentele sunt în curs şi nu mai 
pot fi oprite nici de creştini. Totuşi avem datoria să 
strigăm oamenilor: „Opriţi-vă din dezmăţ, renunțați 
la tiranie, puneţi ordine în voi înșivă, puneţi limite 
nesaţiului vostru, întoarceţi-vă la natură, renunțați 
la orgolii, distrugeți armele atomice; dacă sunteți 
raționali, renunțați la raționalism, dacă sunteţi rea~ 
lişti, vedeți realitatea spirituală; dacă aveți cunoaş- 

tere, ancoraţi-vă în transcendent! Daţi sufletului 
vostru sfințenie de sus, căci numai aşa vă veți 
mântui. Pocăiţi-vă! Chemaţi pe Dumnezeu să pună 
ordine în voi şi în lumea voastră, pe pământul vos- 
tru şi în cerul vostru!” Toate acestea să nu fie însă 
numai îndemnuri abstracte şi moralizatoare. 
Creştinii sunt chemați să fie treji. Lumea are nevoie 
de Hristos, de credinţă şi de autentic creştinism. 
Despre rolul creştinismului 


- Care sunt, Valeriu, năzuințele creştine de 
azi? 

- Acum şi în viitor sunt necesare două procese 
creştine: unul de reîncreştinare a creştinilor şi altul de 
încreştinare a necreştinilor. Prin reîncreştinare înțele- 
gem întărirea credinţei creştine, efortul de trăire 
autentic creştină, trepte de desăvârşire duhovniceas- 
că, comunitate creştină activă, solidară, frățească şi 
definirea formulelor de viață creştină. Dar creştină- 
tatea a pierdut rolul ei mesianic şi nu mai are forța 
istorică necesară de polarizare, de îndumnezeire a 
lumii. În acest fel, ea lasă spațiu liber pentru păgâni, 
atei şi iudei. Cine crede fără a fi şi un misionar, acela 
încă n-a cunoscut frumusețea credinţei. 

~ Crezi, Valeriu, că tradiţionalismul, deci şi 
creştinismul, înseamnă trăire în trecut? 

- Nicidecum. Creştinismul e actualitate, e 
Hristos în actualitate. Dacă viața e unică şi mereu 
nouă, cum am putea trăi în trecut? Şi dacă viaţa a 
ajuns la formele actuale, cum ar putea să nege 
trecutul? Prin tradiţie nu trăim în trecut, ci dăm 
continuitate Duhului Sfânt, acum şi în vecii vecilor. 
Cu discernământ, cu grijă, cu înțelepciune trebuie să 

învăţăm din tradiție cele necesare în actualitate şi în 
viitor, 

~ Crezi, Valeriu, că putem trăi în perspectiva 
eshatologică, rupți de lume, de istorie, de actualitate? 

- O astfel de teorie este pe cât de absurdă, pe 
atât de ipocrită. Veşnicia începe acum. Numai dacă 
trăim veşnicia acum o vom avea eshatologic, altfel o 
pierdem. Deci creştinii fac istorie, dar nu se 
confundă cu istoria, căci numai năzuind necontenit 
spre veşnicie vom avea lumina şi puterea de a face 
din istorie trepte mereu noi, mereu mai sus către 
Împărăţia lui Dumnezeu. 

~ Ce este necesar pentru a zidi lumea creştină? 

- E bine să ne orientăm după exemplul clasic 
al - comunității apostolice: să cunoaştem bine 
învățătura creştină pentru a-i vedea aplicabilitatea 
în actualitate; să ne unim într-o lucrare solidară, în 
lumina şi sub călăuzirea Duhului Sfânt; să trăim 
într-o comunitate obştească a dragostei, care să fie 
după voia lui Dumnezeu; să ne rugăm, să 
liturghisim, să ne unim cu Hristos, ca prin harul şi 
darul Lui să fim în Împărăția Lui. 

- Valeriu, care sunt factorii care mântuiesc lu- 
mea? 

- Am putea zice că e unul singur: Dumnezeu; 
şi n-am greşi, căci de la El este totul şi prin El se va 
desăvârşi lumea. Dar procedând astfel, n-am 
înțelege bine omul, viața şi natura. Deci sunt doi 
factori care decid destinul lumii: Dumnezeu şi 
omul, pogorârea lui Dumnezeu şi năzuința omului 
spre cer, harul dumnezeiesc şi voința omului. 

Conlucrarea lui Dumnezeu cu omul este cheia 
mântuirii lumii. 

- Putem prezenta lumii un plan creştin con- 
cret de viață şi guvernare? 

- Creştinii propun lumii o spiritualitate, iar 
lumea trebuie să găsească formele de viață cores- 
punzătoare ei în actualitate. Fundamentarea lumii 
pe credință este o reîmprospătare necurmată a 
Evangheliei. Duhul apostolic şi martiric trebuie să 
rămână mereu viu. Năzuinţele sfinte trebuie să 
vibreze necontenit în lume. Năzuim spre o lume 
creştină, arzând în flacăra credinţei şi a iubirii, 


urmând patimile şi martiriul, preamărind Învierea, - 


Schimbarea la față şi Înălţarea. 

Gânduri pentru o împreună lucrare 
spirituală 


Deşi Valeriu a fost sufletul familiei spirituale 
de la Târgu-Ocna, ar fi totuşi greşit să credem că 
atmosfera de aici i se datorează exclusiv. Dumnezeu 


a rânduit în jurul lui multe suflete alese, fără de care 


această lucrare duhovnicească nu ar fi izbândit. 

Frumuseţea şi particularitatea celor petrecute 
la Târgu-Ocna constă - dincolo de figurile 
excepționale care pot fi evocate individual - tocmai 
în aspectul acesta de comuniune, de împreună 
lucrare la care fiecare a adus după puteri - dar cel 
mai adesea peste puteri! - partea sa de jertfă. Pentru 
lumea noastră atât de absurd divizată, înainte de 
orice Târgu-Ocna este o lecţie de viață creştină trăită 
în comuniune. 

De altfel, gândul unei comunități creştine - 
pornit eventual de la experiența comunitară de la 
Târgu-Ocna - l-a urmărit pe Valeriu în ultima 
perioadă a vieţii. Aşa cum am văzut, mai ales din 
capitolul anterior, conştiinţa. păcatului şi lucrarea 
de pocăință nu l-au făcut să se cufunde ursuz în 
sine, uitând de ceilalți, ci, prin harul care s-a 
sălăşiuit în suflet, a ajuns la o concepție creştină 
integrală, capabilă să înţeleagă foarte nuanţat rostul 
creştinismului în lumea de astăzi. i 

Astfel, a încercat să definească cu ajutorul 
unor principii temeiurile şi năzuințele unei 
comunităţi spirituale după modelul Târgu-Ocna. 


255 


Sfântul închisorilor 


Scrise după eliberare de părintele Voicescu pe o 
carte confiscată cu ocazia arestării în 1959, aceste 
principii au ajuns prin grija Securităţiii6, până la 
noi. Ele exprimă sintetic gândirea lui Valeriu, fiind 
temelii nemincinoase atât ale urcuşului duhovnicesc 
personal, dar, mai ales, ale oricărei împreună lucrări 
spirituale. 

Principii de viețuire creştină 

Principiul dragostei: Supunem întru totul 
iubirea noastră iubirii lui Dumnezeu şi în ea ne 
iubim unii pe alţii. 

Principiul  cinstei sufleteşti:  Recunoaştem 


adevărul şi poziția noastră față de el. Suntem 
nepărtinitori, recunoscând fiecăruia ce este al lui. 


Cunoscând toată uneltirea duhului rău, alegem cu ` 


înțelepciune lupta cinstită, în care şi cei ce cad sunt 
biruitori. 

Principiul educației: Zi de zi mă lepăd tot mai 
mult de omul cel vechi ca să mă desăvârşesc în cel 
nou. Ne eu, ci Hristos trăieşte în mine. 

Principiul rugăciunii: Însoțim întreaga noastră 
viață de rugăciune, singuri şi în comunitate. 
Rugăciunea este prima armă duhovnicească. 

Principiul unității: Unde sunt trei sau oricâți ar 


fi, una suntem. Prin Hristos şi prin sfinții martiri 


160 Arhiva CNSAS, Fond Penal, Dosar 327, vol. 5, fila 4, 
cu titlul „Copie după instrucțiunile de activitate legionară - se 
putea altfel! - elaborate de învinuitul Ianolide Ion difuzate în 
rândul legionarilor şi reconstituite în anul 1954 de învinuiţii 
Voicescu Constantin şi Petrescu Vasile pe filele cărţii Trilogii de 
Simion Mehedinţi”. În realitate principiile au fost alcătuite de 
Valeriu Gafencu împreună cu loan Ianolide. 

creştini, a căror biruință o continuăm şi noi 
împotriva porţilor iadului, ca luptători ai poporului 
ales pentru împlinirea împărăției lui Dumnezeu pe 
pământ. Un duşman dintre noi este mai periculos 
decât o mie din afară. Dragostea dintre noi este mai 
puternică decât orice ar putea să ne despartă. 

Principiul ascultării. Supunem întru totul voia 
noastră superiorilor noştri, ascultători făcându-ne 
până la moarte. Unde sunt doi, unul ascultă. 
Ascultarea duce Biserica la biruință. 

Principiul libertăţii. În Hristos cunoaştem 
libertatea sufletească şi de acțiune neprihănită, plină 
de înțelepciune şi de îndrăzneală. Libertatea în 
adevăr respectă ascultarea, înfrumusețează unitatea, 
măreşte simțul răspunderii. 

Principiul sfatului ecumenic: Fiecare stăruie în a 
descifra adevărul, dar toți avem o singură hotărâre 
luată în sfat ecumenic, în care avem un primus inter 
pares. Astfel împăcăm libertatea cu autoritatea, 
egalitatea cu ierarhia şi inovaţia cu tradiția, toate 
sub umbrirea Duhului Sfânt. 

Principiul comunității: Unul întregeşte ceea ce 
lipseşte celuilalt, astfel ca: nimănui să nu-i 
prisosească şi nimănui să nu-i lipsească. Forma 
ideală o ating cei ce dăruiesc totul, în smerenie. 
Încadrând astfel interesele particulare interesului 
general, tindem către o armonie universală. 

Principiul băii sufleteşti. În dragoste frățească 


` ne mărturisim greşelile unii altora şi controlăm 


executarea hotărârilor luate. Prin Sfintele Taine şi 
prin această baie sufletească ne purificäm. 
Principiul jertfei permanente: Muncim şi jertfim 

până la moarte, având în față bucuria mântuirii. 


Principiul cunoaşterii: Cunoaştem tot ceea ce | 
poate fi cunoscut şi stăpânim tot ceea ce poate fi' 
stăpânit spre folosul, înălțarea şi mântuirea omului. | 


Cercetăm totul ca din toate să alegem ce e bun. 


Temeiurile unităţii creştine 


În trupul lui Hristos una suntem. Prin filiația | 
din Dumnezeu, prin naşterea din (nou) Dumnezeu, ` 


prin împărtăşirea Duhului Sfânt, prin legătura pe 
care o avem cu sfinții şi cu Biserica triumfătoare, 


prin tradiţia creştină, prin conştiinţa de popor ales, „` 


prin conştiinţa de luptă, prin dragostea dintre noi, 


care e mai puternică decât orice ar putea să ne ; 


despartă. Suntem una prin autoritatea lui 
Dumnezeu şi prin libertatea care o supunem: unii 
altora, pentru împlinirea aceluiaşi ideal. Unitatea 


noastră se împlineşte prin credința noastră în | 


rugăciunea din Ghetsimani. Istoria lumii ne arată că 
numai prin unitate se poate realiza bunăstarea şi 
buna înţelegere. 

A fi elită creştină 

A fi elită creştină însemnează ca din dragoste 
pentru Dumnezeu să ucizi tot răul din tine şi să 
urăşti tot răul în afară de tine, iar din dragoste 
pentru oameni să porți crucea lui Hristos zi de zi şi 
să-ţi pui viața pentru mântuirea lumii. 

A fi elită creştină însemnează a cârmui corabia 
lumii spre Hristos, urmându-i Lui. Lumea văzând 


exemplul acestei vieți, să consimtă a-l urma lui. 4 


Hristos. 
Prin elita harică lumea se împacă cu 

Dumnezeu şi îşi găseşte pacea şi rezolvarea fericită 
a tuturor problemelor care o frământă. 

Elita harică se impune prin exemplul bun în 
trăire şi prin consimțirea poporului. Exemplul rău 
în trăire o scoate şi din starea harică şi din 
consimţirea poporului. 

Tubindu-L pe Hristos 

Tubindu-L pe Hristos 

Să urăşti, să nu poți suferi şi să fii ca mort 
pentru aur şi aur altora vei da. 

Să urăşti, să nu poți suferi şi să fii ca mort 
pentru puterea de stăpânire şi ca o slugă 
credincioasă peste multe vei fi pus să stăpâneşti. 

Să urăşti, să nu poți suferi şi să fii ca mort 
pentru orice gând care nu vine de la Părintele 
luminii şi altora lumină vei fi. 

Să urăşti, să nu poți suferi şi să fii ca mort 
pentru orice simțământ care nu izvorăşte din inimă 
curată şi cu iubire divină vei fi înveşmântat, 

Iubindu-L. pe Hristos 

Să urăşti, să nu poți suferi şi să fii ca mort 


“pentru rădăcina răului din tine, din lume şi din 


văzduh şi vei fi om liber. 

Iubeşte-L pe Hristos şi vei fi fericit! 

Năzuim spre Înviere 

Vrem să aducem neamul la Biserică pentru a 
ne împăca cu Dumnezeu. 

Vrem să creăm o şcoală de educație şi cultură 
creştină pentru desăvârşirea omului, care să adune 
toate energiile creatoare omeneşti. 

Vrem să formăm omul nou, născut din nou 

din Dumnezeu şi din strădania lui personală. 


Vrem, să înfăptuim împărăția lui Dumnezeu | 
pe pământ cu ajutorul Duhului Sfânt, luptând 


împotriva forțelor satanice. 

Vrem să trăim într-o comunitate creştină care 
să dea unitate în diversitatea formelor vieții şi care 
să smulgă pe om din suferința morală şi fizică. Prin 
omul nou vrem să dăm expresie creştină, în 


conţinut şi formă, tuturor problemelor omeneşti din “ 


toate timpurile. 

Încheiem şirul mărturiilor despre sfântul 
închisorilor cu o scrisoare - datată 29 ianuarie 1946 - 
trimisă de acesta familiei, urmată de cuvântul rostit 
de părintele Constantin. Voicescu în 1991, la 
parastasul martirilor de la Târgu-Ocna. În scrisoare, 
Valeriu vorbeşte de momentul în care şi-a 
conştientizat starea de păcătoşenie -stare în care de 
fapt ne aflăm cu toţii. Această conştiinţă a păcatului, 
mereu trează, după cum mărturisesc cei apropiați, a 
stat la baza pocăinţei sale: „De la acea dată - spune 
Valeriu în scrisoare - am început conştient lupta 
împotriva păcatului”. Curăţindu-se de păcate, prin 
harul lui Dumnezeu, ajunge la o stare de pace şi de 
lumină resimţită şi de ceilalți. Despre această 
influenţă, de fapt despre roadele acestei influențe, 
despre atmosfera duhovnicească plină de dragoste 
de la Târgu-Ocna - un fel de rezumat a ceea ce am 
spus până acum ~ vorbeşte părintele Voicescu în cu- 
vântul său. Astfel aceste două mărturii, scrisoarea lui 
Valeriu şi cuvântul părintelui, se împletesc foarte bine. 

* 


Aiud, 29 ianuarie 1946 
„Alta este viața decât aceea pe care şi-o 
închipuie oamenii. Altul este omul însuşi, decât ceea 
ce se închipuie el a fi. Altul este Adevărul, decât 
acela pe care-l imaginează mintea omenească. 
Vreau să fiu sincer şi deschis până în cele mai 
adânci fibre ale sufletului. Cu primul pas pe care l-am 
făcut în închisoare m-am întrebat pentru ce am fost 


261 


Sfântul închisorilor 


închis. Pe planul vieții sociale, privind relațiile mele 
cu lumea în care am trăit, întotdeauna am fost privit 
ca foarte bun, un exemplu de conduită morală. Dacă 
intram în conflict cu cineva, era numai pentru 
Adevăr. După mult zbucium, după multă durere 
trăită, când paharul suferințelor se umpluse, a venit 
o zi sfântă, în iunie 1943, când am căzut cu fața la 
pământ, îngenuncheat, cu fruntea plecată, cu inima 
zdrobită, într-un. hohot de plâns, Îl rugam pe 
Dumnezeu să-mi dăruiască lumina. La acea dată îmi 
pierdusem toată încrederea în oameni. Îmi dădeam 
perfect de bine seama că mă găseam în adevăr, 
pentru ce dar sufeream? Din tot sufletul meu plin 
de elan rămăsese numai iubirea. Nimeni nu mă înțe- 
legea. 

În plânsul meu prelung am început să bat 
metanii. Şi deodată - O, Doamne! Ce mare eşti Tu, 
Doamne! - mi-am văzut tot sufletul meu plin de 
păcate, rădăcina tuturor păcatelor omeneşti am 
găsit-o în mine, Vai, atâtea păcate, şi ochii sufletului 
meu împietrit de mândrie nu le vedeau! Ce mare 
este Dumnezeu! 

Văzându-mi toate păcatele, am simțit nevoia 
de a le striga în gura mare, de a mă lepăda de ele. Şi 
o pace adâncă, un val adânc de lumină şi dragoste 
mi s-a revărsat în inimă. Imediat cum s-a deschis 
uşa am ieşit vijelios din celulă şi m-am dus la 
ființele care ştiam că mă iubesc cel mai mult şi la cei 
ce mă urau şi care greşiseră cel mai mult faţă de 
mine şi le-am mărturisit deschis, fără nici un 
înconjur: «Sunt cel mai păcătos om. Nu merit 
încrederea ultimului dintre oameni. Sunt fericit! ». 

„Toţi au rămas înmărmuriți. Unii m-au privit 
cu dispreț, alții cu indiferenţă, unii m-au privit cu 

iubire pe care ei înşişi nu şi-o. puteau explica. Un 
singur om mi-a spus: «Meriţi să fii sărutat!». Dar eu 
am fugit repede în celula mea, mi-am trântit capul 
în pernă şi mi-am continuat plânsul, multumind şi 
slăvindu-L. pe Dumnezeu. (...) 

De la acea dată am început conştient lupta 
împotriva păcatului. De-aţi şti voi ce grea luptă este 
războiul cu păcatul! Vreau să ştiţi că nu numai aici, 
ci şi când eram afară am luptat foarte mult 
împotriva păcatului. [Aici mărturiseşte că, deşi a 
fost ispitit trupeşte, nu a căzut, ci a rămas curat]. 

În închisoare mi-am cercetat sufletul şi mi-am 
dat seama că, chiar dacă n-am păcătuit cu fapta, însă 
cu vorba şi mai ales cu gândul tot am greşit. M-am 
dus la preot şi, după un adânc examen de 
conştiinţă, m-am spovedit. Mărturisirea m-a des- 
povărat de ele. 

Şi o luptă continuă duc mereu. Lupta nu 
încetează până la moarte. Fără pocăință nici un om 
nu poate face nici un pas înainte. Cine fuge de 
realitatea propriului suflet e un mincinos. (...) Ce 
este viața? E un dar al lui Dumnezeu dat nouă, 
oamenilor, pentru a ne curăți sufletele de păcat şi a 
ne pregăti, prin Hristos, pentru a primi viața 
veşnică. Ce este omul? O ființă creată din nemărgi- 
nita iubire a lui Dumnezeu, căreia i-au fost puse în 
față fericirea şi moartea, spre a alege. (...) 

Fiţi foarte atenți! În viaţa socială oamenii se 
privesc şi se judecă nu după ce sunt ei în fond, ci 
după ce par ei în formă. Nu vă faceţi iluzii despre 
om - căci cine face aceasta va suferi amar - însă 
iubiți-l. Unul singur este desăvârşit, Unul singur este 
bun, Unul singur este curat: Hristos-Dumnezeu! 

Şi acum: ce este Adevărul? Adevărul este 

Hristos, Cuvântul lui Dumnezeu. Căutaţi să vă 
apropiați sincer de Hristos şi lăsați lumea cu 
păcatele ei în pace!”161, 

+ 


Târgu-Ocna, 21 iulie 1991 

„Slujba înmormântării marchează durerea 
despărțirii. 

Pentru cei ce cred în Dumnezeu însă, moartea 
nu este un eşec, nu este punctul final. E pragul care 
desparte cele două tărâmuri, poarta prin care se 
întră în celălalt plan de existenţă. 

Noi, creştinii, nu suntem ca cei fără nădejde. 
Credem în lumea de dincolo, credem în Înviere. 
Pentru că ştim că suntem şi altceva decât carne şi 
sânge. Şi că tocmai acest altceva - sufletul veşnic - ne 
defineşte ca oameni. De aceea, slujba înmormântării 
este, pentru noi şi pentru cei plecaţi, prilej de 
întărire a nădejdii în Înviere. ` 

Slujba pe care am săvârşit-o azi e mai puțin 
obişnuită. I-am prohodit, după patruzeci de ani, pe 
cei care şi-au sfârşit viața, ca deținuți politici, în 
penitenciarul Târgu-Ocna şi au fost aruncați aici, în 
gropi comune, fără slujbă, fără cruci. Parcă văd lada 
de la poartă ... de multe ori cu doi de-ai noştri în ea; 
şi nu rareori cu altul sau chiar alții pe capac ... Şi 
după ce îşi deşerta morţii, lada se întorcea înapoi şi 
aştepta pe alţii. Ne aştepta pe noi... 

Unii, din mila Domnului, am supraviețuit. 
Suntem aici şi vărsăm lacrimi liniştite la groapa lor, 
dar nu suntem trişti. Veţi putea înțelege starea de 
bucurie pe care o trăim, aşa cum a surprins-o 
Sfântul acestui loc, Valeriu Gafencu, în Imnul celor 


161 Ioan lanolide, op, cit., pp. 231-233. 

căzuți. lată o strofa din acest imn, încrustată pe 
troiţa sfințită azi, ca să însemneze mormântul lor 
comun: 

Te-ai dus şi ne-ai lăsat în urma ta 

Nădejdea revederii-n paradis. 

Mereu vei fi cu noi şi-om aştepta 

Să ne-ntâlnim cu sufletul deschis. 


Aşteptăm întâlnirea de acolo. Trăim însă cu 


intensitate, ca pe un prim pas spre înalturi, şi 
întâlnirea noastră de aici, de acum, dintre noi şi 
dintre noi şi ei. Se simt privirile lor din lumea de 
dincolo. Avem conştiinţa că păşim pe un loc sfânt! 

Mi-e greu să vorbesc despre Târgu-Ocna. 
Dacă s-a vorbit despre „fenomenul Piteşti”, în 
sensul lucrării satanice de distrugere sistematică, 
fizică şi spirituală a omului, socotesc că trebuie să se 
vorbească, cu atât mai mult, de „fenomenul Târgu- 
Ocna”, ca lucrare divină de restaurare a omului în 
plin iad comunist. 

Despre Târgu-Ocna ar fi trebuit să vă vorbeas- 
că Valeriu Gafencu, stâlpul de foc al spiritualității 
creştine din închisorile comuniste. Ochii lui mari, 
albaştri, oglindeau cerul. Privindu-i, te simţeai aşa 
de mic! Dar zâmbetul lui de nedescris îți dădea 
curaj şi te făcea să cunoşti ce este iubirea lui Hristos. 
Şi oricât i-a fost de grea crucea suferinței, zâmbetul 
acesta n-a încetat să-i lumineze faţa. Aşa a plecat la 
Domnul, într-o bună zi, la 18 februarie 1952, 
luându-şi la revedere de la toți ... Cu câteva zile 
înainte, terminase, ca pe un testament, Imnul celor 
căzuți. 

Doctorului Mihai Lungeanu, Valeriu Gafencu 

i-a mărturisit, cu câteva zile înainte de plecare, că i-a 
apărut Maica Domnului care i-a zis: «De acum 
înainte, eu voi fi iubirea. ta». În chiar ziua 
despărțirii, aceluiaşi” doctor, care l-a vegheat zi şi 
noapte, i-a spus: «Simt că urc nişte trepte. Respir şi 
mă simt din ce în ce mai uşor» (în timpul acesta, 
spune Mihai, respirația şi pulsul erau ca şi 
inexistente). A dorit ca celor din Târgu-Ocna să li se 
dăruiască, din partea lui, atunci când va fi cu 
putință, câte un Nou Testament. Şi a plecat dincolo 
cu numele mamei şi al surorilor pe buze. 

Ar fi trebuit să vă vorbească despre Târgu- 
Ocna Ioan lanolide, fratele şi prietenul în Hristos al 
lui Valeriu, care în 23 de ani de temniţă, deşi relativ 
tânăr, câştigase înțelepciunea filocalică a unui mare 
avă. Dar şi el a adormit întru Domnul, după ce a 
ieşit din închisoare. Ar fi trebuit să vă vorbească 
despre  Târgu-Ocna părintele Gherasim Iscu, 


starețul de la Tismana, părintele Viorel Todea, Gicu 


Jimboiu, Ion Plopeanu şi mulţi alţii, care acum ne 
privesc de dincolo, de sus, mult mai sus de Măgura. 

Ar fi trebuit să vorbească despre Târgu-Ocna 
cei mai mulți dintre fraţii de pătimire, care sunt sau 
nu de față şi care au fost angajați cu toată ființa în 
viaţa acestei puşcării; acum stau smeriţi de-o parte. 

Despre aspectul duhovnicesc din Târgu-Ocna 
am fost însă rânduit să vorbesc eu, în calitate de 
preot. Repet: ceilalți erau mai în măsură s-o facă. De 
aceea, m-am străduit ca aceste împărtăşiri să 
reprezinte pândurile celorlalţi, ale tuturor, deşi, vă 
daţi seama, e greu să te desprinzi de o notă firească 
de subiectivism. 

În ceea ce mă priveşte, subliniez din capul 

locului: viața de la Târgu-Ocna, cu frumusețile şi 
tragismul ei, este aceea care m-a determinat să 
părăsesc studiul geografiei, de care eram îndră- 
gostit, să optez, după eliberarea din 1954, pentru 
Teologie şi să mă preoţesc. N-am fost singurul. 

Cum să faci cunoscută viața duhovnicească de 
la Târgu-Ocna într-o cuvântare? Cum să înțeleagă 


cineva ce s-a petrecut aici, zi de zi, între 1950 şi . 


1954? Şi apoi. cuvintele sunt aşa de neputincioase! 
Şi totuşi, cu regretul că nu pot înfățişa un tablou 
complet, voi face doar o palidă schiță. 

Închisoarea de la Târgu-Ocna a fost o oază 
într-un deşert al suferinței. Nu că aici nu ar fi fost 
suferință. Dimpotrivă. Durerea, boala cu toată 
hidoşenia ei, moartea erau la ele acasă. Deşi era 
sanatoriu, cu aspect şi condiţii de viaţă cât de cât 
mai umane, temnița a rămas temniţă. 

Dar aici socot că, s-a revărsat mila lui 
Dumnezeu peste toată suferința. Crucea a fost 
privită ca poarta cerului. Suferinţa a fost sublimată 
în bucurie, cum a sesizat-o Valeriu Gafencu în 
versul: Şi cerul deschis se arată / Cu porțile în chipul 
crucii. 

Mila lui Dumnezeu ni s-a făcut vădită de când 
am păşit în Târgu-Ocna, vărsați din duba-vagon 
care ne aducea de la Piteşti. Nu pot să uit acea seară 
târzie de mai 1950, cu lună plină, cu aerul curat, 
îmbălsămat de teii înfloriţi, pe care îl sorbeam cu 
lăcomie, când convoiul celor aproximativ 50 de 
deţinuţi - nişte arătări, majoritatea tineri studenţi şi 
elevi - s-a îndreptat spre puşcăria-sanatoriu. Şi nu 
ne venea să credem urechilor cuvintele blânde ale 

celor câțiva gardieni mai în vârstă care ne îndem- 
nau: «Stați mai încet, taică!». Noi eram obişnuiţi cu 
«banditule!», cu înjurături, cu pumni şi cu ciomege! 
Ba ni s-a spus şi «Bine aţi veniti». Dar camerele 
unde am dormit prima noapte, cu ferestre mari şi 
fără obloane! De neconceput într-o închisoare! Dar 
faptul că a doua zi am aflat că putem ieşi afară, în 
voie! Să te poți întinde pe iarbă, să vezi cerul şi să fii 
văzut de soare, să te întâlneşti şi să ai voie să stai de 
vorbă cu ceilalți frați de suferință! Şi apoi să fii 
cercetat medical, cu atenţie şi dragoste, să fii tratat, 
să ai mâncare mai bună, mai îndestulătoare. Şi 
pâine, ba chiar unt şi lapte! Iertaţi-mă, numai cei ce 
au trăit clipele acelea pot înţelege. 

Condiţiile acestea însă n-au fost o permanen- 
ță. Am parcurs perioade de mari restricții, de 
teroare chiar, îndeosebi atunci când s-a încercat - 
fără succes - să se facă reeducare, ca la Piteşti. Iar 
activitatea ofițerului politic securist şi a informato- 
rilor a însemnat un necontenit stres. La un moment 
dat, paraclisul din corpul vechi al penitenciarului a 
fost dezafectat, iar crucea de pe turlă dată jos, Şi s- 
au trimis în penitenciar, drept cârpe de spălat pe jos, 
veşminte preoțești şi sfinte acoperăminte din altar. 
Ne-am îngrozit de blasfemia asta. Şi am căutat să le 
recuperăm şi să le ascundem. Un patrafir vechi l-am 
cusut în căptuşeala paltonului meu, cu care m-am 
învelit până la eliberare. Am reuşit să-l scot afară. Să 
fie oare vreo legătură între acest patrafir şi faptul că 
mai târziu am devenit preot? 

În ambianța aceasta, s-a format la Târgu-Ocna 
mai mult decât o comunitate: o adevărată familie 

duhovnicească. S-au realizat aici legături mai 
puternice decât legăturile de sânge. Acestei familii i- 
a dat viață Valeriu Gafencu, pe care i-am socotit un 
sfânt şi pe care, mai devreme sau mai târziu, 
Biserica îl va canoniza. 

Setea de cultură şi mai ales setea după Hristos 
a caracterizat viața deţinuţilor de aici. În penitenciar 
a fost introdus un Nou Testament, care a circulat în 
foi volante. S-au învățat texte sfinte pe de rost. Erau 
tineri care ştiau pe dinafară aproape tot Noul 
Testament. Nu mai vorbesc de rugăciuni, acatiste, 
paraclise etc. Plăcuța de săpun - în diferite tehnici - 
a fost tabula cerata care a suplinit, cu mare 
eficacitate, hârtia modernă. 

La Târgu-Ocna s-a practicat rugăciunea inimii. 
Valeriu Gafencu și Ion lanolide au adus experiența 
duhovnicească a Aiudului, iar cei arestați după '48, 
pe cea isihastă a Rugului aprins de la mănăstirea 
Antim, unde îi cunoscuseră pe marii duhovnici, pă- 
rinţii Benedict, Sofian, Daniil, etc. Cu binecuvântarea 
preoţilor, s-a chemat şi aici, zi şi noapte, numele de 
putere al Domnului nostru Iisus Hristos. Şi s-au pe- 
trecut lucruri de taină, adevărate experiențe mistice. 

Părinţii Gherasim Iscu, Viorel Todea, Sinesie 
Ioja şi alţii ne-au asistat pe toți, prin tot felul de 
slujbe şi mai ales prin taina Spovedaniei, această 
„sfântă terapie”. Mai mult decât atât: în închisoare 
ne-am putut împărtăşi cu Sfântul Trup şi Sânge al 
Domnului, aduse aici prin oameni ai lui Dumnezeu. 
Majoritatea celor care au murit au fost cuminecaţi. 

Spuneam că au existat şi perioade în care nu 
se putea circula de la cameră la cameră, perioade de 

izolare. Într-un astfel de moment, un bolnav grav, 
fost ofițer de jandarmi, a intrat în comă. A stat aşa o 
săptămână, după care, trezindu-se, s-a ridicat şi a 
cerut: «Vreau un preot!». N-a putut ajunge nici un 
preot la el. Atunci muribundul a strigat: «Eu am ucis 
un om!». Şi şi-a dat duhul. Lucrul acesta nu-l ştia 
decât el şi Dumnezeu. A vrut să-l mărturisească 
preotului. Conştiinţa nu-l lăsa să moară. Sunt sigur 
că strigătul lui, în public, a fost o adevărată măr- 
turisire - mărturisirea dorinţei, similară cu botezul 
dorinței şi al sângelui - şi că a căpătat iertare.. 
Permanent ne-a vegheat schitul de pe Măgura. 

Clopotele lui din duminici şi sărbători aveau un 
răsunet deosebit în inimile noastre. Erau mângâiere 
şi întărire. Ştiam că nu suntem singuri. Dar 
priveliştea extraordinară a lumânărilor aprinse - 
şiraguri de stele - pe serpentinele Măgurii, în nopțile 
sfinte ale Prohodului şi ale Învierii! 

Un clopot tainic în miezul nopții bate 

Şi Iisus coboară pe pământ. 

Din piepturile noastre-nsângerate 

Răsună imnul Învierii sfânt. 


Veniti, creştini, luaţi lumină, 
Cu sufletul senin, purificat. 
Veniţi flămânzi, gustaţi din Cină: 
E Nunta Fiului de împărat. 
(V. Gafencu) 

Şi sărbătorile Crăciunului ... Colindele cele 
vechi şi cele noi, cele din închisoare ... Cântam şi 
colindele din închisorile mai de demult: 

A venit şi-aici Crăciunul 
Să ne mângâie surghiunul ... : 

Şi doar tristețile s-adun 
Să-mi plângă lângă uşă... 
(Radu Gyr) 
Cântam şi colindul tragic al prizonierilor 
români din stepele ruseşti, compus de învățătorul, 
ofițer în rezervă, Ştefan Tumurug; 
La fereastra amintirii ne-adunăm 
Sufletul de altădată-l colindăm. 
Mamă, mamă, cresc nămeții şi pierim ... 
La Târgu-Ocna, însă, au înflorit şi altfel de 
colinde, colindele bucuriei! 
În inima robului, 
Domnu-Şi face ieslea Lui 
În noaptea Crăciunului... 


Flori de crin din ceruri plouă 
Peste ieslea Lui cea nouă 
Şi din cer picură rouă... 
(V. Gafencu) 

Aici s-au născut şi versuri, s-au născut 
profunzimi de gând, s-a compus muzică, au luat 
ființă sculpturi, s-au înfiripat romane, s-a învățat 
mult. Şi câte altele... Am simțit şi am trăit aici sfinte 
şi adevărate bucurii. De aceea îl înțelegeam pe 
prietenul meu Sami, care, după „eliberarea” din '54, 
în vacanța dintre două închisori, îmi mărturisea: 
«Mi-e aşa de dor de Târgu-Ocna!». Pentru că acolo am 
înțeles ce înseamnă libertatea în Hristos. Bucuria şi 
libertatea aceasta nu ni le putea lua nimeni! 

Noi, care din mila lui Dumnezeu mai trăim, 
am avut fericirea să cunoaştem aici tineri a căror 
viață a fost o necontenită strădanie. de a trăi în 
Hristos. Noi le suntem martori. 


271 


Sfântul închisorilor 


Nu ne surprinde faptul că pastorul Richard 
Wurmbrand a mărturisit de multe ori că viaţa i-a 
fost salvată prin dragostea creştină a acestor tineri, 
care nu făceau nici un fel de discriminare religioasă 
sau de rasă, aşa cum erau acuzați. Îmi aduc aminte 
că, după ce se redresase - venise de la Interne, pe 
targă, cu vreo optsprezece găuri TBC în oase şi 
plămâni - plimbându-se la braț cu un tânăr, 
şontorog şi el, pastorul, care avea umor, a exclamat: 
«lată înfrățirea iudeo-legionară!». După eliberare, în 
predicile şi scrierile lui, pastorul a mărturisit, de 
asemenea, că la penitenciarul de la Târgu-Ocna el a 
văzut sfinți. Se referea, desigur, în primul rând la 
Valeriu Gafencu. 

Generalul Tobescu, fostul şef al Jandarmeriei, 
era şi el surprins că e îngrijit cu multă dragoste de 
oameni pe care îi condamnase la ani grei de temniţă, 
Un tânăr elev, Eduard Masichievici, de o mare 
puritate, fiind pe moarte, a cerut să i se aprindă 
lumânarea. Dar după ce s-a deşteptat dintr-un somn 
scurt, a cerut să se stingă mucul de lumânare, care 
trebuia să ajungă şi pentru alţii, spunând că a văzut 
pe Mântuitorul, Care i-a spus: «Nu te iau în seara 
aceasta!». L-a chemat la El în noaptea următoare. 

Şi nu de puţine ori, viața aceasta creştină a 
fost verificată, lămurită prin focul unor grele încer- 
cări. Când, de pildă, i s-a propus de către ofițerul 
politic să fie informator, în schimbul streptomicinei 
venită de acasă şi care i-ar fi salvat viața, studentul 
Goe Niţescu a respins cu indignare momeala 
securistului, preferând să moară decât să-şi vândă 
sufletul. Înainte de el au mai făcut aşa şi alţii: Edi 
Masichievici şi Nelu Sultaniuc. i 

Asistenţa medicală a fost organizată, sub 
oblăduire îngerească şi maternă, de către doamna 
doctor Margareta Danielescu, împreună cu medicii 
noştri deținuți. Cine nu-şi aminteşte de devotamentul 
şi nopţile nedormite ale medicilor: Ion Ghiţulescu, 
Constantin Banu, Nicolae Floricel (Papaşa), Aristide 
Lefa, Mihai Lungeanu? Dar cine poate să-i uite pe 


tinerii - tebecişti şi ei, dar ceva mai în putere - care, Ș 


cu o dăruire impresionantă, dar firească şi discretă, 
au fost în acelaşi timp surori de ocrotire şi 
infirmiere, femei de serviciu, spălătorese de rufe şi 
cearceafuri pline uneori de puroi, muncind ca 
pentru Hristos şi ziua şi noaptea, când făceau de 
gardă la patul bolnavilor mai grav? Dintre ei, unii 
nu au gustat din porţia lor de lapte, de unt sau de 
carne. Le cedau bolnavilor care aveau nevoie acută 
de ele, ei mulțumindu-se cu fasole şi cu arpacaş. 
Mai toţi sunt aici de față. 

În mijlocul acestor realități tragice, tinerețea 
noastră, cu năzuințele ei sfinte, purta pecetea opti- 
mismului. Ne. bucuram de flori, de tufănele şi de 
portulac, de coloritul frunzelor de toamnă. Bucuria 
florilor o pregătea îndelung, muncind zi de zi, Tinu 
Samargescu: o bucurie la patul celor ce nu se mai 
puteau mişca sau un ultim zâmbet al lumii pe 
pieptul celor ce plecau. 

Ştiţi ce frumoase sunt vrăbiile? Banalele vră- 
bii, care pătrundeau cu îndrăzneală în camere, până 
la patul bolnavilor! Vrăbiile lui Moş Popan, baciul de 
la Maramureş, care le iubea ca pe oiţele lui. 

Şi apoi, câte gingăşii, atenţii delicate, mici 
daruri, flori, versuri şi cântece nu se produceau cu 

prilejul onomasticilor şi zilelor de naştere, nu numai 
ale noastre, ci şi ale celor din familiile noastre! 

Dar minunile tehnice realizate de Jenică 
Otparlic, care din table şi fiare aruncate năştea 
aparat pentru distilat apă strict necesar cabinetului 
medical, sterilizator de aparatură medicală şi câte 
altele?... 

Cam aşa au trăit oamenii în închisoarea de la 
Târgu-Ocna. (...) 

O parte din cei de la Târgu-Ocna ne-am 
eliberat prin anii '53-54. O parte am rămas în 
închisoare, Cei care am ieşit, am simțit nevoia 
imperioasă să ne vedem, să ne întâlnim, ca să ne 
păstrăm, cât de cât, libertatea spirituală. Ne-am dat 
seama că țara întreagă era o închisoare. Ne-am 
străduit să mergem pe drumul duhovnicesc de la 
Târgu-Ocna. Am făcut pelerinaje pe la mănăstiri, 
am cercetat mari duhovnici, ne bucuram împreună 
cu prilejul evenimentelor deosebite din familiile 
noastre (nunți, botezuri etc). 

Dar vacanţa n-a durat mult. Securitatea ne-a 
vânat din nou, constituindu-ne într-un „lot Târgu- 
Ocna”, în care au fost implicați şi o parte din cei 
care rămăseseră în închisoare (Ion Ianolide, C. 
Dragodan). Am fost condamnați, în 1959, cu ani grei 
de închisoare - nouă dintre noi la muncă silnică pe 
viaţă - pentru „activitate mistică” în penitenciarul 
Târgu-Ocna, activitate continuată şi după eliberare! 

N-am fost condamnați pe nedrept, din 
moment ce statul era comunist şi ateu, iar noi 
anticomunişti şi împotriva ateismului, nedreaptă 
fiind doar alcătuirea unei organizaţii ce n-a ființat 

decât în dosarele Securității. 

A urmat o perioadă de detenție extrem de 
grea: Jilava, Aiud, Dar nu ne-am pierdut nădejdea. 
Credința în Dumnezeu ne-a fost şi acum marea 
pârghie de susținere. Ştiam că dacă Íl avem pe 
Hristos, nu ne poate birui nimeni. Poetul prinsese 
minunat această sublimare a luptei: 

Nu dor nici luptele pierdute, 
Nici rănile din piept nu dor 
Cum dor acele braţe slute 
Care să lupte nu mai vor. 


Cât încă inima ta cântă, 

Ce însemnează braţu-nfrânt, 

Ce-i pasă-n praf de-o spadă frântă 
Când te înalți cu-u steag mai sfânt. 


Că-nvins nu eşti atunci când sângeri, 
Nici când în lacrimii ochii ți-s, 
Cele mai crâncene înfrângeri 
Sunt renunțările la vis. 
(Radu Gyr) 

În 1964 deţinuţii politici au fost grațiați. Nu 
am simţit bucuria eliberării. Mulţi şi-au găsit 
familiile destrămate. Ochiul Securității era pe noi. 
Evitam să ne întâlnim, ştiind că suntem 
supravegheați în mod deosebit. 

Până când Dumnezeu ne-a dat minunea 
jertfelor din decembrie 1989 ... | 

Prin această minune suntem noi aici, la Târgu- 
Ocna. Să nu uităm aceasta. Trăim o vrajă. Nu ne 
vine să credem. Acum 40 de ani eram după zidurile 
închisorii. Am fi putut să fim foarte bine şi aici, sub 

pământul pe care-l călcăm acum sub picioare. 
Nu solicităm nici admiraţie, nici compătimire, 


Ne gândim la sensul expiator al suferințelor prin ` | 


care am trecut. Pentru noi şi pentru alții. Ştim că nici 
o jertfă nu e zadarnică. Ştim că nimic - în planul 
Proniei Divine - nu e întâmplător. Socotim că Târgu- 
Ocna are un mesaj pentru viaţa obştii noastre 
româneşti. E mesajul creştin al renaşterii noastre. 
Comunismul a distrus fizic câteva sute de mii 
de oameni, dar spiritual, multe milioane. Martirii 
strigă azi de sub pământul sfânt pe care-l călcăm să 
ne întoarcem la Hristos, la Biserică. Acesta e 
imperativul ceasului de față. 
Valeriu, suntem aici să te asigurăm că 
ascultăm chemarea ta de dincolo de moarte.: 
Ne-ndemni pe cei ce-n viaţă am rămas: 
Luptaţi uniţi şi în acelaşi pas, 
Zidiţi lui Dumnezeu altare sfinte, 
Păşiți pe calea vieții înainte! 
(V. Gafencu) 


Aşa să ne ajute Dumnezeu!162” 
+ 


Ajunşi la capătul mărturiilor despre Valeriu 
Gafencu nu cred că putem adăuga altceva decât ce 


au spus toți cei care l-au cunoscut: „A fost un sfânt. 
Este un sfânt”. 


Sfinte mărturisitorule Valeriu, roagă-te 
lui Dumnezeu pentru noi! 


162 Părintele Voicescu - un duhovnic al cetăţii, pp. 24-35. 

Poezii şi scrisori din temniță16 


Iov, resemnat, îi jinduia 

mai adâncile-i răni, 

mai întinsa-i credinţă. 

(F. Strejnicu, Valeriu Gafencu) 

Am avut şansa unor confruntări dramatice 
pentru credință. Am cunoscut oameni care au 
realizat plinul uman, sfințenia, mucenicia - dar 
printr-o cernere cruntă... 

Am tăria să mărturisesc că sunt un om fericit, 
întrucât am văzut un om în care via, gândea, 
zâmbea, trăia şi biruia Hristos: Valeriu Gafencu. 

Când L-a aflat pe Domnul, Valeriu a lepădat 
totul şi I s-a dăruit complet şi definitiv. A urmat 
lupta cea mare: războiul cu patimile, paza gurii şi a 
tuturor simțurilor, stăpânirea formelor exterioare de 
manifestare, curățirea gândurilor şi a celor mai fine 
mişcări lăuntrice, aşa încât Duhul Sfânt a pătruns 
treptat trupul, sufletul, mintea şi toată viaţa lui. 

În mijlocul tulburatei vieţi a temniţei, Valeriu 
era stânca neclintită şi pură a credinţei. Omul său 
lăuntric se desăvârşise. Impetuozitatea îi era blândă, 
dăruirea lui părea că cerşeşte, înălțimile sufleteşti îi 
erau pline de smerenie. Era nevinovat ca un copil şi 
umil ca un păcătos. Deşi ascultat de toți, era smerit 
ascultător, deşi slujit în boală, părea că el slujeşte, 
deşi epuizat de chinuri, puteri tainice îl făceau tare. 


16 Ioan Ianolide, op. cit., pp. 221-252. 

Rugăciunea lui era însăşi viața lui, sufletul lui era 
plin de har, mintea lui era încărcată de daruri şi 
lumini cereşti. Eul său era mort întru lisus şi lisus 
era viu în Valeriu. 

Devenise un simbol şi un exemplu de viaţă, 
nu prin intenție, ci prin trăire. Purtător fiind de 
Hristos, era smerit, evlavios, lucid, mereu mulțumit, 
întotdeauna slăvind pe Domnul său. În Valeriu se 
simțea unirea vieţii cu veşnicia, unirea minții cu ini- 
ma, unirea trupului cu sufletul, unirea lui 
Dumnezeu cu omul, unirea omului cu natura, 
unirea tuturor oamenilor în Hristos, pacea, armonia 
şi unitatea lumii. 

Deşi adânc interiorizat, el comunica vioi, 
inteligent, înțelept cu oamenii. Era dăruit cu o 
putere tainică de a atrage, de a impresiona, de a 
lumina atât pe prieteni, cât şi pe duşmani. Cuvântul 
îi era plin de autoritate, de putere, de autenticitate. 
Valeriu cucerea, polariza, dinamiza, uimea, 
strălucea. 

Să nu vă pară însă prea straniu, prea celest, 
prea sus, căci Valeriu era un suflet cald şi modest, 
care învăluia în iubirea sa pe toți. Necruţător cu 
sine, avea multă înțelegere pentru lume, cu toate 
rătăcirile ei. Vedea cu luciditate decăderea 
oamenilor, era trist şi se ruga fierbinte pentru ei, 
iei un ţel suprem şi jertfeinic din izbăvirea 
or. 

El singur mărturisea, spre sfârşitul vieţii: 
„Privesc cu dragoste pe toți oamenii, deşi pe unii îi laud 
şi pe alții îi plâng, cutremurându-mă de soarta lor. Iert 
cu toată libertatea sufletească pe cei ce mi-au făcut mie 

personal rău. De fapt, cei ce m-au lovit, mai tare m-au 
împins în brațele Domnului şi le mulțumesc. Mă rog 
pentru prieteni, pentru creştini şi pentru mântuirea din 
ceasul al unsprezecelea a duşmanilor”, 

Ultimii ani de viaţă ai lui Valeriu au fost plini 
de durere: temniţă, foame, frig, prigoană, umilință, 
teroare, izolare, boală, prăbuşirea unor credincioşi şi 
naşterea altora, un sfârşit care a venit lent, conştient, 
chinuitor. Suferinţa sa trupească a fost imensă, dar a 
dominat-o prin puterea dată lui de Sus şi a ajuns la 
biruința din urmă. Strălucirea sfinților este reală şi 
de ea a fost învrednicit Valeriu la sfârşitul vieții. 
Deşi murea mereu, el învia necontenit în duh. 
Moartea murise în Valeriu. 

Testamentul său pentru cei apropiaţi a fost 
însuşi Testamentul Domnului nostru lisus Hristos, 
precum şi aceste cuvinte: „Eu plec acum, şi chiar dacă 
viața mea a fost diferită de cea a înaltului cler, rămân 
ostaş credincios al Bisericii, căci în aceste vremuri lisus 
trebuia să fie în temniţă. Sunt cutremurat şi fericit că mi 
se oferă moartea pentru El. Să nu părăsiți niciodată 
Biserica, chiar dacă veți întâmpina mari împotriviri în 
statornicitea adevărului! Creştinătatea are noi martiri şi 
cu ei, un suflu nou învie: Gol sunt de orice orgoliu şi um- 
plere de sine şi plin de iubirea fierbinte a Domnului. Lui 
Îi mulțumesc pentru toate, El trebuie slăvit şi lăudat 
acum şi în vecii vecilor.” 

În ziua de 18 februarie 1952, în penitenciarul 
Târgu-Ocna, Valeriu şi-a dat sufletul în mâinile lui 
Hristos, dar cu bunăvoința lui Hristos, a rămas 
prezent în lume, ca prin rugăciunile şi iubirea sa să 


279 


Sfântul închisorilor 


ducă împreună cu noi crucea mântuirii neamului 
omenesc. Amin. 


* 


ÎI las acum pe Valeriu să vorbească, prin 
scrisori şi cele câteva poezii compuse la Târgu- 
Ocna. Ele vorbesc de la sine despre sine. Sunt cel 
mai fidel portret al lui Valeriu, sufletesc, fizic şi 
testamentar... 


Scrisori datate 


Au rămas de la Valeriu câteva scrisori trimise 
între 1942-1948. Sunt scrisori adresate familiei şi 
trecute prin cenzura penitenciarului. Ele surprind 
cu finețe devenirea lăuntrică a lui Valeriu din anii 
lui de căutări şi frământare. E tot ce ne-a rămas scris 
de la el. Reproducem aici câteva fragmente, ca o 
expresie vie a felului său de a fi şi de a se afirma. 


3 Iulie 1942 

Trimiteţi-mi cursurile de drept, căci vreau să 
studiez. De asemenea şi un curs de limba germană, 
deoarece vreau să învăţ bine germana. (...) Eu sunt 
mulțumit sufleteşte.şi împăcat cu mine însumi. Nu 
vă mint. E realitatea sufletului meu, care şi-a găsit 
pacea în înţelegerea şi ajutorul Atotputernicului 
Dumnezeu, Cred că numai cu adevărul 
Evangheliilor îşi poate găsi omul linişte în suflet. 

Dragele mele surioare, vă rog păziţi-vă de 
păcat, trăiţi în curăție, căci numai aşa veți birui în 
viață! 

August 1942 

M-am îmbolnăvit de icter. Scrisorile voastre 
m-au înviorat. Mi-e dor de casă şi de libertate. (...) 
Sufleteşte mă simt bine. Dumnezeu mă călăuzeşte şi 
lumina Lui mi-e flacără mereu aprinsă. Rugaţi-vă 
mult. 


1 Septembrie 1942 

Gândurile mele sunt îndreptate spre frumoasa 
Basarabie. (...) Voi apropiați-vă cât mai mult cu 
inimile de Dumnezeu, căci numai de la El ne vine 
mântuirea. 


14 Octombrie 1942 

În viața lumii blestemate de aici mă simt 
singur. Îmi petrec timpul gândindu-mă mereu la 
Dumnezeu. Singur Dumnezeu mă înțelege pe 
deplin şi pe El, spre marea mea mulțumire su- 
fletească, Îl simt veşnic lângă mine, ocrotindu-mă şi 
luminându-mi calea. Cât sunt de fericit când simt în 
mine vibrând duhul creştin, voi poate niciodată nu 
veți înțelege! 

Sunt atât de puțini cei ce-L înțeleg pe Hristos, 
ca să nu mai vorbesc de numărul extrem de redus al 
celor ce-L trăiesc. În viața asta credința e totul. De 
aceea omul fără credință e mort. 


1 Noiembrie 1942 

Faptul că am ajuns a înțelege, a trăi chiar 
învățătura lui Hristos, m-a făcut să mă simt 
mulțumit şi ca trezit din mormânt. La aceasta au 
contribuit singurătatea, viața pe care o duc şi în- 
frânarea firească de aici. Mă gândesc uneori că într- 
o viață normală n-aş fi ajuns la o asemenea 

transformare lăuntrică, 


21 Iunie 1943 

O zi uriaşă! M-am spovedit, m-am împărtăşit. 
Trăiesc momente mari, cele mai mari din viața mea! 
O răscruce a vieții! M-am lăsat cu totul în voia lui 
Dumnezeu. 


10 Ianuarie 1944 

Câte suflete îndreptate către Tine, Doamne, 
doresc să trăiască o viață nouă, în care să 
stăpânească pacea, înțelegerea şi dragostea creştină! 
(...) Fiecare zi e cât o viață de fericire! Rog pe Bunul 
Dumnezeu să-mi dea putinţa de a face binele pe 
care sufletul meu doreşte să-l facă în lume: Cred că 
acesta este rostul vieții omului: să iubească toată 
zidirea lui Dumnezeu şi să facă bine. 


10 Februarie 1945 

Atâta timp cât Dumnezeu veghează asupra 
lumii, nici un rău nu va putea zdruncina fondul 
moral şi adânc creştin al sufletelor curate şi pline de 
dragostea nemărginită pentru adevăr şi aproapele. 

Suferinţa, oricât de grea ar fi, nu are alt sens 
decât curățirea sufletului dornic de mântuire. (...) 
Doresc să ştiu că sunteți pregătite să primiţi cele mai 
grele lovituri cu credinţa că dincolo de această viață 
trecătoare există o altă viață, veşnică, fericită, o pa- 
trie cerească fără hotar, care merită orice jertfă, 
oricât de mare. 

Eu sunt sănătos şi fericit. Nimic nu mi-ar 
putea nărui această stare sufletească. Sunt atât de 
fericit, încât aş vrea să strig în gura mare, să audă 
toată lumea strigătul meu, să-l audă şi Tuţa, de 

acolo de unde se găseşte, să ajungă fericirea mea 
până la cer! 


20 Februarie 1945 

Maica Domnului îmi împlineşte rugăciunile. 
Trăiesc pe revărsarea unor adevărate valuri de 
dragoste, care îmi copleşesc toată ființa pătrunsă de 
conştiinţa nimicniciei mele ca om pe pământ. Stau 


căzut în faţa icoanei, în genunchi, implorând milă, ` 


ajutor şi dragoste pentru mine şi pentru toți ai mei, 
părinţi, rude, prieteni, binefăcători, vrăjmaşi. (...) 
Sunt cum mă ştiţi. Tac mâlc şi meditez ore şi zile în 
şir. Îmi trimit gândurile departe şi când mă trezesc 
la realitate, zâmbesc. Cânt şi mă rog. Sunt vesel 
sufleteşte. Viaţa cotidiană are un aspect uniform. Vi- 
aţa interioară mi-e simplă, vie, plină şi mare, cu 
doruri şi vise pe care eu le trăiesc şi le simt vii în 
sufletul meu. 

Mă lupt cu păcatele. Şi cu cât mă adâncesc mai 
mult în mine, cu atât găsesc altele noi. Dar cu 
ajutorul Domnului le birui. Am căpătat o seninătate 
sufletească . permanentă şi mă mulțumesc cu 
darurile pe care mi le dă Dumnezeu, căci sunt 
neprețuite. Vă mărturisesc iarăşi acelaşi lucru: 
trăiesc fericirea, o gust mai ales în lacrimi şi durere, 
acolo o găsesc mai dulce, mai adâncă. Trăiesc cu 
conştiinţa omului păcătos. Trăiesc pe Dumnezeu, 
Izvorul tuturor bucuriilor vieții.(...) Sunt foarte 
mulțumit acum că am trăit o viață morală şi curată. 
În relaţiile mele cu fetele am fost cinstit, corect şi 
curat, mai exact, n-am căzut în păcat. Şi am iubit 
atât de mult! (...) Vă spun drept, sunt fericit. Înţeleg 
şi iert totul, oricine m-ar lovi pe mine personal îl 
iert, 


283 


Sfântul închisorilor 


10 Aprilie 1945 

Simplificaţi-vă viaţa cât mai mult! Întotdeauna 
învață-te să te mulțumeşti cu puţin, învaţă-te a te 
jertfi pe tine însuţi pentru binele aproapelui! (...) 
Rugăciunea este expresia cea mai curată a iubirii de 
Dumnezeu şi de aproapele. Când vei ajunge să te 
rogi cu adevărat, ai realizat pacea, fericirea. 


25 Mai 1945 

Vă vorbesc la modul cel mai serios: faceți-vă 
un examen de conştiinţă cât mai amănunțit, 
cercetați-vă bine viața, adânciţi-vă în interiorul 
fiinţei voastre şi cunoaşteți-vă pe voi înşivă, cu toate 
păcatele şi greşelile săvârşite în viață. Scrieți-le şi 
duceţi-vă în fața duhovnicului să le mărturisiți. 
Niciodată nu e prea târziu. Dar nu amânaţi nici 
măcar cu o singură zi! 

Vă vorbesc ca un fiu şi frate al vostru, cu toată 
iubirea ce o am pentru voi. Vorbesc cu toată 
convingerea sufletului, nu din cărți, ci din propria- 
mi trăire din aceşti ultimi ani, cei mai serioşi şi mai 
importanți din viața mea, care pentru mine 
înseamnă totul, dar absolut totul. (...) Mulţumesc 
din toată inima Bunului Dumnezeu pentru suferința 
ce mi-a trimis-o. Căci prin suferință mi-am putut 
lumina sufletul şi am găsit calea vieţii. 

Vă rog din suflet să citiți Sfânta Scriptură. În 
fiecare seară înainte de a vă culca strângeţi-vă în 
jurul mamei, voi, copile scumpe ale inimii mele, şi 
cu seninătate reculegeți-vă câteva momente şi citiți 
câte un capitol din Evanghelie, un capitol din 
Epistole şi câte un psalm. Cu multă evlavie faceţi-vă 
apoi rugăciunea da seară. (...) Ar fi foarte bine să 
aveți candelă în dormitor. Cu candela aprinsă, în 

tăcere, fiecare să-şi examineze faptele, gândurile şi 
vorbele de peste zi. Imediat ce aţi constatat vreo 
greşeală, să o mărturisiţi cu sinceritate, cerându-vă 
iertare. Apoi... somn uşor! (...) 

Iubiți-vă - mult, mult! Ajutaţi-vă mereu! 
Tubitele mele, ar fi cel mai mare şi frumos lucru pe 
care l-aţi realiza: o familie creştină. O inimă necăjită 
să-şi afle mângâierea între voi. 


25 iunie 1945 

Să ştiţi că eu nu sunt îngrijorat de soarta 
voastră dintr-un singur motiv: vă ştiu curate la 
suflet, cu credință în Dumnezeu şi cu dragoste 
pentru toată lumea. Aceste mari realități îmi dau 
siguranța deplină că veţi răzbate bine prin toate 
încercările ce le veţi mai întâmpina pe viitor. Priviţi 
lucrurile în adâncime, Nu vedeți voi că Dumnezeu 
vă trimite diferite încercări pentru a vă întări 
credința!? Nu gustați voi în cele mai grele clipe 
dintr-o bucurie izvorâtă din lumea lăuntrică a ființei 
voastre duhovniceşti? O fericire nouă, găsită în 
lacrimi. (...) Cât de mult aş vrea să fiu în mijlocul 
vostru, să pătrund în intimitatea sufletelor voastre şi 
să deschid larg porțile iubirii ce visează acolo şi aş- 
teaptă să se reverse în valuri; să vă văd izbucnind în 
lacrimi de fericire, îngenuncheate înaintea icoanei 
lui Hristos, mărturisindu-vă păcatele şi mulțumind. 


fis 

} Să ascultați mereu de glasul conştiinţei, trăind 
adevărul cu toată plinătatea sufletului. Vreau să vă 
ştiu senine şi conştiente de rostul pe care-l aveți ca 
fiinţe vii: mântuirea. Vreau să vă ştiu curate la 
suflet. O curăţie feciorelnică, plină de virtute. Să fiți 
creştine prin viața voastră! i 

23 Septembrie 1945 

Rugăciunea este expresia cea mai curată a 
iubirii de Dumnezeu şi de aproapele, Când vei 
ajunge să te poți ruga cu adevărat, atunci vei 
cunoaşte pacea şi fericirea. Eu încerc mereu şi Bunul 
Dumnezeu mă ocroteşte şi-mi dăruieşte atât de 
mult, încât am ajuns să văd la fiecare pas făcându-se 
câte o minune. Trebuie să fiu sincer şi să recunosc că 
nu realizez decât foarte puțin, că încă n-am ajuns a 
~ mă ruga cu inima curățită de griji, păcate şi gânduri 
lumeşti. Scumpă Norica, numai cine a gustat din 
bucuriile adânci ale sufletului le poate înțelege. Am 
avut momente în viața mea când am plâns cu 
lacrimi nestăvilite, dându-mi seama de zădărnicia şi 
nimicnicia ființei mele omeneşti, de slava lui 
Dumnezeu şi de iubirea Lui. Ei bine, în aceste 
lacrimi izvorâte din adâncul ființei mele îndurerate 
am găsit cea mai înaltă şi mai curată fericire trăită 
de mine vreodată. Cât aş fi de fericit să ajung a 
realiza o stare continuă de 'rugăciune! (...) Viaţa 
aceasta este cu totul trecătoare. Şi tot ce ţine de ea 
este trecător! 


20 Noiembrie 1945 

Mă preocupă în mod deosebit problema 
păcatului. Din iunie 1943, când am trăit prima 
zguduire sufletească provenită de pe urma 
conştiinţei păcatului, mi-am dat seama că pe măsură 
ce mă adâncesc mai mult în mine însumi, descopăr 
noi păcate. 

În adâncul cel mai tainic al inimii am găsit 
izvorul nesecat al vieții, dragostea. Mi-am- dat 
seama că am nesocotit acest dar. Am spus atunci: 
„am greşit!”. În pământul păcatelor mele în- 

gropasem tot ce sădise Dumnezeu mai prețios în 
mine. Pentru nesocotirea acestui dar sfânt, iubirea, 
mă simt răspunzător de toate păcatele semenilor 
mei, din toate timpurile şi locurile. Dar sunt un om 
fericit, cel mai fericit om! Simt dragostea lui Dum- 
nezeu la tot pasul, ocrotirea şi grija Lui pentru mine. 
Vreau să nu mai trăiesc pentru mine, ci să trăiesc 
pentru iubire, să contribui la fericirea tuturor, cu 


. darul lui Dumnezeu. Prin mântuirea semenilor mei, ` 


să-mi mântuiesc propriul suflet. Ah! Cât sunt de 
fericit! Cum poate trăi omul, această ființă micuță, 
atâta fericire? 

Viaţa omului e un dar neprețuit, e o minune şi 
eu mă străduiesc să devin prunc la suflet. După mii 
de suferințe am realizat cea mai frumoasă prietenie 
din viața mea. Vom trăi toată viața unul pentru 
altul, Împărate Ceresc! 


Crăciun 1945 

E noapte. Tocmai am citit Acatistul Domnului. 
Am făcut un Crăciun mai frumos decât o poveste! 
Sufleteşte m-am simțit mai pregătit decât în alte 
rânduri. Am simțit, prin greutatea suferințelor trăite 
pentru învierea sufletului, răspunderea ce mă apasă 
privitor la mântuirea propriului meu suflet, a 
familiei, rudelor, prietenilor, vrăjmaşilor, neamului 
întreg. 

Şi cu cât urcam mai sus pe scara idealului, cu 
atât mă vedeam: mai mic, mai păcătos, iar idealul 
mai înalt, desăvârşit: Hristos! Şi iată, aşa, încet-încet, 
toți idolii adolescenţei s-au năruit. Vălul de pe ochi 
a căzut prin lupta cu păcatul şi în față a rămas vie, 
senină, icoana Domnului lisus Hristos! 

Aşadar am reuşit să stabilim pacea cu toți 

semenii noştri, şi asta numai prin călcarea noastră în 
picioare, prin recunoaşterea greşelilor noastre, prin 
iubire. Şi câtă pace am trăit vineri, când m-am aflat 
în fața preotului! Ne-am împărtăşit mulți. Ce zi 
mare, ce zi frumoasă! Am trăit-o din plin, cu toate 
binecuvântările trimise de Domnul! 

O stea călătoare de la Răsărit, 

Cu razele albe de-argint, 

Lunecă înspre albastrul senin 

Al cerului viu înflorit. 

Şi steaua-L vesteşte pe Pruncul Mesia 

Născut din Fecioara Maria. 

Un miel blând se uită şi-ar vrea să-L sărute 

Pe pruncul scăldat în lumină. 

În noaptea Crăciunului alb şi senin 

O Mamă cu Pruncul la sân, 

Curată-n iubire, priveşte-n uimire 

Plinindu-se Bunavestire. 

Un Prunc Sfânt se naşte în noaptea-nstelată 

Din Sfânta Fecioară şi Duhul cel Sfânt; 

Al Tatălui drept Cuvânt 

Coboară azi pe pământ 

Făclie pe veci luminată! 


Anul Nou 1946 
a La poarta inimii cânt florile dalbe. Cine a trăit 
iubirea, mă va înțelege şi va fi fericit pentru fericirea 
mea. (...) Eu m-am pregătit şi mă pregătesc mereu 
să devin creştin. Nu numai în mănăstire este 
mântuit omul. (...) Mă doare neputința firii ome- 
neşti, dar mă fericeşte iubirea. 


7 martie 1946 
Mama mea iubită, te-am văzut în inima 

Noricăi, la vorbitor. Erai bună, blândă şi 
înțelegătoare față de tot ceea ce sufletul. meu 
trăieşte. Şi eu tăceam şi priveam în mine. Acolo am 
găsit Iubirea. (...) Azi sunt atât de mulțumit! Privesc 
liniştit la viața mea şi a întregii lumi şi văd lucrarea 
Domnului în toate. Mă uit la viața voastră şi văd 
minunea lui Dumnezeu. i 

Draga mea mamă, te simt atât de mult! Spune- 
mi, mamă, că-mi simţi iubirea! Spune-mi, mamă, că 
mă simți lângă matale tot timpul! Spune-mi, mamă, 
că eşti fericită! Vreau să-ţi spun atâtea, mamă! (...) 
Noaptea mă trezesc din somn şi mă rog. Îmi trimit 
gândurile la mama mea, în Țara Făgăraşului, şi-i 
atâta linişte atunci în mine! Şi-l simt pe Tuţa, îi simt 
dragostea lui nețărmurită. Şi mă gândesc adesea la 
iubirea dintre matale şi Tuţa. Ce cămin frumos ați 
realizat! Şi ce iubire frumoasă! 

Mamă, mi-aduc aminte de zilele de vară, de 
pe vremea când eram elev la liceu şi păşeam în 
grădină cu matale, printre pomi. Şi mi-aduc aminte 
de gândurile pe care mi le împărtăşeai privitoare la 
viitorul meu. Doreai să ai o noră bună. lar eu, țin 
minte, prea puţin mă gândeam la asta. Visam însă o 
soție şi o vedeam în închipuirea mea ca pe o fată 
frumoasă, pe care din prima clipă a întâlnirii să o 
iubesc. S-o iubesc cu dragoste unică (...) 

Esenţialul gândurilor mele din acea vreme 
dusă éra ca eu să devin un om de mare valoare. 
Înţelegeam prin aceasta un om care să joace un rol 
covârşitor în istorie, un om care să aducă cel mai 
mult aport neamului. Voiam să fac mult bine în 
lume (...) Dar omul plănuieşte şi Dumnezeu 
hotărăşte. Viaţa şi-a urmat cursul ei vijelios şi măreț 
pentru mine. lată, m-am văzut singur la Iaşi, la 

Universitate. Acolo am văzut că, într-adevăr, mi se 
deschideau mari perspective de viitor. Trăiam o 
viață normală, eram unul din cei mai apreciați 
studenți, iubit de toată lumea şi cu o sete 
neobişnuită pentru Ideal: o lume nouă, în care să 
domnească iubirea şi dreptatea, armonia 
desăvârşită. š 

În laşi, deşi tot sufletul meu era însetat de 
dragoste, nu mi-am legat inima de nici o fată. De ce? 
Purtam în sufletul meu chipul unei fete, iubita mea, 
dar pe această fată niciodată nu am putut s-o 
recunosc întruchipată într-o făptură reală. Aşa încât 
“am rămas la modul meu propriu de a trăi iubirea, 
revărsând-o în toate ființele, dar rămânând cu un 
gol în inimă, care se aştepta umplut. 

Şi, iată, am ajuns în închisoare. Am fost trist 
atunci?!... Am fost bucuros?!... N-aş putea spune, 


rezolva prin suferință şi ruperea de lume o serie 
întreagă de probleme. Aveam totala convingere că 
sufăr pentru adevăr. Faptul acesta îmi aducea în 
suflet o pace adâncă. Mă aflam pe calea împlinirii 
idealului. 

Şi, dragă mamă, aş vrea să ştii că am suferit 
mult. În prima iarnă mă trezeam noaptea din somn 
şi în singurătatea celulei, în frig şi foame, priveam 
întunericul şi şopteam încet, ca să aud numai eu, 

- dar aşa de tare ca să audă Dumnezeu: „Mamă, mi-e 
frig, mi-e foame!”. 

La început a fost greu de tot. Dumnezeu însă a 
fost mereu cu mine. Nu m-a părăsit nici o clipă. Am 
început să înfrunt suferințele trupului şi încet-încet 
am început a gusta din bucuriile noi. Am văzut că 
sunt un om păcătos. M-am cutremurat de păcatele 


290 


Valeriu Gafencu 


mele, de neputința mea. Mi-am dat seama atunci că 
eu, care doream cu toată inima o lume ideală, eu 
însumi eram un păcătos. Deci mai întîi trebuia să 
devin eu un om curat, un om nou. Şi am început să 
mă lupt cu răul din mine. i | 

Încet-încet a coborât peste mine lumina 
adevărului. Am început să trăiesc fericirea în 
suferință. Şi golul din inima mea, pe care eu 
aşteptam să-l umple iubirea iubitei mele, l-a umplut 
Hristos, Iubirea cea mare. Şi am înțeles atunci că 
mare cu adevărat este cel care are o dragoste mare, 
mare cu adevărat este cel care se vede pe sine mic. 

Azi sunt fericit. Prin Hristos iubesc pe toți. 
Este o cale atât de greu înțeleasă şi acceptată de 
oameni! Dar sunt convins că este singura care duce 
spre fericire... 


15 mai 1946 i i 

Toţi umblăm după fericire. Toţi o dorim, toți o 
căutăm. (...) Intru direct în intimitatea inimilor 
voastre şi vă spun: căutaţi fericirea în sufletele 
voastre. Nu o căutați în afara voastră. Să mu 
aşteptaţi fericirea să vină din altă parte decât 
dinlăuntrul vostru, din sufletul vostru, unde 
sălăşluieşte Hristos. Dacă veți aştepta fericirea din 
afara voastră, veţi trăi decepții peste decepții şi ni- 
ciodată nu o veți atinge. Vă spun atât: căutați 
iubirea şi trăiți-o cu multă smerenie! C) Cine 
împlineşte cuvântul lui Hristos realizează 
maximum, Totul! 


15 mai 1946 (alta) 
Multă atenție şi grijă în toate! O perfectă 


legalitate şi corectitudine. Prudenţă în fiecare 

cuvânt vorbit ori scris. Sunt vremuri cu totul 
delicate, pe care voi poate nu le sesizati. Să aveți 
relații cu toată lumea, dar strict în cadrul unei vieţi 
creştine, (...) 
Felix! ... Ne-am întâlnit suflet cu suflet în tren, 

între Bucureşti şi Piatra Olt. Ne-am uitat în ochi şi b 
iubire ne-a făcut prieteni pentru toată viaţa, În el am 
văzut un suflet uriaş, titanic, care trăia sub povara 
grea a singurătăţii Nu mă simt vrednic de 
dragostea lui. Până azi nu pot preciza cum am 
devenit noi prieteni, aşa, deodată: el matur, cu o 
cultură vastă, cu cunoştinţe neobişnuite, cu 
posibilități unice. şi o poziție socială înaltă; eu, în 
schimb, fără nimic din ce avea el. i 

„Felix, dacă trăia azi, prin iubirea ce i-o port şi 
prin încrederea nețărmurită ce o avea în sinceritatea 
mea, s-ar fi transformat total, în stilul celei mai 
înalte linii de trăire creştină. Şi ar fi devenit, printr-o 
conştiinţă creştină, un om inegalabil. 


19 mai 1946 

~ Sunt fericit, căci dacă-mi este îngrădită 
libertatea fizică prin legile omeneşti, în schimb mi s- 
a dăruit libertatea sufletească prin taina iubirii şi 
această libertate sufletească este bunul cel mai de 
preț pe care l-aş fi putut câştiga în lumea asta plină 
de deşertăciuni. Numai în măsura în care slujim lui 
Dumnezeu slujim la salvarea neamului, la 
reînnoirea lui sufletească. 


28 mai 1946 

E zădărnicie multă în lumea asta 
pământească, dar sunt atât de minunate darurile lui 
Dumnezeu sădite în sufletul omului, încât cu 

bucurie accepți gândul morții - căci moartea pentru 
Hristos aduce fericirea vieții veşnice. Şi noi vom 
învia şi orice suferință, oricât de mică, primită cu 
iubire, orice jertfă făcută pentru Dumnezeu va 
cântări mult în ceasul înfricoşatei Judecăţi. Atunci, 
în Ziua Judecăţii de Apoi, ni se vor vădi toate pă- 
catele, toate greşelile vieții. De aceea trebuie să ne 
mărturisim păcatele la duhovnic şi să luptăm lupta 


cea bună. Căci unii vor învia pentru viață, iar alții” 


pentru pedeapsa veşnică. Să stăruim în rugăciune, 
să priveghem cu smerenie şi dragoste şi să credem 
în mila lui Dumnezeu.(...) 

Ne-am petrecut ziua ca de obicei. Pe înserate 
ne-am dus toți trei la plimbare. Am început a ne 
mărturisi din stările sufleteşti încercate în ultima 


, vreme, o mărturisire de păcate. Au fost momente 


mari, trăite cu toată sinceritatea sufletului, mărturi- 
siri ale celor mai fine sentimente şi taine sufleteşti. 
Simt că mi se cere o viață de curățenie totală, nu 
numai cu fapta sau cu vorba, ci şi cu gândurile şi 
intențiile. 

Trăim intens lupta cu păcatul. În adâncul 
sufletului dorim Învierea. Suntem într-o poziţie care 
cere cea mai mare atenție: muchie de cuţit. De 
vreme îndelungată sesizez şi lupt cu cele mai subtile 
gânduri care încearcă să-mi pătrundă în suflet. Îmi 
dau seama că diavolul încearcă să pătrundă în suflet 
pe căi aparent nevinovate.(...) 

Caut umilința, căci îmi foloseşte mult la 
frângerea inimii. Lupta împotriva egoismului este 
foarte grea. Înţeleg că omul adevărat este acela care 
a reuşit să-şi înfrângă iubirea de sine. Trebuie să 
lupt împotriva tendinței de singurătate şi în acelaşi 
timp trebuie să lupt împotriva realizării de relații 

personale Care ar putea purta pecetea egoismului, 
adică să fug de satisfacția pe care o încearcă sufletul 
atunci când simte şi pe alții participând la viața şi 
darurile sale personale. 

f O singură atitudine este valabilă: o viață înaltă 
creştină de necontenită rugăciune. Adică ce faci să 
fie curat - orice faptă, orice gând sau vorbă, orice 
me i mi odihnă, totul să fie stare de 
rugăciune, de comuniune cu Dumnezeu. Păcatul 
fost biruit de Iubire, N 


Fragmente de scrisori nedatate, trimi 
la Galda (1946-1948) inci izola 


„Mă odihnesc la gândul dăruirii totale şi al 
jertfei permanente. Mi-i dragă Crucea. Şi eu port o 
cruce. Simt iubirea Mântuitorului Hristos şi la El 
alerg când vin 'ispitele asupra pătimaşului meu 
trup. Şi Domnul mă ajută şi-mi dă puteri să birui 
răul. Cât este de bun Dumnezeu! 

„De cele mai multe ori mă găsesc luptând cu 
egoismul din mine. De aceea îmi este dragă 
singurătatea. Mi-i tare drag să ascult foşnetul 
frunzelor şi murmurul apei. Sunt un om liber 
Hristos mi-a sfărâmat lanțurile robiei! | 

Frate iubit, niciodată să nu te consideri de 
prisos. Acolo unde eşti, eşti cu voia lui Dumnezeu şi 
ai un rost anume de împlinit. Cu iubirea şi cu 
smerenia ta vei zidi pe fratele tău. Şi vei culege 
mare fericire. (...) Nu există nici un păcat. care să 
rămână nepedepsit. Dacă însă te căieşti sincer şi cu 
zdrobire de inimă şi te rogi lui Dumnezeu, El te va 
ierta şi-ţi va trimite harul Lui. Şi invers, nu există 

nici un bine, nici un gând bun, oricât de simplu ar fi 
el, care să nu fie răsplătit. Fii însă smerit, căci nu tu, 
ci Dumnezeu lucrează prin tine. 

Aud piţigoi cântând. Cât sunt de simpli! 

Tocmai a venit proprietarul viei. Are ochelari 
de soare. Când l-am văzut, mi-am amintit că sunt 
puşcăriaş care lucrează pe moşia lui. Gândul acesta 
mă smereşte. Dar Dumnezeu îmi trimite bucuria cea 
mare. Lucrez pe pământul lui Dumnezeu. Oamenii 
sunt mândri şi nu vor să vadă că Unul singur este 
Stăpân a toate: Hristos! 

O, Doamne! Cum judecă oamenii şi condamnă 
la moarte pe semeni de-ai lor înainte de a-i fi judecat 
Dumnezeu?! 

Privesc în sufletul meu. E o mare de linişte. Şi 
deasupra apei, uşor, câte un val lin tremură şi se 
pierde în imensitate. Ispite care totuşi nu reuşesc să- 
mi tulbure pacea. Nu le dau voie să pătrundă în 
adânc. Mă lupt cu ele. „Şi Duhul Domnului pluteşte 
peste ape”. Cât eşti Tu de mare, Doamne! 

Acum sunt cu gândul într-o mănăstire! 

Sunt un om mic, neputincios şi gol de fapte 
bune. Aceasta sunt în realitate. 

Când eram copil iubeam mult porumbeii, dar, 
ca de altfel toate dorinţele, nu i-am putut avea prea 
multă vreme. Azi înţeleg că aici a fost iubirea lui 
Dumnezeu, care îmi răpea bucuriile din lumea 

aceasta pentru a mă învăța ca prin renunțare să 
ajung a iubi curat, desăvârşit. Şi azi iubesc 
porumbeii, dar nu-mi simt sufletul legat de ei, ci-i 
iubesc prin Dumnezeu. Şi înțeleg că iubirea lui 
Dumnezeu nu mă va părăsi niciodată. Şi El va 
interveni în viața mea ori de câte ori îmi voi lega 
sufletul de vreo bucurie sau dragoste omenească. Şi 

fie mă va ajuta să mă smulg din ea, fie mi-o va răpi 
EI, pentru a-mi dărui în schimb libertatea sufletului, 
care este cel mai mare bun. 

Sunt fericit, senin şi încrezător în destinul 
vieţii mele. Dumnezeu m-a ajutat întotdeauna. Sunt 
pregătit pentru orice. 

Mama era o fată simplă, cu şcoală primară, 
fără altă avere decât fecioria sufletului şi a trupului. 
Tuţa era-un om întreg, sănătos, voinic, cu un trecut 
frumos, student la Politehnică, bine văzut de toți 
oamenii de valoare pe care îi avea Basarabia în acele 
vremuri. Se iubeau. (...) Îl văd pe Tuţa plângând în 
hohote, tremurând de iubire şi durere: a plecat 
feciorul lui, Valeriu. Şi eu cât sunt de păcătos! | 

Dorinţa de înălțare spre cer se poate vedea în 
întreaga natură. Şi munții, şi copacii, şi ciocârliile, şi 
vulturul, şi sufletul omului sunt veşnic însetate de 
tot mai sus, mai sus, mai aproape de Domnul, mai 
departe de lumea aceasta. 

Mi-e dor de un loc liniştit, îndepărtat, de o 
colibă ori un bordei săpat în stâncă, de o chilie sub 
poale de munte, să fiu ca păsările cerului. În jurul 
meu cu natura prietenă şi cu Domnul Hristos mereu 
în suflet. Să iubesc în linişte, smerit şi uitat de lume. 
Uneori mă gândesc să mă fac preot, dar nu sunt 
vrednic. Privesc pământul. Într-o zi voi fi şi eu 
pământ şi alții vor scormoni țărâna. Trupul meu se 
va preface în praf şi pulbere. Din trupul meu va 
creşte probabil o altă viață. Sufletul meu va fi în 
ceruri, unde-şi va aştepta judecata. Doresc să mă 
mântuiesc. 

Aud ciocârlia cântând în parc. Privighetorile 
cântă. Mi-s dragi. Mă lupt cu gândurile păcătoase 
care încearcă să-mi intre în inimă. În suflet e linişte. 

Alte scrisori 


31 ianuarie 1948 

În toate împrejurările roagă-te lui Dumnezeu 
să se împlinească voia Lui. Văd lucrarea lui 
Dumnezeu în sufletele voastre. Văd purtarea Lui de 
grijă. Şi sunt atât de mulțumit! 

Dragostea este cea mai mare virtute. 
Dragostea este însăşi desăvârşirea. Când dragostea, 
în loc să o dărui Izvorului a tot binele, lui 
Dumnezeu şi, prin El, aproapelui tău, o dărui 
acestei lumi pământeşti, deci îi răstorni sensul, ea 
devine din cea mai minunată virtute, cea mai 
primejdioasă patimă. 

Dumnezeu l-a înzestrat pe om cu atâtea 
daruri, încât prin stăruința în virtute, cu ajutorul 
Părintelui Ceresc, el poate să se mântuiască. 
Dumnezeu i-a dăruit atâția talanți pentru ca prin ei 
omul să poată lupta, să poată să se apropie de El, să 
dăruiască şi să se jertfească. În măsura în care nu 
întrebuințăm bine „talantul” pe care ni l-a 
încredințat, suntem robi păcatului. 

Aşadar pentru fiecare din noi se pune 
problema  întrebuinţării talanților dăruiți de 
Dumnezeu. Nu este permis nici a întrebuința spre 
rău talantul şi nici a-l îngropa în pământ. „Ale Tale 
dintru ale Tale, Ție Îți aducem de toate şi pentru 
toate”. Ceea ce ne-a dăruit Dumnezeu, Lui să-l 
dăruim. El ne-a dăruit viaţa, deci pentru El să trăim. 
El ne-a dăruit iubirea, Lui să I-o dăruim. e 

Ispăşim în această viață şi în viața veşnică. În 
această viață, ispăşirea prin suferință are două 
aspecte: un rol ispăşitor şi un rol curăţitor. În viața 
veşnică ispăşirea prin suferință este chin veşnic. De 

aceea se cuvine să-l mulțumim Domnului când ne 
pedepseşte aici, în viața aceasta. Deci să fim foarte 
atenți la felul în care folosim darul lui Dumnezeu. 


7 martie 1948 

Vă urmăresc pe toți şi pe fiecare în parte cu 
dragostea şi cu rugăciunea. Deşi sunt departe cu 
trupul, nu însă şi cu duhul, căci cu acesta sunt 
alături de voi. 


Nedatate 

Când te văd întristată, îți strâng mâna şi-ţi 
spun: Fruntea sus! Înainte! Curaj! Orice bucurie 
adevărată se câştigă cu preţ de jertfă. Orice cetate se 
cucereşte cu credință, cu bărbăţie, cu îndrăzneală, 
cu încredere în misiunea dată de Dumnezeu şi, în 

principal, cu rugăciune. 
i Să mergeţi pe cărarea cea spinoasă, prin 
suferințele pe care le îndură creştinul iubitor de 
adevăr. (...) 

Vreau să ştiţi că vremurile acestea pentru 
mine le socotesc o încercare şi le privesc ca pe o 
stare de ispăşire: cu sufletul senin şi plin de pace, cu 
bucurie tainică şi cu multă nădejde. Vreau să ştiţi că 
sunt fericit. Vremurile acestea sunt adeverirea 
drumului pe care ani şi ani în urmă l-am mărturisit. 
Aceasta îmi este o bucurie atât de adâncă, încât pot 
spune că privesc moartea cu multă împăcare 
lăuntrică şi cu nădejdea fericirii viitoare. 

Îmi doresc zile multe pentru ca, prin ajutorul 
lui Dumnezeu, să mă pregătesc sufleteşte. Toată 
dragostea sufletului meu. 

Poezii 


În ultima parte a vieţii, Valeriu a compus 
câteva poezii autobiografice şi testamentare. Nu a 
avut nici hârtie, nici creion, ci le-a alcătuit în minte, 
memorându-le. Apoi au fost învățate de prieteni şi 
transmise mai departe. 

Exigenţele estetice pot fi justificate, dar 
valoarea adevărată a acestor versuri stă în duhul 
care le-a dat viață. Ne-a spus-o însuşi Valeriu, 
înainte de a muri: „Aici, în Târgu-Ocna, am scris şai- 
sprezece poezii ca un testament, ca o reală mărturisire 
pentru cei ce vor veni şi rog să nu fie interpretată ca o 
figură poetică, căci ea este duh arzător şi viu”. 


Dar 


Frate dragă, din grădină 

Îţi trimit în dar un crin, 

Să-ţi mângâie blând privirea 
Cu veşmântul lui virgin. 


Floare dalbă, floare albă, 
Cât de mult aş da şi eu, 

Îmbrăcat în haina-ți albă, 
Să mă duc la Dumnezeu. 


Răsădit acolo sus, 

În grădina minunată, 

Să-mi simt viața-mbălsămată 
Cu iubirea lui lisus. 


Plâng înăbuşit în noapte 
Şi suspin cu glasul stins: 

Dă-mi veşmântul alb de Nuntă, 

Cu crini minunaţi încins! 

Încă din titlu poezia îşi vădeşte semnificaţiile 
ei profunde. „Darul” este mai mult decât o floare: 
este un prilej de cugetare la Dumnezeu şi de 
apropiere de El prin rugăciune. Prin urmare lisus 
Însuşi este dăruit prietenului sub forma crinului, 
într-un gest de mare dragoste şi gingăşie. 

Simbolul crinului este frecvent la Valeriu şi 
aici el închipuie  neprihănirea, desăvârşirea, 
fericirea, stări pe care autorul le râvneşte, căci scria 
într-o vreme în care suferința sa era mare şi 
epuizantă. 

Deşi lasă să răzbată sentimentul uşurării şi al 
fericirii trecerii în veşnicie prin Nuntă, el nu 
disprețuiește condiţia în care se află, ci doreşte 
numai transfigurarea ei prin înnoirea duhovni- 
cească. 


Dor 


Trăiesc flămând, trăiesc o bucurie 
frumoasă ca un crin din Paradis. 
Potirul florii e mereu deschis 

şi-i plin cu lacrimi şi cu apă vie. 
Potirul florii e o-mpărăție. 

Când răii mă defaimă şi mă-njură 
şi-n clocot de mânie ura-şi varsă, 
potirul lacrimilor se revarsă 

şi-mi primeneşte sufletul de zgură. 
Atunci lisus de mine mult se-ndură. 
Sub crucea grea ce mă apasă sânger, 
cu trupu-ncovoiat de neputinţă. 
Din când în când, din cer coboar-un înger 

şi sufletul mi-l umple cu credinţă. 

M-apropii tot mai mult de biruinţă. 

Mă plouă-n taină razele de soare, 

m-adapă lisus cu apă vie, 

grăuntele zvârlit în groapă-nvie, 

cu viața îmbrăcată-n sărbătoare: 

Trăiesc flămând, trăiesc o bucurie. 

Refren: 

Sub fiacăra iubirii arzătoare, 

din zori de zi şi până-n noapte-aştept. 

Te chem şi noaptea, ghemuit cu capu-n piept: 

lisuse, Iisuse! 

Încet mă mistui, ca o lumânare, 

Prima strofă este mărturia stării de har, 
bucurie lăuntrică de floare paradisiacă ivită şi 
crescută din lacrimi şi suferință. Duhul preschimbă 
suferința în bucurie covârşitoare, nepământească. 
Poetul ne arată cum a ajuns la această stare: sufletul 
şi trupul său au fost aspru chinuite şi batjocorite, 
dar a fost curățit prin lacrimile revărsate atunci de 
Dumnezeu în el. Totuşi suferința continuă, ca un 
calvar ce tinde să-l doboare, însă este din nou salvat, 
de data aceasta de prezența îngerului, care-i întă- 
reşte puterea şi credința. 

Din treaptă în treaptă a suferințelor urcă 
treaptă cu treaptă biruința, certitudinea, pacea, 
fericirea. Ultima strofă înfăţişează unirea tainică, 
deplină cu Hristos. Soarele este harul ce-l lumi- 
nează. lisus Însuşi îi oferă sațiul sfințeniei şi al 
veşniciei. Omul e pregătit să fie îngropat cu 
certitudinea învierii în slavă. 

Cheia acestei poezii, ca şi mesajul ei cel mai 
profund, sunt cuprinse în primul şi ultimul vers — 
„Trăiesc flămând, trăiesc o bucurie” - care exprimă 

paradoxala dualitate a condiţiei umane ce. aspiră 
spre îndumnezeire. 

Refrenul este o descriere reală a ultimei 
perioade din viaţa lui Valeriu, petrecută în poziţie 


de veghe şi în chemarea necontenită a Numelui lui | 


lisus. Aşa a fost posibilă transfigurarea ce s-a 
realizat în Valeriu. 


Poezie 


Mi-s ochii trişti şi fruntea obosită 
de-atâta priveghere şi-aşteptare, 
mi-e inima bolnavă, istovită 

de grea şi îndelungă alergare 

şi plânge ca o pasăre rănită. 


Când ochii mi-i închid şi cat în mine 
puteri să urc Golgota până sus, 

o voce, un ecou din adâncime 

îmi spune blând: „Viaţa e lisus! 
Mărgăritarul prețios e-n tine”. 


Privesc la dimineața minunată 

a Învierii Tale din Mormânt, 

cu Magdalena, ca şi altădată, 

îngenunchez “naintea Ta, plângând; 

şi-s fericit şi plâng cu Tine-n gând. 

Chinul. epuizant îi întristează ochii şi-i 
oboseşte fruntea. Aşteptarea în suferință este grea şi 
inima sa bolnavă plânge. Epuizat, nu mai are 
puterea să facă cine ştie ce efort de rezistenţă, ci 
caută în sine şi-l, află acolo pe Iisus, închipuit prin 
simbolul  mărgăritarului. Ultima strofă este 
descrierea stării de har în fața priveliştii Învierii, pe 

care poetul o contemplă cu dragostea şi uitarea de 
sine a Magdalenei, împrumutând fericirea, lacrimile 
şi cântul ei. 

Poezia se termină într-un imn de slavă, care 
izbucneşte numai după parcurgerea sfâşierilor 
pricinuite de lupta lăuntrică. 


Mina 


Un gând smerit şi simplu, o lumină, 
Spre Tine se înalță lin din mină 

Şi sufletul înlăcrimat se roagă: 

„O, vino, de păcate mă dezleagă! 

Pe fruntea mea senină mâna-Ți pune 

Şi cheamă-mă încetişor pe nume, 

Cum Ţi-ai chemat prietenul din groapă; 
Te rog, lisuse, dă-mi un pic de apă! 


Dă-mi Pâine, Apă vie dă-mi din Viţă, 
Să simt pulsând viața în mlădiță, 
Din mila Ta, dă-mi inimă curată 

Şi fața Ta divină Ți-o arată 

În ceasul fericitei mele despărțiri 

De lumea asprei noastre pribegiri. 


Isuse Doamne, vino-n zori, 

Te cheamă cei din închisori, 

O, vino, mina luminează, 

Pe noi ne binecuvintează!”. 

Este o poezie dedicată prietenului său drag 
Marin Naidim, aflat în regim de detenţie la mina de 
plumb de la Baia-Sprie. Memorată din om în om, 
poezia a ajuns în cele din urmă la destinatar. 

Colind 


Pe malul Trotuşului 
Cântă robii Domnului, 
Înjugaţi la jugul Lui. 
Dar cântarea lor e mută, 
Că-i din suferință multă 
Şi-i cu lacrimi împletită. 


În inima robului, 
Domnu-Şi face ieslea Lui, 
În noaptea Crăciunului. 


Flori de crin din ceruri plouă 
Peste ieslea Lui cea nouă 
Şi din flori picură rouă. 


Stă un copilaş în zare 

Şi priveşte cu mirare 

La fereastra de-nchisoare. 
Lângă micul copilaş 

S-a oprit un îngeraş, 

Ce-i şopteşte drăgălaş: 
„Azi Crăciunul s-a mutat 
Din palat la închisoare, 
Unde-i Domnu-ntemniţat”. 


Şi copilul cel din zare 

A venit la închisoare 

Să trăiască praznic mare. 

In prima strofă Valeriu face referire la 
închisoarea din Târgu-Ocna, pe malul Trotuşului, 
care adăposteşte pe robii Domnului ce „colindă”, 
muţi de suferință. Apoi trece înlăuntrul robului, 

unde se naşte Hristos ca într-o nouă iesle. De data 


aceasta crinii semnifică darurile duhovniceşti ce 


însoțesc naşterea în Hristos a omului. 

Copilul care priveşte uimit spre fereastra 
temniţei - căci şi temnița are modul ei de a 
comunica cu lumea - este o metaforă a omului 
neprihănit, credincios, a omului în care nu a fost 
ucis Dumnezeu. Un înger - ființă nepământeană, 


dar perceptibilă celor curați cu inima - îi vorbeşte, - 


dezvăluindu-i că naşterea lui Hristos nu se mai 
săvârşeşte în forma strălucirii publice, ci în 
prigonirea credinţei prin întemnițare. Creştinii fiind 
întemnițați, lisus Însuşi este întemnițat. Înnoirea în 
Hristos prin suferință şi prigonire este o lucrare 
mare, profundă, strălucitoare. 

Această poezie Valeriu a închinat-o arhiman- 
dritului Gherasim Iscu,. spunând că la el s-a gândit 
când a ales simbolul copilului venit să participe la 
Crăciunul din temniță. Noi credem că autorul însuşi 
ar putea fi potirul în care s-au petrecut real aceste 
transformări lăuntrice şi poezia „Colind” ar putea fi 
socotită o mărturisire personală. 


Imn 


Vă cheamă Domnul Slavei la lumină, 
Vă cheamă mucenicii-n veşnicii, 
Fortificați Biserica Creştină 

Cu pietre vii, zidite-n temelii! 


Să crească-n inimile voastre-nfrânte 
Un om născut din nou, armonios, 
Pe chipurile voastre să se-mplânte 
Pecetea Domnului Iisus Hristos. 


305 


Sfântul închisorilor 


Un clopot tainic miezul nopții bate, 
Iisus coboară pe pământ, 

Din piepturile voastre-nsângerate 
Răsună imnul Învierii sfânt. 


Smulgeți-vă din ceata celor răi, 
Intraţi în cinul oastei creştineşti, 
Priviţi spre Porţile Împărăteşti, 
Căci cei din urmă fi-vor cei dintâi. 


Veniţi creştini, luaţi Lumină, 

Cu sufletul senin, purificat, 
Veniţi flămânzi, gustați din cină, 
E Nunta Fiului de Împărat! 


„Imn” este chemarea sfântă şi dinamică a lui 


Valeriu la lucrarea de înnoire lăuntrică a credincioşilor 
în Biserica drept-măritoare. 


Rămas-bun 


Sângerând de răni adânci, 

De zile fără soare, 

De răni ascunse şi puroi, 

Cu oasele slabe şi moi, 

Stau ghemuit în pat şi mă gândesc 
Că în curând am să vă părăsesc, 
Prieteni dragi! 

Nu plângeți că mă duc de lângă voi, 
Şi c-o să fiu zvârlit ca un gunoi, 

Cu hoţii în acelaşi cimitir; 

Luându-L pe Iisus de Împărat, 
Năvalnic am intrat pe poarta strâmtă, 
Luându-mă cu diavolul la trântă. 

Şi ani de-a rându-ntr-una m-am luptat 
Să devin altul, 

Un erou, 

Om nou. 


Şi-am vrut 

Neamul să-l mut 
De-aici, de jos, 

La Domnul lisus Hristos. 


Acum, când văd cât sunt de păcătos, 
De mic şi de neputincios, 

Că am nevoie multă de-ndurare, 

De dragoste, de milă, de iertare, 

Că numai Dumnezeu le poate toate 
Şi lumea din robie E! o scoate, 
Devin copil supus, 

Sunt umilit 

Şi-s fericit. 


Din cerul Tău înalt şi prea-ales, 

Părinte, când mă vei lua la Tine, 

Prietenilor mei de pe pământ 

Redă-le Tu, în alb veșmânt, 

Un suflet care i-a iubit şi i-a "nţeles, 

(lipseşte ultima strofă) 

Este o poezie descriptivă în care, pe lângă 


autoportretul său, autorul face şi o încadrare în 
epocă şi în năzuinţele unei generaţii. Iniţial el a 
pornit voind, cu un efort personal, „să mute” 
neamul la Dumnezeu, dar aflându-şi poziția umilă 


Căci crezul pentru care m-am jertfit 
Cerea o viață grea şi-o moarte de martir. 

de om, are revelația transfigurării personale şi 
colective oferită de Dumnezeu prin credinţă, prin 
comuniunea cu E], 

Valeriu îşi ia rămas-bun de la prieteni printr-o 
mărturisire egală cu un testament, precum şi prin 
rugăciunea ce o înalță ca sufletul său să rămână 
împreună cu cei pe care i-a iubit şi i-a înţeles, într-o 
continuitate a comuniunii sufleteşti a fraților acum 
şi în veci. 


Valeriu a mai alcătuit şi alte poezii, printre care 
un cântec de leagăn închinat copiilor celor 
întemnițați, în care părinţii erau icoane de urmat 
pentru copii; o poezie lungă cu tema fiului risipitor - 
un tânăr ce întruchipează lumea secătuită sufleteşte a 
secolului nostru şi care, ajuns în criză, se regăseşte în 
legătura cu Tatăl Ceresc; în fine, un colind a cărui 
melodie a şi compus-o, un imn adus Maicii 
Domnului, pe care el o cinstea în chip deosebit, 

Despre toate aceste poezii se poate încă vorbi. 
Semnificațiile lor, simbolurile folosite, transfor- 
mările lăuntrice descrise sunt realități pe care 
Valeriu le-a trăit la modul propriu, conştient şi viu. 

Nădăjduiesc să se păstreze toate versurile lui, 
cât şi alte date şi informaţii despre autorul lor. A 
încerca acum să le găsesc şi să le adun ar fi o 
greşeală, întrucât orice contact între foştii deținuți 
este suspectat, interpretat tendenţios şi condamnat 
fără cruțare. Dar cred că Valeriu va trece şi prin 
această prigoană şi va contribui la zidirea unei lumi 
noi, creştine, 

Ne-am străduit aici a-l prezenta pe Valeriu 
pentru că vedem în el nu numai o experiență 
personală, ci şi un model uman, o cale de izbăvire 
din moartea sufletească ce ni se pregăteşte, un om 
devenit desăvârşit prin Hristos. 

Ştim că nu este singurul caz de sfințenie în 
acest secol şi credem că noianul acesta de intensă şi 
izbitoare credință va naşte în lume o nouă eră 
creştină, mai curată şi mai bine gândită decât cele 
din trecut. Viaţa de sfânt a lui Valeriu se proiectează 
ca model al acestei lumi noi. 

f Cel fără păcat dintre voi să arunce cel dintâi 
piatra asupra ei. (loan 8:7). 

Adevărat, adevărat vă spun că voi veţi plânge 
şi vă veți tângui, iar lumea se va bucura. Voi vă veți 
întrista, dar întristarea voastră se va preface în 
bucurie. (loan 16:20). 

S-a sculat de la Cină, S-a dezbrăcat de haine şi, 
luând un ştergar, S-a încins cu el. 

După aceea a turnat apă în vasul de spălat şi a 
început să spele picioarele ucenicilor şi să le şteargă 
cu ştergarul cu care era încins. (loan 13:4-5). 

lar la masă era rezemat la pieptul lui Iisus 
unul dintre ucenicii Lui, pe care-l iubea lisus. (loan 
13:23). 

Poruncă nouă dau vouă: Să vă iubiţi unul pe 
altul. Precum Eu v-am iubit pe voi, aşa şi voi să vă 
iubiți unul pe altul. (Ioan 13:34). 

„Intru aceasta vor cunoaşte toți că sunteți 
ucenicii Mei, dacă veţi avea dragoste unii față de 
alţii. (loan 13:35). Í 


Ce este păcatul 
Păcatul este călcarea legii lui Dumnezeu, 
călcare voită sau nevoită, cu ştiinţă sau fără ştiinţă, 
cu fapta, cu cuvântul, cu gândul. 
Păcatul este necinstirea adusă lui Dumnezeu, 
ocară, disprețuire, defăimare, nerecunoaştere şi 


vătămare adusă ființei Dumnezeieşti, dintr-un 
sentiment egoist. i 

Păcatul este necredință şi neîncredere în 
Dumnezeu, în legea Lui şi prea multă credință şi 
încredere în sine, până acolo că omul să-şi fie singur 
lege, pentru că de îndată ce ai călcat Legea lui 
Dumnezeu, ai urmat o altă lege, fie a ta, fie a 
diavolului. 

Păcatul este a doua răstignire adusă 
Mântuitorului, căci prin păcat se reînnoiesc toate 
batjocurile de altădată şi toate bătăile primite. 
Piroanele, sulița, spinii, prin păcat Mântuitorul le 
simte din nou. Acum însă nu mai sunt bătute de cei 
ce-L defăimau şi strigau: „Să se răstignească, să se 
răstignească...”. Acum îi sunt administrate de cei ce 
zic că cred în El, că-l urmează poruncile, că-l 
iubesc. Acum Îl scuipă în față cei ce sunt botezați, 
acum cununa de spini l-o pun cei ce se numesc 
creştini, acum Îi dau palme, acum Îi bat piroanele, 
acum Îi împung cu sulița, cei pentru care a suferit 
batjocoriri şi bătăi şi pentru care şi-a dat sângele Său 
pe Golgota pentru ca să-i facă fii ai lui Dumnezeu, 
pentru ca să le deschidă raiul, să sfarme moartea şi 
să dărâme iadul. 

Păcatul este îndepărtare de Dumnezeu şi în 
schimb apropiere de diavol, este îndepărtare de casa 
Tatălui şi păzire în țară străină a porcilor diavolului. 

Pentru că suntem robi aceluia căruia îi slujim 
(loan 8:34), păcatul înseamnă robia diavolului. 

Când păcătuieşti nu mai socoteşti ceea ce a 
făcut pentru tine Dumnezeu, nu-l mai eşti fiu, şi nu 
te gândeşti la dreptatea Lui, care va pedepsi pe cei 
ce păcătuiesc împotriva Voii Lui. 

Prin păcat toate lucrurile lui Dumnezeu sunt 
pornite împotriva scopului pentru care au fost 
făcute. , 

Gura n-a fost făcută de Dumnezeu ca să 
înjurăm cu ea, să bârfim şi să blestemăm pe 
aproapele, ci gura a fost făcută ca să vorbim lucruri 
folositoare sufletului. 

Mintea nu ţi-a dat-o Dumnezeu ca să găseşti 
argumentele care te îndepărtează de Dumnezeu, ci 
ca să găseşti argumentele care te apropie. 

Ochii nu au fost făcuţi spre a privi ceea ce 
aduce vătămarea sufletului, ci spre a vedea creaţiile 
lui Dumnezeu şi spre a-l aduce mulțumiri. 

Tot aşa urechile, mâinile, picioarele n-au fost 
create spre a ne îndepărta de Dumnezeu. 

Bunătatea şi îndelunga răbdare a lui 
Dumnezeu nu vrei să le socoteşti ca atare? Căci să 
ştii că tot timpul ți s-a dat ca să câştigi raiul şi tu te 
pierzi socotind că El nu va mai judeca, că ne va 
ierta, că sunt alții mult mai răi decât tine, 


Ce urmări are păcatul. 

Răul pricinuit de el: 

Prin păcat pierdem darul cel mai presus de 
fire ce-l avem de la Dumnezeu. Fără acest dar, 
sufletul rămâne slut. 

Prin păcat Duhul Sfânt este luat de la noi şi nu 
mai suntem recunoscuți fii. 

Prin păcat pierdem fericirea veşnică a raiului; 
pierdem posibilitățile unirii cu Dumnezeu şi 
petrecerea împreună cu sfinţii; pierdem lumina 
veşnică şi odihna. 

Câştigăm iadul cu focul cel nestins şi: cu 
întunericul cel ce este totdeauna. 

Prin păcat pierdem toate bunătăţile pe care le- 
am făcut înainte, căci Dumnezeu te va judeca în 
ceea ce te va găsi făcând. i 

Prin păcat pierdem ajutorul lui Dumnezeu 
(atât cât eşti în păcat). 


SPOVEDANIA 

Nu plângi gândindu-te că'ai pierdut raiul? | 

Nu te cutremură mâhnirea adusă lui 
Dumnezeu? 

Nu te înfioră iadul? 

Nu cauţi să-ți dobândeşti starea pierdută? 

Se mai poate ? 

Da! Trebuie numai să vrei... 

Dumnezeu a ştiut dintru început neputința 
noastră şi ne-a dat posibilitatea curățirii de păcate. 
El a ştiut că omul cât va trăi va păcătui şi că, fără de 
greşeală, nimeni nu este, de aceea spunea ucenicilor 
Săi: Oricâte veți lega pe pământ vor fi legate în cer, şi 
oricâte veți dezlega pe pământ vor fi dezlegate şi în cer, 
cuvinte prin care se instituie şi Taina Spovedaniei. 

Spovedania sau pocăința este o baie din care 
sufletul scăldat iese uşurat de greutate şi curat de 
murdăria păcatelor, o baie în care se spală şi se 
pierd toate întinăciunile şi greşelile noastre. | 

Spovedania este o doctorie care vindecă 
sufletul rănit de draci, o doctorie ce strică otrava 
păcatului. 

Spovedania întoarce pe păcătos de la diavol la 
Dumnezeu şi le pune din nou în legătură cu 
Făcătorul său. 

Spovedania însemnează aducerea sufletului la 
faptele şi lucrurile care sunt pentru şi după firea lui. 

Spovedania redă pe om curat lui Dumnezeu. 

Spovedania pregăteşte sufletul şi trupul 
pentru primirea Sfântului Trup şi Sânge a 
Mântuitorului nostru lisus Hristos, 

Spovedeşte-te de patiu ori pe an la acelaşi 
duhovnic. 

Când îţi faci examenul de conştiinţă găseşte-te 
vinovat, nu te justifica; gândeşte-te la următoarele 
puncte: 

"Motivul sau scopul cu care sau pentru care ai 
păcătuit. A doua zi caută să ocoleşti momentul 
respectiv. 

Intenţia-ce ai voit de ai păcătuit. 

Împrejurările, ocoleşte-le a doua zi. 

Locul unde ai păcătuit. 

Cât l-ai răspândit - ai îndemnat pe alții. 

Numărul... Spovedania trebuie făcută cu 
zdrobire de inimă şi cu părere de rău. Zdrobirea 
inimii este supărarea şi durerea ce ţi se pricinuieşte 
când îţi aduci aminte de păcat. 

Această durere nu stă numai în a simți 
păcatul, a suspina şi a plânge pentru el, ci stă mai 
ales în a urî păcatul. 

Părerea de rău este durerea ce o simte cel ce se 
pocăieşte pentru că s-a lipsit de darul lui Dumnezeu 
şi a câştigat munca. 

Biserica a stabilit înainte de spovedanie să ţii 
un post de şapte zile sau chiar mai puțin. Bolnavii 
sunt scutiți. 

Scrie păcatele pe hârtie şi citeşte-le singur 
înaintea duhovnicului. 

Angajează-te în fata lui Dumnezeu să nu le 
mai faci. 


CELE 10 PORUNCI `, 

Porunca întâi: Eu sunt Domnul Dumnezeul 
tău, să nu ai alți dumnezei afară de mine. 

Crezi în Dumnezeu? 

Crezi în Sfânta Treime? 

Îl adori pe Dumnezeu? 

ÎL iubeşti? 

Îl cunoşti? Te-ai silit spre a afla ceva despre 
Dumnezeu din cărţile Sfintei Scripturi, cărțile 
bisericeşti sau de altundeva? 

Nu cumva crezi în farmece? 

Nu ai umblat pe la ghicitori, prezicători? 

Nu faci spiritism? 

Nu crezi în vise? Crede numai în Dumnezeu. 

Nu cumva dai mai multă cinstire unei ființe 
sau lucru decât lui Dumnezeu? 

Nu prețuieşti banul, mâncarea sau vinul, 
femeia sau bărbatul, mai mult decât pe Dumnezeu? 

Ai cârtit vreodată împotriva lui Dumnezeu? 

Nu ai deznădăjduit din cauza vreunui necaz, 
supărare sau orice alt rău venit asupra ta? 

Nu te-ai împotrivit adevărurilor şi învățăturii 
creştine? 

Nu ai citit cărți împotriva credinţei? 

Nu ai dat altuia să citească? 

Nu ai fost la adunările necredincioşilor? 

Nu ai citit cărțile şi revistele lor cu scopul 
aflării altui adevăr decât cel al Bisericii? 

Nu ai apărat necredința sau sectele sau 
mahomedanismul? 

Nu ai dus daruri sectarilor? 

Nu crezi în credințe deşarte sau păgâneşti? Că 
mi-a ieşit un preot înainte îmi merge rău, mi-a ieşit 
un coşar îmi merge bine, mi-a ieşit cu plinul sau cu 
golul etc.? 

Este Dumnezeu centrul preocupărilor tale? 

i-ai pus întotdeauna nădejdea în Dumnezeu? 

„Crezi că există rai sau iad? 

Crezi că va fi Judecată? 

Nu te încrezi prea mult în bunătatea lui 
Dumnezeu şi în felul acesta nu te temi de judecată? 

Nu crezi că Dumnezeu nu te mai poate ierta 
din cauza prea multelor şi grelelor păcate? 

Ai cerut totdeauna ajutorul lui Dumnezeu? 

Ţi-ai făcut regulat rugăciunile? Seara, 
dimineaţa şi la prânz? 

La biserică mergi regulat? 

La rugăciune şi în biserică te gândeşti numai 
la Dumnezeu? 

Peste zi îți mai aduci aminte de Dumnezeu? 

Mulţumiri I-ai adus lui Dumnezeu după toate 
faptele tale? 

Şi înainte de a face ceva I-ai cerut ajutorul? 

Rugăciunile nu le spui câteodată numai din 
obicei sau să te scapi? 

Nu te gândeşti în altă parte în timpul 
rugăciunii? 

Nu-ţi vin gânduri că nu te mai poți mântui? 

Nu ai amânat pocăirea spre bătrâneţe? 

Nu cauţi să mergi târziu la biserică? 

Asculţi slujba atent? 

Nu râzi, nu vorbeşti sau nu te uiţi după lume 
în biserică? 

Porunca a doua: Să nu-ţi faci chip cioplit nici 
asemănarea vreunui lucru, din câte sunt în cer, pe 
pământ, în ape sau sub pământ, nici să te închini 
lor, nici să le slujeşti. 

Nu cumva crezi că unii oameni sunt mari şi au 
valoarea pe care a avut-o Mântuitorul? Exemplu: 
filosofii sau şefii de religii. 

Crezi în sfintele icoane? 

Cel fel de închinare le dai? 

Nu crezi cumva că icoana este chiar sfântul pe 
care îl zugrăveşte? 

Nu cumva crezi în oameni (femeia ta, bărbatul 
tău, copilul tău, etc.)? 

Nu te închini vreunui lucru, banului, 
mâncării, băuturii sau altor plăceri? 

Nu cumva mintea este singura ta lege şi faci 
numai ceea ce-ţi spune ea? 

Porunca a treia: Să nu iei Numele Domnului 
Dumnezeului tău în deşert. 

Ai înjurat vreodată de Dumnezeu Tatăl sau de 
Mântuitorul lisus Hristos? ` 

Ai înjurat de îngeri, arhangheli? 

Ai înjurat de Sfânta Fecioară? 

Ai înjurat de sfinți, Biserică, paşte, candelă, 
icoane, cruce şi altele? 

Ai adus numele Domnului drept mărturie 
mincinoasă? 

Ai luat altfel de mărturii: ochii tăi, viața ta, 
mântuirea sufletului tău? Căci Mântuitorul a zis: 
Vorba ta să fie da şi nu; căci ce e mai mult vine de la 
diavol. 

Ai drăcuit? Ai trimis pe alții la dracu sau pe 
tine? 

Ai obiceiul să blestemi pe cei ce-ţi fac rău? 
Mântuitorul ne-a învățat să ne rugăm pentru ei. 

Jurământ fals ai depus? 

Dar jurământ adevărat? 

Nu întrebuinţezi ca jurământ formula „zău”, 
care este prescurtarea lui „pe Dumnezeul meu”? 

Porunca a patra: Adu-ţi aminte de Ziua 
Domnului, şase zile să lucrezi, iar a şaptea să o 
serbezi. 

Ziua Domnului este duminica. Aceeaşi 
valoare o au şi toate sărbătorile instituite de Sfânta 
Biserică, de peste an. 

Ținut-ai toate duminicile şi sărbătorile? 

Fost-ai în toate aceste zile la biserică? 

Cei din casa ta le-au ținut, au fost la sfânta 
biserică, nu i-ai oprit pentru vreun lucru? 

Altora nu le-ai dat de lucru în aceste zile? Nu 
mergi prea târziu la biserică? 

Ziua Domnului o serbezi cum trebuie? Sau e 
pentru tine o zi obişnuită sau o zi de chefuri şi 
petreceri? Dimineața mergi la biserică? După masă 
citeşti cârti folositoare, ziditoare de suflet? 

Te îngrijeşti de suflet mai mult în această zi 
decât în altele? 

Nu ai făcut sau ai participat la clăci? 

Nu te porţi cu necuviință în biserică? 

Nu ai hulit Biserica şi pe slujitorii Sfântului 
Altar? 

Pe preoți îi cinsteşti ca pe slujitorii lui 
Dumnezeu? Nu-i batjocoreşti? Nu-i  bârfeşti 
spunându-le păcatele? ` 

Te rogi pentru ei? Îi asculți? 

Porunca a cincea: Cinsteşte pe tatăl tău şi pe 
mama ta ca să-ți fie ție bine şi să trăieşti ani mulți. 

Nu ţi-ai bătut părinții sau socrii? 

Nu i-ai înjurat sau persecutat? 

Ai ascultat sfaturile lor? 

Nu i-ai înşelat cu ceva? 

Nu le-ai speculat buna credință? 

Când au fost în necazuri i-ai ajutat? 

Slujbe după moarte le-ai făcut? 

Fraţii, surorile, le-ai ajutat? 

Ai purtat grijă de soție, de copii? Căci sfântul 
Pavel zice: Dacă nu poartă cineva grijă de ai lui şi 
mai ales de cei din casa sa, s-a lepădat de credință şi 
este mai rău decât un necredincios. (1 Tim. 5:8). 

Nu ţi-ai bătut soția? Nu te-ai purtat rău cu ea? 
N-ai înjurat-o? 

Soţul ți l-ai cinstit? Soţia sau soţul ţi-ai iubit ca 
pe tine însuți? 

Nu ţi-ai înşelat soțul sau soția? 

Nu i-ai făcut viața mai grea? Nu eşti cicălitor? 

De cele sufleteşti ale celor din casa ta te-ai 
îngrijit suficient? 

Cum te-ai purtat cu părinții sufleteşti? Naşi, 
profesori, preoţi? I-ai respectat şi i-ai ajutat? 

Nu ai fost obraznic sau încăpățânat cu 
părinţii? 

Nu i-ai supărat? Mâniat? 

Nu i-ai vorbit de rău, batjocorit? 

Nu ai râs de neputinţele lor? 

Ai luat seama să-şi facă datoriile religioase? 

Nu te-ai ruşinat de ei? 

Nu ţi-ai cheltuit banii pe lucruri nefolositoare 
(tutun sau alte plăceri) şi în felul acesta ai lipsit 
familia de cele trebuitoare? 

De eşti părinte: 

Ai îndreptat pe copii tăi pe drumul Bisericii, 
cu fapta şi cu cuvântul? ; 

Nu le-ai dat exemplul rău de certuri, beţii, 
vorbe porcoase, minciună, furt, necinste, clevetire, 
lene? 

Nu cumva trăieşti în concubinaj şi copiii văd 
acest lucru? 

Pentru faptele rele: certuri, minciună, bătaie, 
furt, i-ai pedepsit? Nu cumva din milă i-ai cruțat? 

Pentru copiii tăi, soție, soț, fraţi, surori, 
părinţi, ai făcut rugăciuni? 

Nu ai fost prea aspru, sau prea blând cu copiii 
tăi? 

Slugi rele care să înveţe copiii lucruri 
stricăcioase de suflet nu ai ținut? 

De eşti tutore: 

Ţi-ai îndeplinit toate îndatoririle materiale şi 
morale fată de copil? 

De eşti stăpân (patron): 

Cum te-ai purtat cu servitorii sau ucenicii tăi? 

Le-ai plătit leafa cinstit, nu le-ai reținut pentru 
cine ştie ce motive? 

L-ai îndemnat să-şi facă datoriile religioase? 

Nu i-ai îndemnat să facă vreun păcat? 

De eşti slugă (angajat): 

Ai ascultat stăpânii, patronii etc.? 

Ţi-ai îndeplinit cu hărnicie toate datoriile? 

Nu le-ai lucrat de mântuială? 

Nu le-ai furat ceva? 

Nu le-ai povestit casa? 

Porunca a şasea: Să nu ucizi 

Nu cumva ai ucis vreodată cu voie sau fără 
voie? 

Nu doreşti să ucizi, nu ai gânduri de 
răzbunare? Ai lăudat pe cineva care a omorât? 

Nu doreşti moartea cuiva, fie pentru a-i lua 
averea, femeia, bărbatul etc.? 

Nu ai bătut pe cineva? 

Nu ai amenințat? 

Nu urăşti pe cineva, eşti împăcat cu toți 
cunoscuții? 

Doreşti rău cuiva, moarte, pagubă? 

Te bucuri de răul ce se întâmplă semenului? 

Cum te porți cu cei din jur? 

De eşti bărbat ai admis lepădarea de copii? 

De eşti femeie, nu ai lepădat prunc cu voie? 

Nu ai căutat să te sinucizi direct sau indirect? 

Ai făcut vânătoare? 


Porunca a şaptea: Să nu preacurveşti. 

Curvie face cel necăsătorit; preacurvie cel 
căsătorit, 

Nu ai curvit sau de eşti căsătorit n-ai 
preacurvit? 
Nu trăieşti în concubinaj? 
Nu păcătuieşti împotriva firii: onanie sau 
homosexualitate? 
Nu cumva pofteşti să curveşti cu bărbatul sau 
femeia altuia? 
Nu cauţi prilej de curvie? 
La lucruri ruşinoase nu te gândeşti prea mult? 
Nu cauţi să-ți aduci aminte de asemenea 
scene? 
Nu vrei să vezi părțile ruşinoase ale corpului? 

Nu vorbeşti lucruri ruşinoase? . 

Nu ai citit cărți care să-ţi producă plăceri 
sexuale? 

Nu ai îndemnat pe altul să facă acest păcat? 

Nu ai făcut pe altul să păcătuiască prin 
îmbrăcăminte sau gătire? 

Porunca a opta: Să nu furi. 


Preotul nu poate ierta furtul neînapoiat; deci 
să restitui ceea ce ai furat şi apoi spovedeşte-te. 

N-ai furat bani sau alte obiecte de la stat, 
societate sau vreun om? 

N-ai păgubit pe alții? 

Pe cel păgubit l-ai despăgubit? 

4. De averea altuia, încredințată ţie, ai avut 
destulă grijă? 

Bani sau alte obiecte pe care le-ai luat 
împrumut, le-ai restituit? 

Ai primit lucruri furate? 

Lucrurile găsite le-ai dat înapoi? 

N-ai schimbat hotarele pământului cu vecinul 
tău? 

N-ai îndemnat pe altul să facă acest lucru? 

N-ai luat dobândă prea mare? 

N-ai falsificat vreo marfă, n-ai vândut-o ca 
marfă bună? 

La cântar sau socoteală n-ai înşelat? 

N-ai luat de la cel mai mic decât tine lucruri 
cu de-a sila? 

N-ai luat mită? 

N-ai învățat copiii să fure? 

N-ai gânduri de îmbogățire pe căi necinstite? 

Porunca a noua: Să nu mărturiseşti strâmb 
împotriva aproapelui. 

N-ai jurat strâmb? 

N-ai mințit? 

N-ai adus mărturii mincinoase? 

Te-ai purtat corect cu semenul tău? 

Nu l-ai minţit? 

Nu cumva ai purtat minciuni? 

Nu cumva ai umblat cu poveşti de la unul la 
altul? 

Porunca a zecea: Să nu pofteşti şi să nu 
doreşti nimic, din ceea ce vezi că are fratele tău. 

Dorit-ai femeia, fiica, bărbatul sau fiul 
aproapelui tău? 

Dorit-ai averea vecinului? 

Nu ai dorit starea socială a celui mai mare ca 
tine? 

N-ai urât din această cauză pe vecin? 

N-ai dorit casa, sau pământul, sau vița, sau 
lucrul fratelui tău? 


CELE SAPTE PĂCATE DE MOARTE 

Mândria 

Este izvorul tuturor răutăților sufleteşti; ea 
este o lăcomie spirituală pentru care şi dracii au 
căzut din darul lui Dumnezeu. 

Nu eşti mândru, fălos, închipuit? 

Nu crezi prea mult în frumuseţea sau averea 
ta, nu te-ai mândrit cu ele? 

Cum te porți cu cei mari? 

Nu dispreţuieşti pe nimeni? 

Stai de vorbă cu oricine? 

Nu eşti fățarnic, ipocrit (una spui, alta faci)? 

Nu te-ai lăudat prin fapte, vorbe, 
îmbrăcăminte? 

Nu ai vorbit ceva spre a fi lăudat? 

Nu ai clevetit pe aproapele ca să-i înjoseşti 
cinstea şi vrednicia şi spre a te ridica pe tine? 

Ai răbdat ocara celui ce te-a ocărât? 

Ai iertat pe cei ce s-au supărat pe tine? 

Nu te-ai mândrit cu ştiinţa, cu cunoştinţele 
tale? 

Lăcomia 

Din abstract, egoismul se concretizează prin 
lăcomie. 

Din acest punct de vedere priveşte Sf. Apostol 
Pavel când zice că lăcomia este rădăcina tuturor 
răutăților. 

Nu eşti lacom la mâncare sau băutură? 

Nu vrei să strângi avere sau alte lucruri? 
În strângerea de bani nu eşti lacom, n-ai 
înşelat pe aproapele tău din această cauză? 
Nu ai mâncat sau ai băut pe ascuns? 
Ai mâncat în sărbători înainte de Sf. 
Liturghie? 
Ai mâncat mortăciuni? 
Lenea 
Este lipsa de întrebuințare a puterilor trupeşti 
şi sufleteşti pe care Dumnezeu ni le-a dăruit ca să le 
folosim în viata noastră i 
Nu eşti leneş? 
Nu pierzi timpul fără să lucrezi? 
Nu te ocupi cu lucruri rele sau deşarte (gătirea 
trupului etc.)? 
Rugăciunea o faci regulat? 
De suflet te îngrijeşti? 
Datoria ca funcționar, lucrător, servitor, ţi-o 
faci? 
Nu obligi pe cei mai mici să facă lucrul tău? 
Nu ai căutat duhovnic mai iertător? 
Ţi-ai îndeplinit canonul? . 
Mânia 
Se întemeiază tot pe pivotul lăcomiei. 


Când omul nu-şi poate îndeplini poftele sale, 
se înfurie căci este împiedicat de la scopul său cel 


rău. 
Omul se poate mânia numai contra păcatului. 
N-ai făcut rele în mânie, înjurături, bătăi, etc.? 

Te mânii des? Cât te ține? Ştii că sfântul Pavel 
a spus: Soarele să nu apună este mânia voastră (Ff. 
4:26)? 

Acum eşti supărat pe cineva? 

Ai bătut pe cineva cu bâta, cu palma? 

N-ai supărat sau mustrat pe cineva fără temei, 
cu răutate? 

Ai dorit răul celui ce ţi-a făcut rău? Dar celui 
ce ţi-a făcut bine? 

Nu te-ai mâniat pe vecin pe motivul că e mai 
bun decât tine? Nu l-ai invidiat? Nu-ţi pare rău? 

Nu ai vărsat sângele cuiva (în beţie)? 

Nu te-ai bătut la duel? 

Nu te-ai rugat (în mânie) să vină răul asupra 
vrăjmaşilor tăi? i 

Zgârcenia 

Este materială şi spirituală. 

Materială este atunci când omul nu voieşte să 
mângâie trupeşte pe cel sărac, iar spirituală când nu 
voieşte să îndrumeze pe cel neştiutor din răutate. 

Eşti zgârcit? 

N-ai lipsit de cele necesare pe un vecin din 
zgârcenie? 

Ai ajutat pe sărac? 

La masă ai chemat săraci sau bogaţi? Ştii că 
Mântuitorul ne îndeamnă să chemăm la masă pe cei 
ce nu ne pot chema înapoi. 

Nu vinzi prea scump? 

Nu înşeli? 

Nu-ti pare rău că ai făcut vreun bine? 

Nu cumva mănânci puţin, te îmbraci prost (pe 
tine şi pe ai tăi) spre a te îmbogăţi? 

Nu cumva nu te îngrijeşti de sănătatea alor tăi, 
copii, soție, părinţi, frați, spre a nu cheltui bani? 

Invidia (cearta sau pizma) 

Când cel furios nu poate birui cu mânia lui 
piedicile care i se opun, şi neputând să facă altceva, 
se îndulceşte cu inima în patima invidiei, ca să 
acopere cinstea şi vrednicia sufletească şi trupească 
a aproapelui şi să se înalte el. 5 

Eşti certat cu cineva? 

Îți place să te cerți? 

Urăşti pe cineva? 

Batjocoreşti? 

Sfaturi viclene dai? 

Acum ai pe cineva invidie? 

Vorbeşti cu toată lumea? 

Ai poreclit pe cineva? | 

Nu ai băgat vrajbă între fraţi? 

Nu porți pizmă pe cineva pentru faptul că e 
mai bun ca tine sau se bucură de mai multă cinste, 
avere, situaţie socială etc.? 

Desfrânarea (curvia) l 

Este tot o lăcomie, dar nu de ordin material 
sau spiritual, ci de ordin sentimental. î 

Păcatul curviei, ca nici un alt păcat, se face în 

up, 
si Trupul e templul Duhului Sfânt. a 
(Poţi face desfrânare privind sau auzin 
lucruri care te-ar face să păcătuieşti. Chiar mâncând, 
dormind prea mult, vorbind etc.). 

Ai căzut în curvie? 

Dar preacurvie? 

Nu cumva îţi place să vezi sau să citeşti cărți 
care te fac să păcătuieşti cu gândul, nu cumva îi 
place să asculți sau să vorbeşti vorbe porcoase sau 
de ruşine? Să ştii că Sf. Pavel ne spune să nu se audă 
din gura noastră nici vorbe spurcate sau porcoase, 
nici glume proaste care nu sunt cuviincioase, nici 
vorbe nechibzuite. 

Nu cumva îţi place să vorbeşti cu rost sau fără 
rost? 

Nu te stăpâneşte nici o patimă? 

Nu mănânci sau dormi prea mult? Ştii că tot 
Sf. Pavel a spus: Toate îmi. sunt îngăduite, dar nu 
toate îmi sunt de folos (1 Cor. 6:12), 

| Nu ai în casă tablouri cu chipuri goale? Nu le 
priveşti cu patimă? 

Ri N-ai curvit cu rudenii de sânge sau cu cele 
spirituale (fină, naşe)? 

N-ai pipăit trupul altuia cuprins de patima 
desfrânării? 

N-ai vrut să vezi părțile ruşinoase ale 
corpului? 


PĂCATE STRIGĂTOARE LA CER 
Uciderea cu voie 
Ai ucis pe cineva? 
Ai căutat să ucizi? 
Vrei să ucizi pe cineva? 
Vrei să te răzbuni luând viata cuiva? 
Ai bătut pe cineva? 
Ai certat, ai amenințat pe cineva? 


Sodomia (împreunare împotriva firii) 


328 


Valeriu Gafencu 


Bărbat cu bărbat sau orice fel de animal? 

Bărbat cu femeie împotriva firii? 

Onania. Ai făcut onanie? 

Oprirea pensiei sau simbriei la orfani, 
văduve, muncitori, salariați sau servitori 

Ai oprit pensiile sau salariile? Din orice motiv, 
fie ca despăgubire pentru un lucru stricat, fie din 
alte motive? 3 

Reţineri parţiale sau nedrepte ai făcut? 

„Ai plătit totdeauna pentru ceea ce ți-au lucrat 
alţii? 

Asuprirea văduvelor, orfanilor, invalizilor şi 
neputincioşilor 

N-ai bătut copiii, bătrânii sau orfanii? 

Nu ţi-ai bătut joc de ei? 

N-ai asuprit pe cel mai mic decât tine? 

N-ai râs de ologi sau neputincioşi? 

Nu i-ai necăjit? 

Nu cumva ai avut datoria să-i ajuţi şi nu i-ai 
ajutat? 

Pe cei ce nu ai avut datoria i-ai ajutat sau ai 
trecut pe lângă ei ca preotul şi. levitul din 
Evanghelia cu samariteanul milostiv? 

Pe orb l-ai făcut să cadă conducându-l rău? 

De orice neputincios, surd, gângav, şchiop, 
ciung, chior nu ţi-ai bătut joc? 


DATORII FAŢĂ DE VIAȚA 
SUFLETEASCĂ A APROAPELUI 
A feri pe altul de a păcătui, Ai ferit sau nu ? 
A învăța pe cei neştiutori. 

A da un sfat bun celui ce are nevoie. 

A ne ruga lui Dumnezeu pentru alții. 
A mângâia pe cei întristați. 
A suferi cu răbdare când suntem nedreptățiți. 


A ierta greşelile altora. 


PORUNCI PRIVITOARE LA VIAȚA 
TRUPEASCĂ A APROAPELUI 
A da hrană celui flămând. Ai dat sau nu? 
A potoli setea celui însetat. 
A îmbrăca pe cel gol. 


A îngriji pe cel bolnav. 


A primi şi ospăta pe străini. 


A cerceta pe cei din închisori. 
A îngropa pe cei morți. 


PĂCATE STRĂINE 
Când sfătuieşti pe altul să păcătuiască, 
Când porunceşti altuia să păcătuiască. 
Când te învoieşti cu altul la păcat. 
Când ajuţi pe altul să păcătuiască. 
Când lauzi pe cel ce face păcatul. 


Când poți, dar nu voieşti să împiedici pe altul 


de a face păcatul. 


Când ştii şi nu spui păcatul altuia (să i-l spui). 


PĂCATE ÎMPOTRIVA DUHULUI SFÂNT 


Nesocotirea harului 
încrederea prea mare în tine. 


lui 


Dumnezeu 


şi 


Să crezi că Dumnezeu n-are putere să te ierte, 


e un păcat foarte mare. 

Să crezi că tu eşti totul şi Dumnezeu n-are nici 
o putere în lume. 

Neîncrederea în Dumnezeu. 

Împotrivirea la Adevărul stabilit de Sfânta 
Biserică (să nu crezi în vreo dogmă). 

Lepădarea de Biserica Ortodoxă. Fereşte-te de 
aceste păcate, căci Mântuitorul spune: Dar cine va 
huli împotriva Duhului Sfânt nu are iertare în veac, 
ci este vinovat de osânda veşnică (Mc. 3:29), 


CELE 9 PORUNCI BISERICESTI 
Cercetarea sfintei biserici în toate duminicile 


'şi sărbătorile legale. 


Păzirea celor patru posturi din an. 

Respectul față de fețele bisericeşti. 

Mărturisirea păcatelor în cele patru posturi. 

A ne feri de eretici. 

A ne ruga pentru conducătorii statului şi 
dregătorii Bisericii. 

A nu face nuntă, petreceri, în post. 

A feri Biserica de a i se înstrăina lucrurile, 

A păzi posturile şi a face rugăciunile pe care 
chiriarhul (episcopul) locului le pune în vremuri 
grele. 


DIFERITE PĂCATE 
Neîndeplinirea angajamentelor: 
Ai îndeplinit pe cele luate în fața lui 
Dumnezeu, a ta, a aproapelui? 
Ai îndeplinit canonul dat la spovedanie? 
Furtişag de cele sfinte: 
Ai minţit la spovedanie? 

Ai ocolit să spui tot şi din ce motive? 


SFATURI 

Spovedeşte-te de cel puţin patru ori pe an în 
posturi. 

Posteşte înainte de spovedanie. 

Păstrează acelaşi duhovnic. 

Fă-ţi un serios examen de conştiinţă înainte de 
a merge la spovedanie. 

Scrie pe hârtie päcatele, altfel le poți uita. Apoi 
arde hârtia imediat. 

Mărturiseşte singur nu numai păcatele făcute 
ci şi (pe) cele din inimă. 

Nu ascunde nici un păcat. 

Împacă-te cu cel ce ţi-a greşit. 

Ocoleşte prilejul de păcătuire. 

Părăseşte păcatul - angajează-te că nu vei mai 
păcătui. 

Regretă păcatele făcute. 

Fereşte-te pe cât poți de ele. 

Cuminecă-te numai dacă te simți curat. Altfel 
vei fi osândit. 

Îndeplineşte cu sfințenie canonul dat de 
duhovnic. 

Judecă-te singur pentru fiecare păcat făcut. 

Fiecare dintre noi avem o menire, dar trebuie 
să stăm sub povața duhovnicului, care înlătură voia 
nepricepută, făcând loc voii lăsată de Dumnezeu în 
fiecare dintre noi. Duhovnicul dezvăluie intențiile 
lui Dumnezeu în noi. Dacă nu stăm sub povaţa 
duhovnicului putem să intrăm în rătăciri mai mari 
ca patimile. 

ÎL simt prieten pe fiecare suflet care-mi 
trimite un singur gând de iubire. 

Doresc şi rog ca fiecare prieten să copieze 
acest îndreptar la spovedanie. 

Am scris, cum am putut, în toată graba, din 
dorința curată de a vă trimite acest îndreptar la 
spovedanie. 

Cu toată dragostea, Valeriu. 


Sfârşit şi lui Dumnezeu Slavă! 

Schitul “Înălțarea Sfintei Cruci” 
Str. Eroilor nr. 3, 
Loc. Aiud 515200, jud. Alba 
Tel. 0258.860.325 


Cont: RON: RO45RNCB0005021158770001 
EURO: RO07RNCB0005021158770006 
DOLARI: RO61RNCB0005021158770004 
Banca Comercială Română Aiud 


Pe oamenii acestia, pe Gafencu, 
Maxim, Pasca gi ceilalti, pe toti 

iag ofinți (canoniza). 

Era, oare, anal mai ban ca 
celălalt? 

Toti erau gata de moante. 

- Coutează maniera în cane 
Primesti suferinta. 

Pe tati ias ofiati, pentru că au 
fost siuceri gi penta că na au ezitat a 
se jertfi. Toti jerifean. 

S-au das ca totii, nând pe rând. 

Ca o bucarie gea de explicat, la 


